
Ak, ant kokių mes stovime dyglių! 


Williamas Shakespeare'as „Žiemos pasaka“! 


! Šie Florizelio žodžiai Perditai iš Williamo Shakespeare'o (1564-1616) pjesės „Žiemos 
pasaka" (4 veiksmas, 4 scena) (The Winter's Tale, 1623) yra tapę priežodžiu, reiškiančiu 
susirūpinimą dėl iškylančių sunkumų. 


Skiriu Jobnui Fortescue“ 


* Johnas Fortescue (1859-1933) — iki 1926 m. Vindzoro rūmų bibliotekininkas. 


Pirma dalis 

I skyrius 


SVETIMŠALIS 


Jaunuolis, tūkstantis devyni šimtai dvidešimt ketvirtų metų rugsėjo 
pabaigoje išlipęs iš taksi Sauto aikštėje, Vestminsteryje?, buvo toks 
netipiškas amerikietis, kad vairuotojas, tiktai kiek pasvarstęs, užsi- 
prašė dvigubai daugiau. Jaunuolis atsisakė tiek mokėt, nė kiek ne- 
dvejodamas. 

— Nejaugi skaičių neįžiūrite? — paklausė santūriai. — Štai jums 
keturi šilingai. 

Susimokėjęs nusigręžė ir pažvelgė į pastatą, prie kurio jį atve- 
žė taksi. Jis ketino pirmą kartą gyvenime įžengti į privatų anglų 
namą, todėl jautėsi šiek tiek nejaukiai, lyg žmogus, kuriam turi būti 
atskleista šeimos paslaptis. Pasitikrindamas žvilgtelėjo į laišką ran- 
koje, paskui į numerį, išgraviruotą balzgano vario plokštelėje ant 
durų, ir, sumurmėjęs: „Tikrai šitas“, paskambino. 

Laukdamas, kol bus atidarytos durys, jis stebėjosi visiška tyla, 
kurią nutraukė keturi laikrodžio dūžiai, suskambę tarytum paties 
Laiko balsas. Gaudimui nuščiuvus, durys prasivėrė, ir smarkiai nu- 
plikęs žmogus pasiteiravo: 

— Ko pageidaujate, pone? 

Jaunuolis nusiėmė minkštą skrybėlę nuo tamsiaplaukės galvos. 

— Ar čia gyvena ponia Mont? 

— Taip, pone. 

3 Vestminsteris — ištaigingiausias vakarinės Londono dalies rajonas kairiajame "Temzės 


krante. Čia, Vestminsterio abatijos kaimynystėje, išsidėstę karalių rūmai, parlamentas, 
vyriausybės įstaigos, prašmatnūs pastatai. 

— Prašom perduoti jai mano kortelę ir štai šitą laišką. 

— „Ponas Fransis Vilmotas, Neizbis, Pietų Karolina“. Malonėki- 
te, pone, užeiti ir palaukti. 

Vedamas į kambarį dešinėje, Fransis Vilmotas pajuto bruzdesį 
palei žemę, ir kažkieno dantys grybštelėjo jam blauzdą. 

— Dendi! — sudraudė nuplikęs žmogus. — Ak tu, kipše! Šitas šuo, 
pone, pulte puola visus svetimus. Eik į vietą! Kartą jis vienai poniai 
kiaurai perkando kojinę. 

Fransis Vilmotas susidomėjęs pažvelgė į sidabriškai pilką šunį, 
devynių colių ūgio ir kone tokio pat storumo, įsmeigusį į jį blizgan- 
čias akis ir iššiepusį gražius kaip reta dantis. 

— Jis saugo mažylį, pone, — paaiškino nuplikęs žmogus, rodyda- 
mas į jaukią gūžtelę ant grindų priešais išblėsus; židinį. — Jei tik šalia 
mažylis, jis vžsada puola žmones. Bet dabar, apuostęs jūsų kelnes, jau 
nusiramino. Bet vaikučio geriau nelieskite. Ponia Mont ką tik čia 
buvo. Nunešiu kortelę jai į kambarį. 

Fransis Vilmotas atsisėdo ant minkštasuolio viduryje kambario, 
O šuo atsigulė tarp jo ir kūdikio. 

Laukdamas ponios Mont, jaunuolis įdėmiai apžiūrėjo kambarį. 
Sienų paneliai buvo dulsvai auksinio atspalvio, lubos nudažytos si- 
dabro spalva. Kambario gale, tarytum maža auksinė pianino šmė- 
kla, glūdojo klavikordas. Spindėjo krištolo sietynai, sienas puošė pa- 
veikslai, vaizduojantys gėles, o viename buvo nutapyta sidabrakaklė 
moteris su banguojančiu sijonu ir auksinėmis kurpaitėmis. Užuolai- 
dos švytėjo aukso ir sidabro atspalviais. Kojos grimzdo į neįtikėtino 
minkštumo sidabro spalvos kilimą, o visi baldai kambaryje buvo iš 
auksuoto medžio. 

Staiga jaunuolį apėmė namų ilgesys. Jis vėl pasijuto esąs svetai- 


nėje, sename kolonijinio“ stiliaus name, stovinčiame retai lankomos 


* Plačiai prieš Nepriklausomybės karą (1775-1783) Šiaurės Amerikoje paplitęs architektūros sti- 
lius. Tai atmaina stiliaus, vyravusio Anglijoje pirmųjų Jurgių karaliavimo metais(1714-1760) 

rusvos Pietų Karolinos upės vingyje. Vėl pamatė prosenelio Fran- 
sio Vilmoto, rojalistų? majoro Nepriklausomybės kare, portretą su 
raudonu munduru aukšta apykakle. Atvaizdas, visų nuomone, labai 
panėšėjo į tą, kurį Fransis kiekvieną rytą skusdamasis matydavo 
prieš save veidrodyje: lygūs tamsūs plaukai, užkritę ant dešinio smil- 
kinio, siaura nosis, plonos lūpos, siaura, tamsi ranka, sugniaužusi 
kardo arba skustuvo rankeną, valdingas tamsių siaurų akių žvilgsnis. 
Fransis prisiminė juodukus, renkančius medvilnę, ir juos svilinančią 
saulę, kokios nematė nuo tada, kai išlipo į šį krantą; mintyse jis vėl 
vaikštinėjo su seteriu pelkės pakraščiu po aukštais sielvartingais me- 
džiais, apkarusiais floridinėmis samanomis; svarstė, ką daryti su jam 
atitekusia Vilmotų viensėdija, nors ir nuniokota per Pilietinį karą, 
bet vis tiek brangia širdžiai: ar stengtis ją išsaugoti, ar parduoti tam 
Čarlstono dokų jankiui, ieškančiam, kur galėtų leisti savaitgalius, ir 
neatpažįstamai viską pertvarkysiančiam. Ilgu bus namuose dabar, 
kai Anė ištekėjo už to jauno anglo, Džono Forsaito, ir išvyko šiaurėn, 
į Pietų Pušynus. Fransio mintys nukrypo į seserį, nebesugrąžinamai 
prarastą, — juodbruvę, blyškiaskruostę, guvią ir „nepalenkiamą“. Taip, 
šis kambarys pažadino jam namų ilgesį; neregėtai gražus kambarys, 
kurio tobulumą gadino tik šuo, toks storas, kad, tysodamas ant šono, 
nesiekė trumpomis kojelėmis grindų. Jaunuolis negarsiai ištarė: 

— Gražesnio kambario nesu matęs. 

— Kaip miela nugirsti tokius žodžius! 

Prie durų stovėjo jauna moteris banguotais kaštoniniais plaukais, 
gaubiančiais matinį baltą veidą, šypsančiomis lūpomis, trumpa tiesia 
nosimi ir tamsiai rausvomis akimis su judriais, neįprastai baltais vo- 
kais juodomis blakstienomis. Ji priėjo prie Fransio ir padavė ranką. 

Jis nusilenkė ir rimtai paklausė: 

— Ponia Mont? 


> Anglų karališkosios armijos karininkas, kovojęs prieš šiaurines amerikiečių kolonijas 
Nepriklausomybės karo metu. 

— Vadinasi, Džonas vedė jūsų seserį. Ar ji graži? 

— Taip. 

— Labai? 

— Taip, labai. 

— Vaikutis turbūt neleido jums nuobodžiauti? 

— Jis šaunuolis. 

— Žinoma. O Dendis, sako, jums įkando? 

— Manau, kad ne iki kraujo. 

— Jūs net nepažiūrėjote? Bet jis visiškai sveikas. Sėskite ir papa- 
sakokite man apie savo seserį ir Džoną. Ar ta santuoka iš meilės? 

Fransis Vilmotas atsisėdo. 

— Kitaip nė būti negalėjo. Džonas mielas, patrauklus žmogus, 
o Anė... 

Jis išgirdo atodūsį. 

— Labai smagu. Jis rašo, kad baisiai laimingas. O jūs apsistokite 
čionai. Galėsit daryti ką tinkamas. Nesivaržykit, jauskitės pas mus 
kaip viešbutyje. 

Tamsios jaunuolio akys nušvito. 

— Nežinau nė kaip dėkoti! Aš pirmą kartą Europoje. Nespėjau — 
per anksti baigėsi karas“. 

Flerė išėmė iš gūžtos kūdikį. 

— O fi/as padarėlis nesikandžioja. Pažvelkit, tiktai du dantys, ir 
tie patys neagresyvūs, — ar ne taip pas jus sakoma? 

— Kuo jis vardu? 

— Kitas, — sutrumpintai nuo Kristoferio. Laimė, dėl vardo ginčų 
nebuvo. Maiklas — mano vyras — turi tuoj grįžti. Matot, jis parla- 
mento narys. O pirmas posėdis bus tik pirmadienį, — aišku, vėl dėl 
Airijos'. Todėl mes vakar ir grįžome iš Italijos. Nuostabi šalis — bū- 


tinai nuvažiuokite. 


* Turimas galvoje Pirmasis pasaulinis karas (1914—1918). 


*  Užuomina į įvykius, susijusius su audringu Airijos nacionalinio išsivadavimo judėjimu. 

— Atleiskit, ar čia ne parlamento laikrodis taip garsiai muša? 

— Taip - Didysis Benas. Visą laiką eina ir vis vietoj. Maiklas sako, 
kad parlamentas — geriausias pažangos stabdys. Šie metai, į valdžią 
pirmą kartą atėjus leiboristams“, bus ypač įdomūs. Bet jūs pažvelkit 
į šitą šunį — net graudu, kaip jis saugo vaikutį. O jau nasrai! 

— Kokios jis veislės? 

— Terjeras. Anksčiau mes turėjome kinų mopsą. Bet nutiko ne- 
laimė. Jis /aba: >zėgo vaikytis kates ir kartą užpuolė aršų katiną, o tas 
jam išdraskė akis — visiškai apako — ir paskui... 

Jaunuolis pastebėjo, kaip staiga Flerės akyse sužvilgo ašaros. Ty- 
liai atsidusęs, užjaučiai tarė: 

— Kaip gaila. 

— Teko visiškai pertvarkyti kambarį. Tada jis buvo kiniško sti- 
liaus. Tačiau kėlė per daug prisiminimų. 

— Užtat šitas šuo sučiaumos bet kokį katiną. 

— Laimė, jis užaugo su kačiukais. Mums patiko jo kojos — to- 
kios kreivos, kad vos tursena ir niekaip nepralenkia vaiko vežimėlio. 
Dendi, parodyk letenas! 

Dendis kilstelėjo galvą ir nepatenkintas suurzgė. 

— Su charakteriu. Sakykit, ar Džonas pasikeitė? Ar dar panašus 
į anglą? 

Jaunuolis pajuto, kad pagaliau ji prabilo apie tai, kas ją išties 
domina. 

— Taip. Jis pirmaklasis vyrukas. 

— Ojo motina? Kadaise ji buvo labai graži. 

— Ji tebėra graži. 

— Nieko keisto. Tikriausiai jau žila? 

— Taip. Jūs jos nemėgstate? 


— Hm! Tikėkimės, ji nepavyduliaus jūsų seseriai. 


5 Turima galvoje pirmoji Jameso Ramsey'o Macdonaldo leiboristų vyriausybė (1924 m. 
sausis — lapkriūs). 


— Ko gero, jūs neteisi. 

— Ko gero, neteisi. 

Flerė lyg sustingo, palenkusi sugriežtėjusį veidą virš kūdikio gal- 
vutės. Jaunuolis, pajutęs, kad jos mintys nuklydo kitur, atsistojo. 

— Kai rašysite Džonui, — staiga prabilo ji, — perduokite, kad aš 
nepaprastai džiaugiuosi ir linkiu jam sėkmės. Pati nerašysiu. Ar lei- 
site vadinti jus Fransiu? 

Fransis Vilmotas nusilenkė. 

— Būsiu laimingas, gerbiamoji ponia. 

— "Turėsit vadinti mane Flere. Juk mudu dabar giminės. 

Jaunuolis nusišypsojo ir palietė jos vardą lūpomis, tarsi gėlę: 

— Flerė! Koks gražus vardas! 

— Grįžęs rasite kambarį paruoštą. Vonią, aišku, turėsite atskirą. 

Fransis priglaudė lūpas prie ištiestos rankos. 

— Nuostabu! Jau buvau pradėjęs ilgėtis namų. Čia man stinga 
saulės. 

Eidamas pro duris, atsigręžė. Flerė buvo paguldžiusi kūdikį į 


gūžtelę ir dabar susimąsčiusi žvelgė į vieną tašką priešais. 


€158 


II skyrius 


PERMAINA 


Ne vien šuns galas paskatino pertvarkyti kiniškąjį kambarį. Flerės 
dvidešimt antrojo gimtadienio vakarą Maiklas, grįžęs namo, pa- 
reiškė: 

— Klausyk, mažute, su leidykla baigta. Kai senio Denbio visada 
viršus, niekada neiškilsiu. 

— O! Bet, Maiklai, tu mirsi iš nuobodulio. 

— Pabandysiu patekti į parlamentą. Ten nieko sudėtingo ir moka 
panašiai. 

Jis kalbėjo juokaudamas. Po šešių dienų paaiškėjo, kad Flerė 
klausėsi rimtai. 

— Maiklai, labai teisingai sumanei. Nieko tinkamesnio nerasi. 
Tavo galva pilna minčių. 

— Svetimų. 

— Ir žodžio neieškai kišenėje. O parlamentas nuo mūsų už dvie- 
jų žingsnių. 

— Bet, Flere, tai nemažai kainuoja. 

— Taip, aš jau pašnekėjau su tėvu. Įsivaizduok, net juokinga — 
nė vienas Forsaitas nėra turėjęs reikalų su parlamentu. Tačiau tėvas 
mano, kad man bus naudinga ir kad baronetai niekam daugiau nė 
netinka. 

— Deja, visų pirma reikia, kad išrinktų. 

— Bet aš ir su tavo tėvu pasitariau. Jis pažadėjo su kai kuo šnek- 


telėti. Jiems trūksta jaunų žmonių. 

— Mat kaip! O kokios mano politinės pažiūros? 

— Mielasis, metas pačiam žinoti — juk tau jau trisdešimt. 

— Aš ne liberalas. Bet kas tada — leiboristas ar konservatorius? 

— Iki rinkimų išsiaiškinsi. 

Kitą dieną, kai Flerė maudėsi vonioje, o Maiklas skutosi, jis tru- 
putį įsipjovė ir tarė: 

— Žemės nuosavybė ir nedarbas — štai kas man iš tikro rūpi. Aš 
fogartistas. 

— Kas? 

— Atsimeni sero Džeimso Fogarto knygą? Juk ją skaitei. 

— Ne. 

— Pati sakei, kad skaitei. 

— Visi taip sakė. 

— Tiek to. Jo žvilgsnis nukreiptas į ateitį - tūkstantis devyni šim- 
tai keturiasdešimt ketvirtus metus, — ir tai paaiškina jo politinę pro- 
gramą: saugumo ore užtikrinimas, žemdirbystės išvystymas, vaikų 
emigracija?; pasiūlos ir paklausos suderinimas Imperijos viduje; 
pelningesni sandėriai su Europa; ir aukojimasis Šiandien, kad būtų 
geriau Rytoj. Žodžiu, visi punktai nepopuliarūs ir, kaip manoma, 
neįgyvendinami. 

— Ką gi, tada geriau laikyk liežuvį už dantų, kol pateksi į parla- 
mentą. Dėkis prie konservatorių. 

— Kokia tu šiandien graži! 

— Paskui, kai tave išrinks, galėsi paskelbti savo pažiūras. Tokia 
pradžia tave išgarsins. 

— Gudriai sumanyta! - sumurmėjo Maiklas. 

— Tada ir pristatysi tą — Fogarto programą. Juk jis ne beprotis? 

— Ne, kaip tik pernelyg sveikai mąsto, o tai visada primena be- 
protybę. Supranti, mūsų šalyje algos didesnės negu kur kitur, iš- 


skyrus Ameriką ir dominijas, ir jos nemažėja, — šiuo atžvilgiu mes 


* Vaikų emigracija taip ir liko teoriniais svarstymais, o tikrovėje niekada nebuvo įgyvendinta. 

nenusileidžiame jaunoms valstybėms. Fogartas siekia, kad Anglija 
užsiaugintų kuo daugiau maisto, o kolonijas užpildytų dar nespėju- 
siais išlepti miestų vaikais, kol kolonijų paklausa atitiks mūsų prekių 
pasiūlą. Žinoma, nieko nebus be nuoširdaus visų Imperijos šalių 
vyriausybių bendradarbiavimo. 

— Skamba lyg ir protingai. 

— Matai, mes jį išleidom, bet jo paties lėšomis. Visa tai seniai 
girdėta — „tikėjimo ir kalno triukas““?, Tikėjimo jam netrūksta, bet 
kalnas nė nežada pajudėti. 

Flerė atsistojo vonioje. 

— Tada nutarta, — tarė ji. — Tavo tėvas sakė, kad sugebės įtraukti 
tave į konservatorių kandidatų sąrašą, o savo pažiūrų kol kas ne- 
skelbk. Tave, Maiklai, išrinks vien todėl, kad esi patrauklus. 

— Ačiū, meilute. Duok, padėsiu tau nusišluostyti... 

Tačiau Flerė pertvarkė kiniškąjį kambarį tik tada, kai Maiklas 
pateko į parlamentą, atstovaudamas apygardai, kurios rinkėjai buvo 
neabejingi žemdirbystei. Ji pasirinko Adamo" ir Louis Ournze'“ stilių 
mišinį. Maiklas pavadino kambarį „bimetaline svetaine“ ir pernešė 
„Baltąją beždžionę“ į savo kabinetą. Jam pasirodė, .kad šito padaro 
pesimizmas nesiderina su politinio veikėjo karjera. 

„Saloną“ Flerė atidarė vasario mėnesį. Po liberalų debūdJd? vi- 
suomenės viršūnėlė dar nebuvo atsigavusi, o uždaro ledi Elisonos 
politikų ir teisininkų išrinktųjų būrelio aureolė smarkiai nublėsusi. 
Atėjo paprastesnių žmonių metas. Trečiadienių vakarais pas Flerę 


rinkdavosi daugiausia jaunimas, o iš vyresnių užsukdavo jos uošvis, 


'* Užuomina į Evangeliją pagal Matą: „Iš tiesų sakau jums: jei turėtumėte tikėjimą kaip gars- 
tyčios grūdelį, jūs tartumėte šitam kalnui: „Persikelk iš čia į tenai“, ir jis persikeltų. Jums nebū- 
tų nieko negalimo“ (17, 20-21). 

"1 Neoklasicistinės architektūros stilius, kuų sukūrė škotų kilmės architektas Robertas Adamas 
(1728-1792) ir jo broliai. Būdingas racionalus planavimas, saikingas dekoras. 

!2 Ypatingu puošnumu ir rafinuotumu pasižymėjęs baldų ir pastatų vidaus apdailos stilius, vy- 
ravęs Prancūzijos taikomojoje dailėje Liudviko XV karaliavimo laikais (1715-1774). 

5 Turimas galvoje liberalų partijos pralaimėjimas rinkimuose 1922 m. lapkrių, Lloydo George'o 
kabineto žlugimas ir tolesnis liberalų partijos įtakos mažėjimas. 

du nereikšmingi ambasadoriai ir Pivensis Blaitas, ,„Avanposto“ re- 
daktorius. Pastarasis buvo aukštas barzdotas vyras pilkomis, krauju 
pasruvusiomis akimis, toks nepanašus į literatūrinį savo straipsnių 
stilių, kad žmonės jį dažniausiai palaikydavo kokios nors kolonijos 
ministru pirmininku. Blaitas su išmanymu kalbėjo apie tokius da- 
lykus, kuriuos maža kas tesuprasdavo. Apie jį buvo sakoma: „Tai, 
ką skelbia Blaitas šiandien, konservatorių partija rytoj neskelbs.“ Jo 
balsas buvo tylus, kalbėdamas jis vengė asmeninių įvardžių. 

— Dabar žmonės vaikšto miegodami, — apibūdindavo jis politi- 
nę padėtį, — o nubus visiškai nuogi. 

Karštas sero Džeimso Fogarto šalininkas, jis vadino jo knygą 
„aklo arkangelo šedevru“, nepaprastai mėgo klausytis klavikordo ir 
buvo neįkainojama Flerės „salono“ puošmena. 

Atsiribojusi nuo poezijos ir moderniosios muzikos, nuo Siblio 
Svono, Volterio Neizingo ir Hiugo Solstiso, Flerė rasdavo daugiau 
laiko sūnui — vienuoliktajam baronetui. Tai buvo jos vienintelė tikro- 
vė. Tegul Maiklas tiki teorija, kurios vaisių gyvas nespės paragauti, 
tegul leiboristai puoselėja viltį užvaldyti šalį, tačiau jai tūkstantis de- 
vyni šimtai keturiasdešimt ketvirtieji reikšmingi tik todėl, kad tada 
vienuoliktasis baronetas taps pilnametis. Ko verti visi neįgyvendi- 
nami pasiūlymai Bendruomenių rūmuose? Kur kas svarbiau, kad 
Kitas paveldėtų klestinčią Angliją. Tarkim, kad ir tie namai, kuriuos 
rengiamasi statyti, — visa tai puiku, bet ar taip jau būtina, jeigu Kitui 
atiteks Lipingholo dvaras ir namas Sauto aikštėje, Vestminsteryje? 
Žinoma, tokių ciniškų pažiūrų Flerė garsiai neskelbė ir slėpė net 
pati nuo savęs. Žodžiais ji nenukrypstamai garbino didžiąją dievy- 
bę — Pažangą. 

Visuotinė taika, sveikatos apsauga, prekyba, nedarbo panaikini- 
mas domino visus, kad ir kokios būtų jų politinės pažiūros; bet ne 
Maiklas ir ne seras Džeimsas Fogartas, o nuojauta kuždėjo Flerei, kad 
garbingo amžiaus sulaukęs principas „ir vilkas sotus, ir ožka svei- 


ka“, kuriuo rėmėsi visų partijų programos, ne toks jau „pašėlusiai“ 

išmintingas. Kol sūnus sotus, nėra ko per daug rūpintis kitais; nors, 
suprantama, dėl akių reikia rūpintis. Skrajodama po savo „saloną“, 
užkalbindama tai vieną, tai kitą, su visais meili, Flerė žavėjo grožiu, 
sveika nuovoka, lankstumu. Neretai ji apsilankydavo parlamento po- 
sėdžiuose, kur sėdėjo ne tiek klausydamasi kalbančiųjų, kiek gaudy- 
dama, tarytum septintuoju jutimu (jei visos aukštuomenės moterys 
turi šešis, Flerė neabejotinai turėjo septynis jutimus) tai, kas būtina 
„salono“ šeimininkei, — vyriausybės barometro svyravimus, madin- 
gus žodelius ir šabloniškas politikų frazes, o svarbiausia — tyrinėda- 
ma žmones, asmenybes, slypinčias kiekvieno parlamentaro viduje. 
Ji stebėjo Maiklo karjerą globėjiškai, tarytum krikštamotė, padova- 
nojusi krikštasūniui maldaknygę mėlyno tymo viršeliais, su viltimi, 
kad vieną dieną jis prisimins, kas jam buvo duota. Nors Maiklas visą 
pavasarį ir vasarą stropiai lankė parlamento posėdžius, tačiau dar ne- 
buvo pravėręs burnos, ir Flerė kol kas pritarė Maiklo tylėjimui bei 
palaikė vyro norą išsiaiškinti savo pažiūras, išklausydama jo svaičioji- 
mus apie fogartizmą. Jeigu tai iš tiesų, kaip jis tvirtino, vienintelis pa- 
tikimas vaistas nuo nedarbo, tada Flerė irgi fogartistė; sveikas protas 
jai sakė, kad vienintelis rimtas pavojus Kito ateičiai slypi šioje tautos 
negandoje. Pašalinkite nedarbą, ir niekam neliks laiko bruzdėti! 

Jos kritinės pastabos dažnai būdavo dalykiškos. 

„Mielasis, argi kuri šalis aukoja dabartį ateities labui?“ Arba: 
„Nejaugi tu iš tikrųjų manai, kad gyventi kaime geriau negu mies- 
te?“ Arba: „Ar tu įsivaizduoji, kas būtų, jeigu keturiolikmetį Kitą 
reikėtų išsiųsti iš Anglijos į kokį nors Dievo užmirštą pasaulio kraš- 
tą?“ Arba: „Negi tau atrodo, kad miestiečiai neprieštaraus?“ 

Šitie klausimai sužadindavo tokį Maiklo atkaklumą ir iškalbą, kad 
Flerė jau neabejojo būsimu jo populiarumu; jis išgarsės kaip senasis 
seras Džailzas Snorhemas, greitai gausiantis pero titulą, nes visada 
nešiojo skrybėles žemu viršumi ir įrodinėjo, kad reikia grįžti prie dvi- 
račių ekipažų. Skrybėlė, gėlė švarko atlape, monoklis — pro jos akis 


neprasprūdo nė vienas šių atributų, padedančių politinei karjerai. 

— Paprastas stiklas, Maiklai, nekenkia regėjimui, tačiau traukia 
visų žvilgsnius. 

— Vaikeli, mano tėtušiui jis nė trupučio nepadėjo. Abejoju, ar 
kas, pažiūrėjęs į monoklį, nusipirko bent vieną jo knygą. Ne! Jei jau 
kuo pagarsėsiu, tai iškalba. 

Tačiau Flerė vis tramdė vyrą. 

— Negerai, Maiklai, iš pat pradžių suklupti. Šitie leiboristai neiš- 
silaikys nė iki metų galo. 

— Kodėl taip manai? 

— Jie per daug riečia nosį ir per daug sau leidžia. Žmonės juos tik 
pakenčia, o tie, kuriuos pakenčia, turi stengtis patikti, kitaip juos pa- 
šalins. Kai leiboristai pasitrauks, vėl ateis į valdžią konservatoriai, ir 
galbūt netrumpam. Tada turėsi kelerius metus savo ekscentriškoms 
kalboms, o kai juos išstums, jau būsi pripažintas. Kol kas stenkis 
pelnyti rinkėjų prielankumą savo apygardoje. Neabejoju, kad suklys- 
tum, pamiršęs rinkėjus. 

Tą vasarą savaitgalius Maiklas dažniausiai praleisdavo Bakin- 
gemšyro grafystėje, stengdamasis pelnyti rinkėjų prielankumą, o 
Flerė tuo metu dažniausiai viešėdavo su vienuoliktuoju baronetu 
pas tėvą Meipldareme. 

Nusipurtęs nuo kojų Londono dulkes!* po anos istorijos su El- 
dersonu ir G.D.B.", Somsas pamėgo gyvenimą užmiestyje labiau, 
negu buvo galima tikėtis iš Forsaito. Nusipirko pievų kitame upės 
krante ir kelias džersių veislės karves. Žinoma, jis nesirengė ūkinin- 
kauti ir užsiiminėti visokiais niekais, bet jam buvo smagu persiirti 
valtimi per upę ir žiūrėti, kaip jas melžia. Taip pat pasistatydino 
didoką šiltnamį ir ketino auginti melionus. Angliški melionai visų 


geriausi, o kiekvieni metai, praleisti su žmona prancūze, sukeldavo 


“ Perfrazuotas evangelijos posakis: „Jei kur jūsų nepriimtų ir jūsų žodžių neklausytų, tai, išėję 
iš tokių namų ar tokio miesto, nusikratykite ir dulkes nuo kojų“ (Evangelija pagal Matą, 10, 
14). 

5 Garantinio draudimo bendrovė. 

vis didesnį norą valgyti paties išsiaugintą maistą. Kai Maiklą išrinko 
į parlamentą, Flerė nusiuntė Somsui sero Džeimso Fogarto knygą 
„Grėsminga Anglijos padėtis“. Ją gavęs, jis pasakė Anetei: 

— Ir ką, jos nuomone, turiu veikti su šituo lobiu? 

— Tikriausiai perskaityti. 

Somsas, versdamas lapus, niekinamai prunkštelėjo. 

— Nesuprantu, apie ką jis čia rašo. 

— Parduosiu ją labdaros mugėje, Somsai. Pravers tam, kas moka 
skaityti angliškai. 

Ir nuo tos dienos, beveik pats to nepastebėdamas, Somsas įsitraukė 
į knygą. Ji pasirodė jam keistoka, ne vienam joje buvo gerokai įkrėsta. 
Tos aštrios vietos ėmė jam patikti, ypač skyrius, kuriame smerkiamas 
darbininkas, nenorintis išsiskirti su jau nebemažais vaikais. Niekada 
neišvykęs iš Europos, Somsas miglotai įsivaizdavo tokias vietas kaip 
Pietų Afrika, Australija, Kanada arba Naujoji Zelandija; bet šitas se- 
nas keistuolis Fogartas, pasirodo, ten buvęs ir žino, apie ką kalba. jo 
samprotavimai apie tų šalių ūkį skambėjo ganėtinai išmintingai. Išvy- 
kę ten vaikai iš karto atsiganytų ir praturtėtų, būdami tokio amžiaus, 
kokio Anglijoje tebenešioja siuntinius, zylioja iš vieno darbo į kitą, 
šlaistosi gatvėmis, kol įgyja bedarbio arba komunisto kvalifikaciją. 
Išsiųsti juos iš Anglijos! Šita mintis viliojo ir traukė tą neprilygstamą 
anglą. Taip pat jis pritarė apsirūpinimui maistu ir Anglijos apsaugoji- 
mui nuo antpuolių iš oro. Paskui palengva apėmė nepasitenkinimas 
autoriumi. Dejuoja ir grūmoja it koks Jeremijas'“. Somsas nepaten- 
kintas pareiškė Flerei, kad autorius nepraktiškas, pamiršta, kad geriau 
žvirblis rankoje. O ką sakąs apie šitą knygą „Senasis Montas“? 

— Nenori nė skaityti. Sakosi pažįstąs senąjį Fogartą. 

— Hm! - nutęsė Somsas. — Tada, matyt, ji nėra vien tuščiažodžia- 
vimas. - Tas paukščiagalvis baronetas toks senamadiškas! — Šiaip ar 


taip, tai reiškia, kad Maiklas atitolo nuo leiboristų. 


'6 Senojo Testamento pranašas Jeremijas pranašavo savo tautai visokių nelaimių. 

— Maiklas sako, kad leiboristai perims fogartizmą, kai iki galo 
išsiaiškins jo prasmę. 

— Nejaugi? 

— Jis mano, kad fogartizmas leiboristams duos daugiau naudos 
negu kitiems. Man minėjo, kad jau vienas kitas jų lyderis linksta į tai, 
o ilgainiui prisidės ir kiti. 

— Vadinasi, — tarė Somsas, — fogartizmu niekada neužsikrės ei- 
liniai partijos nariai. 

Ir valandėlę pasinėrė savyje. Pasakė kažką giliamintiška, ar ne? 

Somsui be galo patiko savaitgaliai, kai pas jį viešėdavo Flerė 
su vienuoliktuoju baronetu. Nors iš pradžių buvo kiek nusivylęs, 
kad nesusilaukė vaikaitės, — vienuoliktasis baronetas neginčijamai 
priklausė Montams, — tačiau po kelių mėnesių ėmė kalbėti apie 
„šaunų mažylį“ ir stengėsi laikyti jį Meipldareme, kuo toliau nuo 
Lipingholo. Žinoma, kartais jį erzindavo moterų tupinėjimas apie 
kūdikį — motinystė nežino jokio saiko. Šį bruožą jis pastebėjo dar 
Anetei auginant Flerę; o štai dabar ir pati Flerė. Gal tai būdinga | 
prancūzėms? Somsas neprisiminė, kad jo motina būtų tiek nerima- 
vusi; beje, jis neprisiminė nieko iš to laiko, kai jam tebuvo metai. 
Savaitgaliais, kada Madaxeė Lamot, Anetė ir Flerė tupinėdavo apie 
jo vaikaitį, kai trys motinų kartos apguldavo tą putlų gniutulėlį, 
Somsui telikdavo sėsti į valtį ir gaudyti žuvį, kurios, — puikiai žino- 
jo, — niekas nevalgys. 

Kol jis baigė skaityti sero Džeimso Fogarto knygą, praėjo nema- 
loni tūkstantis devyni šimtai dvidešimt ketvirtų metų vasara ir pra- 
sidėjo dar nemalonesnis rugsėjis. Sodrių auksinių dienų, sužioruo- 
jančių pro lengvą rytmečio rūką, nusagstantį rasos lašais kiekvieną 
voratinklį ant geležinių vartų, nebuvo nė ženklo. Lijo, ir upė taip 
neįprastai patvino, kad laikraščiai iš pradžių neįprastai išseko — ne- 
buvo nė žinutės apie drėgmės trūkumą; bet palengva juos vėl už- 
pildė pranešimai apie šlapiausią vasarą „per pastaruosius trisdešimt 


metų“. Rami, žalzgana nuo dumblių ir medžių ūksmės upė nesusto- 

dama plaukė tarp Somso pažliugusios pievelės ir pažliugusių gany- 
klų. Grybų nebuvo. Gervuogės permirkusios prarado skonį. Somsas 
stengdavosi kasmet suvalgyti po vieną uogą ir iš skonio pasakydavo, 
kokių būta orų. Suvešėjo samanos. Tačiau nepaisant viso to, Somso 
nuotaika seniai bebuvo buvusi tokia gera. Leiboristai valdė šalį jau 
keletą mėnesių, o dangus tik šiek tiek apniuko. Bet vyriausybės pasi- 
keitimas paskatino Somsą susidomėti politika, ir per pusryčius iš jo 
lūpų birdavo pranašystės. Jos kisdavo priklausomai nuo to, ką pra- 
nešinėjo laikraščiai, ir kadangi neišsipildžiusias pamiršdavo, visada 
galėjo tvirtinti Anetei, kad taip ir sakęs. Bet ji į politiką nekreipė 
dėmesio, nes „tos moterys amžinai užsiėmusios labdaros mugėmis, 
uogienių virimu, važinėja į Londoną apsipirkti, dalyvauja pobūviuo- 
se sode“, ir, nepaisant polinkio į apkūnumą, liko nuostabiai graži. 
Džekas Kardiganas, jo dukterėčios Imodženos vyras, šešiasdešimt 
devintojo gimtadienio proga padovanojo jam golfo lazdų rinkinį. 
Tokio galvosūkio Somsas dar nebuvo sprendęs. Kokiam galui jam 
tie daiktai? Anetė su prancūzišku išradingumu, taip dažnai jį erzi- 
nusiu, patarė naudoti lazdas pagal paskirtį. Ji nepakenčiama! Argi tai 
jo amžiui! Bet paskui, vieną gegužės savaitgalį, atvažiavo pats Kar- 
diganas su Imodžena ir, pastatęs kamuolį ant kurmiarausio, numušė 
ji 1 kitą upės krantą. 

— Dėde Somsai, lažinuosi iš dėžės cigarų, kad jūs to nepadarysi- 
te iki pirmadienio — tądien mes išvykstame. 

— Aš niekada nesilažinu, — atsakė Somsas, — ir nerūkau. 

— O reiktų pradėti. Žinote ką, rytoj mes pasimokysime, kaip 
reikia mušti! 

— Nesąmonė! - atkirto Somsas. 

Tačiau vakare, persivilkęs pižama, jis stovėjo miegamajame ir 
mostagavo rankomis, mėgdžiodamas Džeką Kardiganą. Kitą dieną 
išsiuntė moteris į iškylą automobiliu, liepęs pasiimti priešpiečius — 
neketino leisti iš savęs šaipytis. Retai kada jam buvo tekę patirti to- 
kių dirginančių valandų. Nemaloniausia buvo, kai galų gale pataikė 

į kamuolį, o šis įkrito į upę vos už poros jardų nuo artimojo kranto. 
Kitą rytą Somsas jautėsi lyg sulaužytas, ir Anetė turėjo trinti jam 
nugarą tol, kol šis neiškentė: 

— Atsargiau! Baigi odą nudirti! 

Tačiau nuodai jau buvo patekę į kraują. Nuniokojęs dar kelis pie- 
velės sklypus, Somsas įstojo į artimiausią golfo klubą ir visą prieš- 
piečių metą mušinėdavo kamuolius, kuriuos padavinėdavo berniu- 
kas. Jis pratinosi su jam būdingu kietu atkaklumu ir, atėjus liepai, jau 
buvo ganėtinai įgudęs. Net ėmė įtikinėti Anetę, kad jai irgi būtų be 
galo naudinga pakilnoti golfo lazdą ir numesti svorio. 

— Meri", Somsai, — atsakydavo ji. — Visiškai netrokštu, kad 
mano figūra pasidarytų kaip jūsų panelių anglių, plokščia it lenta 
tiek iš priekio, tiek iš užpakalio. 

Ji buvo reakcionierė, „kaip visa jos tauta“, ir Somsas, širdies gi- 
lumoje prijaučiantis apvalumams, nelabai spyrėsi. Jis pastebėjo, kad 
golfas gerai veikia kepenis ir nuotaiką. Jo skruostai šiek tiek paraus- 
vėjo. Po pirmų rungtynių su Džeku Kardiganu, kai tas jo naudai 
atsisakė trijų smūgių kiekvienai duobelei ir vis tiek pirmasis įvarė 
kamuolį į visas devynias duobeles, Somsas gavo siuntinį, kuriame, 
jo siaubui, buvo dėžė cigarų. Dievaži, kas tam Džekui šovė į galvą! 
O paaiškėjo po kelių dienų, kai vakare, sėdėdamas prie lango savo 
paveikslų galerijoje, Somsas staiga pastebėjo, kad turi įsikandęs ciga- 
rą. Keistas dalykas, bet jam nebuvo šleikštu. Jautėsi panašiai kaip po 
„Kuė!* seanso“, dabar jau nelabai madingo, nes kažkoks amerikie- 
tis, kaip tvirtino sesuo Vinifreda, surado trumpesnį būdą pasiekti 
palaimą. Tačiau įtarimas, kad Džekas Kardiganas dalyvauja šeimos 
suokalbyje, neleido mėgautis naujuoju jutimu viešai, jis rūkė tik pa- 
veikslų galerijoje; taigi cigarai įgijo slaptos ydos aureolę. Vogčiomis 


Somsas vis papildydavo savo atsargas. Tik tada, kai paaiškėjo, kad 


" Ačiū (ranc.). 
!* Ėmile Couė (1857-1926) — prancūzų taikomosios psichologijos atstovas, atradęs būdą gydyti 
įvairias fizines ir proto negales optimistinės savitaigos būdu. 


Anetė, Flerė ir kiti jau seniai viską žino, ryžosi nesislėpti ir viešai 
pareiškė, kad didžiausia mūsų laikų rykštė esančios cigaretės. 

— Mielasis, — sutikusi jį prabilo Vinifreda, — visi kalba, kad tu 
neatpažįstamai pasikeitei! 

Somsas kilstelėjo antakius. Jis pats nepastebėjo jokios permainos. 

— Tas Kardiganas, — pareiškė jis, — tikras juokdarys!.. Aš pie- 
tausiu ir nakvosiu pas Flerę. Jie ką tik grįžo iš Italijos. Pirmadienį 
parlamento posėdis. 

— Taigi, — tarė Vinifreda, — nerimsta. Ir kam jiems posėdžiauti 
per ilgąsias atostogas'?! 

— Airija! — autoritetingai paskelbė Somsas. — Vėl pasaka be galo! 

Sena istorija, ir pabaigos nematyti! 


"* Anglų parlamento atostogos nuo rugpjūčio iki spalio mėnesio. 

III skyrius 


MAIKLAS „UŽFIKSUOJA“ 


Maiklas grįžo iš Italijos pasiryžęs „kibti į darbą“, kaip paprastai būna 
po atostogų pietuose. Augęs užmiestyje, vis dar besidomintis nedar- 
bo problema ir tikintis fogartizmu kaip šios problemos sprendimu, 
jis nesivėlė į kitus parlamente svarstomus klausimus ir kol kas valgė 
Anglijos duoną, kitų išaugintą ir nelabai storai apteptą sviestu, bet 
nieko nesiėmė, kad tai pasikeistų. Todėl dabar pagaliau panoro išsi- 
aiškinti, kieno jis pusėje ir ar ilgam. 

kus, jis nužingsniavo gatve, ketindamas geriau susiorientuoti — „už- 
fiksuoti“, kaip būtų pasakęs „Senasis Forsaitas“. Jis pasuko pas Pi- 
vensį Blaitą, į nepriklausomo savaitraščio „Avanpostas“ redakciją. 
Įdegęs Italijos saulėje ir sulysęs nuo itališkos virtuvės, Maiklas spar- 
čiai žingsniavo, perkratinėdamas mintyse daugybę dalykų. Priėjęs 
krantinę, kur medžiuose tupėjo daugybė bedarbių paukščių, tary- 
tum irgi svarstančių, kieno jie pusėje ir ar ilgam, Maiklas išsitraukė 


iš kišenės laišką ir dar kartą perskaitė. 


5EPER ROU 72, 
KEMDENTAUNAS, LONDONAS 


GERBIAMAS PONE, 
Kadangi Jūsų bavardė tik neseniai pasirodė žinyne „Kas yra 


kas“, tikiuosi, kad nebūsite kurčias kenčiantiems. Aš esu austrė, 

prieš vienuolika metų ištekėjusi už vokiečio. Jis buvo aktorius ir 
vaidino anglų teatruose, nes jo tėvai, — dabar Jau 2irę, — atsivežė 
Ji į Angliją visai mažą. Jis buvo internuotas, vėliau j0 sveikata 
pašlijo. Sunkiai susirgęs neurastenija, fis nebesugeba dirbti jokio 
darbo. Prieš karą jam niekada netrūko vaidmenų, ir 22605 turė- 
Jome santaubų, bet dalį binigų išleidau, likusi viena su vaiku, 0 
kitus konfiskavo VP“? ir baskui labai mažai tesugrąžino, nes 
mes abu ne anglai. O ką grąžino, viską išleidome gydytojui, sko- 
loms abmokėti tr balaidoti vaikeliui, dėkui Dievui, numtrusiam, 
nes, nors tr labai jį naylėjau, — vaikui negalima gyventi taip, kaip 
mes dabar gyvename. Verčiamės vien iš mano adatos, 0 aš ne ką 
teuždirbu, — kokį svarą per savaztę, 0 kartais nė to negaunu. 
Teatrų direktoriai 1$ tolo vengia mano vyro, nes kalbėdamas jis 
staiga pradeda drebėti, tr jie mano, kad jis girtuoklis; bel, bone, 
gėrimui jis neturi pinigų. Visai nebežinom, į ką kreibiis tr ką 
daryti. Todėl aš bamaniau, bone, kad gal Jas galėtumėt padėti 
mums susitarti su VP; bandėm kresbtis balys, tr 725 už jaulė, 
tačiau pasakė, kad vykdo nurodymą tr niekuo negali pagelbėti. 
Arba gal Jūs galėtumėte rasti mano vyrui kokį nors darbą gry- 
name ore — gydytojas sako, kad tada j0 sveikata pasitaisytų. Nei 
Vokietijoje, nei Austrijoje mes neturime kur prisiglausti, nes visi 
giminės jau mirę. Aš žinau, kad tokių kaip mes dabar daug, 
bet vis tiek, bone, esu priversta į Jus kretpiis, nes reikia palaikyti 
gyvybę, 0 šiuo metu gyvename busbadžiaudami. Atleiskite, kad 
Jus trukdau savo laišku. 


Lieku Jums atsidavusi, 
su nuolankia pagarba 
ANA BERGFELD 


2 Valstybės patikėtinis — valstybės įgaliotasis asmuo, Pirmojo pasaulinio karo metais Anglijoje 
tvarkęs sekvestruotą vokiečių ir austrų turtą. 

„Tepadeda jiems Dievas!“ — pamanė Maiklas, stovėdamas po 


platanu netoli „Kleopatros adatos“*! 


, tačiau pats tokia pagalba ne- 
tikėdamas. Jo manymu, Dievui pavienių svetimšalių likimas tikrai 
rūpėjo mažiau, negu Anglijos banko direktoriui rūpi svaro cukraus, 
nekainuojančio nė svaro sterlingų, likimas. Dievas neatkreips dė- 
mesio į ribulius paviršiuje vandenų, kuriems įsakė tekėti, kai kūrė 
Visatą. Maiklui atrodė, kad Dievas yra monarchas, pats save suvar- 
žęs konstitucija. Jis įsikišo laišką atgal į kišenę. Vargšai žmonės! Bet 
juk dabar daugiau kaip vienas milijonas du šimtai tūkstančių anglų 
bedarbiai, ir vis per tą prakeiktą kaizerį““ su jo laivynu!.. Jeigu tas 
tipas ir jo gauja nebūtų tūkstantis aštuoni šimtai devyniasdešimt de- 
vintais metais įsigeidę viešpatauti jūrose“, Anglija nebūtų įklimpusi į 
visą tą košę, o gal ir pačios košės nebūtų buvę! 

Nuo Templio stoties Maiklas pasuko link „Avanposto“ redak- 
cijos. Jis „prisirišo“ prie šio savaitraščio jau prieš kelerius metus. 
„Avanpostas“ viską išmanė ir sugebėdavo nepastebimai įteigti skai- 
tytojui, kad kiti nieko neišmano; todėl jo postringavimai skambėjo 
įtaigiau negu kitų savaitraščių. Jis neprivalėjo remti jokios partijos, 
todėl galėjo remti ką įsigeidęs. Jis nešaukė apie Imperijos didybę, ta- 
čiau jos reikalus išmanė puikiai. Nebūdamas literatūrinis žurnalas, 
nepraleisdavo progos aplaužyti ragus literatams — Maiklas mėgau- 
davosi kiekvienu tokiu atveju, dar dirbdamas leidykloje. Reikšda- 
mas pagarbą Bažnyčiai ir įstatymams, jis sumaniai duodavo jiems 
„pipirų“. Žurnalas didžiavosi savąja teatro kritika, kuriai darė įtaką 
naujoji airių dramaturgija. Tačiau jam ypač sekdavosi sumenkinti 
politinių veikėjų reputaciją, kiekvienam nurodant jo vietą, kuri bū- 
davo kiek žemiau nei „Avanposto“. Be to, jo vedamieji skleidė tokią 


Sventosios dvasios“ įkvėptą visažinystę, išreikštą paprastam mir- 
- Įkveptą ystę, p 


21 Granito obeliskas, atgabentas į Londoną iš Egipto 1878 m. 

2 Vokietijos imperatorius Vilhelmas II (1888-1918). 

> Turima galvoje karinio jūrų laivyno statybos programa, vokiečių Reichstago priimta 1900 m. 
Pirmasis įstatymo projektas buvo priimtas 1889 m. 

tingajam ne visai suprantamais sakiniais, be kurios joks periodinis 
leidinys nebūna iš tiesų reikšmingas. 

Maiklas, žengdamas per dvi pakopas, užlipo laiptais ir atsidūrė 
dideliame ketvirtainiame kambaryje, kur nusigręžęs nuo durų sto- 
vėjo ponas Blaitas ir rodė liniuote į apskritimą žemėlapyje. 

— Perkūniškas žemėlapis, — kreipėsi į save ponas Blaitas. — Per- 
kūniškesnio dar nemačiau. 

Maiklas nesusilaikęs prunkštelėjo, ir į jį atsigręžė pono Blaito 
akys — išsprogusios, nejudrios, su maišeliais paakiuose. 

— Sveiki! — atsainiai pasisveikino jis. — Čia jūs? Šitą žemėlapį pa- 
ruošė Kolonijų ministerija, norėdama parodyti vietas, tinkamiausias 
persikėlimui, o nepažymėjo Begersfonteno — pačios šerdies. 

Maiklas atsisėdo ant stalo. 

— Užsukau paklausti, kaip jūs vertinate padėtį. Mano žmona 
sako, kad leiboristų dienos suskaičiuotos. 

— "Ta žavi mažutė! — nutęsė Blaitas. — Leiboristai, nors ir kre- 
tėdami, laikysis dar ilgai po to, kai bus išspręsti Airijos ir Rusijos“ 
klausimai. Balansuos kaip balansavę. Sunku numatyti jų žlugimą. 
Gal jiems ateis galas vasario mėnesį, pateikus naują biudžetą. Kai 
išblės rusiškų lašinių kvapas, — sakysim, Montai, lapkritį, — galima 
būtų ir prabilti. 

— Ta pirmoji kalba, — prisipažino Maiklas, — man dieną naktį 
neduoda ramybės. Iš kurios pusės geriausia pristatyti fogartizmą? 

— Iki to laiko susiformuos įspūdis, kad nuomonė aiški. 

— "Tai ji turi susiformuoti? 

— Nebūtinai, — atsakė Blaitas. 

— A-a! — atsiduso Maiklas. — Beje, o kaip prekybos laisvė? 

— Bus skelbiama prekybos laisvė ir didinami muitai. 


— Dievas 11 Mamona? 


* Užuomina į aršius ginčus 1924 m. pradžioje dėl Sovietų Sąjungos pripažinimo de facto ir 
prekybos sutarčių pasirašymo. 

— Anglijoje, Montai, kitaip neįmanoma, įvedant ką nors naujo. 
Juk turime liberalus-junionistus, konservatorius—socialistus ir... 

— Kitus lupikautojus, — švelniai užbaigė Maiklas. 

— Bus laviruojama, smerkiamas protekcionizmas, kol šis užgoš 
prekybos laisvę, o tada bus smerkiama prekybos laisvė. Fogartiz- 
mas — ne priemonė, o tikslas. Prekybos laisvė ir protekcionizmas yra 
priemonės, o ne tikslai, kaip tvirtina politikai. 

Įgeltas žodžio „politikai“, Maiklas nušoko nuo stalo; jis pradė- 
jo užjausti tuos vargšus nenaudėlius. Buvo paplitusi nuomonė, kad 
tėvynė jiems nė motais ir kad jie būna gudrūs po laiko. Bet iš tikro, 
kaip rasti žmogų, tų miglotų ginčų sūkuryje gebantį atskirti, kas 
tėvynei naudinga, o kas ne? Maiklas kartais pamanydavo, kad nė 
pačiam senajam Fogartui nepavyktų. 

— O žinot, Blaitai, — tarė jis, — mes, politikai, nemąstome apie 
ateitį vien todėl, kad tai beprasmiška. Kiekvienas rinkėjas mano, kad 
jo dabartinė gerovė yra kartu ir šalies gerovė. Rinkėjų požiūris pasi- 
keis tik tada, kai patys pajus, kurioje vietoje batas graužia kulną. Jei, 
įgyvendinus fogartizmą, tuojau pakils pragyvenimo kaina, ir pinigus 
uždirbantys darbininkų vaikai bus atskirti nuo šeimų, o naudos tesu- 
lauksim gal už dešimt, gal už dvidešimt metų - tai kas gali jį remti? 

— Mielas jaunuoli, — atsakė Blaitas, — netikinčiųjų atvertimas — 
mūsų darbas. Šiuo metu profsąjungų veikėjai niekina kolonijas, 
kadangi jų akyse neregėjo. Šitų veikėjų filosofija apsiriboja jų ne- 
švariomis gatvelėmis. Bet kai, išleidę penkis milijonus svarų, su- 
organizuosime šimto tūkstančių darbininkų keliones, po penkerių 
metų pamatysime, kaip tai suveiks. Darbininkų klasė užsikrės karš- 
tligišku troškimu rasti savo vietą po saule. Pasaulis bus jų vaikų ran- 
kose. Bet argi jie kalti, kad nieko apie tai nežino? 

— Mintis nebloga! — pritarė Maiklas. — Tiktai ką pasakys vyriau- 
sybė? Ar galiu paimti tuos žemėlapius?.. Tiesa, — pridūrė jis, atida- 
rydamas duris, — ar jūs žinote, kad ir dabar yra draugijų, siunčiančių 


vaikus iš Anglijos? 

— Taip, — suniurnėjo Blaitas. — Puiki iniciatyva! Pagalba keliems 
šimtams vaikų — apčiuopiamas pavyzdys, ką galima nuveikti. Išplės- 
kite jų veiklą šimteriopai — ir pradžia bus padaryta. Šiuo metu tai 
lašas jūroje. Viso labo! 

Išėjęs į krantinę, Maiklas tebemąstė, ar įmanoma suderinti mei- 
lę tėvynei ir troškimą išsiųsti iš jos tėvynainius. Bet vėl prisiminė 
išpampusį nuo žmonių pertekliaus miestą, jo tvankybę, aprūkusį 
neišvaizdumą; bedalius nuo pat gimimo vaikus; minias slampinė- 
jančių bedarbių, kuriems, jei niekas nepasikeis, nėra žemėje vietos 
ir niekada nebus; pilną netikrumo, nepastovumo, vargo egzisten- 
ciją, — išties, argi gali žmogus susitaikyti su tokia mylimos šalies 
būkle! Maiklas žvelgė į Vestminsterio bokštus saulėlydžio fone. O 
jo sąmonėje išniro tūkstančiai taip gerai iš seno pažįstamų dalykų — 
medžiai, laukai ir upeliai, bokštai, bažnyčios, tiltai, angliškos veislės 
gyvuliai, paukščiai giesmininkai, pelėdos, kėkštai ir kovai Lipingho- 
le; nežymus, bet pastebimas skirtumas tarp Anglijos ir kitų kraštų 
krūmų, gėlių, samanų ir sparnuočių; angliški kvapai, angliškos ūka- 
nos, angliška žolė; kiaušinienė su bekonu; lėtas, geraširdiškas humo- 
ras, nuosaikumas ir narsa; lietaus kvapas; obelų žydėjimas, viržiai 
ir jūra. Jo šalis, jo padermė, — jų šerdis nesupuvusi. Jis praėjo pro 
bokštą su laikrodžiu. Parlamento rūmai atrodė tarytum iš nėrinių, 
įspūdingi, daug gražesni, negu buvo įprasta manyti. Ar šiuose na- 
muose audžiama, lyg voratinklis, Anglijos ateitis? O gal dažomas 
slepiamąja spalva audeklas — dangalas senajai Anglijai? 

Pasigirdo pažįstamas balsas: 

— Koks kerėpliškas daiktas! 

Ir Maiklas pamatė uošvį, apžiūrinėjantį Linkolno statulą“. 

— Kurių galų jį čia pastatė? — stebėjosi Somsas. — Juk jis ne an- 


glas. 


5 Čikagoje esančio Linkolno paminklo kopija, 1920 m. pastatyta netoli anglų parlamento. 
Autorius — Amerikos skulptorius Augustus Saint — Gaudensas (1848-1907). 

Jis nužingsniavo kartu su Maiklu. 

— Kaip Flerė? 

— Nuostabiai. Italija išėjo jai į naudą. 

Somsas sušnarpštė. 

— Triukšminga tauta, — ištarė jis. - O Milano katedrą matėt? 

— Taip, pone. Iš visko, ką matėm, gal tik ji viena nepaliko mums 
įspūdžio. 

— Hm! Aštuoniasdešimt antraisiais nuo jų valgių man susuko 
vidurius. Gal dabar geriau ten maitina? O kaip berniukas? 

— Aukščiausia klasė, pone. 

Somsas patenkintas kažką suniurzgė, ir jie pasuko į Sauto aikštę. 

— O kas čia? — pasiteiravo Somsas. 

Prie durų stovėjo du apdaužyti lagaminai, kažkoks jaunuolis su 
kelionės krepšiu rankoje spaudė skambutį, o gatvėje buvo matyti 
tolstantis taksi. 

— Nežinau, pone, - sumurmėjo Maiklas. —- Gal arkangelas Ga- 
brielius““? 

— Tada jis ne ten pataikė, - tarė Somsas, eidamas prie durų. Bet 
kaip tik tuo metu jaunuolis įžengė pro duris. 

Somsas priėjo prie lagaminų. 

— Fransis Vilmotas, — perskaitė jis garsiai. — Garlaivis „Amfibi- 
ja“, Čia kažkokia klaida! 


* Vienas iš trijų arkangelų, pranešęs Marijai žinią, jog ji pagimdysianti sūnų nuo Šventosios 
dvasios. 

IV skyrius 


PAŠNEKESYS, IR TIEK 


Jiems įėjus, Flerė, palydėjusi jaunuolį į kambarį, jau lipo laiptais že- 
myn. Persirengusi vakariniais drabužiais, ji buvo beveik pusnuogė, 
plaukai trumpai pakirpti... 

— Miela mano mergyte, — kreipėsi į ją Maiklas anuomet, įėjus į 
madą trumpiems plaukams, — pasigailėk manęs! Kaip aš bučiuosiu 
tavo dygų nugue“'! 

— Mielas mano berneli, — atsakė ji tada, — tai neišvengiama! Tu 
priešiniesi bet kokiai naujovei. 

Flerė buvo viena iš pirmųjų dvylikos moterų, pasikirpusių plau- 
kus, ir dabar rūpinosi vėl patekti į pirmąjį dvyliktuką, juos atsiaugi- 
nančių. Mardžorės Ferar, arba kaip Maiklas ją vadindavo, „hedonis- 
tų numylėtinės“ plaukai jau pailgėjo visu coliu. Kažkaip nesmagu 
buvo atsilikti nuo Mardžorės Ferar... 

Flerė priėjo prie tėvo ir tarė: 

— Tėti, aš pakviečiau paviešėti jauną amerikietį. Džonas Forsai- 
tas yra vedęs jo seserį. Jūs gražiai įdegėte. O kaip mama? 

Somsas žvelgė į dukterį tylėdamas. 

Ir Flerė patyrė vieną iš nemalonių akimirkų, kai tėvo meilės ne- 
bylus gelmingumas tarytum priekaištavo jos meilės gražiakalbiam 
paviršutiniškumui. Jai atrodė, kad tėvas neturi teisės šitaip į ją žiū- 


rėti, — lyg tos istorijos su Džonu metu ji nebūtų kentėjusi daugiau 


“  Pakaušis (branc.). 

už jį! Ir jeigu dabar ji ramiai prisimena praeitį, tai ir jis galėtų. O 
Maiklas irgi geras — nė žodžio, net nepajuokavo! Flerė prikando 
lūpą, krestelėjo trumpai pakirptus plaukus ir pasuko į „bimetalinę 
svetainę“. 

Pietūs prasidėjo sriuba ir Somso apgailestavimais, kad jo karvės 
ne herefordų veislės. Tikriausiai Amerikoje daug herefordų? 

Fransiui Vilmotui atrodė, kad amerikiečiai dabar perėjo prie 
holšteinų veislės. 

— Holšteinų? — pakartojo Somsas. — Jas augino, kai buvau jau- 
nas. O kokios spalvos? 

— Juodmargės, — atsakė Fransis Vilmotas. — Bet žolė Anglijoje 
tikrai nuostabi. 

— Pas mus per šlapia, — paaiškino Somsas. — Per mūsų laukus 
teka upė. 

— Temzė? O koks jos plotis ne potvynio metu? 

— Prie mūsų — ne daugiau kaip šimtas jardų. 

— Ar žuvies yra? 

— Užtektinai. 

— Jos vanduo skaidrus, o mūsų pietinės upės turi rusvą atspalvį. 
Ir medžiai čia kitokie — dažniausiai gluosniai, jovarai, guobos. 

Somsas buvo gerokai sutrikęs. Jis niekada nebuvo lankęsis Ame- 
rikoje. Žinoma, ten irgi gyveno žmonės, bet ypatingi, visi vieno vei- 
do, su nesilankstančiomis galvomis ir netikroviškai plačiais pečiais. 
Garsas jų burnoje neįtikėtinai pasikeisdavo; kažkada Somsas veltui 
stengėsi ištarti žodžius „negras“ ir „Amerika“ taip kaip jie. Jų dole- 
ris labai aukštai vertinamas; visi jie važinėja automobiliais, niekina 
Europą, bet plūsta į ją būriais ir išsiveža viską, ką tik pajėgia; jiems 
uždrausta gerti“, jie be perstojo šneka. Tačiau šitas jaunuolis griovė 


visas išankstines nuomones. Jis gėrė cheresą ir prabildavo tik tada, 


2 Užuomina į Pirmojo pasaulinio karo metais JAV įvestą įstatymą, draudžiantį gaminti ir par- 
davinėt alkoholinius gėrimus. 

kai į jį kas nors kreipdavosi. Jo pečiai atrodė normaliai, veido bruo- 
žai buvo ryškūs, o balsas švelnus. Gal jis bent Europą niekina? 

— Tikriausiai, — paklausė Somsas, — Anglija jums atrodo labai 
maža? 

— Visai ne, pone. Londonas man atrodo labai didelis, o jūsų apy- 
linkės tikrai nuostabios. 

Somsas nuleido akis ir pašnairavo į vieną nosies pusę. 

— Gan mielos, — pritarė jis. 

Buvo patiekta oto, ir stojo tyla, kurią sudrumstė garsai už Somso 
kėdės. 

— Vėl tas šuo! — prabilo Somsas, pasmeigdamas žuvies gabalėlį, 
kurį buvo pastūmęs į šalį kaip nevalgomą. 

— Ne, ne, tėti! Jis tiktai nori, kad jūs į jį pažiūrėtumėt. 

Somsas nuleido ranką, ir Dendis parvirto ant šono. 

— Jis neprašo ėsti, — paaiškino Flerė, — tačiau būtinai nori, kad jį 
pastebėtumėt. 

Į stalą atkeliavo pulkelis keptų kurapkų. 

— Ką jums, pone Vilmotai, labiausiai knietėtų pamatyti Angli- 
joje? — paklausė Maiklas. — Vargu ar dar rasite ką nors, ko nebūtų 
Amerikoje. Netgi Rydžento gatvėje nebeliko senųjų namų“. 

— Aš noriu pamatyti Tauerio sargybą ir Krafto"? šunų parodą, taip 
pat jūsų veislinius ristūnus ir žirgų lenktynes dėl Derbio prizo?!. 

— Derbio jums tektų laukti iki kitų metų birželio, — pasakė 
Somsas. 

— Ristūnus jums parodys mano pusbrolis Velas, — tarė Flerė. — 


Jis, kaip žinot, vedęs Džono seserį. 


3 XX a. antrojo dešimtmečio pradžioje Rydžento gatvėje buvo nugriauti XIX a. pirmame 
ketvirtyje garsaus anglų architekto Johno Nasho (1752-1835) statyti namai ir pakeisti šiuo- 
laikiniais. 

*“ Šunų paroda Londone, pavadinta jos pradininko Charleso Crufto vardu, pirmą kartą sureng- 
ta 1886 m. 

* Dėl didžiojo Derbio prizo kovojama kasmet rengiamose žirgų lenktynėse Epsomo hipo- 
drome, netoli Londono gegužės pabaigoje arba birželio pradžioje. Prizą įsteigė grafas 
Derby's 1786 m. 

Atnešė bombe““. 

— Man rodos, Amerikoje apstu šito gero, — prabilo Somsas. 

— Pietuose mes retai valgom ledus, tačiau turime savo patiekalų, 
ir labai skanių. 

— Man pasakojo apie balų vėžlius. 

— Manęs niekas tokiais gardumynais nelepina. Gyvenu užkam- 
pyje, ir per darbus man stinga laiko. Įmantrybių nesivaikome, bet aš 
turiu keletą tikrai šaunių juodukų, kurie moka sutaisyti puikių pa- 
tiekalų. Jie dar prisimena mano senelius. Šiais laikais nelengva rasti 
tokių senoviškų juodukų, užtat jie tikras lobis. 

Pietietis! 

Somsas buvo girdėjęs, kad Pietinių valstijų gyventojai džentel- 
menai. Jis prisiminė „Alabamą““ ir savo tėvo Džeimso žodžius: „(O 
ar aš nesakiau“, kai vyriausybė gavo už tai per kepurę. 

Tyloje, įsivyravusioje skanaujant skrebučius su pieniais, buvo aiš- 
kiai girdėti, kaip parketu tapnoja Dendžio letenos. 

— Štai ką jis mėgsta, — prabilo Flerė. — Dendi, eik pas šeiminin- 
ką! Duok jam kąsnelį, Maiklai. 

Ji vogčiomis dirstelėjo į Maiklą, bet šis to nepastebėjo. 

Atostogaujant Italijoje, kai Flerė, įkaitusi nuo saulės ir vyno, 
veikiama naujų įspūdžių, buvo linkusi pasiausti bei atsiduoti jo 
glamonėms, Maiklas išgyveno tikrąjį medaus mėnesį ir pirmą kar- 
tą po vedybų gavo pasimėgauti jausmu, kad mylima moteris pasi- 
rinko jį, o ne ką kitą gyvenimo draugu. Ir šit atvyko tas svetimša- 
lis, primindamas, kad Maiklas čirpina antruoju smuiku, o pirmoji 
partija priklauso antros eilės pusbroliui, pirmam mylimajam; ir 
Maiklas pajuto, kaip vėl taurė tolsta nuo lūpų. Flerė pasikvietė šį 
jaunuolį todėl, kad jis priklauso jos praeičiai, prie kurios Maiklas 
*2 Ypatingoje formoje paruošti ledai. 

* Turimas galvoje JAV ir Anglijos konfliktas, pavadintas „Alabamos“ kreiserio vardu. 
Kartu su kitais karo laivais šis kreiseris buvo atiduotas į pagalbą pietiečiams JAV Pilie- 


unio karo metu (1861-1865). Arbitražinio teismo sprendimu Anglija sumokėjo JAV už 
šių laivų padarytą žalą (labiausiai ,„Alabamos“) 15,5 milijono dolerių. 

niekaip nesiderina. Ir jis, nepakeldamas akių, vaišino Dendį gar- 
džiais kąsneliais. 

Tylą nutraukė Somsas. 

— Pone Vilmotai, užsibarstykite muskato. Melionas be muskato... 

Kai Flerė pakilo nuo stalo, Somsas nusekė paskui ją į „„bimetali- 
nę svetainę“, o Maiklas nusivedė jaunąjį amerikietį į savo kabinetą. 

— Ar pažinojote Džoną? — paklausė Fransis Vilmotas. 

— Niekada neteko susitikti. 

— Jis šaunuolis ir neblogas poetas. Dabar augina puikius per- 
sikus. 

— Ir nemetė šito užsiėmimo vedęs? 

— Žinoma, ne. 

— Į Angliją nesiruošia? 

— Šiemet ne. Jie turi puikią sodybą — arklių, šunų. Kartais joja 
pamedžioti. Galbūt jis parodys mano seseriai Angliją kitą rudenį. 

— O! —- tarė Maiklas. — O jūs pats ilgam atvykote? 

— Ką jūs! Prieš Kalėdas grįšiu namo. Norėčiau dar pamatyti 
Romą ir Seviliją, taip pat aplankyti savo prosenelių namą Vusteršyre. 

— Kada jie persikėlė? 

— Seniai, Viljamo ir Merės laikais"*. Mat jie buvo katalikai. Ar ten 
gražu, Vusteršyre? 

— Labai, ypač pavasarį. Daug vaismedžių sodų. 

— O! Vadinasi, jūsų šalyje dar šis tas auginama? 

— Tik šis tas. 

— Man taip ir pasirodė, kai važiavau traukiniu iš Liverpulio. Ma- 
čiau daug pievų, vieną kitą besiganančią avį, bet niekur nepastebė- 
jau dirbančių žmonių. Vadinasi, visi gyvena miestuose? 

— Su nedidelėmis išimtimis. Būtinai nuvažiuokit pas mano tėvą. 


Ten dar kai kur auginamos ropės. 


* Karaliaujant Viljamui III Oraniečiui ir Marijai (1689-1702) katalikai buvo persekiojami ir 
dalis jų emigravo į Ameriką. 

— Visai nelinksma. 

— Taip. Per karą buvome pradėję auginti kviečius, bet paskui 
niekas šito nepalaikė — juo blogiau mums. 

— Kodėl taip nutiko? 

Maiklas gūžtelėjo pečiais. 

— Nesuprasi valstybės veikėjų politikos. Kol jie valdžioje, dėl 
žemės ūkio nė piršto nepajudina. Kai opozicijoje — ausis visiems 
ir žemės ūkis jau baigė atsistoti ant kojų. O ką jie padarė? Metė ir 
vieną, ir kitą kaip pirštus nudegę. Tikra nelaimė. O ką jūs Karolino- 
je auginate? 

— Mano kaimynystėje tiktai medvilnę. Bet šiais laikais medvilnė 
neapsimoka. Per daug brangi darbo jėga. 

— Ir pas jus brangi? 

— Taip, pone. Ar pašaliniams galima patekti į parlamento posė- 
džius? 

— Žinoma. Gal norite pasiklausyti debatų Airijos klausimu? Aš 
galiu parūpinti jums vietą garbės svečių galerijoje. 

— Maniau, kad anglai šalti, bet jūsų dėka pasijutau kaip namie. 
Ar tas senasis ponas jūsų uošvis? 

— Taip. 

— Atrodo toks ypatingas. Ar jis bankininkas? 

— Ne. Bet pritariu — jam reikėtų būti bankininku. 

Fransio Vilmoto žvilgsnis, kiek paklaidžiojęs po kambarį, apsi- 
stojo prie „Baltosios beždžionės“. 

— Klausykit, — pratarė jis tyliai, — iš tiesų nuostabus paveikslas. 
Ar negalėčiau gauti šio tapytojo paveikslo Džonui ir savo seseriai? 

— Deja — ne, - atsakė Maiklas. — Matot, jis buvo kinas, ir ne pa- 
ties geriausio laikotarpio. Be to, jau mažiausiai penki šimtai metų, 
kai nukeliavęs į aną pasaulį. 

— Mat kaip! Bet jis puikiai suprato gyvulius. 


— Mums atrodo, jis puikiai suprato žmones. 

Fransis Vilmotas nustebęs patylėjo. 

Maiklas nusprendė, kad šis jaunuolis nelabai jautrus satyrai. 

— Minėjot, jog norit aplankyti Krafto šunų parodą? — paklausė 
jis. — Vadinasi, mėgstate šunis? 

— Ketinu pirkti vieną pėdsekį Džonui ir du sau. Noriu auginti 
grynaveislius pėdsekius. 

Maiklas atsilošė ir išpūtė dūmus. Jis pajuto, kad Fransiui Vil- 
motui pasaulis atrodo jaunatviškas, o gyvenimas švelniai, tarytum 
guminėmis padangomis rieda į trokštamą tikslą. Tačiau Anglijoje... 

— Ko jūs, amerikiečiai, norite iš gyvenimo? — paklausė jis neti- 
kėtai. 

— Kaip čia pasakius. Man atrodo, kad mes norime sėkmės, — 
bent jau Šiaurinėse valstijose. 

— Mes to norėjome prieš šimtą metų — tūkstantis aštuoni šimtai 
dvidešimt ketvirtais?*. — tarė Maiklas. 

— Šit kaip! O dabar? 

— Sėkmę patyrėm ir dabar mąstom, ar tik nenukirtom šakos, ant 
kurios patys sėdim. 

— Taip, — tarė Fransis Vilmotas, — bet Amerika apgyvendinta 
daug rečiau negu Anglija. 

— Teisingai, — sutiko Maiklas. — O čia kiekviena vieta rezervuota 
iš anksto, ir daug kam tenka sėdėti sau ant kelių. Ar dar po cigarą, ar 


einam į svetainę prie moteriškos kompanijos? 


35 Tuo metu Anglija, pasiekusi gana aukštą pramonės lygį, ėmė plėsti Imperijos ribas. 


8405 


V skyrius 


ŠALITAKIAI 


Jei Kemdentauno rajono Sepers Rou gatvė atitiko Apvaizdos reika- 
lavimus, tai Maiklo reikalavimų ji netenkino. Kaip galima pateisinti 
visiškai vienodas eiles triaukščių namų, tokių murzinų kaip Italijoje 
skalbtos apykaklės? Kokios komercinės vinklybės galėtų padėti šioms 
apatinių aukštų krautuvėlėms išbristi iš skolų? Kas iš triukšmingos, 
tramvajais žlegančios gatvės, persisunkusios keptos žuvies, benzino ir 
senų drabužių kvapais, įsigeis pasukti į šį mažutį užkiemį, ieškodamas 
malonumų arba pelno? Net vaikai, su didvyriška kantrybe daromi 
antruose arba trečiuose aukštuose, eidavo ieškoti gyvenimo saldybių 
kur nors kitur; Sepers Rou gatvėje nebuvo matyti nei mašinų, kurios 
galėtų juos suvažinėti, nei kino reklamų akims paganyti. Vienintelis 
transportas čia buvo rankiniai vežimėliai, dviračiai, drąsą praradę len- 
gvieji furgonai ir pasiklydę taksi; vienintelės puošmenos — pelargoni- 
jų vazonėliai ir margos katės. Gatvė nykte nyko ir biro į dulkes. 
Maiklas atėjo čionai iš prašmatniausio Londono kvartalo ir eida- 
mas prieš savo principus. Kaip tik čia buvo tirščiausiai apgyvendinta 
Anglija, ir kaip tik čia atsidūrė jis, peršantis gyventojų skaičiaus su- 
mažinimą, tačiau ketinantis aplankyti nusigyvenusius užsieniečius 
ir padėti jiems išlikti gyviems. Jis kyštelėjo nosį į tris krautuvėles. Nė 
gyvos dvasios! Tačiau kas blogiau? Grūste prisigrūdusi krautuvėlė — 
ar tuščia tuštutėlė? Priėjęs dvyliktą namą, Maiklas pažvelgė viršun 
ir pamatė veidą, palinkusį virš rankų su siuviniu. Veidas buvo išblyš- 


kęs kaip vaškas, graudžiai abejingas. 

„Štai, - pamanė Maiklas, — ir mane nuolankiai gerbiančioji su 
adata.“ 

Jis įėjo į kirpyklą, įsikūrusią apatiniame aukšte, ir prie apdulkė- 
jusio veidrodžio pamatė purviną dubenį, įtartino švarumo rankš- 
luosčius, buteliukus ir dvi nutriušusias kėdes. Apsižergęs vieną jų 
sėdėjo vienmarškinis žmogus ir skaitė „The DaiĄ Mas/“. Skruostai 
buvo blyškūs, įkritę, ūsai užriesti, plaukai nutįsę, o akys filosofo — 
liūdnos ir supratingos. 

— Kirpsitės, pone? 

Maiklas papurtė galvą. 

— Ar čia gyvena ponas ir ponia Bergfeldai? 

— Viršuje, trečiame aukšte. 

— Kaip ten užlipti? 

— Pro čia. 

Praskleidęs užuolaidą, Maiklas pamatė laiptus ir, užkopęs į vir- 
šų, neryžtingai sustojo. Sąžinė prabilo Flerės žodžiais, kuriuos ši pa- 
sakė, perskaičiusi Anos Bergfeld laišką: „Gal ir taip, bet kokia iš to 
nauda?“ Tą akimirką prasivėrė durys, ir Maiklui pasirodė, kad prieš 
ji stovi ką tik pakeltas iš karsto numirėlis — toks baltas ir įtampos 
sukaustytis buvo priėjusios moters veidas. 

— Ponia Bergfeld? Mano pavardė Montas. Aš gavau jūsų laišką. 

Moteris taip suvirpo, jog Maiklas išsigando, kad ji neapalptų. 

— Atleiskite, pone, bet aš prisėsiu. 

Ir ji klestelėjo ant lovos krašto. Kambarys dvelkė švara, tačiau, 
be lovos, jame tebuvo iš lentų sukaltas prausyklės stovas, vazonas su 
pelargonija, skardinis lagaminas, ant kurio gulėjo išlygintos kelnės, 
moteriška skrybėlaitė ant vagio ir kėdė prie lango, ant kurios buvo 
padėtas siuvinys. 

Moteris vėl atsistojo. Neatrodė, kad turėtų daugiau kaip trisde- 
šimt metų; nors ir sulysusi, ji buvo gražaus sudėjimo, o blyškus ova- 
linis veidas, kuriame išsiskyrė tamsios akys, priminė veikiau Rafaelį, 


O ne šią gatvę. 

— Lyg būčiau angelą pamačiusi, — ištarė ji. — Atleiskit, pone. 

— Keistas angelas, ponia Bergfeld. Ar vyro nėra? 

— Ne, pone. Fricas išėjo pasivaikščioti. 

— Sakykit, ponia Bergfeld, ar važiuotumėte į Vokietiją, jeigu aš 
apmokėčiau kelionę? 

— Pone, mes dabar negautume paso. Fricas jau dvidešimt metų 
gyvena čia ir nė karto nebuvo grįžęs. Jis prarado Vokietijos piliety- 
bę. Tokie žmonės kaip mes jiems nereikalingi. 

Maiklas persibraukė ranka plaukus. 

— O iš kur jūs pati? 

— Iš Zalcburgo. 

— Nenorėtumėt ten grįžti? 

— Norėčiau, bet ką mes ten veiksim? Austrijoje dabar visi vargs- 
ta, o giminių nieko nebeliko. Čia bent šiek tiek uždirbu siūdama. 

— Ir kiek susidaro per savaitę? 

— Kartais svaras, o kartais penkiolika šilingų. Duonai ir nuomai. 

— O pašalpos negaunate? 

— Ne, pone. Mes neįtraukti į sąrašus. 

Maiklas išsiėmė penkių svarų banknotą ir padėjo jį su vizitine 
kortele ant prausyklės stovo. 

— Ponia Bergfeld, man teks apie tai pagalvoti. Gal jūsų vyras 
galėtų pas mane užeiti? 

Vaiduokliškos moters veidą išmušė raudonis, ir Maiklas išsisku- 
bino iš kambario. 

Apačioje, už užuolaida dengiamų durų, jis pamatė kirpėją, šluos- 
tantį dubenį. 

— Ar radote juos, pone? 

— Tiktai moteriškę. 

— A-al! Man regis, ji mačiusi geresnių dienų. O vyras - keistuolis, 
jam ne visi namie. Norėjo dirbti pas mane, bet aš pats turėsiu užda- 
ryti kirpyklą. 

— Kas atsitiko? 

— Man būtinas grynas oras — turiu tik vieną plautį, bet ir tas 
nelabai koks. Teks ieškotis ko nors kito. 

— Šiais laikais ne taip lengva. 

Kirpėjas gūžtelėjo prakauliais pečiais. 

— Ech, — tarė jis, — visą gyvenimą buvau kirpėjas, tik karo metu 
nedirbau. Keista buvo grįžt į šitą skylę iš ten, kur pabuvau. Karas 
mane sumalė. 

Jis užrietė retus savo ūsiukus. 

— Pensiją gaunate? — paklausė Maiklas. 

— Nė penso. Dabar turiu susirast darbą kur nors gryname ore. 

Maiklas permetė jį akimis nuo galvos iki kojų. Perkaręs, įdubu- 
siais skruostais, su vienu plaučiu. 

— Ar kaimo gyvenimas jums bent kiek pažįstamas? 

— Ničnieko apie jį nenutuokiu. Bet turiu ką nors susirasti, negi 
lįsi po velėna? 

Jo liūdnos ir supratingos akys tyrinėjo Maiklo veidą. 

— Man labai nesmagu, — tarė Maiklas. — Likite sveiki! 

Kirpėjas ne nusilenkė, o veikiau krūptelėjo. 

Išniręs iš Seper Rou gatvės į judrią ir triukšmingą žmonių mi- 
nią plačioje gatvėje, Maiklas prisiminė žodžius iš pjesės, kurią buvo 
matęs prieš metus ar dvejus: ,„Paprastų darbo žmonių padėtis galėtų 
būti geresnė. Aš stosiu jų ginti parlamente. Aš iškelsiu..““ Paprastų 
darbo žmonių padėtis! Ar kas dedasi tai į širdį? Tai tik kelias naktis 
sudrumstęs baisus sapnas, po septyniais užraktais slepiama šeimos 
paslaptis, iš tolo atsklindantis alkano šuns kauksmas! Ir visoje An- 
glijoje gal mažiausiai dėl to jaudinasi šeši šimtai sėdinčių kartu su 


juo „tuose rūmuose“““ 


„Nes paprastų darbo žmonių padėties geri- 
nimas — jų kasdienis darbas ir, „atlikę kasdienę pareigą“, jie nesa- 


pnuoja baisių sapnų. Nuo Oliverio Kromvelio laikų"? prisirinktų gal 


* Turimi galvoje daugiau nei šeši šimtai Bendruomenių rūmų narių. 
*“ Tai yra, nuo XVII a. anglų buržuazinės revoliucijos laikų. 

šešiolika tūkstančių jų pirmtakų, sėdėjusių ten ir siekusių /9 paties 
tikslo. Bet ar nuveikė ką? Tikrai, kad ne! Ir vis dėlto kaip tik se kažką 
iš tiesų darė, o kiti tiktai stebėjo ir patarinėjo! 

Maiklo mintis pertraukė kažkieno balsas: 

— Pone, ar neatsirastų kokio darbo? 

Maiklas paspartino žingsnį, bet tuoj sustojo. Pamatęs, kad jį pra- 
kalbinęs žmogus ėjo nuleidęs akis ir nepastebėjo bandymo pabėgti, 
Maiklas sugrįžo atgal. Žmogaus akys buvo juodos, veidas apskritas 
ir išpurtęs, kaip pyragas su įdaru. Kuklus ir apskuręs, tylus ir ne- 
laimingas, nepažįstamasis buvo prisisegęs demobilizuoto kareivio 
ženklelį. 

— Ar man ką sakėt? — paklausė Maiklas. 

— Nežinau, kaip čia išėjo, pone. Tiesiog išsprūdo. 

— Bedarbis? 

— Taip, ir nekokie popieriai. 

— Vedęs? 

— Našlys, pone. Du vaikai. 

— Pašalpa? 

— Taip. Ir gerokai apkarto. 

— Kariavote, kaip matau? 

— Taip, Mesopotamijoje. 

— Kokio darbo norėtumėt? 

— Koks pasitaikytų. 

— Pasakykite savo pavardę ir adresą. 

— Henris Bodikas, Volthemo dangoraižis 94, Ganersberis“*. 

Maiklas užsirašė. 

— Pažadėti nieko negaliu, — tarė jis. 

— Suprantu, pone. 

— Na, vis dėlto linkiu sėkmės. Gal cigarą? 


— Ačiu, ir kuo geriausios sėkmės /w75, pone. 


38 Vakarinis Londono priemiestis. 

Maiklas kilstelėjo ranką atiduodamas pagarbą ir nuėjo toliau. Įsi- 
tikinęs, kad Henris Bodikas jo nemato, susistabdė taksi. Dar vienas 
toks susitikimas, ir nebeliks malonaus proto aiškumo, be kurio neį- 
manoma sėdėti „tame parlamente“. 

Namai su užrašais „Parduodama arba išnuomojama“, nuolatos 
pasitaikantys Portlend Pleiso gatvėje“?, grąžino jam pusiausvyros 
jausmą. 

Tą pačią popietę Maiklas nusivedė Frans; Vilmotą į parlamentą 
ir, palydėjęs iki garbės svečių galerijos, nulipo į salę. 

Jis niekada nebuvo lankęsis Airijoje, todėl diskusijos mažai jį te- 
jaudino. Tačiau jos dar kartą parodė, kiek iškyla kliūčių, sprendžiant 
bet kokį žemišką klausimą. Kone kiekvienas kalbėtojas pabrėždavo 
didžiulę susitarimo svarbą, tačiau pareikšdavo, kad neleistina „da- 
ryti nuolaidų“ tuo arba kitu klausimu, ir susitarimas pakibdavo ore. 
Vis dėlto, turint galvoje, kad svarstomas Airijos klausimas, diskusi- 
jos atrodė gana nuosaikios; greitai parlamento nariai išeis pro duris 
priešpriešiais“ ir pabalsuos taip, kaip buvo nusprendę balsuoti dar 
prieš diskusijų pradžią. Maiklas prisiminė, kaip jaudinosi, ką tik iš- 
rinktas į parlamentą; kaip kiekviena kalba jam darė didžiulį įspūdį ir 
atrodė, jog kiekvienas oratorius atvers klausančiuosius į savo tikėji- 
mą; ir kaip nusivylė patyręs, kad niekas niekada nekeičia išankstinės 
nuomonės. Veikė kažkokia jėga, daug galingesnė už iškalbą, kad ir 
kokia sukrečianti ar nuoširdi ši būtų. Savo lizdo niekas neteršia. Ir 
vis dėlto, kol žmonės neišsako savo minčių, jie nežino, ką galvoja; 
o kartais nežino ir išsakę. Ir gal kokį šimtąjį kartą Maiklui pakirto 
kojas. Tas pačias, ant kurių po kelių savaičių teks stotis ir kalbėti. Ar 
parlamentas išklausys jį „atlaidžiai kaip įprasta“, ar pasakys: „Suma- 
nė kiaušinis vištą mokyti — gana!“ 

Maiklas apsižvalgė. 

* Magistralė, jungianti Londono centrą su šiauriniais rajonais ir priemiesčiais. 


“ Bendruomenių rūmuose balsuojantys parlamento nariai eina į patalpas, esančias priešingose 
posėdžių salės pusėse; balsuojantys „už“ — į vieną pusę, o balsuojantys „prieš“ — į kitą. 

Jo kolegos sėdėjo įvairiausiomis pozomis. Jie, tautos išrinktieji, 
tarsi patvirtino dogmą, kad žmogaus prigimtis nekinta; O jeigu ir 
kinta, tai taip lėtai, kad neįmanoma pastebėti. Šių žmonių prototipus 
Maiklas jau buvo matęs —- Romos statulose, viduramžių paveiksluo- 
se... „Paprasti, bet mieli“, — pamanė jis, nesąmoningai pakartodamas 
apibūdinimą, kurį Džordžas Forsaitas taikė sau auksinių dienelių 
metu. Bet nejaugi jie save vertina rimtai, lygiai taip kaip Berko arba 
bent jau Gladstono“*! laikais? 

Iš susimąstymo jį pažadino žodžiai „atlaidžiai kaip įprasta“, 
reiškiantys, jog teks išklausyti pirmąją vieno iš narių kalbą. Tikrai 
taip! Kornmarketo atstovas. Maiklas sutelkė dėmesį. Kalbėtojas 
šnekėjo santūriai ir aiškiai, ir tikriausiai norėjo įrodyti, kad taisyklė: 
„Elkis su kitais taip, kaip nori, kad kiti elgtųsi su tavimi“““, neturi 
būti pamirštama netgi Airijoje. Bet kalba buvo ilga — per ilga — ir 
Maiklas matė, kaip klausytojai nebenusėdi. „Ech, brolyti!“, — pa- 
manė jis, kai kalbėtojas kiek skubotai klestelėjo į savo vietą. Tada 
atsistojo kažkoks išvaizdus vyriškis. Jis pasveikino gerbiamą ko- 
leg4 su puikiai pavykusia kalba, tik pagailestavo, kad ji nesusijusi 
su svarstomu klausimu. To ir reikėjo laukti! Maiklas tyliai išėjo iš 
salės. Paskui susirado savo „garbės svečią“, ir abu pasuko Sauto 
aikštės link. 

Fransis Vilmotas buvo sužavėtas. 

— Labai įdomu! — sušuko jis. — O kas tas ponas krėsle po balda- 
kimu? 

— Spykeris? 

— Ne, aš turiu omenyje tą, kuris nekalbėjo“. 


— Aš taip ir supratau. Jis aukščiausias parlamento pareigūnas. 


*" Edmundas Burke'as (1729-1797) 1 Williamas Gladstone'as (1809—1898) — anglų politiniai 
veikėjai, žymūs vigų (liberalų) partijos atstovai, pasižymėję puikia iškalba. 

* Aliuzija į „Aukso taisyklę" Evangelijoje pagal Matą: „Tad visa, ko norite, kad jums darytų 
žmonės, ir jūs patys jiems darykite; nes tai yra Įstatymas ir Pranašai'' (7, 2). 

* Žodžių žaismas, sugretinant bendrašaknius sbeaker- kalbėtojas (a3g/)— Didžiosios Britanijos 
Bendruomenių rūmų pirmininkas ir sea4 - kalbėti (angl). 

— Reikėtų jam duoti pakvėpuoti deguonimi. Ten tikriausiai jį 
miegas marina. Man patiko paskutinis kalbėtojas. Amerikoje jis iš- 
kiltų — jam netrūksta idėjų. 

— Ir idealizmo, kuris trukdo jums įstoti į Tautų Sąjungą““? — šyp- 
telėjo Maiklas. 

Fransis Vilmotas staigiai pasuko galvą. 

— Ką gi, — tarė jis, — prisikasus iki esmės, mes visai tokie patys 
kaip ir kitos tautos. 

— Visiškai teisingai, — sutiko Maiklas. — Idealizmas tėra su ge- 
ografija susijęs šalutinis produktas — tolumas dengianti migla. Kuo 
toliau nuo esmės, tuo migla tirštesnė. Vertindami padėtį Europoje, 
mes dvidešimčia jūrmylių idealistiškesni už prancūzus. O jūs — tri- 
mis tūkstančiais jūrmylių idealistiškesni už mus. Tačiau negrų klau- 
simu mes trimis tūkstančiais idealistiškesni už jus, tiesa? 

Fransis Vilmotas primerkė tamsias akis. 

— Taip, — atsakė jis. — Ir Valstijose — kuo toliau į šiaurę, tuo žmo- 
nės idealistiškiau nusiteikę negrų atžvilgiu. Mudu su Ane visą laiką 
gyvenome tarp juodukų ir neturėjome jokių bėdų. Mes juos mylime, 
ir jie mus myli. Bet jei kuris pasikėsintų į mano seserį, nesu įsitiki- 
nęs, kad nepadėčiau jo nulinčiuoti. Apie tai daug kartų kalbėjome 
su Džonu. Jo požiūris kitoks. Jis sako, kad juoduką reikia teisti taip 
kaip baltąjį, bet jis nepažįsta gyvenimo Pietuose. Jo protas tebėra už 
trijų tūkstančių jūrmylių. 

Maiklas nieko neatsakė. Paminėjus Džono vardą, kažkas jo vi- 
duje visuomet užsisklęsdavo. 

Fransis Vilmotas susimąstęs pridūrė: 

— Kiekvienoje šalyje yra keletas šventųjų, kurių pavyzdys griau- 
na jūsų teoriją, bet visi kiti, ko gero, niekuo nepranoksta žmogiško- 
sios prigimties. 

— Jei prakalbome apie žmogiškąją prigimtį, — pratarė Maiklas, — 
tai štai mano uošvis! 


*“ Ironiška užuomina į Amerikos Senato atsisakymą pritarti JAV įstojimui į Tautų Sąjungą. 

VI skyrius 


SOMSAS AKYLAI STEBI 


Atvažiavęs savaitgaliui, Somsas užsibuvo mieste ir tą popietę pralei- 
do Zoologijos sode, saugodamas, kad Vinifredos vaikaičiai, mažieji 
Kardiganai, neitų per arti prie beždžionių ir laukinių kačių. Pristatęs 
vaikus Imodženai į namus, jis sėdėjo savo klube, iš nuobodulio sklai- 
dydamas vakarinį laikrašų, kol atsitiktinai pastebėjo žinutę „Šiek tiek 
apie viską“ skyriuje: 

„Jauna poniutė, gyvenanti gerokai arčiau nei už šimto mylių nuo 
Vestminsterio, trečiadieniais kelia pobūvius, kuriuose rengiama stai- 
gmena artėjančiai parlamento sesijai. Jos vyrui, būsimam baronetui, 
pastaruoju metu susijusiam su literatūros pasauliu, patikėta paskelb- 
ti naują keistoką politinę teoriją, pavadintą fogartizmu, pagal sero 
Džeimso Fogarto knygą „Grėsminga Anglijos padėtis“. Šito juoką 
keliančio sambrūzdžio iniciatorius — į fantazijas linkusi asmenybė, 
žinomo savaitraščio redaktorius. Kas iš to išeis —- pamatysim. O kol 
kas minėtoji apsukri poniutė nesnaudžia ir buria saloną, naudoda- 
masi smalsumu, kurį žadina bet kokia politinė avantiūra.“ 

Somsas pasitrynė akis ir dar kartą perskaitė žinutę, jausdamas 
besitvenkiantį pyktį. „Apsukri poniutė nesnaudžia ir buria salo- 
ną“ Kieno čia darbas? Jis įsikišo laikraštį į kišenę — tai buvo, ko 
gero, pirmoji jo vagystė — ir patraukė per sutemon grimztantį Sent 
Džeimso parką, nepaliaudamas galvoti apie anoniminę žinutę. 
Užuomina jam rodėsi perregima, be to, pagiežinga. Kodėl neparašė 


tiesiai — „įžymybių medžiotoja“. Ir Somsas susimąstė, ar šiai žinutei 

galima pritaikyti kaltinimą — šmeižikiška. Kai prisiartino Maiklas 
ir Fransis Vilmotas, jis tebebuvo paskendęs mintyse. 

— Sveiki, pone. 

— A, — tarė Somsas. — Noriu su jumis pasikalbėti. Jūsų stovyklo- 
je yra išdavikas. 

Ir be jokių piktų ketinimų rūsčiai pažvelgė į Frans; Vilmotą. 

— Kas nutiko, pone? — paklausė Maiklas, kai abu užsidarė jo 
kabinete. 

Somsas padavė sulankstytą laikraštį. Perbėgęs akimis žinutę, 
Maiklas susiraukė. 

— Nėra abejonės, kad tai parašęs asmuo lankosi jūsų pobūviuo- 
se, — tarė Somsas. — Kas jis? 

— Veikiausiai ne jis, O ji. 

— Nejaugi būtų išspausdinta šitokia moters parašyta žinutė? 

Maiklas neatsakė. „Senasis Forsaitas“ atsilikęs nuo laiko dvasios. 

— Ojeigu nueisiu į redakciją, ar man pasakys, kas autorius? — pa- 
siteiravo Somsas. 

— Laimė, ne. 

— Kodėl „laimė“? 

— Matote, pone, spauda — jautrus augalas. Ko gero, jums palie- 
tus, žiedlapiai susiglaus. Be to, ji dažnai pasako malonių ir neužtar- 
nautų dalykų. 

— Bet juk šitai... — pradėjo Somsas, tačiau laiku sustojo ir pridū- 
rė: — Jūs manote, kad mums reikia nulenkti prieš juos galvą? 

— Deja, ko gero, ir nugarą. 

— Flerė rytoj vakare rengia priėmimą? 

— Taip. 

— Aš pasiliksiu ir akylai stebėsiu. 

Maiklas vaizduotėje išvydo uošvį kaip persirengusį policininką, 
saugantį vestuvines dovanas. 

Bet, nepaisant apsimestinio lengvabūdiškumo, Maiklas buvo 


užgautas. Jis žinojo, kad jo išrinktajai patinka kolekcionuoti įžymy- 

bes, kad ji skrajoja, savo kerais stengdamasi privilioti reikalingus jai 
žmones. Anksčiau tik atlaidžiai stebėjosi, bet dabar pajuto, kad tai 
ne vien miela silpnybė. Tas veide įsižiebiančios ir užgęstančios šyp- 
senos greitumas, tarytum ją valdytų po trumpais plaukais įtaisytas 
jungiklis; vikrus žavaus apnuoginto kaklo gręžiojimas; apdairus, bet 
nepakankamai nuslepiamas gražių akių bėgiojimas; žaismingas bal- 
tų vokų virpesys; išraiškingos rankos, kuriomis ji kabinosi (jei taip 
galima pavadinti dailius ir grakščius gestus) į savo karjerą — visi tie 
dalykai staiga Maiklą įskaudino. Bet juk ji stengiasi dėl jo ir dėl Kito! 
Sakoma, kad prancūzės padeda savo vyrams daryti karjerą. Viskuo 
kaltas jos prancūziškas kraujas. O gal ji siekia idealo, trokšta iškilti 
virš visų aplinkinių? Taip ją teisino Maiklas. Bet trečiadienio priė- 
mime ir jo susirūpinusios akys bėgiojo nuo vieno veido prie kito, 
bandydamos aptikti slepiamą pašaipą. . 

Somso metodas buvo kitoks. Jo mąstymo netrikdė srovės, ska- 
laujančios protą to, kuris gula į lovą su savo kritikos objektu. Jis 
nematė jokių priežasčių, dėl kurių Flerė negalėtų pažinoti tiek, kiek 
jai patinka, visokių aristokratų, parlamento narių, leiboristų, daili- 
ninkų, ambasadorių, jaunų kvailių ir netgi rašeivų. Kuo aukštesnė jų 
padėtis, — kiek naivokai samprotavo Somsas, — tuo mažiau tikėtina, 
kad jie prašys paskolinti pinigų arba įvels į kokią nemalonią istoriją. 
Jo duktė nė kiek ne blogesnė, greičiau jau geresnė už bet kurį iš jų; 
jo savimeilę giliai žeidė mintis, jog kažkas įsivaizduoja Flerę, tem- 
piančią visą tą publiką į savo saloną. Juk visai ne ji juos medžioja, 
o jie ją! Somsas stovėjo prie sienos, po Fragonaru“, kurį buvo jai 
dovanojęs, visas nužilęs, gražiai pakirptais ūsais, neperžvelgiamu 
veidu ir ryžtingu smakru, į nieką nekreipdamas ypatingo dėmesio, 
kaip žmogus, daug matęs, bet mažai kuo tesusidomėjęs, ir jį galėjai 


palaikyti vienu iš Flerės medžiojamųjų. 


“ Jeanas-Honorė Fragonardas (1732-1806) — rokoko stiliaus prancūzų dailininkas, labai mėgs- 
tamas Liudviko XV ir Liudviko XVI dvaruose. 

Kažkokia jauna moteris rusvais auksinio atspalvio plaukais, 
anksčiau trumpai pakirptais, bet dabar vėl jau gulančiais ant kaklo, 
priėjo ir sustojo, nugara į jį, šalia išglebusio vyriškio, kuris visą laiką 
trynėsi rankas, lyg stengdamasis jas nusiplauti. Somsas girdėjo kie- 
kvieną jų pokalbio žodį. 

— Argi toji Mont ne juokinga? Tik pažvelkit, kaip ji kalbasi su 
„donu Fernandu“, — galima pamanyti, kad jis vienintelė jos paguo- 
da! A, štai ir jaunasis Bešlis! Jau nuskuodė pas jį. Tikra snobė. Tačiau 
veltui mano, kad šito pakanka salonui. Salonui būtina asmenybė, 
apdovanota sąmoju ir požiūriu „man nusispjaut, kas ką pamanys“. 
Štai to ji ir neturi. Beje, kas ji išvis tokia? 

— Pinigai? — pasakė išglebėlis. 

— Ne tiek jau jų daug. Maiklas dėl jos taip nukvaišęs, kad baigia 
sunuobodėti, nors iš dalies čia, žinoma, kaltas ir parlamentas. Gir- 
dėjot, kaip jie šneka apie tą fogartizmą? Vien tik maistas, vaikai ir 
ateitis — kas gali būti nuobodžiau? 

— Žavėjimasis naujovėmis, — sumurkė išglebėlis, — mūsų am- 
žiaus yda. 

— Apmaudu, kad tokia menkystė bando iškilti, kabindamasi į 
tokius kvailus tauškalus kaip tas fogartizmas. Ar skaitėte Fogarto 
knygą? 

— Beveik ne. O jūs? 

— Apsaugok Viešpatie! Man gaila Maiklo. Ta snobė juo naudojasi. 

Užspeistas prie sienos, Somsas ėmė sunkiai alsuoti. Jaunoji mo- 
teris, gal pajutusi dvelkimą, atsigręžė ir pamatė tokias šaltas pilkas 
akis ir tokią įtampą veide, kad nedelsdama pasitraukė. 

— Kas tas prosenis? — paklausė ji išglebėlį. — Man rankas kojas 
pakirto. 

Išglebėlis paspėliojo, kad gal koks neturtingas giminaitis, nes, iš 
visko sprendžiant, su niekuo nepažįstamas. 

O Somsas jau buvo priėjęs prie Maiklo. 


— Kas ta jauna rudaplaukė moteris? 

— Mardžorė Ferar. 

— Ji išdavikė. Išvarykite ją! 

Maiklas sutriko. 

— Bet ji gera mūsų pažįstama — ji lordo Čarlzo Feraro duktė, ir... 

— Išvarykite ją! - pakartojo Somsas. 

— O iš kur jūs, pone, žinote, kad išdavikė ji? 

— Aš ką tik girdėjau, kaip ji pakartojo to straipsnelio žodžius ir 
pridūrė šį tą blogiau. 

— Tačiau ji mūsų viešnia. 

— Nieko sau viešnia! — išsunkė Somsas pro dantis. 

— Svečių negalima išvaryti. Be to, ji markizo vaikaitė ir hedonis- 
tų numylėtinė — būtų velniškas skandalas. 

— Tebūnie! 

— Daugiau jos nebekviesime — tai viskas, ką galime padaryti. 

— Nejaugi? — ištarė Somsas ir, palikęs žentą, patraukė prie de- 
maskuotosios. 

Maiklas smarkiai sunerimęs nusekė įkandin jo. Jis dar nebuvo 
matęs uošvio, pasirengusio pulti. Priėjęs išgirdo Somsą sakant ne- 
garsiai, tačiau labai aiškiai: 

— Gerbiamoji, jūs pavadinote mano dukterį snobe jos pačios na- 
muose. 

Maiklas pamatė, kaip galva su ataugančiais plaukais atsigręžia, o 
šaltose mėlynose akyse įsižiebia nuoskauda ir kartu įžūlumas; paskui 
išgirdo jos juoką ir Somso žodžius: 

— Jūs išdavikė, malonėkite išeiti. 

Iš pustuzinio netoliese stovinčių žmonių nebuvo nė vieno, šito 
nepastebėjusio! Po galais! O juk jis šeimininkas! Maiklas priėjo prie 
Somso ir paėmė jį už parankės. 

— Nereikia, pone, — tarė jis ramiai, — juk čia ne taikos konfe- 
rencija. 

Visi išsigandę nuščiuvo ir sustingo, tik išglebęs vyriškis trynėsi 


rankas, lyg stengdamasis jas nusiplauti. 

Mardžorė Ferar žengė durų link. 

— Aš nežinau, kas tasai žmogus, — tarė jinai, — bet jis melagis. 

— Manau, kad ne. 

Tuos žodžius pasakė juodbruvas jaunuolis. Jis įdėmiai žvelgė į 
Mardžorę Ferar, o ji savo ruožtu nukreipė žvilgsnį į jį. 

Staiga Maiklas pastebėjo Flerę — visa išbalusi ji stovėjo čia pat, 
už jo. Žinoma, viską girdėjo! Ji nusišypsojo, mostelėjo ranka ir tarė: 

— Tuojau skambins Madame Kareli. 

Mardžorė Ferar nuėjo durų link, o jai iš paskos nusekė išglebėlis, 
tebesitrindamas rankas, tarytum stengdamasis nusiplauti kaltę dėl 
to, kas įvyko. Somsas lyg vangus, bet apdairus šuo ėjo įkandin jų; 

Maiklas jam iš paskos. Atskriejo žodžiai: „Kaip juokinga!“ Ir prislo- 
pinto kikenimo atgarsis. Trinkt! Užsitrenkė durys, padėdamos tašką 
incidentui. 

Maiklas nusibraukė nuo kaktos prakaitą. Širdies gilumoje jis ža- 
vėjosi uošviu, bet tuo pat metu galvojo: „Na, ir 42v27ė košę!“ Jis grįžo 
1 „bimetalinę svetainę“. Flerė stovėjo šalia klavikordo, tarytum nie- 
ko nebūtų įvykę. Bet Maiklas matė, kaip jos pirštai glamžo suknelę, 
ir jam sugėlė širdį. Virpėdamas laukė paskutinio akordo. 

Somsas užlipo į viršų. Maiklo kabinete, priešais „Baltąją bež- 
džionę“, jis iš naujo permąstė savo poelgį. Apgailestauti nebuvo ko. 
Ruda katė! „Tikra snobė!“ „Pinigai?“ — „Ne tiek jau jų daug“ Cha! 
„Tokia menkystė!“ Tik pamanykit — markizo vaikaitė! O jis parodė 
įžūliai mergiotei duris. Jo viduje sukilo iš protėvių paveldėta dva- 
sios stiprybė, būdo kietumas, neapykanta globėjams ir privilegijoms. 
Kas tie aristokratai, kas jiems davė teisę riesti nosį? Begėdžiai aki- 
plėšos! Pusė jų — palikuonys tų, kurie prakuto plėšikaudami arba 
piktnaudžiaudami! Ir viena iš jų išdrįso pavadinti jo dukterį — 70 
paties dukterį — snobe! Jis nė piršto nepajudintų, iš vietos nekrustel- 
tų, kad susipažintų net su kokiu nors hercogu! Jeigu Flerei smagu 
priiminėti svečius, tai kodėl ji turėtų šito atsisakyti? Ūmai jo nugara 


perbėgo šaltis. O gal ji pasakys, kad jis išardė jos saloną? Tegul! Šito 


jai neuždrausi. Vis tiek geriau, kad viskas iškilo aikštėn ir jie atsikra- 
tė pagiežingos klastūnės; dabar bent padėtis aiški. „Verčiau nelauk- 
siu jos, - pamanė Somsas. — Audra vandens stiklinėje!“ 

Kai Somsas jau ketino lipti viršun, į savo kambarį, jo ausis pasie- 
kė silpnas klavikordo skambėjimas. Jam dingtelėjo, kad šitas triukš- 
mas vakarais turėtų trukdyti vaikui miegoti. Prie kojų kažkas suurz- 
gė, ir Somsas pašoko. Tas šuo prie mažylio kambario durų! Gaila, 
kad šis padaras prieš valandėlę nepasimaišė apačioje — tikrai būtų 
suleidęs dantis į tos „rudos katės“ permatomas kojines. Somsas už- 
lipo laiptais ir pažvelgė į Fransio Vilmoto kambario duris, esančias 
tiesiai prieš jo. 

Jaunasis amerikietis, atrodo, irgi kažką nugirdo; bet geriau su 
juo apie tai nekalbėti; neoru. Ir, atsitvėręs durimis nuo klavikordo, 


Somsas pasistengė kietai užmerkti akis. 

VII skyrius 


GARSAI NAKTĮ 


Maiklas niekada nebuvo girdėjęs Flerės verkiant, todėl dabar, ma- 
tydamas ją parkritusią skersai lovos ir įsikniaubusią į antklodę, kad 
nesigirdėtų kūkčiojimo, pajuto kažką panašaus į siaubą. Kai palietė 
jos plaukus, ji liovėsi krūpčiojusi ir nurimo. 

— Nosį aukščiau, mieloji! — švelniai pradėjo jis. - Argi svarbu, 
kuo tave laiko, jeigu tokia nesi? 

Flerė lėtai pasikėlė ir atsisėdo sukryžiavusi kojas; jos išraudusia- 
me veide buvo matyti ašarų pėdsakai, plaukai susitaršę. 

— Argi kam rūpi — kas iš tikro esi? Svarbu, kokia tau prisegta 
etiketė. 

— Na tai mes ir pavadinom ją „išdavike“. 

— Lyg nuo to būtų geriau! Už nugaros visi apkalbam vienas 
kitą. Kas to paiso! Bet kaip aš dabar priiminėsiu svečius, kai visi 
aplinkui kikens, laikydami mane snobe, medžiojančia įžymybes? Ji 
keršydama apskelbs visam Londonui. Kaip galėsiu vėl rengti priė- 
mimus? 

Ar ji taip sielvartauja dėl jo, ar dėl savo karjeros? Maiklas apėjo 
lovą ir apkabino Flerę iš už nugaros. 

— Vaikeli, nekreipk dėmesio į žmonių nuomonę. Anksčiau ar vė- 
liau tenka pažvelgti tikrovei į akis. 

— Kaip tik tu ir nenori pažvelgti. Jei apie mane blogai galvos, aš 
negalėsiu būti gera. 

— Reikia paisyti tiktai tų žmonių, kurie tave iš tiesų pažįsta. 

— Niekas nieko nepažįsta, — niūriai tarė Flerė. —- Kuo labiau kam 
nors patinki, tuo mažiau jis tave pažįsta ir tuo mažiau tau rūpi jo 
nuomonė. 

Maiklas atitraukė rankas. 

Flerė taip ilgai sėdėjo neprabildama, kad Maiklas vėl grįžo į kitą 
lovos kraštą, norėdamas ką nors suprasti iš delnais paremto pana- 
rinto veido. Sustingusio Flerės kūno poza buvo tokia grakšti, kad 
Maiklui suskaudo širdį. O suprasdamas, kad glamonės tik suerzintų, 
jis dar labiau kankinosi. 

— Neapkenčiu jos, — pagaliau prabilo Flerė, — ir jeigu bus proga 
jai atkeršyti, nesvyruosiu. 

Maiklas ir pats mielai būtų atkeršijęs „hedonistų numylėtinei“, 
bet, girdėdamas Flerę taip sakant, pasijuto nekaip; žmonos žodžiai 
išreiškė daug rimtesnį ketinimą negu jo, nes, pribrendus reikalui, 
jam tiesiog ranka nekildavo prieš kitą. 

— Gal, mieloji, —- priminė jis, — jau metas miegoti? 

— Sakiau, kad daugiau nerengsiu priėmimų. Tačiau būtinai 
rengsiu! 

— Teisingai! — pritarė Maiklas. — Taip ir reikia. 

Flerė nusijuokė. Tai buvo keistas, šiurkštus garsas, suskambęs 
nakties tyloje. Ir Maiklo jis nenuramino. 

Visi namuose tą naktį miegojo prastai. Somsui trečią valandą 
atsinaujino nerimo priepuoliai, nebekankinę nuo tada, kai pradėjo 
rūkyti cigarus ir žaisti golfą. Kas valandą jam nedavė ramybės pra- 
keiktas didysis laikrodis, o tarp trečios ir ketvirtos — kažkoks krebž- 
desys, tarytum kas vaikščiotų po namus. 

Vaikščiojo Fransis Vilmotas. Nuo tos valandėlės, kai nedvejoda- 
mas pareiškė, kad Somsas ne melagis, jaunuolis negalėjo atsipeikėti. 
Somsas neklydo: amerikietis taip pat nugirdo, kaip Mardžorė Ferar 


apkalbinėjo šeimininkę; bet tą pačią akimirką, kai paneigė kaltini- 

mą, jis, tarytum Saulius““, išsirengęs persekioti krikščionių, buvo ap- 
akintas. Mėlynosios akys, iš pradžių degusios neklusniu iššūkiu, stai- 
ga sužibo, tarsi sakydamos: „Jaunuoli, jūs man patinkate!“ Ir dabar 
šis žvilgsnis Fransį persekiojo. Liekna nimfa baltutėle oda, rusvai 
auksiniais plaukais, įžūliomis mėlynomis akimis, džiūgaujančiomis 
raudonomis lūpomis ir baltu kaklu, kvapiu kaip pušys saulėkaitoje, — 
pamiršti jos negalėjo. Sekiojo akimis visą vakarą; tačiau paskutinė 
akimirka paliko tokį slėpiningą įspūdį, kad dabar negalėjo užmigti. 
Nors Fransis ir nebuvo supažindintas, bet žinojo, kad tai Mardžorė 
Ferar, ir vardas jam skambėjo „prašmatniai“. Išaugusiam toli nuo 
miestų, pažinusiam nedaug moterų, ji jam atrodė ypatinga. O jis 
viešai apkaltino ją melu! Jaudulys buvo toks stiprus, kad Fransis iš- 
gėrė visą vandenį iš grafino, apsirengė ir nutykino laiptais žemyn. 
Praėjęs pro Dendį, kuris suurzgė, tarsi sakydamas: „Keista, bet man 
šitos kojos pažįstamos!“, Fransis atsidūrė hole, kur pro pusapvalį 
langelį sruvo pieniška šviesa. Užsidegęs cigaretę, jis atsisėdo ant 
marmurinio sarkofago — drabužių skrynios. Kai į kūną nuo skry- 
nios įsismelkė šaltis, pakilo, įjungė šviesą, rado netoliese telefonų 
knygą ir nevalingai susiieškojo raidę „F“. Štai jos adresas! „Ferar, 
Mardžorė, Paupio studijos, Reno gatvė Nr. 3“. Išjungęs šviesą, jis 
atsargiai atkabino durų grandinėlę ir išslinko į gatvę. Kelią prie upės 
žinojo ir pasuko tenai. 

Buvo toks metas, kai pavargę garsai užmiega ir gali išgirsti nak- 
tinio drugio skrydį. Oras buvo vaiskus, be dūmų, ir Londonas mie- 
gojo mėnulio šviesoje. Tiltai, bokštai, vanduo — visa spindėjo sida- 
bru ir atrodė atkirsta nuo žmonių. Netgi namai ir medžiai šventė 
atsiskyrimo valandą ir tarytum šnabždėjo kartu su Fransiu Vilmotu 


posmą iš „Eilių apie senąjį jūrininką“: 


*“ Užuomina į pasakojimą Biblijoje apie tai, kaip Dievas apakino Saulių (būsimąjį apaštalą Pau- 
lių), kai jis ketino žiauriai susidoroti su krikščionybės skelbėjais. 

“ „Eilės apie senąjį jūrininką" (The Rime of the Ancient Mariner, 1798) — lyrinė anglų poeto 
Samuelio T. Coleridge'o (1772-1834) baladė. 

O miege, šiaurėj tr bietuos 
Visiems esi tu patelas! 
Marijai Motinai lenkiuos, 
Kad miegą siuntė iš dangaus, 
Kuris įslydo sielon.? 


Fransis aklai pasuko į dešinę ir nuėjo palei upę. Niekada nebuvo 
klajojęs po didmiestį nakties gūdumoje. Aistros mirte apmirusios, 
pelno troškimas nuščiuvęs; skuba užmigusi, o baimė užmarštį ra- 
dusi sapnuose; kai kur, be abejo, kas nors apsiverčia ant kito šono; 
kas nors gal iškvepia paskutinį kvapą. Tamsūs ir bedvasiai apačioje 
virš vandens kyšo buksyruojami laivai ir baržos, juose dega raudo- 
nos švieselės; krantinėje šviečia niekam nereikalingi, tarytum lais- 
vėn ištrūkę žibintai. Žmonių nė kvapo. Visame mieste tik jis vienas 
bemiegis, leidęsis ieškoti... ko? Iš prigimties įžvalgus ir išradingas 
jaunasis pietietis buvo menkas diagnozuotojas ir nė nepamanė, koks 
juokingas tas klajojimas naktį arba ūmai apėmęs jausmas, kad jeigu 
jam pavyktų „aptikti“, kur jos langai, jis grįžtų namo ir užmigtų. 
Eidamas pro Teito“ galeriją, Fransis pastebėjo žmogystą su mėnesie- 
noje spindinčiomis sagomis. 

— Sakykit, — kreipėsi jis į policininką, — kur yra Reno gatvė? 

— Tiesiai, paskui penktas posūkis į dešinę. 

Fransis Vilmotas nužingsniavo toliau. Mėnuo „keliauninkas“ 
jau slėpėsi už namų, ryškiau suspindo žvaigždės, virpulys perbėgo 
medžių lapais. Jis pasuko į penktą gatvę dešinėje, perėjo visą „gyve- 
namųjų namų masyvą“, bet namo nerado. Buvo per tamsu įžiūrėti 
užrašą arba numerį. Vėl sutiko saguotą žmogystą ir paklausė: 


— Sakykit, pareigūne, kur yra Paupio studijos? 


* Vertė Antanas Danielius. 
* Muziejus buvo atidarytas 1899 m. ir pavadintas jo įkūrėjo Henry'io Tate'o (1819-1899) 
vardu. 


— Jau praėjote. Paskutinis namas dešinėje. 

Fransis Vilmotas pasuko atgal. Štai jis — tas namas! Tolėliau nuo 
kitų ir nuo gatvės. Atsistojęs prieš jį, Fransis pažvelgė į tamsius lan- 
gus. Už vieno iš jų — Mardžorė! Puiku! Jis „aptiko“, kur ji. Ir, stiprė- 
jant vėjui, Fransis apsigręžė ir nuėjo namo. Atsargiai, kaip ir buvo 
nulipęs, užkopė laiptais, praėjo pro Dendį, vėl pakėlusį galvą ir su- 
niurzgusį: „Dar keisčiau, bet čia tos pačios kojos!“, įėjo į kambarį, 


atsigulė ir užmigo kūdikio miegu. 

VIII skyrius 


APLINKUI IR UŽUOLANKOMIS 


Kai pusryčiaujant niekas nė žodžiu neužsiminė apie vakarykšų in- 
cidentą, Somsas nelabai stebėjosi, kadangi nederėjo aptarinėti tokį 
reikalą, girdint jaunajam amerikiečiui; tačiau jis pastebėjo, kad Flerė 
išblyškusi. Paryčiu, užėjus nemigai, jį apniko teisinio pobūdžio nuo- 
gąstavimai. Ar galima, girdint pustuziniui žmonių, pavadinti „išdavi- 
ke“ tegul ir tokią „rudą katę“ ir likti nenubaustam? Po pusryčių jis 
patraukė pas savo seserį Vinifredą ir viską jai papasakojo. 

— Gerai padarei, mielasis, — pritarė ji išklausiusi. — Girdėjau, kad 
ta mergina palaidūnė kaip ir jie visi. Žinai, jos tėvas turėjo žirgą, 
pralaimėjus; tam prancūziškam žirgui... aš vis užmirštu jo vardą... 
tose lenktynėse, kur... Viešpatie, kaipgi jos vadinasi? 

— Aš nieko nenutuokiu apie lenktynes, — atsakė Somsas. 

Bet pavakare, kai sėdėjo „Žinovų“ klube, jam buvo įteikta kor- 


telė: 


Lordas Carlzas Feraras 


Aukštapelkė, 


netoli Niumarketo „Bertono“ klubas 


Iš pradžių Somsas pajuto silpnumą kojose, bet pagelbėjo laiku 
prisimintas žodis „„snobė“, ir jis šaltai ištarė: 


— Veskite jį į svečių kambarį. 

Nė nemanydamas skubėti dėl tokio svečio, ramiai baigė gerti 
arbatą ir tik tada pasuko į šį nejaukų klubo kampelį. 

Nedidelio kambario viduryje stovėjo aukštas, liesas ir pasitempęs 
vytiškis su išdidžiai viršun užriestais ūsais ir monokliu, besilaikan- 
čiu be jokių pastangų, tarytum įaugusiu į dešinę akiduobę. Įdubusių, 
vėjo nugairintų skruostų oda buvo apvytusi, o tankūs plaukai pra- 
žilę ties smilkiniais. Somsas iš pirmo žvilgsnio pajuto, kad svečias 
jam nepatinka. 

— Ponas Forsaitas, jei neapsirinku? 

Somsas palenkė galvą. 

— Vakar vakare kelių žmonių akivaizdoje jūs pasakėte mano 
dukteriai užgaulų žodį. 

— Taip. Ji tikrai jo nusipelnė. 

— Vadinasi, jūs nebuvote girtas? 

— Nė iš tolo, — atsakė Somsas. 

Šalti ir trumpi jo atsakymai, atrodo, kiek išmušė lankytoją iš vė- 
žių, nes šis patempė į viršų ūsus, susiraukė, kad monoklis tvirčiau 
priglustų prie akies, ir tarė: 

— Esu užsirašęs visų girdėjusių pavardes. Teikitės parašyti kie- 
kvienam atskirai, kad atsiimate savo žodžius. 

— Nė nemanau to daryti. 

Stojo tyla. 

— Jei neklystu, jūs advokato padėjėjas? 

— Aš juridinis patarėjas. 

— Vadinasi, žinote atsisakymo pasekmes? 

— Jeigu jūsų dukra mėgsta lankytis teisme, man bus malonu ją 
ten sutikti. 

— "Tai atsisakote atsiimti savo žodžius? 

— Galutinai. 

— Tada viso labo! 

— Viso labo! 


Nedaug trūko, ir jis būtų suraitęs šitą žmogelį, taip niežėjo ran- 

kos, tačiau susilaikė ir žengė žingsnį į šalį, leisdamas jam praeiti. 
Įžūlus menkystė! Somsas vėl aiškiai išgirdo senojo dėdės Džoliono 
balsą, apibūdinantį kažkokį žmogų iš devintojo dešimtmečio kaip 
„suktą advokatėlį“. Ir pajuto, kad būtinai turi kaip nors palengvinti 
širdį. „Senasis Montas“ tikriausiai pažįsta šį tipą — reikia nueiti pas 
ji 1r paklausinėti. 

„Aeroplano“ klube jis rado ne tik susirūpinusį serą Lorensą 
Montą, bet ir Maiklą, smulkiai papasakojusį tėvui apie praėjusio va- 
karo incidentą. Somsas net atsikvėpė: dukters įžeidimas jam buvo 
per skaudus dalykas, kad galėtų apie jį kalbėti. Apsakęs, kokį lanky- 
toją ką tik turėjo, jis paklausė: 

— Šitas... Feraras... koks jo statusas ir reputacija? 

— Čarlio Feraro? Visiems įsiskolinęs, turi keletą vertingų žirgų ir 
yra labai geras šaulys. 

— Man jis nepasirodė esąs džentelmenas, — pasakė Somsas. 

Seras Lorensas kilstelėjo antakius, tarsi svarstydamas, ar verta 
atsakyti į pastabą, pasakytą kilmingų protėvių neturinčio žmogaus 
apie žmogų su ilga genealogija. 

— Ir jo duktė, — pridūrė Somsas, — taip pat ne dama. 

Seras Lorensas palingavo galvą. 

— Tiesiai rėžiate, Forsaitai, tiesiai rėžiate, bet neklystate — kaž- 
kokių priemaišų jų kraujyje yra. Senasis Šropšyras — šaunus senis. Jo 
karta to išvengė, bet šeimoje... šeimoje... Jo teta... 

— Jis mane pavadino advokato padėjėju, — niūriai šyptelėjęs tarė 
Somsas, — O ji — melagiu. Nežinau, kas blogiau. 

Seras Lorensas atsistojo ir nukreipė akis į Sent Džeimso gatvę. 
Somsui sukilo nuojauta, kad ta siaura galva, užtupdyta ant tiesios, 
plonos nugaros, šiuo atveju bus vertingesnė negu jo galva. Čia susi- 
duri su žmonėmis, kurie visą gyvenimą sakė ir darė, ką įsigeisdavo, 
o į pasekmes numodavo ranka; šitas baronetas panašiai išauklėtas ir 
turėtų žinoti, ką jie gali sumanyti. 


Seras Lorensas atsigręžė. 

— Ji gali kreiptis į teismą, nes pokalbis buvo viešas. Kokių jūs, 
Forsaitai, turite įrodymų? 

— Savo ausis. 

Seras Lorensas pažvelgė į Somso ausis, lyg norėdamas išmatuoti 
jų ilgi. 

— Hm! O ką dar? 

— Tą žinutę laikraštyje. 

— Su laikraščiu ji susitars. Kas dar? 

— Jos pašnekovas. 

— Filipas Kvinzis! — sušuko Maiklas. — Šitos genties žmonėmis 
verčiau nepasikliauti. 

— O kas dar? 

— Be to, — tarė Somsas, — šį tą nugirdo ir jaunasis amerikietis. 

— A, - nutęsė seras Lorensas. — Žiūrėkit, kad ji ir su jx0 nesusi- 
tartų. Ar jau viskas? 

Somsas linktelėjo. Tikrai nedaug, kai pagalvoji! 

— Sakėte, kad pavadino jus melagiu. Tai gal geriau pats kelkite 
jai bylą? 

Stojo tyla; pagaliau Somsas ištarė: 

— Moteriai? Niekada! 

— Teisingai, Forsaitai! Jos dar turi privilegijų. Tada belieka lauk- 
ti, iš kur vėjas papūs. „Išdavikė“! Manau, jūs žinote, kiek gali kai- 
nuoti toks žodis? 

— Kaina, — atsakė Somsas, — yra niekai. Blogiausia, kad visa tai 
iškils viešumon. 

Vaizduotė jį nunešė į ateitį: jis jau matė, kaip stovi už atitvaro 
teismo salėje ir pasakoja viską, ką pagiežingai murkė ta katė, o pas- 
kui sviedžia publikai ir spaudai žodį „snobė“, pasakytą apie jo paties 
dukterį. Žiauru! 

— O ką sako Flerė? — staiga paklausė jis Maiklą. 

— Karas iki paskutinio atodūsio. 


Somsas kilstelėjo nuo kėdės. 


4648 


— Et, — tarė jis, — ko iš moterų norėti — visai be vaizduotės! 

— Iš pradžių aš irgi taip pamaniau, pone, bet dabar nesu toks 
tikras. Ji sako, kad jeigu Mardžorės Ferar kaip reikiant neprimygsi, 
ji visus apmulkins, ir kad kuo labiau iškelsim viską viešumon, tuo 
mažiau ji pakenks. 

— Manau, — tarė seras Lorensas, grįždamas prie kėdės, - kad 
man reikia pasikalbėti su senuoju Šropšyru. Mudviejų tėvai penkias- 
dešimt ketvirtaisiais kartu medžiojo Albanijoje slankas. 

Somsas nesuprato, kuo čia dėta Albanija, tačiau pasiūlymo ne- 
atmetė. Juk markizas — tai, šiaip ar taip, beveik hercogas; galimas 
daiktas, net šiame demokratiškame amžiuje jis turi įtakos. 

— Jam aštuoniasdešimt metų, — kalbėjo toliau seras Lorensas, — 
serga podagra, tačiau darbštus kaip bitė. 

Somsas negalėjo nuspręsti, gerai tai ar blogai. 

— Aš, Forsaitai, nemėgstu ilgai trypčioti vietoje. Einu tuojau pat. 

Jie išsiskyrė gatvėje. Seras Lorensas pasuko į šiaurę, link Meifero. 

Šropšyro markizas diktavo sekretoriui laišką Grafystės tarybai, 
piršdamas kažkurį iš savo plačios elektrifikavimo programos punk- 
tų. Vienas pirmųjų susižavėjęs elektra, jis liko jai ištikimas visą judrų 
ir optimistišką savo gyvenimą. Mažas, paukštiško profilio senukas, 
vilkintis margą šiauštinės vilnos kostiumą, pasirišęs mėlyną megz- 
tą šilkinį kaklaraištį, pernertą per žiedą, raudonskruostis, su dailiai 
pakirpta balta barzda ir ūsais, dabar jis stovėjo mėgstama poza — 
viena koja ant kėdės, alkūne atsirėmęs į kelį, o delnu prilaikydamas 
smakrą. 

— O! Jaunasis Montas! — sušuko jis. — Sėskite. 

Seras Lorensas atsisėdo, užsikėlė koją ant kojos ir sunėrė pirštų 
galus. Jis pajuto pasitenkinimą, kad jį, šešiasdešimt šešerių sulauku- 
sį, dar vadina „Jaunuoju Montu“. 

— Vėl atnešėte vieną iš nuostabiųjų savo knygų? 

— Ne, markize, aš atėjau patarimo. 


— A! Rašykit toliau, pone Mersi: Sž'aip, gerbiamieji, mūsų mokesčių 

mokėtojams sutaubysite bent tris tūkstančius ber metus, badarysite gera visai 
abygardai, itvaduodazii ją nuo keturių tukstanitų purvinų karzinų, tr belnysite 
jūsų nuolankaus Tarno Šropšyro dėkingumą. 

— Štai ir viskas, pone Mersi. Dėkoju. Na, ką pasakysite, jaunasis 
Montai? 

Palaukęs, kol išnyks sekretoriaus nugara, ir pajutęs į save įsmeig- 
tas senojo lordo akis, kuriose švietė ryžtas kasdien sužinoti ką nors 
nauja, seras Lorensas išsiėmė monoklį ir tarė: 

— Jūsų vaikaitė, pone, ir mano marti nori pradėti aršias kautynes. 

— Mardžorė? — paklausė senukas, lyg paukštis pakreipęs galvą į 
šoną. — O kas man darbo? Žavinga jauna moteris, į kurią malonu 
pasižiūrėti, bet aš į tai nesikišu. Ką ji šįkart iškrėtė? 

— Pavadino mano marčią snobe ir įžymybių medžiotoja, o mano 
marčios tėvas tiesiai į akis pavadino jūsų vaikaitę išdavike. 

— Drąsus žmogus, — tarė markizas, — drąsus! O kas jis toks? 

— Jo pavardė Forsaitas. 

— Forsaitas? — pakartojo senasis lordas. — Forsaitas? Pavardė gir- 
dėta. O taip! „Forsaitas ir Trefris“ — stambūs prekiautojai arbata. 
Mano tėvas pirkdavo arbatą tiesiai iš jų — visą furgoną. Dabar nebe- 
rasi tokios arbatos. Čia tas pats?.. 

— Galbūt giminaitis. Šitas Forsaitas — juridinis patarėjas, bet jau 
nesiverčia praktika. Visi žino jo paveikslų kolekciją. Jis turtingas ir 
doras žmogus. 

— Šit kaip! O jo dukra žikrai... įžymybių medžiotoja? 

Seras Lorensas nusišypsojo. 

— Ji visus pakeri. Mėgsta būti apsupta žmonių. Labai daili. Puiki 
motina. Turi prancūziško kraujo. 

— Ak! - atsiduso markizas. — Tos prancūzės! Daug grakščiau su- 
dėtos negu mūsų moterys. Tai ko iš manęs norite? 

— Pakalbėkite su savo sūnumi Čarlzu. 

Markizas nukėlė koją nuo kėdės ir išsitiesė. Jo galva ėmė sukiotis 


į kairę, į dešinę. 

— Su Čarliu aš nesišneku, — rimtai ištarė jis. - Mes nesišnekame 
jau šešerius metus. 

— Atleiskite, pone. Nežinojau. Apgailestauju, kad jus sutruk- 
džiau. 

— Ne, ne. Visada džiaugiuosi jus matydamas. Jeigu susitiksiu su 
Mardžore... pagalvosiu... pagalvosiu. Bet, mielas Montai, ką daryti 
su tomis jaunomis moterimis? Nei pareigos jausmo, nei pastovumo, 
nei plaukų, nei figūros. O sakykit, ar jūs žinote apie šitą Severno"? 
hidroelektrinės projektą? — Jis paėmė nuo stalo brošiūrą. — Aš jau 
tiek metų juos judinu, kad to imtųsi. Jeigu būtų elektra, netgi mano 
anglių kasyklos teiktų pelną. Bet jie niekaip neįsisiūbuoja. Gaila, kad 
Čia nėra amerikiečių. 

Matydamas, kad senuko pareigos jausmas nesileidžia pažaboja- 
mas, seras Lorensas pakilo ir padavė ranką. 

— Likit sveiki, markize. Džiaugiuosi, kad jūs taip gerai laikotės. 

— Likit sveikas, jaunasis Montai. Visada jūsų paslaugoms, ir at- 
siųskite dar vieną iš savo puikiųjų knygų. 

Jie paspaudė vienas kitam rankas; nuo šiauštinės vilnos kostiu- 
mo pasklido stiprus durpių kvapas. Prie durų atsigręžęs, seras Lo- 
rensas pamatė, kad senukas vėl įsitaisęs savo mėgstama poza — viena 
koja ant kėdės, o smakras atremtas į delną, — ir įnikęs į brošiūrą. 
„Čia tai bent“, būtų pasakęs Maiklas —- pamanė jis. Bet ką Čarlis Fe- 
raras padarė, kad tėvas šešerius metus su juo nebesišneka? „Senasis 
Forsaitas“ turėtų žinoti... 

Tuo metu „Senasis Forsaitas“ ir Maiklas ėjo namo per Sent 
Džeimso parką. 

— "Tas jaunasis amerikietis... — prabilo Somsas. — Kaip manote, 
kas paskatino jį įsikišti? 

— Nežinau, pone, o klausti nenoriu. 


— Teisingai, — niūriai pritarė Somsas. 


* Ilgiausia upė Anglijoje. 

Jam širdis nelinko aptarinėti asmeninio orumo klausimą su kaž- 
kokiu amerikiečiu. 

— Ar žodis „snobas“ Amerikoje ką nors reiškia? 

— Nesu tikras, bet Amerikoje įžymybių medžioklė — idealizmo 
atmaina. Jie trokšta bendrauti su tais, kuriuos laiko pranašesniais už 
save. Tai greičiau dorybė. 

Somso požiūris skyrėsi, tačiau tai išaiškinti būtų buvę sunku. 
Nelaikyti nieko pranašesniu už save arba dukterį iki šiol buvo pa- 
grindinis jo gyvenimo principas, o pagrindiniai gyvenimo principai 
paprastai neaptarinėjami. Tiesą pasakius, tas principas glūdėjo taip 
giliai, kad Somsas nė pats apie jo buvimą nenutuokė. 

— Aš tylėsiu, — tarė jis, — jeigu tik jis nepradės. O ką dar ta mo- 
teris gali padaryti? Ji tikriausiai priklauso kokiai nors grupei? 

— Hedonistams. 

— Hedonistams? 

— "Taip, pone, jų tikslas — bet kokia kaina patirti kuo daugiau 
malonumų. Žinoma, niekas rimtai į juos nežiūri. Tačiau Mardžorė 
Ferar dabar jų žvaigždė. Ji šiek tiek tapo, šiek tiek susijusi su spauda, 
šoka, medžioja ir turi aktorinių gebėjimų. Kiekvieną savaitgalį pas 
ką nors vieši. Štai tie savaitgaliai ir yra svarbiausia, nes ten žmonės 
nieko neveikia, tik kalba. Ar jūs, pone, esate kada nors buvęs savait- 
galio pobūvyje? 

— Aš? — apstulbo Somsas. —- Apsaugok Viešpatie! 

Maiklas nusišypsojo — iš tiesų, tai niekaip nesuderinama. 

— Reikėtų mums nusivežti jus į Lipingholą... 

— Ačiū, nereikia. 

— Teisingai, pone, neapsakoma nuobodybė. Bet tai politikos už- 
kulisiai. Flerė mano, kad man jie padeda. O Mardžorė Ferar pažįsta 
tuos pačius žmones kaip ir mes ir dar daug kitų. I7es70g nepatogu. 

— Aš elgčiausi taip, lyg nieko nebūtų atsitikę, — tarė Somsas. — 
Bet kaip su tuo laikraščiu? Reikėtų juos įspėti, kad ta moteris turi 
piktų kėslų. 

Maiklas pažvelgė į uošvį su atlaidžia šypsena. Hole juos pasitiko 
liokajus. 

— Pone, pas jus atėjo kažkoks žmogus, pavarde Bagfilas. 

— Kaip? A! Kur jūs jį dėjote, Koukeri? 

— Niekaip nesupratau, pone, kas jis toks. Visas dreba. Palikau 
stovintį valgomajame. 

— Atleiskit man, pone, - atsiprašė Maiklas. 

Somsas pasuko į „bimetalinę svetainę“, o ten rado dukterį ir 
Fransį Vilmotą. 

— Tėti, ponas Vilmotas išvažiuoja. Jūs vos nepavėlavote atsisvei- 
kinti. 

Jeigu Somsas kada ir pajusdavo tikrą nuoširdumą, tai kaip tik to- 
kiomis akimirkomis. Šitas jaunuolis jam niekuo neužkliuvo, atvirkš- 
čiai, netgi patiko, bet išsiskyrimas su kone kiekvienu žmogumi jam 
atnešdavo palengvėjimą; be to, buvo neaišku, ką jis tada nugirdo, ir 
jeigu jis čia užsibūtų, nuolat knietėtų paklausti jį tiesiai, nors nuo to 
ir nukentėtų savigarba. 

— Viso labo, pone Vilmotai, — tarė Somsas, — jeigu domitės pa- 
veikslais... — jis patylėjo ir pridūrė, duodamas ranką: — būtinai užsu- 
kite į Britų muziejų. 

Fransis Vilmotas pagarbiai paspaudė jam ranką. 

— Užsuksiu. Buvo ypač malonu su jumis susipažinti, pone. 

Kol Somsas svarstė, koks čia gali būti malonumas, jaunuolis 
kreipėsi į Flerę. 

— Aš rašysiu Džonui iš Paryžiaus ir būtinai perduosiu jūsų linkė- 
jimus. Jūs man buvote nuostabiai gera. Džiaugsiuosi, jei kada nors, 
atvykusi į Valstijas, aplankysite mane. O jei atsivešite savo šunelį, ką 
gi, mielai leisiu, kad dar kartą man įkąstų. 

Jis pabučiavo Flerei ranką ir išėjo, o Somsas įbedė akis į dukters 
pakaušį. 

— (Gana netikėtas išvykimas, — tarė jis, užsivėrus durims. — Ar 


jam kas nors nepatiko? 


€ 698 


Flerė atsigręžė ir šaltai tarė: 

— Kodėl jūs vakar taip išsišokote, tėti? 

Jos kaltinimas buvo toks neteisingas, jog Somsas nieko neatsakė, 
tik prikando ūsą. Tarsi jis būtų galėjęs susilaikyti, girdėdamas, kaip 
įžeidinėjama jo dukra? 

— Kokia iš to, jūsų nuomone, nauda? 

Kadangi Somsas neturėjo jokios ypatingos nuomonės, todėl nė 
nepradėjo aiškinti. Tik pasijuto įskaudintas. 

— Per jus dabar man bus sunku žmonėms į akis pažiūrėti. Bet 
aš vis tiek nenusigręšiu. Jeigu jau esu įžymybių medžiotoja ir snobė, 
tai stengsiuosi pateisinti lūkesčius. Tik aš labai noriu, kad daugiau 
nemanytumėt, kad esu maža ir nemoku apsiginti. 

Tačiau Somsas vis dar tylėjo, įskaudintas iki pat sielos gelmių. 
Flerė dirstelėjo į jį ir tarė: 

— Atleiskit, bet aš kitaip negaliu, viskas dabar pakriko. 

Ir ji išėjo iš kambario. 

Somsas sutrikęs priėjo prie lango ir ėmė žiūrėti į gatvę. Jis matė, 
kaip nuvažiavo vežikas su bagažu; kaip keli karveliai atsitūpė ant 
grindinio ir, keliskart kaptelėję snapu, vėl nuskrido; matė, kaip prie- 
temoje vyras bučiuoja moterį; kaip policininkas užsidegė pypkę ir, 
baigęs budėjimą, nuėjo. Matė daug žmogiškų ir įdomių dalykų, gir- 
dėjo, kaip muša Didysis Benas. Ir nebuvo visame tame jokios pras- 
mės! Prieš akis stovėjo tik sidabrinis šaukštas"!. Jis pats įdėjo jį ką tik 


gimusiai Flerei į burną. 


*" „Gimti su sidabriniu šaukštu burnoje“ — tai angliškas posakis, reiškiantis aukšto socialinio 
statuso turėjimą, pavyzdžiui, turėti laimę gimti turtingoje šeimoje, „būti laimės kūdikiu“. 
„Sidabrinio šaukšto“ metafora ne kartą įvairiai vartojama romane ir net jo pavadinime. 

IX skyrius 


VIŠTOS IR KATĖS 


Žmogus, pavadintas Bagfilu ir paliktas valgomajame, stovėjo ne- 
judėdamas. Vyrėlesnis už Maiklą, tamsiaplaukis, su nežymiomis 
žandenomis, išblyškusio veido, kuriame sustingo išmokto guvumo 
išraiška, būdinga daugeliui aktorių, bet nepažįstama Maiklui, jis vie- 
na ranka buvo įsitvėręs valgomojo stalo krašto, o kita laikė juodą 
plačiakraštę skrybėlę. Atsakydamas į jo didelių su tamsiais ratilais 
akių žvilgsnį, Maiklas nusišypsojo ir tarė: 

— Nesijaudinkite, pone Bergfeldai; aš ne impresarijus. Verčiau 
sėskite ir užsirūkykite. 

Lankytojas tylėdamas atsisėdo ir, pabandęs išspausti šypseną, 
paėmė pasiūlytą cigaretę. Maiklas prisėdo ant stalo. 

— Kaip supratau iš ponios Bergfeld žodžių, jums dabar riesta. 

— Ir smarkiai, — išsprūdo svečiui pro virpančias lūpas. 

— Turbūt jums kliudo sveikata ir pavardė? 

— Taip. 

— Girdėjau, kad norite darbo gryname ore? Nieko įmantraus 
nesugalvojau, bet praeitą nakų tarp miegų man šmėstelėjo min- 
tis, — o kas, jeigu pabandytumėt veisti vištas? Dabar visi tuo užsii- 
ma. 

— Jeigu turėčiau santaupų... 

— Taip. Ponia Bergfeld man apie jas pasakojo. Galėčiau pasitei- 
rauti, tačiau vargu ar... 


— Tai apiplėšimas! 

Išgirdęs, kaip trūkčioja jo balsas, Maiklas iš karto suprato, ką 
pagalvodavo daugelis impresarijų, atsakiusių jam darbą. 

— Žinau, — tarė jis ramindamas, — apiplėšia vieną, kad galėtų su- 
mokėti kitam. Tas Sutarties punktas, žinoma, buvo tikra barbarybė, 
kad ir kaip jie jį dangstytų. Bet ar verta dėl to krimstis? 

Tačiau svečias jau buvo pašokęs ant kojų. 

— Atimti iš vieno, kad sumokėtum kitam! Tada kodėl neatėmus 
vieno gyvybės ir neatidavus kitam? Koks skirtumas? Ir taip elgiasi 
Anglija — šalis, pasiskelbusi, jog labiausiai gerbia žmogaus teises. Pa- 
sibaisėtina! 

Maiklas pajuto, kad aktorius per toli nuvažiavo. 

— Pamirštate, — tarė jis, — kad karas mus visus pavertė barbarais. 
Žinoma, laikinai, bet mes dar iki šiol neatsipeikėjome. O kibirkštį į 
parako statinę metė kaip tik 7254 šalis. Na, bet ką pasakysite apie tą 
vištų veisimą? 

Atrodė, kad Bergfeldas iš paskutiniųjų stengiasi tvardytis. 

— Žmonos labui, — tarė jis, — aš bet ką padarysiu, bet jei man 
negrąžins santaupų, iš kur gausiu pradžiai lėšų? 

— Negaliu pažadėti, bet galbūt pradžia aš galėčiau pasirūpinti. 
Tas po jumis gyvenantis kirpėjas taip pat nori darbo gryname ore. 
Beje, kaip jo pavardė? 

— Sveinas. 

— Kaip su juo sutariat? 

— Ką įsikalė į galvą, to neišmuši, bet šiaip mūsų santykiai neblogi. 

Maiklas pakilo nuo stalo. 

— Turiu viską gerai apsvarstyti. Viliuosi, kad mums pavyks šį tą 
nuveikti. — Ir jis padavė ranką. 

Bergfeldas tylėdamas ją paspaudė ir pažvelgė į Maiklą taip, kaip 
buvo žvelgęs susitikimo pradžioje. 

„Tas žmogus, — pamanė Maiklas, — gali vieną dieną sau galą 
pasidaryti, jeigu nesusiims“. Ir palydėjo jį iki durų. Paskui dar kelias 


minutes sekė akimis pranykstančią vokiečio aktoriaus figūrą, ir jį 

apėmė toks jausmas, tarytum pati tamsa būtų atsiradusi iš gyvenimų 
be prošvaisčių, tokių kaip šio žmogaus, kaip kirpėjo arba to bedar- 
bio, kuris vos girdimai sustabdė jį ir paprašė parūpinti darbą. Ką gi, 
tegul baronetas užleidžia jam sklypą žemės už giraitės Lipinghole. 
Jis pats nupirks medinį karišką namelį, jeigu dar jų užsiliko, vištų 
ir įsteigs koloniją — Bergfeldai, kirpėjas ir Henris Bodikas. Jie pa- 
tys prisipjaus miškelyje rąstų ir pasistatys vištides. Maisto produktų 
gamyba — praktinis fogartizmo pritaikymas! Flerė pasijuoks iš jo. 
Tačiau ko šiandien griebtis, kad niekas iš tavęs nesijuoktų? Maiklas 
grįžo nuo durų. Hole rado Flerę. 

— Fransis Vilmotas išvažiavo, — tarė ji. 

— Kodėl? 

— Jis išvyksta į Paryžių. 

— O kąjis vakar nugirdo? 

— Negi manai, kad aš klausiau? 

— Nemanau, — nuolankiai atsakė Maiklas. —- Eime į viršų, pabū- 
sim su Kitu. Jam kaip tik metas maudytis. 

Ir tikrai — vienuoliktasis baronetas jau sėdėjo vonioje. 

— Leiskit, aukle, — tarė Flerė, — aš pati pabaigsiu. 

— Jis jau išbuvo tris minutes, ponia. 

— Minkštai virtas, — pajuokavo Maiklas. 

Šis metų ir dviejų mėnesių nuogalius buvo apdovanotas nepa- 
prasta gyvybine jėga — visas, nuo lūpyčių iki kulniukų nė valandėlės 
nenustygdavo ir nenutildavo. Atrodė, jis duoda prasmę gyvenimui. 
Jo gyvastingumas nebuvo sąlyginis, o su niekuo nesulyginamas, ne- 
ribojamas. Jis spardėsi, krykštavo, taškėsi taip džiaugsmingai, kaip 
grūda čiulkinį uodai, kaip nardo ore kuosos. Tarytum dėkotų ne už 
tai, kas jo laukia, o už tai, kas duodama dabar. Baltutėlis, rausvomis 
pėdelėmis, dar pašviesėsiančiomis akimis ir plaukais, jis stvarstė čia 
muilą, čia motiną, čia rankšluostį — rodės, jam trūksta tik uodegos. 
Maiklas stebėjo jį ir mąstė. Šitas žmogeliukas nuo pat gimimo gali 


gauti, ką panorėjęs, — kaip reikės jį auginti? Ar pasiruošę ką nors 

auklėti tie, kurie gimė, — kaip ir visa jų luomo karta, — emancipuoti, 
turėjo tėvus ir motinas, tinkamai išdresuotus aklam naujojo stabo — 
Laisvės —- garbinimui? Nuo lopšio jiems buvo viskas prieinama, todėl 
jie laužė galvas, stengdamiesi rasti ką nors nepasiekiamo; oO gal toji per 
didelė laisvė ir stūmė juos į šiuos nerimastingus ieškojimus? Karas tą 
laisvę atėmė, bet perlenkė lazdą, todėl jam pasibaigus magėjo atmes- 
ti bet kokius suvaržymus. O tiems, kurie kaip Flerė nespėjo pajusti 
karo, pasakojimai apie jį labai pakeitė požiūrį į bet kokias vertybes. 
Ir kai pagarba bet kam pribaigta, tarnavimas žmonėms „atiduotas 
į archyvą“, atavizmas palaidotas, jausmingumas išjuoktas, o ateitis 
miglota, tad ar reikėjo stebėtis, kad šiuolaikinis gyvenimas tapo pa- 
našus į mašalų šokį, vis dėlto laikomą pašėlusiai rimtu užsiėmimu! 
Tokios mintys sukosi galvoje Maiklui, sėdinčiam šalia garuojančios 
vonelės ir niūriai žvelgiančiam į savo įpėdinį. Ar gali būti geri tėvai, 
kurie niekuo netiki? Tiesa, dabar žmonės vėl ieško kokio nors tikėji- 
mo. Tačiau turės taip ilgai perinti tą vilties kiaušinį, kad šis pašvinks 
gerokai anksčiau, negu iš jo išriedės viščiukas. ,„Esam pernelyg susi- 
rūpinę, ką apie mus pagalvos, — mąstė jis. — Štai kur mūsų bėda!“ 
Flerė baigė šluostyti vienuoliktąjį baronetą ir dabar barstė jį pu- 
dra; atrodė, kad jos akys įsiskverbia po oda, lyg norėdamos įvertinti, 
ar ten viskas gerai. Maiklas stebėjo, kaip ji vieną po kitos tikrina jo 
rankytes ir kojytes, kiekvieną nagutį, užsimiršusi, tą akimirką visa 
atsidavusi tik vaikui. Ir sugniuždytas minties, kad parlamento nariui 
sunku būti atsidavusiam, Maiklas spragtelėjo pirštais kūdikiui prieš 
nosį ir išėjo iš kambario. Kabinete jis pasiėmė Britų enciklopedijos 
tomą, kuriame buvo žodis „Vištos“. Jis perskaitė apie leghornus, or- 
pingtonus, baltuosius saseksus, bramaputras, bet mažai ką tepešė. 
Prisiminė, kad jeigu vištai prieš jos snapą kreida nubrėši brūkšnį, 
ji manys esanti pririšta. Būtų gerai, jei kas nubrėžtų brūkšnį kreida 
prieš jo snapą. Gal fogartizmas toksai brūkšnys? Pasigirdo balsas: 
— Pasakykite Flerei, kad aš einu pas jos tetą. 


— Paliekat mus, pone? 

— Taip. Aš čia nereikalingas. 

Kas nutiko? 

— Bet su Flere jūs atsisveikinsit? 

— Ne, — atsakė Somsas. 

Nejaugi kas nors nutrynė kreidos brūkšnį prieš „Senojo Forsai- 
to“ nosį? 

— Sakykit, pone, ar vištų veisimas duoda pelno? 

— Šiais laikais pelningo verslo nėra. 

— Bet pajamų mokesčių surenkama vis daugiau. 

— "Taip, — sutiko Somsas, — čia kažkur slypi klaida. 

— O galjūs manote, kad žmonės nurodo didesnes pajamas negu 
iš tikrųjų gauna? 

Somsas sumirkčiojo. Nors šiuo metu buvo nusiteikęs pesimistiš- 
kai, taip blogai apie žmones vis dėlto nemanė. 

— Verčiau žiūrėkit, kad Flerė nepradėtų įžeidinėti tos rudos ka- 
tės, — pasakė jis. — Ji gimė su sidabriniu šaukštu burnoje ir mano 
galinti daryti viską, kas tik šaus į galvą. 

Ir Somsas uždarė Maiklo kambario duris. 


Sidabrinis šaukštas burnoje! Kaip /aiku zr vietoje pasakyta!.. 


Paguldžiusi kūdikį į lovytę, Flerė nuėjo į mažąją šventovę, senais 
laikais vadintą buduaru, prie inkrustuoto rašomojo stalo. Atsisėdus 
ją apniko niūrios mintys. Kaip galėjo tėvas sukelti viešą skandalą? 
Argi jis nesupranta, kad žodžiai nieko nereiškia, kol eina iš lūpų į 
lūpas, tačiau kai iškyla į viešumą, viskas apvirsta aukštyn kojom? Jai 
knietėjo išlieti širdį ir išsakyti žmonėms savo nuomonę apie Mar- 
džorę Ferar. 

Ji parašė tris laiškus — vieną ledi Elisonai, o du kitus moterims, 
nugirdusioms vakarykštį pokalbį. Trečią laišką Flerė baigė taip: „Mo- 
teris, kuri absimela drauge tr, įsėlinusi į jūsų namus, įgelia jums Iš pasalų, yra 
tikra gyvatė. Nesubrantu, kaib ją bakenita visuomenė, ji nebribažįsta jokios 


Į€< 


dorovės, neturi Rilnesnių ketinimų. O jau jos žavesys — absaugok Viešbatie 

Taip! Dar liko Fransis Vilmotas. Ji ne viską jam tada pasakė. 


MIELAS FRANSI, 


Man labai gaila, kad Jums prireikė taip netikėtai išvažiuo- 
fi. Noriu padėkoti už tai, kad vakar mane užstojote. Mardžorė 
Ferar peržengė ribą. Bet Londono visuomenė nekreipia dėmesio į 
kežuvavimą. Labai džiaugiuosi su Jumis susibažinusi. Neužours- 


kite mūsų tr. grižęs 15 Paryžiaus, būtinai užsukite. 


Nuoširdi Jūsų draugė 
FLERE MONT 


Dabar ji kvies į savo priėmimus vien vyrus! Bet ar jie norės eiti 
ten, kur nėra moterų? O tokie vyrai kaip Filipas Kvinzis ne mažiau 
linkę gelti iš pasalų. Be to, žmonės pamanys, kad ji tikrai įsižeidė. 
Ne! Telieka viskas po senovei, reikia tik išbraukti „klastingas kates“. 
Tačiau kas dabar ne toks? Išskyrus Elisoną ir sunkiąją artileriją, kaip 
ponas Blaitas, kelis nereikšmingus ambasadorius ir tris, o gal keturis 
rimtus politikus, ji niekuo nepasitikėjo. Buvo tiesiog madinga puldi- 
nėti iš pasalų. Visi pasirengę įsikibti nagais tau į nugarą, o jei niekas 
nemato — ir veidą apdraskyti. Kas, priklausydamas visuomenei, gali 
išvengti įdrėskimų ir kas nedrasko pats? Būtų baisiai nyku bent pro- 
rečiais nedrėkstelėti. Kaip galima gyventi ir nesidraskyti? — nebent 
Italijoje. Ak, tos Fra Andželiko?? freskos Šventojo Morkaus vienuo- 
lyne! Štai kas nesidraskė! Šventasis Pranciškus?? kalbasi su paukščiais 
tarp gėlių, o saulė, mėnulis ir žvaigždės — visi jam giminės. O Šven- 


toji Klara?“ ir Šventoji Flerė - mažoji Šventojo Pranciškaus sesuo! At- 


32 Italų dailininko dominikono Fra Angelico (1395-1455) freskos Šventojo Morkaus vienuoly- 
ne, Florencijoje. 

** Šventasis Pranciškus Asyžietis (1182-1226) — pranciškonų ordino įkūrėjas, anot pasakojimų 
supratęs paukščių kalbą. 

ai Šventoji Klara (1194—1253) — moterų klarisių ordino įkūrėja, Pranciškaus Asyžiečio bendra- 
žygė. 


sižadėti pasaulio ir būti gerai! Gyventi vien kitų laimei! Kaip nauja! 
Kaip patrauklu — kokią savaitę. O kaip paskui nyku! Flerė atitraukė 
užuolaidą ir pažvelgė į aikštę. Po žibintu stovėjo dvi katės — lai- 
bos, nepaprastai grakščios, viena priešais kitą. Staiga jos veriamai 


sukniaukė ir susivijo į draskų kamuolį. Flerė nuleido užuolaidą. 

X skyrius 


FRANSIS VILMOTAS KEIČIA KRYPTĮ 


Beveik tuo pačiu metu Fransis Vilmotas nugrimzdo į fotelį „Kosmo- 
polio“ viešbučio salėje, bet tuoj pat vėl išsitiesė. Kambario viduryje, 
šliuoždama parketu, darydama gilius įtūpstus, atsišliedama ir priglus- 
dama, raitydamasi ir sukiodamasi glėbyje vyriškio, kurio veidas buvo 
panašus į kaukę, šoko ta, nuo kurios jis, ištikimas Flerei ir Maiklui, 
ketino bėgti į Paryžių. Likimas! Iš kur jis galėjo žinoti, kad vakarais 
ji dažnai užsuka čia pašokti? Toji pora buvo išties neprilygstama; 
mėgstąs šokius Fransis Vilmotas suprato, kad mato retą reginį. Kai 
jie sustojo vos už kelių žingsnių, jis lėtai ištarė: 

— Buvo tiesiog žavinga. 

— Sveiki, pone Vilmotai. 

Ką! Ji žino jo pavardę! Atrodė, jog kaip tik šią akimirką derėjo 
parodyti ištikimybę Flerei. Tačiau Mardžorė jau buvo nugrimzdusi 
į greta stovintį fotelį. 

— Vadinasi, jūs vakar pamanėt, kad aš išdavikė? 

— Taip. 

— Kodėl? 

— Kadangi girdėjau, kaip jūs pavadinote namų šeimininkę snobe. 

Mardžorė Ferar nusijuokė. 

— Mielas jaunuoli, tegul tik niekas savo draugų blogiau nepava- 
dina! Aš nenorėjau, kad išgirstumėt jūs arba tas įžeidus senis baisiu 
smakru. 

— Jis jos tėvas, — rimtai pasakė Fransis Vilmotas. — Jūs jį įžeidėt. 

— Ką gi! Gailiuosi! 

Savo rankoje Fransis pajuto šiltą, be pirštinės delną. Nuo šio 
prisilietimo lyg srovė nubėgo iki peties. 

— Arjūs šokate? 

— Taip, bet su jumis nedrįsčiau. 

— Ne, ne, eime! 

Fransiui Vilmotui ėmė suktis galva, o paskui šokyje pradėjo suk- 
tis ir visas kūnas. 

— Jūs šokate geriau už anglus, jeigu atmesime profesionalus, — 
Mardžorės lūpos buvo už šešių colių nuo Fransio veido. 

— Didžiuojuosi jūsų pagyrimu, gerbiamoji panele. 

— Nejaugi nežinote mano vardo? O gal jūs visada kreipiatės į 
moteris „gerbiamoji“? Kaip miela. 

— Be abejo, žinau jūsų vardą ir žinau, kur gyvenate. Paryčiu, apie 
ketvirtą, mus teskyrė šeši jardai. 

— Kąjūs ten veikėte? 

— Tiesiog norėjau pabūti arčiau jūsų. 

Tarsi mąstydama balsu, Mardžorė Ferar pratarė: 

— Žavesnių žodžių nesu girdėjusi. Ateikite rytoj išgerti su ma- 
nim arbatos. 

Keisdamas kryptį, žingteldamas į šoną, atlikdamas visus jam ži- 
nomus šokio žingsnius, Fransis Vilmotas lėtai ištarė: 

— Man reikia vykti į Paryžių. 

— Nebijokite, aš jūsų nenuskriausiu. 

— Aš nebijau, bet... 

— Gerai, aš jūsų lauksiu. — Ir, sugrįžusi pas partnerį kaukės vei- 
du, Mardžorė pažvelgė į jį per petį. 

Fransis Vilmotas nusišluostė nuo kaktos prakaitą. Stulbinantis 
nuotykis, visiškai išklibinęs jo nuomonę apie anglus, kaip šaltus ir 
griežtai besilaikančius etiketo žmones! Jeigu nebūtų žinojęs, kad 
Mardžorė lordo duktė, būtų palaikęs ją amerikiete. Gal ji dar pa- 


kvies jį šokio? Bet Mardžorė išėjo iš salės nė nedirstelėjusi į jį. 

Bet kuriam tipingam šiuolaikiškam jaunam vyrui būtų sukilęs 
pasitenkinimas savimi. Tačiau Fransis nebuvo nei šiuolaikiškas, nei 
tipingas. Nors tūkstantis devyni šimtai aštuonioliktais metais šešis 
mėnesius buvo mokęsis karo lakūnų mokykloje, vieną kartą lankęsis 
Niujorke ir kelioms dienoms nuvažiuodavęs į Čarlstoną ar Savaną, 
jis tebebuvo kaimo gyventojas, išpažįstantis mandagų elgesį, darbą 
ir paprastą gyvenimo būdą. Moterų pažinojo mažai ir žvelgė į jas 
su pagarba. Sprendė apie jas pagal seserį arba nebejaunas mirusios 
motinos drauges Savanoje. Laive viena šiaurietė jam pasakė, kad 
pietietės merginos gyvenimą matuoja suviliotų vyrų skaičiumi; ir 
nupiešė jam įdomų tokios merginos portretą. Jaunasis pietietis buvo 
apstulbęs. Anė buvo visiškai ne tokia. O gal, ištekėjusi vos devynio- 
likos už pirmo jai pasipiršusio jaunuolio, tiesiog nespėjo parodyti, 
ką sugeba! 

Rytą jis gavo Flerės laiškelį. „Peržengė ribą!“ Kokią ribą? Jis 
pasipiktino. Į Paryžių neišvyko, o ketvirtą valandą jau buvo Reno 
gatvėje. 

Mardžorė Ferar, apsivilkusi melsva palaidine, studijoje skuto 
peiliuku nuo paveikslo dažus. Po valandos Fransis jau buvo jos ver- 
gas. Krafto šunų paroda, rūmų gvardiečiai, žirgų lenktynės — jis net 
neprisiminė, kad norėjo visa tai apžiūrėti; dabar norėjo matyti tiktai 
vieną Anglijos kūrinį —- Mardžorę Ferar. Vargu ar beprisiminė, į ku- 
rią pusę teka upė, ir, išėjęs iš namų, tik atsitiktinai pasuko į rytus, 
o ne į vakarus. Jos plaukai, jos akys, jos balsas — Fransis galutinai 
„pametė galvą“! Suprato esąs kvailys, bet nekreipė į tai dėmesio; vy- 
rui nėra kur toliau eiti. Mardžorė pralenkė jį, vairuodama nediduką 
sportinį automobilį; važiavo į repeticiją. Pamojavo ranka. Širdis ėmė 
mušti kaip kūjis, paskui sustojo; Fransis sudrebėjo ir išblyško. O au- 
tomobiliui dingus iš akių, tarsi pasiklydo šešėlių pasaulyje, pilkame 
ir niūriame. A! Čia parlamentas! O netoliese vieninteliai namai Lon- 
done, kur galėtų pasišnekėti apie Mardžorę Ferar, ir kaip tik tuo- 


se namuose ji pasielgė nederamai! Fransį apėmė troškimas apginti 

Mardžorę nuo kaltinimo, kad ji „peržengusi ribą“. Jis suvokė, kad 
netinka kalbėtis su Flere apie jos priešininkę, bet visai apie ją nekal- 
bėti buvo dar blogiau. Todėl pasuko į Sauto aikštę ir paskambino. 

Flerė buvo „bimetalinėje svetainėje“ ir jei „nevalgė duonos su 
medumi““", tai bent jau gėrė arbatą. 

— Dar ne Paryžiuje? Kaip gerai! Arbatos? 

— Jau gėriau, — rausdamas atsakė Fransis Vilmotas. — Gėriau 
pas /4. 

Flerė išpūtė akis. 

— O! — nusijuokė. — Kaip įdomu! Kurgi ji jus pastvėrė? 

Ne visai suprasdamas posakio prasmę, Fransis Vilmotas pajuto 
kažką įžeidaus. 

— Vakar ji buvo bė dansant?* viešbutyje, kur aš apsistojęs. Ji 
nuostabiai šoka. Manau, kad ji apskritai nuostabi moteris. Norėčiau, 
kad paaiškintumėt, ką turėjote galvoje, rašydama, kad ji „peržengė 
ribą“? 

— O aš norėčiau, kad jūs paaiškintumėt, iš kur tas s/ai9us posūkis 
po trečiadienio vakaro? 

Fransis Vilmotas nusišypsojo. 

— Visi čia man buvo tokie geri, ir aš noriu, kad jūs su ja susitai- 
kytumėte. Esu tikras, kad tą vakarą ji negalvojo, ką sakė. 

— Iš tiesų! Ji pati jums pranešė? 

— Ne... ne visai! Ji sakė, jog nemanė, kad kas išgirs. 

— Nemanė? 

Fransis žiūrėjo į šypsantį Flerės veidą ir galbūt neaiškiai suvokė, 
kad viskas ne taip paprasta, kaip jam atrodo, tačiau būdamas jaunas 
ir dar amerikietis, tiesiog nenorėjo matyti kliūčių susitaikymui. 

— Man sunku net galvoti, kad judvi pykstatės. O gal sutiktumėt 


pasimatyti su ja mano viešbutyje ir paspausti viena kitai ranką? 


* Aliuzija į Anglijoje nuo XVIII a. visiems žinomą vaikišką eilėraštuką (Sing a Song of Six- 
pence). 
* Arbatėlė su šokiais (branc.). 


Flerė lėtai nužvelgė jį nuo galvos iki kojų. 

— Atrodo, kad turite prancūziško kraujo. Tiesa? 

— Taip. Mano senelė buvo prancūzė. 

— Vadinasi, aš turiu daugiau. Kaip žinote, prancūzai lengvai ne- 
atleidžia. Ir neįteigia sau tikėjimo tuo, kuo norėtų tikėti. 

Fransis Vilmotas pakilo ir ištarė gana valdingu tonu: 

— Tada privalote paaiškinti man, ką norėjote pasakyti laiške. 

— Privalau? Mielas jaunuoli, aišku, ji peržengė tobulumo ribas. 
Argi ne geriausias įrodymas jūs pats? 

Pajutęs, kad iš jo tyčiojamasi, ir susipainiojęs jausmuose, Fransis 
Vilmotas žengė durų link. 

— Viso labo! — atsisveikino jis. — Vargu, ar benorėsite dar mane 
matyti. 

— Viso labo! — atsakė Flerė. 

Fransis išėjo nusiminęs, sutrikęs, dar vienišesnis negu prieš šį 
apsilankymą. Nebuvo nieko, kas jam padėtų, „paprotintų“. Visa šia- 
me mieste painu, surizgę. Čia žmonės sako ne tai, ką mano; o jo 
deivė tokia pat mįslinga ir permaininga kaip ir visi kiti! Ne, daug 


mįslingesnė — nes kas jam darbo visi kiti? 

XI skyrius 


SOMSAS APLANKO REDAKCIJĄ 


Nusiminęs ir susijaudinęs Somsas išvažiavo pas seserį į Žaliąją gatvę. 
Neramino tai, kad Flerė įgijo atvirą, visuomenėje nemenką įtaką tu- 
rinčią priešininkę. O priekaištas, kad viskuo kaltas — jis pats, atrodė 
ypač neteisingas, kadangi tai buvo tiesa. 

Vakaras, praleistas ramios ir nuovokios Vinifredos Darti draugi- 
joje, ir turkiška kava, kuria visuomet mėgavosi, nors laikė „kepenų 
žudikė“, šiek tiek apramino, ir Somsas pabandė pažvelgti į visa tai 
kaip į audrą vandens stiklinėje. 

— Bet ta žinutė laikraštyje, — tarė jis, — vis dar mane graužia. 

— Nemaloni istorija, Somsai, bet aš taip nesikrimsčiau. Žmonės 
peržvelgia tuos pliauškalus ir kaipmat viską pamiršta. Jie ir spausdi:- 
nami šiaip sau, pramogai. 

— Gera pramoga! Tas laikraštis rašo, kad turi milijoną skaitytojų! 

— Pavardės juk nepaminėtos. 

— Tie politikai ir aukštuomenės dykaduoniai visi vienas kitą pa- 
žįsta, — tarė Somsas. 

— Taip, mielasis, - švelniai guodė nesutrikdoma Vinifreda, — bet 
šiais laikais niekas į nieką rimtai nežiūri. 

Jos samprotavimai buvo išmintingi. Somsas nuėjo miegoti nebe 
toks prislėgtas. 

Atsisakęs praktikos, Somsas pasikeitė kur kas labiau, negu pats 
buvo manęs. Nerimas, paveldėtas iš Džeimso Forsaito, anksčiau nu- 


krypdavęs į profesinius klausimus, dabar apgaubdavo kiekvieną kas- 

dienį rūpestį. Juo daugiau jis mąstė apie tą žinutę, juo labiau jam no- 
rėjosi draugiškai pasišnekėti su laikraščio redaktoriumi. Jeigu galėtų 
nueiti pas Flerę ir pasakyti: „Vis dėlto susitariau su tais iš laikraščių. 
Daugiau jie nespausdins tokių dalykų“, jos pyktis būtų numaldytas. 
Jeigu ir neįmanoma įteigti kitiems geros nuomonės apie dukterį, tai 
bent galima neleisti jiems viešai skelbti priešingos nuomonės. 

Nors Somsas netroško pamatyti savo pavardę laikraščiuose, aps- 
kritai žiūrėjo į juos palankiai. Skaitydavo „The Times“, kadangi jį skai- 
tė tėvas, ir Somsui nuo vaikystės buvo pažįstamas jo lapų traškesys. 
Laikraštis skelbė naujienas — tiek naujienų, kad Somsas nesugebėda- 
vo visų peržiūrėti. Jam keldavo pagarbą vedamieji; ir, nors kartais 
atklysdavo mintis, kad storus priedus galima būtų sutrumpinti, vis 
tiek tai buvo džentelmeno vertas laikraštis. Anetė ir Vinifreda skaitė 
„The Morning Posf“. Tai irgi buvo džentelmeno vertas laikraštis, nors 
nestokojo keisčiausių idėjų. Keistos idėjos gerbtinas dalykas, tačiau 
pats Somsas jomis nesidomėjo. Apie kitus laikraščius jis menkai te- 
nutuokė, tik buvo atkreipęs dėmesį, kad jų antraščių šriftas daug 
didesnis, o lapai tarytum į gabaliukus sukarpyti. Apskritai į spaudą 
turi trūkumų, — bet niekur nuo to nepabėgsi. 

Apie vienuoliktą valandą jis jau žingsniavo Flyto gatvės link. 

„The Evening Sun“ redakcijoje padavė vizitinę kortelę ir pasisakė 
norįs susitikti su redaktoriumi. Dirstelėjęs į Somso cilindrą, tarnau- 
tojas koridoriais nuvedė jį į mažą kambariuką. Tikrą „pereinamąjį 
kiemą“. Kas nors jį priimsiąs. 

— Kas nors? — pasitikslino Somsas. — Man reikalingas redakto- 
rius. 

Redaktorius labai užsiėmęs; ar jis negalįs ateiti vėliau, kai baigsis 
skubūs darbai? 

— Ne, - atsakė Somsas. 

Tai gal galįs pasakyti, kokiu reikalu atėjęs? 


Somsas atsisakė. 

Tarnautojas dar kartą pažvelgė į jo cilindrą ir išėjo. 

Somsas pralaukė ketvirtį valandos, paskui buvo nuvestas į dar 
mažesnį kambariuką, kur linksmas akiniuotis sklaidė albumą su iš- 
karpomis iš laikraščių. Somsui įėjus, jis pakėlė galvą, paėmė nuo 
stalo jo vizitinę kortelę ir perskaitė: 

— Ponas Somsas Forsaitas? Taip? 

— Jūs redaktorius? — paklausė Somsas. 

— Vienas iš redaktorių. Sėskitės. Kuo galiu padėti? 

Paveiktas čia viešpataujančios skubos ir trokšdamas padaryti 
gerą įspūdį, Somsas nesisėdo, bet išsiėmė iš kišenės laikraščio iš- 
karpą. 

— Štai kas praėjusį ketvirtadienį buvo išspausdinta jūsų laikraš- 
tyje. 

Linksmuolis permetė akimis žinutę, pačepsėjo, tarytum ragau- 
damas jos prasmę, ir paklausė: 

— Na ir kas? 

— Gal malonėtumėt man pasakyti, kas ją parašė? 

— Mes niekada neišduodame savo korespondentų pavardžių, 
pone. 

— Tiesą pasakius, man tai ne paslaptis. 

Linksmuolio burna prastvėrė, lyg sakydama: „Tai kam tada klau- 
siate?““, bet tuojau vėl ėmė šypsotis. 

— Jūs suprasite, — tarė Somsas, — jeigu pasakysiu, kad čia aiškiai 
užsiminta apie mano dukterį, ponią Mont, ir jos vyrą, poną Maiklą 
Montą. 

— Tikrai? Tada jūs žinote daugiau už mane. Bet kas jums nepa- 
tinka? Čia pačios nekalčiausios paskalos. 

Somsas pažvelgė į jį. Per daug linksmas! 

— Jums taip atrodo? — sausai ištarė jis. — Tada norėčiau paklaus- 
ti, ar jums patiktų, jeigu jūsų dukterį kas nors pavadintų „apsukria 
poniute“? 


— O kodėl ne? Visai mielas žodis. Be to, pavardė nenurodyta. 

— Nejaugi jūs spausdinate žinutes, norėdami, kad nė vienas skai- 
tytojas jų nesuprastų? — kandžiai paklausė Somsas. 

Linksmuolis nusijuokė. 

— Nepasakyčiau, — tarė jis. — Bet ar jūs, pone, ne per daug opus? 

Tokio posūkio Somsas nebuvo numatęs. Jeigu jis nori prašyti 
šitą redaktorių, kad jie daugiau nespausdintų užgaulių žinučių, pir- 
ma turi įtikinti, kad žinutė /žkrai užgauli, o šito nepadarysi, neat- 
skleidęs visos potekstės. 

— Ką gi, — tarė jis, — jeigu jūs nesuprantate, kad žinutės tonas 
nemalonus, aš jūsų nuomonės nepakeisiu. Bet prašyčiau daugiau ne- 
spausdinti tokių žinučių. Atsitiktinai sužinojau, kad jūsų korespon- 
dentė ketina vėl lieti pagiežą. 

Linksmuolio žvilgsnis dar kartą nuslydo laikraščio iškarpa. 

— Pagal ją spręsdamas, to nepasakyčiau. Politikai visą laiką skal- 
do vieni kitiems antausius — jie jau tikrai ne saldžiakalbiai. O šito- 
kios paskalos visiškai nekenksmingos. 

Užgautas žodžių „per daug opus“ ir „saldžiakalbiai“, Somsas irz- 
liai tarė: 

— Visa tai iš tiesų niekinga. 

— Žinote, pone, aš sutinku su jumis. Viso labo! 

Ir linksmuolis vėl įniko į laikraščių iškarpas. 

Tas tipas — tikras guminis kamuolys! Somsas sugniaužė cilindrą. 
Jis turi priversti jį pašokinėti — dabar arba niekada. 

— Jeigu jūsų korespondentė mano galėsianti nebaudžiama lieti 
spaudoje savo pyktį, ji netrukus įsitikins klydusi. 

Somsas laukė atsakymo. Jo nebuvo. 

— Viso labo! - atsisveikino Somsas ir greitai apsisukęs išėjo. 

Kažkodėl pokalbis nepakrypo draugiška linkme, kaip kad tikė- 
josi. Jis prisiminė Maiklo žodžius: „Spauda — jautrus augalas“. Ge- 
riau neminėti šio apsilankymo. 

Po dviejų dienų, pasiėmęs nuo stalo „Žinovų“ klube „The Eve- 


ning Sun“, jis pastebėjo žodį „Fogartizmas“. Hm! Vedamasis! 

„Iš visų banacėjų, kuriomis žavisi Jauni, teikiantys vilėių politikai, galbūt 
pati absurdiškiausia yra ta, kuri vadinama „fogartizmu“. Būtina paaiškin- 
tt, kas yra tas patentuotas vaistas nuo vadinamosios nacionalinės negalės, tr 
nelaukii, kol jis bus išmestas į rinką. Receptas pateikiamas sero Džeimso Fo- 
garto knygoje „Grėsminga Anglijos padėtis“, 1r, anot šio kvailo receblo, būtina 
Anglijoje sumažinti darbo jėgos kiekį. Jeigu klausytume fogartizmo branašų, 
turėtume išsiųsti į Imperijos pakraščius šiatus tukstančių ką tik baigusių 7020- 
kyklas berniukų tr mergaičių. Be to, jie babrasčiausiai negalėtų įsilieti į lėtai 
besivystančių doninijų gyvenimą, mes būtume pasmerkti brarasti gyvybiškai 
svarbų darbo tr gynybos jėgų papildymą vien tam, kad bo dvidešimties metų 
dominjų paklausa brilygtų Didžiosios Britanijos pasiūlai. Tik r2iglotoje sąrm0- 
nėje galėtų kalti toks bebrotiškas pasiūlymas. Tai rodo 17 žodis „fogartizmas“, 
susijęs su žodžiu „rūkas“ ". Salia viso šito „triuko“ su eugracija, — Nes Ri- 
taip tokio bribloškianito bastalymo nebavadinsi, — nedrąsiai užsimenama apie 
„ažimą brie žemės“. Kaip fogartizmo kertinis akmuo skelbiama doktrina, 
kad Anglijoje darbo užmokestio tr brag yvenimo lygis neleidžia piumns nė aš tolo 
varžytis su vokiečių produkcija arba atgaivinti brekybą su Europa. Toks riūsų 
pramonės pranašumo nunenkinimas, ko gero, mekada nebuvo viešai skelbia- 
mas Anglijoje. Kuo greičiau šitie niekinoi akių miuilintojai supras, kad anglų 
rinkėjas nenori nė girdėti abie tokias barmišėliškas teorijas, tuo gračiau baaiš- 
kės, kad fogartizmas — negyvas naujagimis 

Kad ir kiek dėmesio Somsas buvo skyręs „Grėsmingai Anglijos 
padėčiai“, nebuvo galima jo apkaltinti tuo, kad neapdairiai patikėjo fo- 
gartizmu. Jeigu rytoj iš fogartizmo nieko neliktų, Somsas, nepasitikįs 
jokiomis teorijomis ar idėjomis ir kupinas tikrai angliško pragmatiz- 
mo, būtų tik apsidžiaugęs, kad Maiklas sėkmingai atsikratė nereika- 
lingos naštos. Tačiau jam nedavė ramybės įtarimas, kad jis pats įkvėpė 
autorių parašyti tą straipsnį. Ar tik tai nebus linksmuolio atkirtis? 

Antrą kartą nusprendęs neužsiminti apie apsilankymą redakcijo- 


je, Somsas nuėjo pietauti į Sauto aikštę. 


* Fog — rūkas, migla (angl). 

Hole ant sarkofago gulėjo nepažįstama skrybėlė: matyt, bus pie- 
taujama keturiese. Ir tikrai —- ponas Blaitas, laikydamas rankoje sti- 
klą ir apsižiojęs alyvą, kalbėjosi su Flere, susirangiusia ant pagalvės 
priešais židinį. 

— Tėti, ar jūs pažįstami su ponu Blaitu? 

Dar vienas redaktorius! Somsas atsargiai ištiesė ranką. 

Ponas Blaitas prarijo alyvą. 

— Nereikšmingas straipsnis, — pareiškė jis. 

— O man atodo, - nesutiko Flerė, — kad jūs turite duoti atkirtį. 
Tegul supranta, kaip apsikvailino su tuo vedamuoju. 

— Arir Maiklas taip mano, ponia Mont? 

— Maiklas tiesiog virte verda. 

Visi atsigręžė į įeinantį Maiklą. 

Jis iš tiesų atrodė kupinas užsispyrimo. 

Jo nuomone, atėjo laikas griebti jautį už ragų ir parodyti, ką su- 
geba, kitaip neliks nieko kito, kaip iškelti baltą vėliavą. Parlamento 
nariai turi ginti savo nuomonę, o ne tą, kurią jiems bruka Flyto 
gatvės laikraštininkai. Jeigu jie tikrai įsitikinę, kad fogartizmas yra 
vienintelis būdas panaikinti nedarbą ir sustabdyti plūdimą į mies- 
tus, būtina tai skelbti, o ne panikuoti po kiekvieno laikraštpalaikio 
užsipuolimo. Jų pusėje sveikas protas, o sveikas protas visada galų 
gale laimi. Fogartizmo priešininkai tiesiog nori sumažinti darbo už- 
mokestį ir pailginti darbo dieną, tiktai nedrįsta to aiškiai pasakyti. 
Tegul laikraščiai neriasi iš kailio, kiek jiems patinka. Jis gali lažintis, 
kad po šešių mėnesių, kai visuomenė susigyvens su fogartizmo idė- 
ja, jie atsiims pusę savo žodžių. Staiga jis kreipėsi į Somsą: 

— Tikiuosi, pone, jūs nėjote į redakciją dėl tos žinutės? 

Somsas tiek asmeniniame gyvenime, tiek profesiniuose reika- 
luose visuomet laikėsi taisyklės, kad, priremtam prie sienos, reikia 
vengti atviro melo. Melas nebūdingas anglų papročiams, be to, tai 
negražu. Šnairuodamas jis lėtai tarė: 


— Aš tiktai leidau suprasti, kad žinau tos moters pavardę. 

Flerė susiraukė. Ponas Blaitas siektelėjo ir paėmė kelis sūdytus 
migdolus. 

— Ar nesakiau jums, pone? — tarė Maiklas. — Jie visada atsikerši- 
ja. Spaudai būdingas perdėtas savigarbos jausmas. Ir abi jos kojos su 
nuospaudomis, ar ne, pone Blaitai? 

Ponas Blaitas įtaigiai tarė: 

— Jaunuoli, spaudai būdingos visos žmogiškos silpnybės. Ji ver- 
čiau kritikuoja pati negu leidžiasi kritikuojama. 

— Maniau, - lediniu tonu pasakė Flerė, - kad man bus leista pa- 
čiai apsiginti. 

Pokalbis vėl nukrypo į fogartizmą, bet Somsui nėjo iš galvos du- 
kros žodžiai. Daugiau jis niekada nesikiš ne į savo reikalus! Paskui, 
kaip visi mylintys, susimąstė apie likimo kartybę. Juk iš esmės jis įsi- 
kišo į sav0 reikalą — argi jos geras vardas, jos laimė jam nėra svarbūs? 
O ji įsižeidė. Juk ji indas, kuriame sudėtos visos jo brangenybės, ir 
iki paskutinės gyvenimo valandos jis turės nešti jį atsargiai, kad ne- 
sudaužytų, kad neprarastų vienintelio lobio. 

Flerė išėjo, padavus vyną, o jį gėrė tik ponas Blaitas. Iš pokalbio 
nuotrupų Somsas suprato, kad šis didelis į varlę panašus vyras kitą 
savaitę ketina sugriaudėti ,„Avanposte“ ir kad Maiklas, pirmai pro- 
gai pasitaikius, atsistos ir išdroš parlamente kalbą. Visa kita buvo 
tušti žodžiai. Vyrams pakilus nuo stalo, Somsas tarė Maiklui: 

— Aš išvažiuoju. 

— Mes einam į parlamentą, pone. Ar nepabūsite su Flere? 

— Ne, - atsakė Somsas, — man metas. 

Maiklas atidžiai pažvelgė į uošvį. 

— Aš tuoj jai pasakysiu, kad išeinate. 

Kai Somsas apsivilko paltą ir jau buvo bedarąs duris, iki jo at- 
sklido žibuoklių muilo kvapas. Nuoga ranka apsivijo kaklą. Kažkas 
minkšta prisiglaudė prie nugaros. 

— Atleiskit, tėti, kad buvau tokia begėdė. 


Somsas palingavo galvą. 


— Ne, — pasigirdo Flerės balsas, — neleisiu jums taip išeiti. 

Ji šmurkštelėjo tarp tėvo ir durų. Jos skaisčios akys žvelgė tiesiai 
1 ji, blizgėjo baltutėliai dantys. 

— Sakykit, kad atleidžiat! 

— Amžinai taip, — ištarė Somsas. 

Flerė palietė lūpomis jo nosį. 

— Na, va! Labanakt, tėtuk! Žinau, kad aš išpaikinta! 

Somsas mėšlungiškai spustelėjo ją glėbyje, atidarė duris ir, neta- 
ręs nė žodžio, išėjo. 

Po Didžiuoju Benu šūkavo laikraščius pardavinėjantys berniūkš- 
čiai — tikriausiai kokios nors politinės naujienos, pamanė Somsas. 
Artėja leiboristų vyriausybės žlugimas — kažkoks redaktorius“* paki- 
šo jiems koją. Ką gi! Viena vyriausybė krinta, bus kita! Šitie dalykai 
Somsui atrodė labai tolimi. Vien tik mintis apie ją — vien apie ją — 
nedavė jam ramybės. 


38 Tikriausiai turima galvoje komunistinio laikraščio redaktoriaus byla, buvusi pretekstu atsta- 
tydinti leiboristinę Macdonaldo vyriausybę. 

XII skyrius 


MAIKLAS SVARSTO 


Atėję Maiklas ir ponas Blaitas rado „Parlamentų motiną““? didžiai 
subruzdusią. Liberalai atsisakė paremti leiboristų vyriausybę, ir ši jau 
buvo besubyranti. Parlamento aikštėje būriavosi žmonės, susimąstę 
žvelgė į Didįjį Beną ir laukė sensacijos. 

— Vidun neisiu, - tarė Maiklas. — Šiandien balsavimo nebus. Da- 
bar vienintelė išeitis — paleisti parlamentą. Geriau pavaikščiosiu ir 
pamąstysiu. 

— Verta trumpam užsukti, — tarė ponas Blaitas, ir jiedu išsiskyrė. 

Maiklas vėl nužingsniavo gatve. Vakaras buvo gražus, ir jį ap- 
ėmė troškimas išgirsti savo šalies balsą. Bet — kur? Juk jo tautiečiai 
aptarinėja argumentus „už“ ir „prieš“, kiekvienas skundžiasi savo 
„bėdomis“ — vienas mokesčiais, kitas pašalpa, dar kiti mini partijų 
vadus, pasigirsta žodis „komunizmas“. Bet niekur neišgirsi žmo- 
nių širdyse glūdinčio nerimo. Kaip ir buvo numačiusi Flerė, dabar 
valdžion ateis konservatoriai. Šalis lyg skausmą malšinančių vaistų 
griebsis „stiprios ir pastovios vyriausybės“. Bet ar gali stipri ir pasto- 
vi vyriausybė pašalinti įsisenėjusią gangreną, atstatyti pusiausvyrą 
ten, kur nebėra tvirto pagrindo? Ar gali numalšinti geliantį skaus- 
mą, kurį kiekvienas junta, tačiau nė žodeliu neužsimena? 

„Mes išpaikinti buvusios gerovės, - pamanė Maiklas. - Niekada 


nepripažinsime šito skausmo, niekada! O juk jis kiaurai smelkia!“ 


» jos parlamentas seniausias pasaulyje. 
J Yj 

Anglija su sidabriniu šaukštu burnoje, nors nebeturi dantų jam 
išlaikyti nei noro jį paleisti! O jos geriausios savybės — į akį nekrin- 
tantis budo „kietumas“, gebėjimas šypsotis, susidūrus su sunku- 
mais, nervų nerodymas ir vaizduotės stoka? Dabar tai jau veikiau 
trūkumai, nes puoselėja lengvabūdišką įsitikinimą, kad Anglija su- 
gebės „išsipainioti“ be ypatingų pastangų, nors kiekvienais metais 
vis mažiau galimybių atsigauti po sukrėtimo, vis mažiau laiko pade- 
monstruoti britų „dorybes“. „Per daug esame nepaslankūs, — mąstė 
Maiklas. —- Dvidešimt ketvirtais metais tai nedovanotina.“ 

Su tokiomis mintimis jis pasuko į rytus. Teatruose jau buvo įpu- 
sėję vaidinimai, ir „Didysis parazitas“ — kaip vadino rytinį Londoną 
seras Džeimsas Fogartas — pleiksojo nejudrus, šviesų užlietas. Nieka- 
da neužmiegančia Flyto gatve Maiklas atėjo į Sitį, jaudrų dienomis, 
negyvą naktimis. Čia snaudė Anglijos turtas, gaivaliodamasis po 
dienos nuodėmiavimo. Štai kur Anglijos gero vardo apmatai ir atau- 
dai. O iš ko jie? Iš maisto produktų ir žaliavų, — jų Anglija, neturinti 
oro gynybos, gali netekti, kilus naujam karui, — ir gamybiniai pajėgu- 
mai, seniai peraugę Europos poreikius. Ir vis dėlto tas geras vardas 
didžiai tebevertinamas, o jo „pliumažas“ daro įspūdį visiems — ne- 
skaitant nebent tų, kurie gyvena iš pašalpos. Pažadėjusi susimokėti, 
Anglija tebegali nusipirkti viską, išskyrus dvasios ramybę. 

Maiklas patraukė toliau —Vaitčepelio gatve, dar gyva ir spalvin- 
ga, į Mail Endo“? gatvę. Čia namai buvo žemesni — gal todėl, kad 
gyventojai geriau matytų žvaigždes, kurių pasiekti vis tiek negalėjo. 
Maiklui atrodė, jog perėjo sieną. Čia tarytum gyveno kita rasė, buvo 
kita Anglija; bet tokia pat vėjavaikė ir nerūpestinga kaip Flyto arba 
Sičio gatvėse. O gal dar nerūpestingesnė! Nes Anglija Mail Ende — 
Mylios gale — žinojo, kad ne jos valioje paveikti politiką. Mylia po 
mylios tęsėsi žemos, pilkos gatvės, išeinančios į apleistas pievas. 
Maiklas toliau nėjo; jis pamatė kino teatrą ir užsuko į jį. 


“ Tai gatvės, einančios rytų kryptimi nuo Londono Sičio, kur gyveno smulkūs tarnautojai, . 
amatininkai, darbininkai. 

Seansas buvo jau seniai prasidėjęs. Filmo herojė gulėjo suriš- 
ta priešais piktą kaubojų ant laukinio mustango, šuoliuojančio per 
pievą, kuri, kaip įžvalgiai spėjo Maiklas, buvo kino kompanijos 
augintinių aptvaras. Kas dešimt sekundžių vietoj jos pasirodydavo 
Džonas T. Bronsonas, Taksonvilio vario kasyklų direktorius, lekian- 
tis šešiasdešimties arklio jėgų „„Pakardu“, kad užkirstų jiems kelią 
prieš Pimos upę. Maiklas stebėjo savo kaimynus. Ryte ryja! Negi 
jiems reikia tos stiprios ir pastovios vyriausybės! Kino filmai — štai 
skausmą malšinantys vaistai, ir jų niekada nebus per daug. Jis matė, 
kaip mustangas griuvo, pašautas Džono T. Bronsono, ir kaip ekrane 
sušvito žodžiai: „Gauruotasis Pitas įniršta... Tu jos negausi, Bron- 
sonai.“ Tai bent! Pitas sviedžia ją į upę, o ekrane žodžiai: „Džonas 
T. Bronsonas neria“ Štai jis! Stveria už išsiplaiksčiusių plaukų! Bet 
Gauruotasis Pitas priklaupia ant kranto ir prisitaiko. Kulkos čaižo 
vandenį. Pro kulkos skylę herojės petyje beveik matyti kitas krantas. 
O čia koks garsas? A! Tai Džonas T. Bronsonas griežia dantimis. 
Štai jis priplaukia prie kranto ir ištempia filmo heroję iš vandens. Iš 
kepurės išsitraukia revolverį. Nesušlapo — ačiū Dievui! 

„Saugokis, Gauruotasis Pitai!“ Kamuolys dūmų. Pitas raitosi, 
graužia smėlį, — atrodo, tuoj visą suris. „(Gauruotasis Pitas suvedė 
sąskaitas su gyvenimu.“ Muzikos tempas lėtėja! Džonas T. Bronso- 
nas pakelia atsigaivelėjusią heroję. Nušviesti vakarėjančios saulės, 
jie stovi apsikabinę ant Pimos upės kranto. „Pagaliau, mano širdies 
išrinktoji!“ 

„Pykšt pokšt! Štai jų penas! — tarė sau Maiklas, grįždamas į elek- 
tra apšviestą gatvę. — Grįžkit prie žemės! Arkit ir sėkit — kada jie 
šitai supras? Tai jiems kaip šuniui penkta koja.“ Jis vėl pasuko į va- 
karus, užlipo į omnibuso viršų ir atsisėdo šalia vyriškio riebaluotais 
drabužiais. Kurį laiką važiavo tylėdami, paskui Maiklas tarė: 

— Kaip jūs, pone, vertinate politinę padėtį? 

Žmogus, panašus į šaltkalvį, nepasukdamas galvos atsakė: 


— Mano nuomone, jie pergudravo patys save. 

— Reikėjo stot į kautynes Rusijos klausimu, ar ne? 

— Rusijos? Vis tiek būtų išėjęs šnipštas. Ne, reikėjo pratempt iki 
pavasario, o tada pradėt karą dėl kieto biudžeto. 

— Tikras klasinis požiūris? 

— Taip! 

— Ir jūs manot, kad klasinė politika gali susidoroti su nedarbu? 

Vyriškio lūpos po ūsais sujudėjo, lyg jis būtų gromuliavęs šią 
naują temą. 

— Et! Ta politika man jau lenda per gerklę! Šiandien dirbi, rytoj 
bedarbis. Kokia nauda iš politikos, jeigu ji neduoda pastovaus darbo? 

— Visiškai teisingai. 

— Iš reparacijų, — kalbėjo toliau kaimynas, — 2475 irgi nieko 
doro. Visų šalių dirbantieji turi laikytis išvien. 

Ir jis pažvelgė į Maiklą — na, kaip tau tai patinka? 

— Prieš karą daug kas taip manė, o pažiūrėkit, kas išėjo. 

— "Taip, — tarė žmogus, — bet kokia mums iš to nauda? 

— Ar neketinate emigruoti į dominijas? 

Vyriškis papurtė galvą. 

— Esu sutikęs kanadiečių ir australų, bet man jie nepatinka. 

— Užkietėjęs anglas — kaip ir aš. 

— Teisingai, — sutiko žmogus. — Likit sveiki, pone! — ir išlipo. 

Kai omnibusas atvežė Maiklą prie Didžiojo Beno, buvo jau be- 
veik dvylika. Ir vėl rinkimai! Ar pavyks jam antrą kartą patekti į 
parlamentą, nepaskelbus tikros savo programos? Per tris savaites 
nėra jokios vilties išaiškinti fogartizmą kaimiškos apygardos rinkė- 
jams. Net jeigu pradėtų kalbėti nuo šios akimirkos ir nenutiltų iki 
pat rinkimų dienos, jie tesuprastų, kad jis perdėtai linkęs palaikyti 
dominijų interesus, ir tai, beje, būtų tiesa. Jis negali pareikšti, kad 
Anglija, jo nuomone, pasukusi neteisingu keliu, — tada geriau jau vi- 
sai nekelti kandidatūros. Negali draugiškai prieiti prie eilinio rinkėjo 
ir pasakyti: „Žinot, nėra nė menkiausios vilties, kad per artimiausius 


dešimt metų padėtis pagerės; kol kas turime per ugnį ir vandenį eiti, 


89438 


mokėti už viską brangiau, kad po dvidešimties metų Anglijai ne- 
grėstų badas ir kad ji galėtų pati save išmaitinti.“ Negi galima šitaip 
kalbėti! Juo labiau negalima kreiptis į savo komitetą: „Mieli draugai, 
mano politinė platforma kol kas kitų šalininkų neturi.“ 

Ne! Jeigu nori būti išrinktas, turi iš karto išmesti iš galvos vi- 
sus genialius sumanymus. Bet ar jis tikrai šito nori? Maiklas nebuvo 
iš tų, kurie pervertina savo galimybes, — žinojo, kad priklauso len- 
gvasvoriams. Bet dabar jam galvą džiovino fogartizmas; kuo labiau 
džiovino, tuo labiau priminė šaukiančiojo balsą tyruose, o tie tyrai — 
tėvynė, Anglija“. Užsikimšti nuo šito zvimbesio ausis, palikti senąjį 
Blaitą kvailio vietoje, numoti ranka į įsitikinimus ir sėdėti parlamen- 
te — to jis negalėjo! Tarytum vėl grįžo karo metas. Įkliuvai, ir kelio 
atgal nebėra. O jis „įkliuvo“ - įklimpo daug giliau, negu reikalauja iš- 
tikimybė partijos vėliavai. Fogartizmas siūlo Anglijai išeitį iš sunku- 
mų — nepriklausomą ir stabilią Imperiją, Angliją, apsaugotą nuo oro 
antpuolių, pamiršusią nedarbą, su deramai atstatytu santykiu tarp 
miesto ir kaimo. Nejaugi tai vien beviltiškos svajos? Ko gero, taip! 

„Ką gi, - pamanė Maiklas, rakindamas duris, — tegu laiko mane 
kvailiu, bet aš iš savo vietos nepasijudinsiu.“ 

Jis užlipo į savo kambarį, pravėrė langą ir pažvelgė į gatvę. 

Girdų kupinas miestas vis dar gaudė; danguje atsispindėjo milijo- 
nai šviesų. Buvo matyti bokšto smaigalys, kelios žvaigždės; vėjo ne- 
judinami aikštėje sustingo medžiai. Tyki, kone šilta naktis. Maiklas 
prisiminė tolimą vakarą — paskutinį priešo antskrydį virš Londono. 
Tada, jau sveikstantis, jis tris valandas prasėdėjo prie ligoninės lango. 

„Kokie mes kvailiai, kad atsisakome oro kautynių! — pamanė 
jis. — O jei taip, vadinasi, reikalingos stiprios oro pajėgos — juk sau- 
gumas visiškai priklauso nuo oro gynybos. Net mūsų šviesieji protai 


galėtų tai suprasti.“ 


“ Aliuzija į Evangeliją pagal Matą: „O jis buvo tasai, apie kurį pranašas Izaijas yra pasakęs: 
Tyruose šaukiančiojo balsas: Taisykite Viešpačiui kelią! Ištiesinkite jam takus! (3, 3). 


Po langu kalbėdamiesi sustojo du žmonės. Vienas jų buvo jo 
artimiausias kaimynas. 

— Matysit, — tarė kaimynas, — šie rinkimai atneš daug netikėtumų. 

— Taip, ir ką su tais netikėtumais reikės veikti? — paklausė antrasis. 

— Nekreipti dėmesio, viskas susitvarkys savaime. Įkyrėjo man 
šitas tuščiažodžiavimas. Sumažins šilingų mokesčius — tada ir pa- 
žiūrėsim. 

— O žemės klausimas? 

— Velniop tą žemę! Duokim jai ramybę, ūkininkai nieko dau- 
giau ir netrokšta. Kuo mažiau kišamasi, tuo geriau. 

— "Tai ką, geriau trypčioti vietoje? 

Kaimynas nusijuokė. 

— Ko gero, taip. O ką dar ga/ya padaryti — juk šaliai viso to ne- 
reikia. Labanakt! 

Pasigirdo durų trinktelėjimas, nueinančiojo žingsniai. Pravažia- 
vo automobilis; į Maiklo veidą atsimušė naktinis drugys. „Juk šaliai 


viso to nereikia!“ O kas yra politikavimas? Ziovavimas iki nukvaiši- 
mo, gūžčiojimas pečiais, tikėjimas atsitiktinumu! Ir niekas daugiau. 


„Juk šaliai viso to nereikia!“ Didysis Benas išmušė dvylika. 

XIII skyrius 


IŠKELIAMA BYLA 


Kiekviename žmonių avilyje yra asmenybių, apie kurias nuolat zvim- 
bia apkalbos — gal jų magnetizmas pritraukia žmonių liežuvius, o gal 
gyvenimas per daug aštriai kertasi su priimtomis normomis. Tokiems 
žmonėms priklausė Mardžorė Ferar — viena iš labiausiai apkalbamų 
jaunų moterų Londone. Kad ir kas jai nutiktų, tuoj pat tapdavo ži- 
noma tame užsiėmusių ir dykinėjančių žmonių rate, vadinamame vi- 
suomene. Gandas, kad ji išvyta iš priėmimo, pasklido greitai. Ir visur 
buvo aiškinamos įvairiai — pradedant tiesa ir baigiant legenda, kad ji 
pagrobusi Maiklą iš žmonos glėbio. 

Teismo procesų priežastys retai būna paprastos. Galbūt Somsas, 
apibūdinęs tai kaip „audrą vandens stiklinėje“, būtų buvęs teisus, jeigu 
ne lordo Čarlzo Feraro skolos, dėl kurių jis net nutraukė piniginę pa- 
nas, atstovaujantis vienai Škotijos apygardai, nebūtų jau kuris laikas 
siekęs Mardžorės Ferar rankos. Turtas, susikrautas iš džiuto prekybos, 
pagarsėjimas parlamento sluoksniuose, galingas stotas ir ryžtingas bū- 
das per metus nepriartino sero Aleksandro prie tikslo sparčiau negu 
tėvo piniginės paramos nutraukimas priartino per vieną vakarą. Ži- 
noma, Mardžorė Ferar buvo iš tų žmonių, kurie įklimpę visada randa 
pagalbos ranką, bet netgi jiems ateina metas, kai tenka pamąstyti, kam 
ta ranka priklauso. Atsižvelgiant į jos amžių ir lytį, ji „tupėjo“ skolo- 


se taip beviltiškai kaip tėvas, ir piniginės paramos nutraukimas buvo 

paskutinis lašas. Nevilties akimirką ji priėmė sero Aleksandro pasiū- 
lymą su sąlyga, kad apie sužieduotuves kol kas nebus viešai skelbiama. 
Kai sero Aleksandro ausis pasiekė žinia apie skandalą Flerės namuo- 
se, jis, degdamas pykčiu, prisistatė pas sužadėtinę. Kuo galįs padėti? 

— Žinoma, niekuo. Nekvailiokit, Alekai! Kam kas rūpi? 

— Negirdėtas skandalas! Leiskit man nueiti pas tą seną niekšą ir 
pareikalauti, kad atsiprašytų. 

— Tėvas jau ėjo, bet anas nenori nė girdėti. Jo smakras toks, kad 
galima virdulį pakabinti. 

— Klausykit, Mardžore, mums reikia paskelbti apie sužadėtuves, 
ir tada aš jį suimsiu į nagą. Neleisiu skleisti apkalbų. | 

Mardžorė Ferar palingavo galvą. 

— Ne, brangusis! Jūsų bandomasis laikotarpis dar nesibaigė. O 
dėl apkalbų man galvos neskauda. 

— O man skauda, todėl rytoj pat einu pas tą tipą. 

Mardžorė Ferar tiriamai pažvelgė į jo veidą — rudas, degančias 
akis, šiurkščius juodus plaukus, platų apatinį žandikaulį, — jos kūnu 
perbėgo virpulys, ir staiga jai dingtelėjo puiki mintis. 

— Nereikia, Alekai, nes viską sugadinsite. Mano tėvas nori, kad 
paduočiau juos į teismą. Jis sako, kad gaučiau didelę kompensaciją 
už įžeidimą. 

Kaip škotas, Makgaunas nudžiugo, kaip įsimylėjęs vyras — pa- 
būgo. 

— Jeigu tas galvijas nesutiks su jūsų sąlygomis iki teismo, — su- 
murmėjo jis, — gali būti daug nemalonumų. 

— Žinoma, kad sutiks. Visi jo liudytojai mano rankose. 

Makgaunas stvėrė ją už pečių ir aistringai pabučiavo. 

— Jeigu užsispirs, aš jam kaulus sutraiškysiu. 

— Brangusis! Man regis, jam greit septyniasdešimt. 

— Hm! Bet juk su juo išvien kažkoks jaunuolis? 

— Kas, Maiklas? Maiklas — žavumėlis! Nenorėčiau, kad laužytu- 


mėt jam kaulus. 

— Šit kaip! — tarė Makgaunas. — Palauksim, kol jis prabils apie tą 
idiotišką fogartizmą — klaikus mėšlas! Tada ir sumalsiu jį į miltus! 

— Vargšelis Maiklas! 

— Man dar minėjo kažkokį amerikietį. 

— "Tai tik praskrendantis paukštis! —- pasakė Mardžorė Ferar, 1š- 
sprūsdama iš jo glėbio. — Dėl jo nesirūpinkite. 

— Ar turite advokatą? 

— Dar ne. 

— Atsiųsiu savąjį. Jis juos pašokdins! 

Jam išėjus, Mardžorė suabejojo dingtelėjusios minties teisingu- 
mu. Jei tik ji nebūtų užplaukusi ant seklumos! Mėnuo, praėjęs nuo 
slaptų sužieduotuvių, jai parodė, kad taisyklė „Nieko veltui, o už 
šešis pensus tiek, kiek priklauso“ galioja tiek į šiaurę nuo Tvydo, tiek 
į pietus nuo jo“. Makgaunas reikalavo daug bučinių, o mainais teda- 
vė vieną brangų niekutį, kurio ji iki šiol neišdrįso užstatyti. Ir darėsi 
vis aiškiau, kad reikės už jo ištekėti. Tokia perspektyva galėjo turėti 
ir gerąją pusę: Makgaunas buvo vyriškumo įsikūnijimas, o jos tėvas 
jau pasirūpins, kad žentas žiūrėtų į santuoką taip pat liberaliai kaip 
į deklaruojamą politiką. Be to, su tokiu vyru gal net šūkis: „Gyvenk 
ir rizikuok!“ bus lengviau įgyvendinamas. Ilsėdamasi ant kušetės, 
Mardžorė galvojo apie Frans; Vilmotą. Visiškai netinkantis vyro 
vaidmeniui, jis galėjo būti žavus meilužis — be gudrybių, neprityręs, 
nieko Londone nepažįstantis, kvailokai ištikimas; jai patiko jo tam- 
sios akys, miela šypsena, daili figūra. Jis buvo pernelyg senamadiškas 
ir jau leido suprasti, kad nori ją vesti. Tikras kūdikis! Bet šiuo metu 
jis jai nepasiekiama prabanga. Vėliau? Kas žino! Mintyse Mardžorė 
jau „gyveno ir rizikavo“ su Fransiu Vilmotu. O kol kas - šita laiką 
gaišinanti šmeižto byla! Kad atsikratytų šių minčių, ji liepė pabal- 
noti arklį, persirengė ir išjojo į Haid Parką. Grįžusi vėl persirengė, 
nuvažiavo į premjerą, po spektaklio pavakarieniavo su pagrindinio 


vaidmens atlikėju ir jo svita, o antrą valandą nuėjo miegoti. 

Kaip ir daugelio moterų, Mardžorės Ferar reputacija buvo ge- 
rokai išpūsta. Jei skelbiesi esąs pakantus, patiklūs žmonės irgi bus 
tau pakantus. Iš tiesų ji turėjo tik du meilės nuotykius, peržen- 
giančius padorumo ribas; opijų rūkė vieną kartą ir po to blogavo; 
vien iš smalsumo buvo uosčiusi kokainą. Lažindavosi labai atsar- 
giai, dažniausiai žirgų lenktynėse; gėrė nuosaikiai ir niekada nepa- 
mesdavo galvos; aišku, rūkė, bet pačias silpniausias cigaretes, ir tai 
tik su kandikliu. Nors buvo išmokusi ne itin kuklių šokių, tačiau 
šokdavo juos ypatingais atvejais. Jodinėdama retai pasukdavo prie 
sunkesnio barjero, ir tai tik su žirgais, kuriais pasitikėjo. Nenorė- 
dama atsilikti, ji, žinoma, skaitė viską, kas „skandalinga“, bet ne- 
lakstė ieškodama tokių knygų. Buvo skridusi aeroplanu, bet tik iki 
Paryžiaus. Gerai mokėjo vairuoti automobilį, važiuodavo, žinoma, 
greitai, bet niekada nerizikuodavo ir buvo ypač atidi praeiviams. 
Sveikatos jai buvo galima pavydėti, ir tylutėliai ji labai ja rūpinosi. 
Visada užmigdavo per dešimt minučių, o jei pritrūkdavo miego 
naktį, duodavo į akį dieną. Kartais „pasirodydavo“ viename avan- 
gardiniame teatre, bet per daug juo nesižavėjo. Jos eilėraščių knyga, 
išgirta todėl, kad kūrėja priklausė luomui, kuriam, esą, svetima po- 
ezija, išsiskyrė ne tiek mąstymo, kiek eiliavimo nukrypimais. Trum- 
pai tariant, Mardžorė toli gražu nesilaikė savo skelbiamo principo: 
„Griebk gyvenimą abiem rankom ir mėgaukis“ taip griežtai, kaip 
žmonės ją manė laikantis. 

Štai kodėl kitą rytą, sėdėdamas ant kėdės kraštelio Mardžorės 
studijoje, sero Aleksandro Makgauno advokatas įdėmiai žvelgė jai 
į veidą. Jos reputacija jam buvo žinoma geriau negu serui Aleksan- 
drui Makgaunui. Ponai Setlvaitas ir Starkas mėgo laimėti bylas, ku- 
rių imdavosi. Ar ši jauna labai patraukli moteris, turinti lengvabū- 
dės reputaciją, sugebės atlaikyti kryžminės apklausos ugnį? Tiesa, 
išlaidas pažadėjo apmokėti seras Aleksandras, o žodis „išdavikė“ 
buvo visai nebloga pradžia; tačiau žodinių įžeidimų bylose sunku 

Mardžorės veido bruožai ponui Setlvaitui padarė gerą įspūdį. 
Kiek jis galėjo spręsti, ji „nepames galvos“ teisme, be to, nebuvo 
panaši į Obrio Berdslio“? vaizduojamas moteris, — toks panašumas 
galėjo atbaidyti prisiekusiuosius. Ne! Ji įspūdinga jauna moteris, mė- 
lynomis akimis, madingos spalvos plaukais. Jei tik jos pasakojimas 
bus gerai sustyguotas, ji nesuklups. 

Mardžorė Ferar savo ruožtu tyrinėjo advokatą: jai atrodė, kad šis 
žmogus pajėgs išvaduoti ją iš rūpesčių. Jo veidas buvo pailgas, plaukai 
tankus, pilkas, giliai įsodintas akis dengė ilgos tamsios blakstienos — 
kaip šešiasdešimtmetis buvo puikiai išsilaikęs ir gražiai apsivilkęs. 

— Kąjūs, pone Setlvaitai, norėtumėte sužinoti? 

— Tiesą. 

— Savaime suprantama! Matote, aš tada sakiau ponui Kvinziui, 
kad ponia Mont dega nekantrumu kuo greičiau sukurti saloną, bet 
jai stinga tam tikrų savybių, o senyvam Žmogui, nugirdusiam mano 
žodžius, pasirodė, kad aš ją įžeidžiau... 

— Ir viskas? 

— Na, gal dar pasakiau, kad jai patinka kolekcionuoti įžymybes. 
Bet tai tiesa. 

— Gerai, tai kodėl jis pavadino jus išdavike? 

— Gal todėl, kad ji jo duktė ir namų šeimininkė. 

— Ar tasai ponas Kvinzis patvirtins jūsų žodžius? 

— Filipas Kvinzis? Na žinoma! Jis mano rankose. 

— Ar dar kas nors girdėjo, ką apie ją sakėte? 

— Ne, - kiek pasvyravusi atsakė Mardžorė. 

„Pirmas melas!“ — pamanė ponas Setlvaitas ir nusišypsojo pašai- 
piai meilia šypsena. 

— O jaunasis amerikietis? 


Mardžorė Ferar nusijuokė. 

— Šiaip ar taip, jis tylės. 

— Garbintojas? 

— Ne. Jis grįžta į Ameriką. 

„Antras melas! — pamanė ponas Setlvaitas. — Tačiau meluoja 
meistriškai.“ 

— Vadinasi jums reikalingas raštiškas atsiprašymas, kurį galėtu- 
mėte parodyti visiems, girdėjusiems įžeidimą, o paskui galim parei- 
kalauti ir pinigų? 

— "Taip. Juo daugiau, juo geriau. 

„O čia jau teisybė!“ — pamanė ponas Setlvaitas. 

— Bloga finansinė padėtis? 

— O taip. 

Ponas Setlvaitas atsirėmė rankomis į kelius ir išsitiesė visu lieknu 
liemeniu. 

— Jūs nenorite, kad byla atsidurtų teisme? 

— Ne, nors atrodo, kad būtų visai smagu. 

Ponas Setlvaitas vėl šyptelėjo. 

— "Tai priklauso tik nuo to, kiek jūsų paslapčių slypi po užraktu. 

Mardžorė Ferar taip pat šyptelėjo. 

— Aš viską patikėsiu jūsų ausims. 

— Tik ne paslaptis, mieloji panele. Taigi mes siunčiame jam kvie- 
timą į teismą ir žiūrėsim, iš kur papūs vėjas. Jis žmogus pasiturintis, 
be to, teisininkas. 

— Manau, jis nenorės, kad teisme būtų valkiojamas jo dukters 
vardas. 

— Ir aš nenorėčiau, — sausai pasakė Setlvaitas. 

— Bet žinote, ji 2£ žžkryjų snobė. 

— O! Ar kartais nepavartojote šito žodžio kalbėdamasi su ponu 
Kvinziu? 

— N-ne, tikrai nepavartojau. 

„Trečias melas! —- pamanė ponas Setlvaitas. — Ir šį kartą prasčiau 

— Tai labai svarbu. Ar jūs neabejojate? 

— Gal ir abejoju. 

— Jis sako, kad pavartojote. 

— Aš jį pavadinau melagiu. 

— Šit kaip? Ar kiti girdėjo? 

— Žinoma! 

— Tai gali būti rimta. 

— Vargu, ar jis pareikš teisme, kad aš pavadinau jo dukterį snobe. 

— Labai protingi žodžiai, panele Ferar, — pasakė ponas Setlvai- 
tas. — Manau, mes susitvarkysime. 

Ir, paskutinį kartą pažvelgęs į ją iš po ilgų blakstienų, advokatas, 
liesas ir santūrus, oriai nužingsniavo prie durų. 

Po trijų dienų Somsas gavo oficialų pranešimą. Jame buvo reika- 
laujama raštiško atsiprašymo, o baigėsi laiškas žodžiais: „Priešingu 
atveju byla bus perduota teismui“. Dukart gyvenime jis buvo krei- 
pęsis į teismą: kartą dėl sutarties netesėjimo, kitą — dėl ištuokos. O 
štai dabar turi atsakyti už įžeidimą žodžiu! Pats jis visada laikė save 
nukentėjusiuoju. Aišku, atsiprašyti nė nemanė. Dabar, sulaukęs tie- 
sioginio grasinimo, pasijuto ramesnis. Gėdytis jam nėra ko. Rytoj 
pat pasirengęs pavadinti tą „rudą katę“ į akis išdavike ir, jeigu reikės, 
sumokės už malonumą. Prisiminimai nunešė Somsą į devinto de- 
šimtmečio pradžią, kai jis, pradedantysis advokatas, gynė savo dėdę 
Svidiną byloje, kurią iškėlė kitas „„Volpolo“ klubo narys. Svidinas jį 
viešai pavadino „nupiepusiu bažnytininku, vertelga ir menkysta“. 
Somsas prisiminė, kaip jam pavyko išmesti iš kaltinimo pirmuosius 
tris žodžius, įrodant, kad ieškovo ūgis yra tik penkios pėdos ir ketu- 
ri coliai, profesija bažnytinė ir kad jis nuolat renkąs pinigus Fidžio 
salos aborigenų trumpikėms. Prisiekusieji įvertino „menkystą“ de- 
šimčia svarų — ir Somsas iki šiol tebemanė, kad labiausiai čia padėjo 
trumpikės. Karališkasis advokatas Bobstėjus puikiai jomis pažaidė 
savo kalboje. Bxvo karalienės Viktorijos laikais advokatų! Bobstėjus 


tą „rudą katę“ nušluotų nuo žemės paviršiaus. Po teismo dėdė Svi- 

dinas pakvietė jį papietauti ir pavaišino Jorko kumpiu su maderos 
padažu ir „Hedsieck“ šampanu. Visus taip vaišindavo. Pažiūrėsim! 
Juk turi dar būti advokatų, kurie moka taip paklausinėti, kad iš gero 
vardo telieka skuteliai, ypač kai ir to gero vardo ne kiek tėra. O jeigu 
kas, bus galima susitarti ir paskutinę akimirką. Šiaip ar taip, negali- 
ma leisti, kad Flerę tampytų po teismus kaip liudytoją. 

Jis pasijuto lyg perkūno trenktas, kai po savaitės jam į Meipldare- 
mą paskambino Maiklas ir pasakė, kad Flerė gavo šaukimą į teismą 
ir yra kaltinama šmeižtu laiškuose, kuriuose, be kita ko, parašyta 
„tikra gyvatė“ ir „nepripažįsta jokios dorovės“. 

Šaltas šiurpas nudrengė Somsą. 

— Juk sakiau jums, kad neleistumėte jai įžeidinėti tos moters. 

— Taip, bet ji nesitaria su manim kiekvieną kartą, kai rašo laišką 
draugei. 

— Nieko sau draugė! — tarė Somsas į ragelį. — Na ir istorija! 

— Taip, pone. Man labai neramu. Ji tiesiog trokšta kautis ir neno- 
ri girdėti apie atsiprašymą. 

Somsas taip garsiai suniurzgė, kad Maiklui net už keturiasde- 
šimties mylių suspengė ausyse. 

— Tad ką dabar darysim? 

— Palikit tą reikalą man, — pasakė Somsas. — Vakare pas jus at- 
važiuosiu. Ar gali Flerė pateikti įrodymų, patvirtinančių tuos žo- 
džius? 

— Ji mano... 

— Ne, - staiga nutraukė Somsas, — geriau nereikia telefonu. 

Jis padėjo ragelį. Paskui išėjo į pievelę. Moterys! Išlepintos, išpai- 
kintos — mano, kad gali sakyti viską, kas tik šauna į galvą! Ir iš tiesų 
sako, kol kita moteris duoda atkirtį. Jis sustojo prie plaukiojančio 
namelio ir pažvelgė į upę. Vanduo švarus ir skaidrus, o juk teka į 
Londoną, ir ten surinks visus nešvarumus! Ir jo, Somso, ten laukia 
karščiavimasis, barniai. Dabar teks rinkti įkalčius prieš tą Ferar ir 


rimtai ją įbauginti. Bjauru! Bet kas daugiau lieka, jeigu nori apsaugo- 

ti Flerę nuo teismo? Baisiai niekingi tie aukštuomenės teismo pro- 
cesai — neduoda nieko, tik nuoskaudas ir pažeminimus. Kaip karas, 
kurį laimėjęs vis tiek graužiesi, o pralaimėjęs — graužiesi dar labiau. 
Ir vis per tą pyktį! Pavydą ir pyktį! 

Buvo tyki rudens diena, kvepėjo dūmais nuo sodininko užkurto 
sausų lapų laužo, ir Somsas paniro į apmąstymus apie visuomenės 
elgesio normas. Tik pradėjo jo žentas dirbti parlamente, kurti vardą 
savo sūnui, o Flerė surimtėjo ir pradėjo įsitvirtinti visuomenėje; ir 
še tau koks nemalonumas, dabar visi aukštuomenės liežuvautojai ir 
pašaipūnai ims juos ant dantų nešioti — jeigu tik jų turi! Jis pažvelgė 
į savo šešėlį, neįtikėtinai nutįsusį krantu iki pat vandens, lyg įsigei- 
dusį atsigerti. Kai pagalvoji — viskas aplink absurdiška! Visuome- 
nėje, Anglijoje, Europoje — šešėliai susigrūdę grumiasi ir pakrikai 
drykso, šiepia dantis ir mojuoja rankomis; visas pasaulis trypčioja 
vietoje, laukdamas naujo tvano. Hm! Somsas žengė kelis žingsnius 
upės link, o jo šešėlis pralenkė jį ir paniro į vandenį! Šitaip ir visi 
suvirs į tą nemalonų šaltą vandenį, jeigu nesiliaus kivirčijęsi. Staigiai 
pasigręžęs, jis įėjo į daržą. Va čia viskas tikra, viskas sunokę, — stirk- 
so sausi stiebai. Kaip atkapstyti tos moters praeitį? Kur ji slypi? O, 
tas išsipustęs, greitai viską norintis gauti šiuolaikinis jaunimas! Visi 
jie, be abejonės, turi ką slėpti, tačiau būtina rasti tikrą, konkretų 
nedorovingą poelgį; ir nieko nuostabaus, jeigu jo nepavyktų aptikti. 
Žmonės vengia nurodinėti tikslų laiką ir vietą. Tai rizikinga ir kaž- 
kaip nepatogu! Tik paskalos, ir nieko daugiau. 

Ir, vaikštinėdamas vidur artišokų, pritardamas tiems, kurie ne- 
skleidžia paskalų, ir smerkdamas tuos, kurie nori jas išgauti, Somsas 
niūriai nusprendė, kad be paskalų nebus įmanoma apsieiti. Ruseno 
sausų lapų laužas, sklido aitrus artišokų kvapas, saulė pasislėpė už 
aukštos, per penkiasdešimt metų apdūlėjusios mūrinės tvoros; vieš- 
patavo šaltis ir ramybė, tiktai ne jo širdyje. Dabar dažnokai, rytais 
arba vakarais, Somsas užsukdavo į daržą — daržovės buvo tikros 


ir paprastos, jas buvo galima suvalgyti. Savos skanesnės už pirkti- 

nes, mažiau kainuoja — apsieini be uždarbiaujančių tarpininkų. Gal 
nubudo Somso atavistinis instinktas, juk jo prosenelis, „Pranašio- 
jo Doseto“ tėvas, buvo paskutinis ilgoje Forsaitų — „agrarininkų“ 
grandinėje. Sendamas jis vis daugiau dėmesio skyrė daržovėms. Kai 
Flerė buvo dar visai mažytė, grįžęs iš Sičio, dažnai rasdavo ją tarp 
saulėgrąžų arba juodųjų serbentų žaidžiančią su lėle. Kartą ištrau- 
kė jai į plaukus įsipainiojusią bitę, ir nenaudėlė jam įgėlė. Tai buvo 
patys laimingiausi gyvenimo metai, o paskui Flerė užaugo, įsitrau- 
kė į aukštuomenės gyvenimą, ėmė bendrauti su moterimis, kurios 
ją įžeidinėja. Atsiprašyti! Vadinasi, ji nenori net girdėti apie tai? Ir 
teisingai. Tačiau elgtis teisingai ir už tai patekti į teismą yra vienas 
sunkiausių išbandymų. Teismai tam ir sukurti, kad baustų nekaltuo- 
sius — ištuokų, žodžio netesėjimo, šmeižto bylose. Kaltieji išvyksta į 
Prancūzijos pietus arba nepasirodo teisme, palikdami tau apmokėti 
išlaidas. Argi jam neteko apmokėti bylinėjimosi su Bosiniu? Ir ar 
ne Italijoje buvo jaunasis Džolionas su Irena, kai jis iškėlė ištuokos 
bylą? Tačiau kad ir kaip būtų, Somsas ginė šalin mintį, kad Flerė tu- 
rėtų nusižeminti prieš tą „rudą katę“. Tirštėjant sutemoms, Somso 
ryžtas stiprėjo. Reikia gauti tvirtų įrodymų, priversiančių tą akiplėšą 


bijoti teismo kaip ugnies, — kitos išeities nėra! 

XIV skyrius 


TOLESNI APMĄSTYMAI 


Redaktoriui „pakišus koją“ — dėl ne visiškai suprantamų priežas- 
čių — vyriausybė neišsilaikė, ir Maiklas sėdo kurti kreipimosi į rin- 
kėjus. Kaip prikalbėti daug ir nepasakyti nieko? „Bakingemšyro 
grafystės rinkėjai, — ryžtingai pradėjo jis, o paskui ilgai sėdėjo ne- 
judėdamas, kaip žmogus, pernelyg sočiai papietavęs. — Jei ir vėl pa- 
sirinksite mane savo atstovu, — lėtai rašė jis, — aš nepagailėsiu jėgų 
tarnaudamas savo šalies gerovei. Manau, kad svarbiausi ir labiausiai 
neatidėliotini klausimai yra ginklavimosi išlaidų ribojimas ar bent 
oro gynybos stiprinimas; smulkios žemdirbystės plėtojimas; nedar- 
bo naikinimas, didinant emigraciją į dominijas; sveikatos apsaugos 
gerinimas, nugriaunant lūšnas ir kovojant su dūmais. Jei būsiu vėl 
išrinktas, stengsiuosi ryžtingai ir nuosekliai siekti šių tikslų, tačiau 
neužgausiu tų, kurių nuomonė skiriasi nuo manosios. Susitikimuose 
su jumis pamėginsiu aiškiau apibūdinti savo ketinimus ir atsakyti į 
jūsų klausimus.“ 

Ar to pakanka? Ar galima kreipimesi į rinkėjus neniekinti prie- 
šininkų ir neaukštinti savęs? Ar pritars komitetas? Ar patiks rinkė- 
jams? Na, jei komitetas bus nepatenkintas, — tegul meta lauk krei- 
pimąsi, o kartu ir jį, Maiklą. Beje, laiko naujam kandidatui surasti 
neturi! 

Komitetas iš tiesų buvo nepatenkintas, bet nepasitenkinimą nu- 
rijo ir išspausdino bei išplatino kreipimąsi su Maiklo atvaizdu, kur 


jis, anot jo paties, buvo panašus į kirpėją. O jau tada Maiklas įsivėlė 

į rietenas, kurios, kaip visada, prasidėdavo bendrais dalykais, o baig- 
davosi asmeniškumais. 

Per pirmąjį sekmadienio atokvėpį Lipinghole Maiklas ėmėsi įgy- 
vendinti vištininkystės projektą — nužymėjo sklypą, nusprendė, kaip 
geriau tiekti vandenį. Prievaizdas raukėsi. Jo nuomone, tai būsiąs 
pinigų švaistymas. Ko verti tie žmonės? Kas juos išmokys darbo? 
Pats jis neturįs tam laiko. Prireiks ne vienos šimtinės, o pinigai bus 
išmesti kaip į balą. 

— Vis tiek, ponaiti Maiklai, miesčionis nepragyvens iš žemės. 

— Visi taip sako. Bet klausykite, Tatfildai, tie trys žmonės - skurs- 
tantys bedarbiai, o du jų grįžę iš karo, todėl tikiuosi, kad man padė- 
site. Juk pats sakėte, kad šitas sklypas tinka vištoms veisti, o dabar 
vis tiek stovi be naudos. Boumenas neblogai išmano apie paukščių 
auginimą, tai ir paveskite jam tą trijulę, kol patys įgus. Būkite geras, 
padėkite jiems iš širdies; juk ir jūs nenorėtumėt būti be skatiko. 

Prievaizdas jautė prielankumą Maiklui, kurį pažinojo nuo pat 
vystyklų. Jis numanė, kuo tai baigsis, bet jeigu ponaičiui Maiklui 
patinka švaistyti tėvo pinigus, ko jam kištis. Jis net prisiminė, kad 
pažįsta „vyruką“, gyvenantį netoliese ir parduodantį savo trobelę, ir 
kad ten miškelyje malkų „nors vežimu vežk“. 

Atsistatydinus vyriausybei, Maiklas antradienį parvyko į miestą ir 
sušaukė savo „beskatikius“ į pasitarimą. Jie suėjo kitos dienos trečią 
valandą, ir Maiklas susodino juos aplink stalą valgomajame. Atsisto- 
jęs po Gojos paveikslu, tarytum koks generolas, dėstantis puolimo 
planą, kurį turės vykdyti kiti, jis pateikė savo pasiūlymą. Trejeto vei- 
duose nesušvito nei pritarimas, nei ryžtas, vienas Bergfeldas šį tą apie 
tai išmanė, bet kaip tik jo veidas išreiškė didžiausią nepasitikėjimą. 

— Nežinau, - kalbėjo toliau Maiklas, — kaip jums patiks mano 
pasiūlymas, bet visi ieškote darbo — du iš jūsų nori dirbti lauke, o 
jums, Bodikai, aš manau, nėra didelio skirtumo. 

— Teisingai, pone, — patvirtino Bodikas. — Aš sutinku. 


Maiklas tuoj pat įsidėmėjo, jog tai patikimiausias iš trijulės. 

Kiti du tylėjo. Pagaliau Bergfeldas ištarė: 

— Jeigu turėčiau santaupų... 

Maiklas nedelsdamas pertraukė jį: 

— Kapitalas mano, o jūsų trijų —- sumanumas ir darbas. Praturtė- 
ti gal ir nepraturtėsite, bet, tikiuosi, pragyvenimui pakaks. Ką pasa- 
kysite 745, pone Sveinai? 

Kirpėjas, Flerės ispaniškojo kambario prietemoje dar panašesnis 
į šmėklą, nusišypsojo. 

— Jūs, pone, tikrai labai geras. Mielai pabandyčiau, bet... kas iš 
mūsų vadovaus? 

— Bus veikiama bendrai, pone Sveinai. 

— Aha, — nutęsė kirpėjas, — taip aš ir maniau. Bet tokiais atvejais 
galiausiai vienas susiglemžia viską, o kitus išmeta. 

— Gerai, — netikėtai nusprendė Maiklas, — vadovausiu aš. Bet jei 
kurio šitoks darbas netraukia, sakykit iš karto. Jei ne, liepiu tvarkyti 
trobelę, ir lygiai po mėnesio pradedam. 

Bodikas pakilo ir tarė: 

— Gerai, pone, bet ką man daryt su vaikais? 

— Kiek jiems metų, Bodikai? 

— Dvi mažylės — ketverių ir penkerių. 

— Štai kaip! — Maiklas buvo apie tai pamiršęs. — Būtinai ką nors 
sugalvosim. 

Bodikas atidavė pagarbą, paskui paspaudė Maiklui ranką ir išė- 
jo. Kiti du tebestovėjo. 

— Viso labo, pone Bergfeldai. Viso labo, pone Sveinai! 

— Ar negalėčiau... 

— Dar pora žodžių... 

— Jeigu norite ką nors pasakyti, — nuovokiai pasiūlė Maiklas, — 
tai geriau neslėpti vienam nuo kito. 

— Esu įpratęs prie plaukų. 

„Gaila, — pagalvojo Maiklas, — kad gyvenimas nenumetė tos 

„p“ — Žymiai geriau būti įpratusiam prie „laukų“ 

— Gerai, mes parūpinsim jums tokios veislės vištų, kurias gali- 
ma kirpti, — tarė jis. 

Kirpėjas kreivai šyptelėjo ir tarė: 

— Išmaldos nepasirinksi. 

— O af norėjau paklausti — pagal kokią sistemą tvarkysimės? — 
pasiteiravo Bergfeldas. 

— Nutarsim kartu. Štai dvi knygos apie vištų veisimą. Perskaitę 
pasikeiskit. 

Maiklas pastebėjo, kad Bergfeldas pasiėmė abi, o Sveinas ne- 
prieštaravo. 

Išlydėjęs juos, Maiklas pažvelgė į aikštę ir pamanė: „Keista triju- 
lė! Nieko jiems neišeis, bet tegul pamėgina.“ 

Kažkoks ant šaligatvio stovėjęs jaunuolis žengė prie jo. 

— Ponas Maiklas Montas, parlamento narys? 

— Taip. 

— Ar ponia Mont namie? 

— Tikriausiai. O ko jums reikia? 

— Man pavesta susitikti su ja asmeniškai. 

— O kas jus siuntė? 

— Ponų Setlvaito ir Starko firma. 

— Siuvėjai? 

Jaunuolis nusišypsojo. 

— Įeikite, — pakvietė Maiklas. — Aš pažiūrėsiu, ar ji namie. 

Flerė buvo „bimetalinėje svetainėje“. 

— Mieloji, pas tave kažkoks siuvėjo siųstas jaunuolis. 

— Ponia Mont? Mūsų firma siunčia jums šaukimą į teismą byloje 
„Ferar prieš Mont“ — dėl šmeižto. Viso labo, ponia. 

Nuo ketvirtos iki aštuntos, kada iš Meipldaremo atvažiavo 
Somsas, Maiklas kankinosi labiau negu Flerė. Kraupi perspekty- 
va: sėdėti ir žiūrėti, kaip teisininkai su visu anglų teismui būdingu 
moksliniu įgudimu po kaulelį narsto tavo žmoną. Ir nė kiek ne 


lengviau, kad Mardžorė Ferar irgi bus paguldyta ant operacinio 

stalo ir visi pamatys, kas slypi jos viduje! Štai kodėl jis nusiminė, 
kai Flerė pareiškė: 

— Gerai, jeigu Mardžorė nori apgarsinimo, jo ir sulauks. Žinau, 
kad praėjusį lapkritį ji skrido į Paryžių su Volteriu Neizingu, ir man 
visi sakė, kad ištisus metus ji buvo Berto Kerfju meilužė. 

Aukštuomenės byla — grietinėlė salonų katėms, mėšlas mėšla- 
vabaliams, o Flerė — centrinė šio rato figūra! Maiklas laukė Somso 
nekantraudamas. Nors visą košę užvirė „Senasis Forsaitas“, bet da- 
bar Maiklas pasikliovė juo tarsi inkaru, laikančiu laivą prie pavė- 
jinio kranto. „Seniui“ nestinga nei patirties, nei sveiko proto, nei 
tvirto būdo; jis mokės ne tik neprarasti galvos, bet ir veikti. Įsmei- 
gęs žvilgsnį į vienintelį karikatūromis neuždengtą sienos kvadratą, 
Maiklas mąstė apie tai, kaip žiauriai sutvarkytas pasaulis. Vakare jis 
valgys omarą, kuris buvo lėtai išvirtas gyvas! Jo kabinetą valančios 
moteriškės motina miršta vėžiu, jos sūnus kare neteko kojos, ir ji 
atrodo tokia pavargusi, kad vien pagalvojęs apie ją netenki ūpo. Tie 
nesuskaitomi Bergfeldai, Sveinai ir Bodikai, Kemden Tauno ir Mail 
Endo lūšnynai, karo nusiaubta Prancūzija, ant plikų uolų įsikūrę Ita- 
lijos kaimeliai! Ir kokia plona juos dengianti kilmingųjų plutelė! Par- 
lamento nariai ir salonų damos, kaip jis ir Flerė, su apsimestinėmis 
šypsenomis ir sidabriniais šaukštais burnoje, kartais bloškiantys į 
šalį šypsenas ir šaukštus ir susikimbantys kaip katinai kovo mėnesį! 

„Ar ji turi kokių nors įrodymų, patvirtinančių tuos žodžius?“ 
Maiklas rausėsi atmintyje. Dabar svarbu, kas ką įbaugins. Tai, kad 
Volteris Neizingas ir Mardžorė Ferar kartu skrido į Paryžių, jam 
visai neatrodė svarbu. Juk dar neuždrausta žmonėms skraidyti po- 
romis. O dėl to, kas įvyko paskui toje didžiulėje triušidėje anapus 
Lamanšo - įrodyk! Kitas dalykas istorija su Bertu Kerfju. Be ugnies 
nėra dūmų, o dūmai rūko apie metus laiko. Jis pažinojo Bertą Kerf- 


ju — apsukrų režisierių iš teatrinės draugijos „Ne plus ultra“““, kurios 


* Toliau nebėra kur — aukščiausias laipsnis, tobulybės viršūnė (/94.). 


*III 8 


simbolis buvo gandras, ryjantis varlę, — jauną ilgšį ilgais, jaunatviš- 
kai į viršų sušukuotais blizgančiais plaukais ir ilga, jaunatviška pra- 
eitimi; jame keistai sugyveno įkvėpimas ir pasipūtimas, o jų kaita 
būdavo labai staigi. Jo sesuo, kurią jis visuomet vadindavo „vargše 
Nora“, Maiklo nuomone, buvo verta dešimties tokių kaip Bertas. Ji 
dirbo vaikų prieglaudos Betnel Gryne“? vedėja, o jos žvilgsnis atbai- 
dydavo niekšybę ir blogį. 

Aštuoniskart nuaidėjo Didysis Benas; sulojo Dendis, ir Maiklas 
suprato, kad atėjo Somsas. 

Per pietus Somsas tylėjo, pradėjo kalbą, tik padavus butelį Li- 
pingholo maderos, ir paprašė parodyti šaukimą į teismą. 

Kai Flerė atnešė raštą, jis lyg pasinėrė į transą. 

„Apie savo praeitį susimąstė, — pamanė Maiklas. — Kad bent 
greičiau atsipeikėtų.“ 

— "Tai kaip, tėti? — pagaliau neištvėrė Flerė. 

Somsas pažvelgė į dukterį taip, tarsi būtų ilgai tyrinėjęs kažkokią 
teismo šmėklą. . 

— Turbūt neatsiimsi savo žodžių? 

Flerė papurtė ataugančius plaukus. 

— Negi norit, kad atsiimčiau? 

— Kuo gali juos patvirtinti? Maža to, kas ką sakė, — tai ne įro- 
dymas. 

— Prisimenu, kaip čia atėjusi Anabelė Neizing sakė, kad, dėl jos, 
Volteris tegu sau skrenda į Paryžių su Mardžore Ferar, bet jai labai 
nepatinka, kad nebuvo perspėta iš anksto, — tada ir pati būtų su kuo 
nors išdūmusi į Paryžių. 

— Galim ją pakviesti kaip liudytoją, — tarė Somsas. 

Flerė papurtė galvą. 

— Ji niekada neliudys prieš Volterį teisme. 


— Hm! Ką dar pasakysi apie šitą panelę Ferar? 


6 Rajonas rytinėje Londono dalyje. 

— Visi žino apie jos santykius su Bertu Kerfju. 

— Taip, — įsiterpė Maiklas, — bet tarp „visi žino“ ir „tas ir tas 
sakė“ Žioji bedugnė. 

Somsas linktelėjo. 

— Ji tik nori išpešti iš mūsų pinigų! — sušuko Flerė. - Amžinai 
jų stokoja. Ir jai visiškai nerūpi, ar žmonės ją laiko dorovinga, ar ne! 
Dorovę ji niekina, visi jos draugai niekina. 

— Aha! Jos požiūris į dorovę! — svariai ištarė Somsas. Mintyse jis 
jau girdėjo, kaip advokatas aiškina prisiekusiesiems šiuolaikinį po- 
žiūrį į dorovę. — Gal nė nereikės gilintis į asmeninį gyvenimą. 

Maiklas atgijo. 

— Garbės žodis, pone, puiki mintis! Jeigu priverstume ją prisipa- 
žinti, kad ji skaitė tam tikro pobūdžio knygas, lankėsi arba vaidino 
tam tikruose spektakliuose, šoko tam tikrus šokius, vilkėjo tam ti- 
krus drabužius... 

Jis nutilo ir vėl atsirėmė į kėdės atlošą; o kas, jeigu priešinga pusė 
to paties ims klausinėti Flerę? Juk dabar madinga domėtis tam tikro 
pobūdžio dalykais, nors tavo paties dorovė būtų ir be priekaištų. 
Kas šiandien prisipažintų, kad jį tokie dalykai šokiruoja? 

— Na? — paragino Somsas Maiklą. 

— Bet matot, pone, mūsų pažiūros nebūtinai turi sutapti su pri- 
siekusiųjų. Ko gero, net mes su jumis kitaip žiūrim į kai kuriuos 
dalykus. 

„Somsas dirstelėjo į dukterį. Jis suprato: palaidos kalbos — baimi- 
nantis atsilikti nuo mados — tvirkinanti pažįstamų įtaka vis labiau 
pakerta pagarbą geram elgesiui! Vis dėlto joks prisiekusysis, pažvel- 
gęs į jos veidą... kas atsispirs staigiam tų baltų vokų kilstelėjimui? 
Be to, ji motina, o ana — ne; O jeigu motina, tai nederėtų ja būti! 
Ne, savo plano jis neatsisakys. Sumanus advokatas mokės paversti 
teismo procesą vien pasileidusio būrelio ir šiuolaikinio požiūrio į 
dorovę kaltinimu, išvengdamas gan keblaus tos moters asmeninio 


gyvenimo atskleidimo. 

— Surašykite man jos pažįstamų pavardes, knygų, spektaklių, 
šokių salių ir kitko pavadinimus, — tarė jis, — o aš pasamdysiu patį 
geriausią advokatą. 

Pasitarimas truputį apramino Maiklą. Ši istorija nebus tokia bjau- 
ri, jeigu pavyks nuo asmeniškumų pereiti prie bendrybių ir, užuot 
narsčius Mardžorės Ferar elgesį, pulti jos teorijas. Somsas pasivedė- 
jo Maiklą į holą. 

— Man reikia visų duomenų apie ją ir tą jaunuolį. 

Maiklo veidas ištįso. 

— Nieko negaliu padėti, pone. Aš nieko nežinau. 

— Reikia ją įbauginti, — paaiškino Somsas. — Jeigu pavyks, galbūt 
aš viską sutvarkysiu iki teismo ir be jokių atsiprašymų. 

— Suprantu, bet tų žinių jūs nepanaudosite teisme? 

Somsas linktelėjo. 

— Pasakysiu, kad viską pagrįsime faktais. Duokit man to jaunuo- 
lio adresą. 

— Makbeto apartamentai, Blūmzberis. Netoli Britų muziejaus. 
Bet tik neužmirškite, pone, kad, praskleidę teisme panelės Ferar 
miegamojo užuolaidas, mes pakenksime sau ne mažiau negu jai. 

Somsas dar kartą linktelėjo. Kai Flerė su tėvu užkopė į viršų, 
Maiklas užsidegė cigaretę ir grįžo į „bimetalinę svetainę“. Jis atsisėdo 
prie klavikordo. Instrumento garsas buvo labai silpnas, todėl buvo 
galima pabarkšnoti nebijant, kad nubus vienuoliktasis baronetas. 
Nuo ispaniškos melodijos, — įsimintos prieš trejus metus, švenčiant 
medaus mėnesį, — kurios aštrūs sąskambiai jį visada paguosdavo, 
pirštai nejučia perėjo prie amerikiečių negrų dainos: „Vainikas man, 
vainikas tau, visiems vaikeliams Dievo. Nors dangų mini daugelis, 
ten ne visi nueina. Vainikas man, vainikas tau, visiems vaikeliams 
Dievo.“ 

Nuo sienų į jį švietė krištolo šviestuvai. Būdamas vaikas, jis 
mėgo savo tetos Pamelos, gyvenusios Bruko gatvėje, spalvotus sie- 


tynų stiklelius, o paaugęs ėmė juoktis iš jų kaip ir visi. Dabar sietynai 

vėl madingi, o teta Pamela mirusi! „Vainikas jai, vainikas jam...“ Tai 
prakeikta melodija! Auprės de ma blonde — 1 fait bon — fait bon — fait bon; 
Auprės de ma blonde, i! fait bon dormir““* 

Jo „šviesiaplaukė“ — beje, ne tokių jau šviesių plaukų — tikriau- 
siai jau atsigulė. Metas lipti į viršų! Bet pirštai vis bėgiojo klavišais, 
o mintys sukosi ratu — vištos ir politika, „Senasis Forsaitas“, Flerė, 
fogartizmas ir Ferar — tarsi žmogui, patekusiam į verpetą ir vos iš- 
laikančiam galvą virš vandens. Kas yra pasakęs, kad šiuolaikiškas 
žmogus priebėgą ras tik atmainęs širdį; kai atgims tikėjimas, kad 
gyvenimas prasmingas ir jį galima praturtinti? „„Praturtinti gyveni- 
mą?“ Ar ne dvasininkų privilegija tai daryti? Dabar jau ne. Žmonija 
turi gelbėtis pati! O išsigelbėjimas — ar tai galiausiai ne „gyvenimo 
geismas“? Bet ar jis toks pat stiprus kaip anksčiau? Štai kur klausi- 
mas. Maiklas liovėsi skambinęs ir įsiklausė į tylą. Nebuvo girdėti 
nė laikrodžio tiksėjimo — „salonuose“ laikas nelaukiamas svečias; 
o už langų miega Anglija. Ar jos „gyvenimo geismas“ stiprus kaip 
anksčiau, o gal visi pasidarė tokie lepūs ir jautrūs, kad leido jam 
nusilpti? Nejaugi jie taip ilgai čiulpė sidabrinį šaukštą, kad dabar, 
pabūgę medinio, verčiau kyla nuo stalo? „Aš tuo netikiu, - pamanė 
Maiklas, — ir nepatikėsiu. Bet kurgi mes einame? Kur einu aš? Kur 
eina visi Dievo vaikai?“ Ko gero, miegoti! 


O Didysis Benas išmušė: pirma. 


“ Gera užmigt greta šviesiaplaukės (pranc.) — viena pačių populiariausių prancūziškų dainelių 
Pirmojo pasaulinio karo metais. 


Antra dalis 

I skyrius 


MAIKLAS SAKO KALBĄ 


Kai naujajame parlamente debatai po karaliaus kreipimosi baigėsi 
ir Maiklas atsistojo sakyti pirmosios savo kalbos, jo rankoje buvo 
keli lapeliai su užrašais, o galvoje — nė vienos minties. Širdis daužėsi, 
kojos linko per kelius. Toji poliūnė kryptis, kurią jam buvo patikė- 
ta nusakyti, savo esme nebuvo nauja, tačiau mastu ir metodais taip 
skyrėsi nuo paplitusio požiūrio, kad Maiklas tikėjosi sulauksiąs vien 
juoko. Savo kalbą jis mintyse lygino su naujos žolės sėklomis, atsi- 
tiktinių vėjo gūsių užneštomis į sodą, taip tankiai prižėlusį, kad joms 
išdygti nebėra vietos jokiame kampelyje. Yra pasaulyje augalas, vadi- 
namas kinine piktžole, kuris, išleidęs daigą, išplinta ir užgožia visas 
kitas žoles. Maiklas visa siela troško, kad fogartizmas išplistų kaip ta 
kininė piktžolė; bet nesitikėjo nieko geresnio negu tai, ką matė po 
karo, keliaudamas aplink pasaulį, Monterėjuje. Nežinia kokie vėjai į 
tą Kalifornijos vietą užnešė japoninio kukmedžio sėklų. Tankiai su- 
dygę tamsūs medeliai įsibrovė keletą mylių į žemyno gilumą. Toliau 
šiam pulkui kelio nebuvo, jį pastojo vietinė augmenija; tačiau vienas 
tankynėlis išliko — neregėtas, stiprus įsibrovėlis. 

Pirmą kalbos pastraipą Maiklas buvo tiek repetavęs, kad nei tuš- 
čia galva, nei perdžiūvusi burna nesulaikė žodžių srauto. Truktelėjęs 
liemenę ir atlošęs galvą, jis pareiškė apgailestaująs, kad karaliaus kal- 
ba nenubrėžė jokių aiškių ir esminių būdų, numatančių, kaip padėti 
šaliai atsikratyti dabartinių negalavimų — nedarbo ir gyventojų per- 


tekliaus. Ekonominiu požiūriu joks toliaregiškas susidariusios pa- 

dėties vertinimas neįmanomas, neatsižvelgiant į Britanijos ryšius su 
pasauliu... (050/ Obo/) Pašaipus juokas, pasigirdęs taip greitai ir taip 
netikėtai, prašviesino Maiklo protą ir atpalaidavo burną; šypsena 
maloniai pagyvino veidą, ir jis kalbėjo toliau. 

Visų pakraipų kalbėtojai, pabrėžę nedarbo problemos rimtumą, 
savo viltis siejo su vienokiu arba kitokiu Europos rinkos atkariavi- 
mu. Kad ir kaip juos gerbdamas, turįs priminti, kad pasakymas „Ir 
vilkas sotus, ir avis sveika“ tolimas tikrovei. (Juokas). Ar kas nors 
iš jų teigęs, kad atlyginimus Anglijoje reikia sumažinti, o darbo 
dieną pailginti, arba, kad Europoje atlyginimai turi būti pakelti, o 
darbo diena sutrumpinta? Ne, tokio beatodairiško narsumo nie- 
kas neparodęs. Anglija, kuriai vienaip ar kitaip reikia atsikratyti 
nedarbo, esanti vienintelė didelė šalis pasaulyje, kuriai tenka pirktis 
apie septyniasdešimt procentų suvartojamų maisto produktų ir kur 
šeši septintadaliai gyventojų gyvena miestuose. Tie šeši septinta- 
daliai gamina prekes, kurių Europos šalys dažnai nenori pirkti dėl 
jų brangumo, tačiau šių prekių būtina parduoti tiek, kad pakaktų 
susimokėti už įvežamus iš užsienio maisto produktus, palaikančius 
minėtų prekių gamintojų gyvybę. (Juokas). Jeigu čia ir pokštas, tai 
gana niūrus. (Balsas: „Jūs pamiršote jūrų pervežimus“) Jis priimąs ger- 
biamo parlamento nario pataisą ir džiaugsiąsis, jeigu ateityje ši vei- 
klos sritis išsiplės. Deja, pagal visus požymius jos galimybės beveik 
išsekusios. 

Šioje kalbos vietoje Maiklo galimybės taip pat kone išseko, nes 
ji staiga apėmė troškimas numoti ranka į tą fogartizmą ir atsisėsti. 
Šaltas dėmesys, blankios šypsenos, buvusio ministro pirmininko 
veido išraiška raginte ragino pasiduoti. „Koks jaunas! O, koks tu 
jaunas! — tarytum sakė jie. — Mes jau sėdėjom čia, kai tu dar bėgiojai 
be kelnaičių.“ Ir jis visiškai jiems pritarė. Bet reikėjo kalbėti toliau, 
kito kelio nebuvo: ponių galerijoje sėdėjo Flerė, garbės svečių gale- 
rijoje — senasis Blaitas; be to, jo širdyje sukilo kažin koks užsispyri- 


mas. Todėl, sugniaužęs rankoje užrašus, Maiklas vėl prabilo. 

Nepaisant karo, o gal kaip tik dėl karo Didžiosios Britanijos gy- 
ventojų padaugėję dviem milijonais. Emigravimas sumažėjęs nuo 
dviejų šimtų tūkstančių iki šimto tūkstančių. Ir šią padėtį norima 
pataisyti, vien tik atsiimant rinką Europoje, kurios, visai supranta- 
ma, Europa neketina atiduoti. O ar yra kokia alternatyva? Galbūt 
kai kas iš gerbiamų parlamento narių — jis manąs, kad tokių ne- 
daug, — yra susipažinę su sero Džeimso Fogarto traktatu „Grėsmin- 
ga Anglijos padėtis“? („Ieisinga:! Gerai!“ — nuo galimo leiboristų suolo). 
Viename spaudos — gal net būtų galima pasakyti, valstybės kūno — 
organe, gal ir ne itin gyvybiškai svarbiame — (/wokas) — jis skaitęs, 
kad anglams dar niekas nebuvo siūlęs tokios beprotiškos sistemos. 
(„Teisingai! Gerai!“) Ir iš tiesų fogartizmas nusipelno šio kaltinimo, 
nes jis toliaregiškas, neapsiriboja daliniais sprendimais ir siūlo šaliai 
pažvelgti tikrovei į akis... 

Pasirengęs šturmuoti „viršūnę“— ant liežuvio galo jau virpėjo 
viešas tikėjimo išpažinimas, — Maiklas staiga nutilo suabejojęs: „Ar 
tai tiesa? Ar neapsirinku? Gal aš tik naivus kvailys?“ Jis ryžtingai 
nurijo dvejonę ir, žiūrėdamas tiesiai prieš save, rėžė toliau: 

— Fogartizmas griežtai pasisako prieš paviršutiniškus dabartinių 
problemų sprendimus; jis siūlo šaliai numatyti laiko tarpą, sakysime, 
dvidešimt metų — minutė tautos gyvenime — ir visą tą laiką paaukoti 
atkakliam ir nuosekliam darbui. Fogartizmas reikalauja, kad Britų 
imperija su jos milžiniškais, iki šiol menkai panaudotais ištekliais 
įstengtų pati tenkinti savo reikmes. Imperinės politikos šalininkai 
paklaus: „Kas čia naujo?“ Visa naujovė ir yra mastas bei metodas. 
Fogartizmas tvirtina, kad Anglijos gyventojus būtina supažindin- 
ti su visomis mūsų dominijomis, organizuojant keliones ir plataus 
masto propagandą. Ši priemonė turi paskatinti milžinišką, valstybės 
kontroliuojamą ir gerai aprūpinamą emigraciją. Tačiau, kaip gerbia- 
miems parlamento nariams puikiai žinoma, suaugusiųjų emigracija 
gerų rezultatų neduoda, nes užkietėję senbuviai, miestų užnuodyti 


ir ištvirkinti, per daug išlepę ir nugeibę, kad galėtų gerai darbuotis 

dominijose, o to likučio, kuris dar gyvena kaime, liesti negalima. 
Todėl fogartizmas siūlo į dominijas siųsti berniukus ir mergaites 
nuo penkiolikos, galbūt šešiolikos, iki aštuoniolikos metų amžiaus, 
ir didelį jų skaičių. Kaip Rūmų nariams žinoma, šia kryptimi jau 
buvo atlikti bandymai, ir jie nusisekė, tačiau šie bandymai — tik lašas 
jūroje. Šį klausimą reiktų spręsti taip pat negailint jėgų, kaip ne- 
gailėjome karo metu. Vaikų emigracija turi būti plečiama tokiu pat 
mastu ir su tokia pat energija, kaip buvo plečiama karo pramonė po 
to, kai į tą dalyką ryžtingai įsikišo vienas labai garbingas parlamento 
narys“', — ji turi būti padidinta šimteriopai. Žinoma, iš to nieko neiš- 
eis, jeigu nesulauksime nuoširdžios paramos ir bendradarbiavimo iš 
dominijų, bet aš manau, kad tokios paramos galima tikėtis. Dabar 
dominijų gyventojai nusistatę prieš anglus imigrantus, kadangi visai 
pagrįstai netiki, jog suaugusieji bus naudingi jų šaliai. Tačiau to ne- 
pasitikėjimo neliks, kai ten atvyks lankstus ir sukalbamas jaunimas. 
Tiesą pasakius, naujų žemių įsisavinimas panašus į besiritantį sniego 
kamuolį: kiekvienas „aha, puiku“ — pritraukia kitą; ir kamuolio au- 
gimui nėra ribų, jei teisingai pradėsime ir priežiūrą pavesime tinka- 
miems Žmonėms. 

Kažkas už jo nugaros tarė: „Niekus pliauškia.“ Maiklas sumišęs 
nutilo, bet greitai atsipeikėjo ir varė toliau: 

— Jei šis darbas nebus atliktas iki galo, tada geriau nė nepradėti, 
bet juk per karą, jei ko nors reikėdavo, tai ir padarydavo», ir žmonių 
surasdavom. Aš kviečiu visus pritart mano minčiai, kad dabartinė 
mūsų šalies padėtis beveik tokia pat kritinė. 

Pastebėjęs, jog kai kurie parlamento nariai klausosi iš tiesų susi- 
domėję, Maiklas giliai įkvėpė ir kalbėjo toliau: 

— Atmetus Airiją...“ (Balsas: „Kodė/?“) Nenoriu liesti tų, kurie sie- 


kia neliečiamybės... (Juokas) ...tai šiuo metu penkiems baltiesiems, 


“Su ironija turimas galvoje Lloydas George'as, 1916-1922 metais vadovavęs britų koali- 
cinei vyriausybei. 

gyvenantiems Britanijoje, tenka du, gyvenantys kitoje Imperijos 
dalyje. Plataus masto vaikų emigracija per dvidešimt metų šį san- 
tykį gerokai išlygintų, ir visiems laikams būtų įtvirtinta anglų įtaka 
Britų imperijoje, ir išlyginta paklausa bei pasiūla tarp mūsų šalies ir 
dominijų. (Balsas: „Tada dominijos pačios absirūpins“.) Gerbiamas parla- 
mento narys man atleis, jei pasakysiu, kad apie tai kalbėti per anksti. 
Mes esam toli nuėję mechanizuodami pramonę. Žinoma, gali pra- 
eiti penkeri, septyneri, dešimt metų, kol nedarbas sumažės bent iki 
prieškario lygio, bet kas galėtų pasiūlyti ką nors geresnio? Aš visa 
širdimi už aukštą darbo užmokestį ir saikingą darbo dieną. Nors, 
mano manymu, Anglija ir naujosios šalys toli pralenkė Europą, ta- 
čiau suteikia tik padorų minimumą, o kartais ir mažiau, todėl aš 
esu už didesnį atlyginimą ir darbo dienos sutrumpinimą, o šį rei- 
kalavimą dirbantieji kelia visur, kur plevėsuoja Britanijos vėliava. 
(„Teisingai! Gerai!“) Jie neketina trauktis, ir neapgaudinėkim savęs 
to tikėdamiesi! („Teisinga:! Gerai!“ „Oho, obo!“) Paklausos ir pasiūlos 
suvienodinimas Imperijos viduje yra vienintelis būdas išlaikyti ir 
pakelti tą gyvenimo lygį, kuris tapo būtinas kiekvienam Anglijos 
gyventojui. Pasaulis taip pasikeitė, kad senasis principas „Pirk pi- 
giausioje rinkoje, o parduok brangiausioje“ Anglijai visiškai netinka. 
Prekybos laisvė principu niekada ir nebuvo... („O050/ Obo!“ „Bravo, 
bravo!“ ir juokas) Arba, teisingiau, buvo dvyniai — prekybos laisvė 
ir naudingumas, bet juos imta painioti, ir dabar abu vos bepastovi. 
(Juokas.) Tačiau gilintis į šį klausimą aš neketinu...“ (Balsas: „Ir labai 
gerai!““) 

Maiklas matė, kad šiuos žodžius ištarė žmogus, sėdintis ant libe- 
ralų suolo, — pakirptais ūsais, raudonu veidu ir juodais plaukais. To 
parlamento nario pavardės jis nežinojo, bet jam nepatiko veidas — jis 
degė ne politiniu įkarščiu. Kur jis sustojo? A, taip... 

— Fogarto programoje įdomus dar vienas punktas: šiuo metu 
Anglija, menkai apsaugota nuo oro užpuolimų ir negalinti savęs iš- 


maitinti, kurstyte kursto kitų šalių grobuoniškumą. Ir dabar turiu 

Rūmų narių atsiprašyti, kad atkreipsiu dėmesį į Pelenę — kitais žo- 
džiais sakant, į žemę. Karaliaus kalboje šiuo skaudžiu klausimu buvo 
pasakyta tik tiek, kad rengiama visų suinteresuotų pusių konferenci- 
ja. Bet tokia konferencija nieko neduos, jei visos politinės partijos iš 
anksto nesusitars vykdyti tikslią ir ilgalaikę atgaivinimo programą. 
Ir čia pirmyn žengia fogartizmas... („Cha, cha!“ Ir čia pirmyn žengia 
fogartizmas ir siūlo: „Vykdykite tvirtą žemės ūkio vystymo progra- 
mą sr nekeiskite jos. Tebūna ji tokia pat šventa kaip sausasis įstatymas 
Amerikoje. (Balsas: „Ir tokia pat prakeikša!“ Juokas) Šventa ir prakeik- 
ta — lyg Dostojevskio romano pavadinimas. (Juokas) Tačiau be šito 
prakeikto šventumo mes niekaip neišsiversime. Nuo mūsų politikos 
žemės ūkyje priklauso ne vien ūkininkų, žemvaldžių ir darbininkų 
gerovė, — nors ji taip pat reikalinga ir svarbi, — bet ir pats Anglijos 
egzistavimas, jeigu, mūsų nelaimei, vėl kiltų karas. Tik čia glūdi vie- 
nintelė Anglijos išgelbėjimo viltis. Fogartizmas reikalauja, kad mes 
tvirtai laikytumėmės savo žemės ūkio programos, ir tada po kokių 
dešimties metų septyniasdešimt procentų maisto produktų pasiga- 
minsime patys. Karo metais buvo apskaičiuota, kad šį kiekį galima 
kaipmat padidinti iki aštuoniasdešimt dviejų procentų; ir daug kas 
ta kryptimi buvo padaryta. Bet kodėl visa tai buvo numarinta? Ko- 
dėl šitiek triūso nuėjo vėjais? Mums būtina pasitikėti savo žemės 
ūkiu, o pasitikėjimas atsiranda tik atkakliai ir nuosekliai veikiant. 

Maiklas atsikvėpė. Netoliese kažkas nusižiovavo; pasigirdo kojų 
brūkšėjimas; įėjo dar vienas buvęs ministras pirmininkas; keli par- 
lamento nariai pasuko durų link. Toji „žemė“ buvo visiems atsibo- 
dusi. Ar verta dar užsiminti apie trečią Fogarto programos punk- 
tą — saugumą 1š oro? Bet juk ir „oras“ visiems atsibodęs! Be to, teks 
padaryti įžangą ir pakalbėti apie oro kautynių uždraudimą ar bent 
dalinį oro ginkluotės apribojimą. Pernelyg ilgai užtruks! Geriau nė 
nepradėti! Jis skubiai ėmė berti: 

— Emigracija! Žemė! Fogartizmas reikalauja, kad į šiuos klau- 


simus būtų žiūrima taip pat rimtai, kaip buvo žiūrima į gyvybinius 


klausimus karo metu. Esu laimingas — aš neišsigąsiu garbiojo par- 

lamentaro „Cha! Cha!“ — kad man teko garbė atkreipti visų partijų 
atstovų dėmesį į tikrai reikšmingą sero Džeimso Fogarto traktatą. 
Prašau atleisti, kad atėmiau tiek brangaus klausytojų laiko. 

Maiklas atsisėdo. Jo kalba užtruko trylika minučių. Lyg akmuo 
nuo krūtinės nusirito! Atsistojo vienas iš gerbiamų parlamento narių. 

— Turiu pasveikinti Bakingemšyro atstovą su pirmąja kalba, 
kuri, kaip visi turim pripažinti, buvo įdomi ir forma, ir turiniu, nors 
gerbiamas parlamento narys statė oro pilis bei sekė pasaką apie Ali- 
są, ragindamas mažiau valgyti ir mokėti didesnius mokesčius. Anks- 
tesniuose debatuose Taino ir Tyso atstovas užsiminė apie partiją, 
kuriai turiu garbės priklausyti ir... 

„Štai taip!“ — pamanė Maiklas ir, įsitikinęs, kad dar vienas kalbė- 


tojas apie jo pasisakymą nė neužsimena, išėjo iš parlamento. 

II skyrius 


PASEKMĖS 


Maiklas žingsniavo namo, jausdamas, kad galvoje tuščia, o širdyje 
lengva. Štai kur visa bėda — jis lengvasvoris! Niekas juo rimtai ne- 
susidomės. Jis prisiminė pirmąją Kornmarketo atstovo kalbą. Šiaip 
ar taip, tasai bent sugebėjo sustoti, klausytojams pradėjus muistytis. 
Jam buvo karšta, ir jis pasijuto alkanas. Operos dainininkai, klausy- 
damiesi savo balso, tunka, o parlamento nariai — liesėja. Geriausia 
dabar - į vonią! 

Kai grįžo Flerė, Maiklas jau rengėsi. 

— Maiklai, kalbėjai puikiai. Bet koks tas galvijas! 

— Kas? 

— Jo pavardė Makgaunas. 

— Seras Aleksandras Makgaunas? O kas yra? 
nas, kad tau, kaip vienam iš Fogarto knygos leidėjų, rūpi, kad ją 
išpirktų. 

— "To jau per daug. 

— Ir visa jo kalba kėlė pasipiktinimą — tiesiog naikinanti kritika. 
Ar tu jį pažįsti? 

— Makgauną? Ne. Jis atstovauja kažkokiam Škotijos miestui. 

— Žinok, jis priešas. Blaitas labai džiaugiasi tavimi ir piktinasi 
Makgaunu. Taip pat ir tavo tėvas. Niekada nemačiau jo taip įnir- 
šusio. Tau reikės parašyti į „IJe 177es“ ir paaiškinti, kad nutraukei 


ryšius su „Denbio ir Vinterio“ leidykla dar prieš rinkimus. Tavo 

tėvai šiandien pietauja pas mus. Ar žinojai, kad tavo mama sėdi su 
manim? 

— Mama? Juk ji negali pakęsti politikos. 

— Ji pasakė tik tiek: „Kad tik brangusis Maiklas neužmirštų 
prieš kalbėdamas susišukuoti į viršų plaukus. Man patinka, kai jo 
kakta neuždengta.“ O kai Makgaunas atsisėdo, ji tarė: „Brangioji, to 
žmogaus pakaušis lyg nusklembtas. Ar tik jis ne vokietis? O kokie 
stori ausų speneliai! Nenorėčiau būti jo žmona!“ Mat ji buvo pasiė- 
musi žiūronus. 

Jiems nulipus žemyn, seras Lorensas ir ledi Mont jau laukė „bi- 
metalinėje svetainėje“, stovėdami vienas prieš kitą lyg du gandrai, 
tegul ir ne ant vienos kojos, bet vis tiek labai oriai. Nubraukusi į 
viršų Maiklo plaukus, ledi Mont pakštelėjo jam į kaktą, o jos romios 
balandės akys iš po lenktų antakių įdėmiai pažvelgė į sūnaus viršu- 
galvį. Jos formų išlinkiai priminė normaniškąjį stilių; net kalbėda- 
ma ji savotiškai išlenkdavo žodžius. Visi laikė ją esant „miela, bet 
šiek tiek paiktelėjusia““. 

— Kaip jūs, mama, ten ištvėrėte? 

— Mielas mano vaikeli, aš buvau sujaudinta. Tik tas žmogus 
džiuto kostiumu man nepatiko — jo visiškai beformė galva. Bet iš 
kur tiek žinių prisirinkai? Labai protingai kalbėjai. 

Maiklas nusijuokė. 

— O kąjūs, pone, pasakysite? 

Seras Lorensas juokais susiraukė. 

— Suvaidinai enfant terriblė*, brangusis. Pusei parlamento tavo 
kalba nepatiko todėl, kad jie niekada nebuvo apie tai pagalvoję, o 
kitai pusei — todėl, kad kaip tik ga/vojo. 

— Kaip! Nejaugi širdies gilumoje jie fogartistai? 

— Žinoma. Bet čia juk parlamentas. Niekas negina savo tikrų 


įsitikinimų parlamente — taip neįprasta. 


6 „Siaubingas vaikas“ (pramc.) - sakoma apie žmogų, laužanų priimtas visuomenės normas. 


41188 


— Žavus kambarys... - suburkavo ledi Mont. — Kai buvau pasku- 
tinį kartą, jis buvo kiniškas. O kur „Beždžionė“? 

— Maiklo kabinete, mama. Mums ji įgriso. Gal prieš pietus no- 
rėtumėte dirstelėti į Kitą? 

Likę vieni, Maiklas su tėvu įbedė akis į tą patį daiktą — Liudviko 
Penkioliktojo laikų tabakinę, kurią buvo aptikęs Somsas. 

— Tėti, ar jūs reaguotumėte į Makgauno įžeidinėjimus? 

— Tai to gauruoto prekininko pavardė —- Makgaunas! Būtinai re- 
aguočiau! 

— Kaip? 

— Apkaltinčiau melavus. 

— Į akis, spaudoje ar parlamente? 

— Visais trimis būdais. Į akis tiesiai pavadinčiau melagiu. Lai- 
kraštyje reikėtų pavartoti žodžius: ,„Neatsakingas požiūris į tiesą.“ 
O parlamente pareikšti apgailestavimą, kad jis „neteisingai infor- 
muotas“. Galima pridurti, kad ir už menkesnius dalykus kai kas yra 
gavęs į nosį. 

— Negi jūs manote, — nustebo Maiklas, — kad žmonės patikės 
tokiu šmeižtu? 

— Patikės viskuo, kas kvepia politikos sugedimu. Kaip tai bū- 
dinga žmonėms! Aišku, reikėtų žavėtis tais, kurie nerimauja dėl vi- 
suomenės veikėjų sąžiningumo, bet nerimauja paprastai tie, kuriems 
tas sąžiningumas taip nebūdingas, kad jiems sunku vertinti kitus. 

Seras Lorensas susiraukė, prisiminęs G.D.B. 

— Tiesa, kodėl šiandien parlamente nebuvo „Senojo Forsaito“? 

— Aš parūpinau jam vietą, tačiau jis pasakė, kad nebuvo ten nuo 
tada, kai Gladstonas pristatė Airijos dalinės nepriklausomybės įsta- 
tymą, bet ir tuokart ėjo tik bijodamas, kad jo tėvą gali ištikti prie- 
puolis. 

Seras Lorensas įsidėjo monoklį. 

— Ne visai supratau. 


— Jo tėvas turėjo leidimą ir nenorėjo, kad jis nueitų niekais. 

— Aišku. Kilnus „Senojo Forsaito“ poelgis. 

— Jam atrodė, kad Gladstonas labai daug tuščiažodžiavęs. 

— A! Tais laikais kalbos būdavo dar ilgesnės. Tu, Maiklai, labai 
greitai susitvarkei. Manau, kai įgysi patirties, tau visai gerai eisis. Aš 
turiu naujieną „Senajam Forsaitui“. Žinau, kodėl Šropšyras nesikal- 
ba su Čarliu Feraru. Senis tik su šia sąlyga sutiko trečią kartą apmo- 
kėti jo skolas ir išgelbėti nuo gėdos — bijojo, kad tai ne paskutinis 
kartas. Tikėjausi kažko paslaptingesnio. Na, o kaip byla? 

— Kiek girdėjau, buvo kažkokie abipusiai išankstiniai klausimai. 

— A! Žinau. Atsakymai tokie, kad nieko nesuprasi, o svarbiau- 
sia — visiškai nešališki. Paskui pateikia klausimus tau, ir tu atsakai 
taip pat. Advokatai kažką iš jų išpeša. Kas šiandien pietums? 

— Flerė žadėjo, kad po mano kalbos bus papjautas nupenėtas 
veršis“?. 

Seras Lorensas atsiduso. 

— Džiaugiuosi. Tavo motina vėl užsižaidė vitaminais, ir da- 
bar mes valgom beveik vien morkas, dažniausiai žalias. Puiku, kai 
žmona turi prancūziško kraujo — bent jau maistas žmoniškas. O, 
štai ir jos... 

Ne kartą buvo pastebėta, jog tas, kuris pabrėžia abejingumą 
spaudos atsiliepimams, pusryčiaudamas užsiverčia stalą laikraščiais, 
kai atsiliepimas turi pasirodyti. Rytiniams laikraščiams Maiklas iš- 
leido beveik šilingą. Iš trylikos apie jo kalbą užsiminė tik keturi. 
„The Times“ atpasakojo ją (neužmiršdamas juoko) glaustai ir tiksliai. 
„The Morning Post“ išpešė keletą frazių apie Imperiją, pradėdamas žo- 
džiais: „Dėmesį patraukusioje kalboje“ „Iže Daisy Telegrabb“ pažy- 
mėjo: „Tarp kitų kalbėjusiųjų buvo ponas Maiklas Montas.“ O „IJe 
Manchester Gardian“ pranešė: „Bakingemšyro atstovas savo pirmojoje 


kalboje ragino siųsti vaikus į dominijas.“ 


* Aliuzija į Evangelijos pagal Luką pasakojimą apie sūnaus palaidūno sugrįžimą: „Atveski- 
te nupenėtą veršį ir papjaukite“ (15, 23). 

Sero Aleksandro Makgauno, jau keleri metai posėdžiaujančio 
parlamente, kalbai buvo skirta daugiau dėmesio, bet apie jo užuomi- 
posėdžių ataskaitą. Paties pasakytoji kalba jam pasirodė daug riš- 
lesnė, negu buvo tikėjęsis. Kai įėjo Flerė, jis buvo bebaigiąs skaityti 
Makgauno kalbą. 

— Įpilk, mažute, man kavos. 

Flerė padavė jam puodelį ir prisiglaudė prie peties. 

— Šitas Makgaunas sukasi apie Mardžorę Ferar, — tarė ji. - Dabar 
prisiminiau. 

Maiklas išmaišė cukrų. 

— Po galais! Parlamentas neturi nieko bendro su tokiais smul- 
kmeniškumais. 

— Klysti. Man Elisona sakė. Vakar aš tiesiog nepagalvojau. Šlykš- 
ti kalba, ar ne? 

— Galėjo būti blogesnė, — šyptelėjo Maiklas. 

— „Kaip kompanionas firmos, išleidusios šį savotišką veikalą, 
jis, be abejo, suinteresuotas įpiršti jį visuomenei. Tuo ir paaiškina- 
mas kalbėtojo entuziazmas.“ Ar tau neužverda kraujas skaitant? 

Maiklas gūžtelėjo pečiais. 

— Maiklai, ar tu kada nors supyksti? 

— Nepamiršk, brangioji, aš perėjau karą. Na, o dabar rašykim į 
„The Ižmes“. Kaip čia tiksliau išreiškus mintį? 

— Pone, 

Leiskit pasinaudojant Jūsų gerbiamu laikraščiu (taip saugiau) žr afsi- 
žvelgiant į visuomenės interesus (taip skamba ne per daug asmeniškai)... 
O toliau? 

— pranešti, kad seras Aleksandras Makgaunas savo vakarykštėje kal- 
boje sunelavo, abkaltindamas mane, kad esu suinteresuotas sero Džeimso Fo- 
garto knygos pardavimu“ 

— Be užuolankų, — tarė Maiklas, — bet jie šito nespausdins. O gal 
taip? „luskit atkreibii jūsų dėmesį į klaidingą tvirtinimą sero Aleksandro 

Makgauno vakarykštėje kalboje. Jaučiu pareigą pranešti (niekada nepaken- 
kia), jog esu nutraukęs bet kokius ryšius su firma, išleidusia sero Džeinuso 
Fogarto knygą „Grėsminga Anglijos padėtis“ daug anksčiau, negu buvau iš- 
rinktas į parlamentą. Tai prieštarauja sero Aleksandro Makgauno teiginiui, 
Jog aš sunteresuolas įpiršti šią knygą skaitytojams. Nesu tikras, ar jis kėsinosi 
į mano garbę (žodis „garbė“ čia būtinas), /ačau jo žodžiai kidžia padaryti 
tokią išvadą. Aš domiuosi ta knyga tik todėl, kad nesu abejingas 15 tiesų „grės- 
vingai Anglijos padėčiai“. Nuoširdžiai Jūsų, žr t.t. Ar gerai? 

— Per švelniai. Be to, nereiktų tvirtinti, kad Anglijos padėtis grės- 
minga. Juk žinai, kad visa tai nesąmonės. Teisingiau, labai perdėta. 

— Gerai, — tarė Maiklas. — Tada verčiau apsiribosiu nerimu dėl 
šalies padėties. Parlamente paprašysiu žodžio paaiškinti nesusiprati- 
mui, o kuluaruose galbūt pats išsiaiškinsiu. Įdomu, ką parašys „Ie 
Evening Sun“? 

„1be Evening Sun“, kurį Maiklas nusipirko eidamas į parlamentą, 
pavaišino jį vedamuoju „Vėl fogartizmas“, prasidedančiu žodžiais: 
„Jaunas, daug žadantis parlamentaras, atstovaujantis Bakingemšy- 
rui, vakar sukėlė parlamente juoką, savo kalboje gindamas bepro- 
tišką politiką, vadinamą fogartizmu, kurią jau minėjome mūsų lai- 
kraščio puslapiuose“ Toliau ėjo dar dvidešimt eilučių su panašiais 
užgauliojimais. Maiklas atidavė laikraštį durininkui. 

Parlamente, susiradęs akimis Makgauną, jis pasinaudojo pirma 
patogia proga ir paprašė žodžio. 

— Pone pirmininke! Noriu paneigti mano garbę žeidžiantį ne- 
teisingą tvirtinimą, paskelbtą vakarykščių debatų metu. Gerbiamas 
Gringou atstovas savo kalboje pasakė... — Jis perskaitė pastraipą iš ofi- 
cialios parlamento posėdžių ataskaitos. — Aš iš tiesų priklausiau lei- 
dyklai, kuri tūkstantis devyni šimtai dvidešimt trečių metų rugpjūčio 
mėnesį išspausdino sero Džeimso Fogarto knygą, bet tų pačių metų 
spalio mėnesį, dar prieš įkeldamas koją į šiuos rūmus, nutraukiau su 
leidykla bet kokius ryšius. Todėl visai nesu suinteresuotas platinti šią 
knygą, nors ir labai trokštu, kad jos principai būtų įgyvendinti. 

Kai jis atsisėdo, pasigirdo negausūs plojimai. Tada pakilo se- 
ras Aleksandras Makgaunas. Maiklas atpažino jam nepatikusį, ne 
politiniu įkarščiu degantį veidą, kurį buvo pastebėjęs, sakydamas 
kalbą. 

— Man atrodo, — pradėjo jis, — kad gerbiamas Bakingemšyro 
atstovas nepakankamai domėjosi savo paties kalba, todėl išėjo iš 
rūmų, neišklausęs mano atsakymo. Aš nesutinku, kad mano žodžiai 
būtų interpretuojami taip, kaip ką tik išgirdome. Pasakiau tada ir 
dabar kartoju, kad vienas knygos leidėjų turėjo būti suinteresuotas, 
jog knyga rastų atgarsį visuomenėje. Gerbiamas parlamento narys 
išsigando žodžių, kurių jam visai netaikiau. 

Jo veidas atsigręžė į Maiklą — piktas, raudonas, įžūlus. 

Maiklas vėl atsistojo. 

— Džiaugiuosi, kad gerbiamas parlamento narys atsisakė tokios 
savo žodžių interpretacijos, kuri savaime siūlėsi ne vien man. 

Po kelių minučių, lyg pastūmėti tos pačios minties, abu išėjo 
iš salės. 

Laikraščiai ne taip jau retai spausdina pranešimus apie tai, kaip 
ponas Kirvis, gerbiamas Topklifo atstovas, pavadino poną Kotą, 
gerbiamą Putingo atstovą, ne visai parlamento aplinkai tinkamų 
vardu. („Ivarkos!“) Ir kaip ponas Kotas atkirto, kad ponas Kirvis 
nė kiek ne geresnis („Teisingai teisingas!“ tr „Ivarkos!“). Ir kaip po- 
nas Kirvis mojavo kumščiais (sw4judim2as), o ponas Kotas ėmė prašyti 
Rūmų pirmininko pagalbos arba ėmė mėtyti popierius. („Tvarkos! 
Tvarkos! Ivarkos!“) Ir kaip kilo didelis sąmyšis, ir ponas Kirvis arba 
ponas Kotas buvo pašalintas iš posėdžio, ir kaip jį, garsiai šaukian- 
tį, iš „Parlamentų motinos“ išvedė budintis policininkas bei kitos 
pamokomos smulkmenos. Mažas nesusipratimas, kilęs tarp Maiklo 
ir sero Aleksandro, išsisprendė kitaip. Instinktyviai paisydami pa- 
dorumo taisyklių, abu pasuko į tualetą; ir tol, kol neatsidūrė tose 
marmurinėse menėse, dėjosi nepastebį vienas kito. Atsistojęs prie 


rankšluosčio ant velenėlio, Maiklas tarė: 

— Na, pone, gal dabar paaiškinsit, kodėl elgėtės kaip kiaulė. Juk 
puikiai žinojot, kaip bus suprasti jūsų žodžiai. 

Seras Aleksandras padėjo plaukų šepetį. 

— Šekit! — tarė jis ir atsivėdėjęs vožė Maiklui per ausį. 

Susvirduliavęs Maiklas užsimojo dešine ir pataikė serui Alek- 
sandrui į nosį. Tada abu ėmė įnirtingai mostaguoti rankomis. Mai- 
klas buvo vikresnis, o seras Aleksandras kresnesnis, bet darbuotis 
kumščiais nė vienas gerai nemokėjo. Muštynes nutraukė gerbiamas 
Vosbestono atstovas, kuris buvo pasitraukęs į vienumą. Išniręs pro 
duris, iš karto gavo mėlynę po akim ir smūgį į paširdžius, nuo ku- 
rio susirietė dvilinkas. O tada jau Vosbestono atstovas išrėžė kalbą, 
pamarginęs ją tokiais žodeliais, kokių žmonės, pažinoję tą gerbiamą 
džentelmeną, niekada nebūtų tikėjęsi. 

— Labai atsiprašau, pone, — tarė Maiklas. — Nekaltieji visada 1a- 
biau nukenčia negu kaltininkai. 

— Prakeikimas! Jus abu reikėtų išvyti iš parlamento, — žiopčiojo 
Vosbestono atstovas. 

Maiklas nusijuokė, o seras Aleksandras tarė: 

— Po perkūnais! 

— Neraliuoti galvijai! — šaukė Vosbestono atstovas. — Kaip, po 
velnių, aš kalbėsiu šiandien po pietų? 

— Jeigu ateisite su raiščiu, — patarė Maiklas, vilgydamas sumuštą 
akį vandeniu, — ir paaiškinsite, kad nukentėjot automobilio avarijoje, 
jūsų kalba bus išklausyta su dideliu dėmesiu ir spauda gerai atsilieps 
apie ją. Nėra to blogo, kas neišeitų į gera. 

— Nesirūpinkite mano akimi, — sustugo Vosbestono atstovas, — 
ir dinkit iš čia, kol nepraradau kantrybės! 

Maiklas susisegė viršutinę liemenės sagą, atsisegusią, kai grybš- 
telėjo seras Aleksandras, pažvelgęs į veidrodį pamatė, kad ausis deg- 
te dega, rankogalis kruvinas, o priešininko nosis tebekraujuoja, ir 
išėjo į gatvę. 


„Tai bent kumštynės! —- pamanė kvėptelėjęs gryno Vestminsterio 

oro. — Visa laimė, kad nusigrūdom toliau nuo akių! Geriausia bus, 
jei niekam neprasitarsiu“ Ausyse spengė, jis jautė fizinį ir dvasinį 
šleikštulį. Kelią į išsigelbėjimą nušviečiąs fogartizmas sumenkintas 
iki peštynių tualete! Galima net savo pašaukimu suabejoti! Bet juk 
Vosbestono atstovas atsidūrė juokingoje padėtyje, todėl galima tikė- 
tis, kad šis kivirčas nepateks į laikraščius. 

Eidamas per gatvę prie savo namo, Maiklas pastebėjo Fransį 
Vilmotą, traukiantį į vakarinę miesto dalį. 

— Sveiki! 

Fransis Vilmotas kilstelėjo galvą ir neryžtingai sustojo. Jo veidas 
buvo sumenkęs, akys įdubusios, lūpos nebesišypsojo. 

— Kaip laikosi ponia Mont? 

— Ačiū, gerai. O jūs? 

— Puikiai. Prašom pasakyti jai, kad gavau laišką nuo jos pusbro- 
lio Džono. jiems puikiai klojasi. Jis labai apsidžiaugė, sužinojęs, kad 
susipažinau su Flere, ir siunčia jai linkėjimų. 

— Ačiū, — sausai tarė Maiklas. — Užeikite pas mus, išgersim 
arbatos. 

Jaunuolis papurtė galvą. 

— Susižeidėt ranką? 

Maiklas nusijuokė. 

— Ne, nosį vienam žmogui. 

Fransis Vilmotas blausiai šyptelėjo. 

— Aš jau seniai noriu padaryti tą patį. O kam ta nosis priklauso? 

— Tokiam Makgaunui. 

Fransis Vilmotas pastvėrė Maiklo ranką. 

— "Tai ta pati nosis! 

Paskui, matyt, sumišęs dėl savo atvirumo, pasisuko ant kulno ir 
nužingsniavo, palikdamas Maiklą spėlioti, ką tai galėtų reikšti. 

Kitą rytą laikraščiai nė neužsiminė apie vakarykštį kraujo pralie- 
jimą ir apsiribojo trumpa žinute, kad Vosbestono atstovas smarkiai 


peršalo ir negali išeit iš namų. Konservatorių spauda kukliai nuty- 

lėjo apie fogartizmą, tačiau du dienraščiai — vienas liberalų, o kitas 
leiboristų — išspausdino nedidelius vedamuosius, kuriuos Maiklas 
atidžiai perskaitė. 

Liberalų rašinys skambėjo taip: ,„Debatuose, vykusiuose po ka- 
raliaus kalbos, verta bent trumpai išskirti vieną pasisakymą. Šiais ne- 
ramiais laikais, kai griebiamasi bet kokių šundaktariškų priemonių, 
negalima neatkreipti dėmesio į politinę programą, kurią Bakingem- 
šyro atstovas pavadino fogartizmu, jos pradininko, nusenusio sero 
Džeimso Fogarto, vardu. Joks tikras liberalas niekada nerems poli- 
tikos, iš esmės besiskiriančios nuo pagrindinių liberalizmo principų. 
Tačiau kyla pavojus, kad ji gali patraukti labiausiai surambėjusius 
konservatorius. Palaidos mintys ir pesimistinis požiūris visuomet 
žavi tam tikro nusiteikimo žmones. Anglijos padėtis iš tiesų nėra 
grėsminga. Ir niekaip nepateisinamas nesveikas ar isteriškas nukry- 
pimas nuo mūsų tradicinės politikos. Be to, niekam ne paslaptis, jog 
kai kurie vadinamieji mąstytojai jau senokai bruka mintį apie grįži- 
mą prie „nuostabios izoliacijos“, o tas atgaivinimas įmanomas (ar 
jie tai pripažįsta, ar ne) tiktai sužlugdžius prekybos laisvę. Jaunasis 
Bakingemšyro atstovas savo kalboje buvo trumpam iškėlęs šį ker- 
tinį liberalizmo akmenį, bet greitai sviedė šalin; galbūt jis pasirodė 
jam per sunkus. Bet savo esme fogartizmas yra raginimas atsisakyti 
prekybos laisvės ir smūgis į veidą Tautų Sąjungai.“ 

Maiklas atsiduso ir ėmėsi leiboristų straipsnio, po kuriuo buvo 
autoriaus pavardė ir kuris skambėjo daug žmoniškiau: 

„Taigi mes turime išvežti savo vaikus į kitą pasaulio kraštą, vos 
jiems pramokus skaityti ir rašyti, vien tam, kad kapitalistai būtų iš- 
vaduoti nuo nedarbo keliamos grėsmės. Aš nieko nežinau apie serą 
Džeimsą Fogartą, bet jeigu vakar nesuklydo žemdirbystę kultivuo- 
jančios apygardos atstovas, cituodamas jo žodžius, man jis atsiduoda 
prūsišku muštru“. Įdomu, ką sako apie tai darbininkas, kai pusry- 
“ Prūsišku vadinamas vokiškas muštras, kuris, kaip visuomeninė santvarka, besiremianti griež- 


čiausia reglamentacija ir subordinacija, dažnai buvo priešpriešinama išgarsėjusiam anglų libe- 
ralizmui. 


čiaudamas skaito šį straipsnį? Manau, kad ne kartą pasigirsta „,Vel- 
niop!“ Ne, pone Džeimsai Fogartai, anglų darbininkai tikrai tars 
savo žodį; nepaisant visų senosios tėvynės trūkumų, nei jie, nei jų 
vaikai neiškeis jos į jokią kitą. Dėkui, pone Džeimsai Fogartai, kaž- 
kaip mums to nesinori.“ 

„Čia bent tiesiai šviesiai, — pamanė Maiklas. - Buvo klaida pati- 
kėti šios politikos skelbėjo vaidmenį man. Reikėjo Blaitui susirasti 
kokį nors miestui atstovaujantį leiboristą.“ 

Ir Maiklas vaizduotės akimis išvydo, kaip fogartizmas, — už- 
speistas pavydo, klasinės neapykantos, pasenusių prietarų, frakcijų 
ir partijų, — lyg sugėdintas vaiduoklis sėlina pabrukęs uodegą par- 
lamento užkaboriais ir redakcijų koridoriais, negalėdamas stoti nei 
prieš Aukščiausiojo teismą, nei prieš žmones, nepriimančius jo ti- 
krojo pavidalo. 

— Nesvarbu, — sumurmėjo jisai, — aš nesitrauksiu. Jei jau būti 
kvailiu, tai kvailiu kaip reikiant. A, Dendi? 

Dendis kilstelėjo galvą ir pažvelgė į jį blizgančiomis akimis. 

III skyrius 


MARDZŽORĖ FERAR NAMIE 


Fransis Vilmotas traukė į Čelsį! pas tą, kuri jam buvo gyvenimo 
simbolis. Iki ausų įsimylėjęs ir senamadiškas su tomis svajonėmis 
apie vedybas, jis leido dienas, sekiodamas paskui sijoną, kurį retai pa- 
vykdavo aptikti namie. Naivus jo įkarštis išplėšė iš Mardžorės Ferar 
prisipažinimą apie sužadėtuves. Išklojo tiesiai: esanti įsiskolinusi, jai 
reikalingi pinigai, o kažkokiame užkampyje gyventi neketinanti. 

Fransis nedelsdamas pasiūlė jai visą savo turtą. Ji atsisakė šitaip: 

— Ne, mielasis, tiek dar nenusiritau. 

Dažnai ji vos susilaikydavo neištarusi: „„Palaukit, kol ištekėsiu“, 
bet visada sulaikydavo jo veido išraiška. Fransis senoviškas, jis nie- 
kada nesupras jos idealo: vienu metu būti tobula žmona, meiluže ir 
motina. Jis buvo gyvas vien viltimi, kad Makgaunui bus parodytos 
durys; o Mardžorė stengėsi, kad, jam esant, nepasirodytų Makgau- 
nas ir kad, pasirodžius Makgaunui, nebūtų jo. Dukart jai nepavyko 
išvengti jų susidūrimo; pasimatymas buvo skausmingas, ir jai teko 
meluoti daugiau negu paprastai. Ji iš tiesų pamėgo šį jaunuolį; jis 
turėjo anksčiau nepatirto prieskonio. Mardžorė „dievino“ tamsias, 
„gundančias“ jo akis, jo grakštumą, tamsius plonus plaukus, gra- 
žiai gulančius ant mielo kaklo. Ji „dievino“ jo balsą ir ssnamadišką 
šnekėjimo būdą. Ir, keisčiausia, „dievino“ jo padorumą. Du kartus 


prašė jį sužinoti, ar Flerė nesiruošia „nusileisti iš aukštybių“ ir „at- 


"" Londono rajonas kairiajame Temzės krante, garsus tuo, kad jame gyvena aktoriai, dailininkai, 
muzikantai ir kitų, vadinamųjų laisvųjų profesijų menininkai. 

siteisti“. Ir abu kartus jis atsisakė, paaiškindamas: „Jie mane labai 
gerai priėmė. Negalėčiau perduoti, ką jie sakė, net jei žinočiau.“ 

Mardžorė tapė jo portretą, todėl studijoje ant molberto ištemp- 
ta drobė su keliais dažų potėpiais buvo liudininkė kone kasdienių 
pokalbių, vykdavusių tarp trečios ir ketvirtos valandos, jau pradėjus 
temti. Tą valandą Makgaunas visada praleisdavo parlamente. Fran- 
sis pozavo atlenkiama apykakle ir atrodė gražiai. Mardžorei patiko, 
kai jis sėdėdavo ant sofos ir sekiodavo ją akimis; jai patiko prisiartin- 
ti ir žiūrėti, kaip virpa jo pirštai, liečiantys jos sijoną arba rankovę, 
kaip dega akys, kaip persimaino veido išraiška, jai einant šalin. Jis 
taip ja tikėjo, kad jai tekdavo save tramdyti. Ji niekino padorumo 
abėcėlę. Tačiau, jam esant, elgėsi pavyzdingai, ir tai teikė malonumą 
bei ramino sielą. Juk vaikų lūkesčių apvilti nedera! 

Tą dieną, penktą valandą, kai ji laukė Makgauno ir jau buvo pra- 
dėjusi nerimauti, įėjo Fransis ir tarė: 

— Sutikau Maiklą Montą. Jo rankogalis buvo kruvinas. Atspėki- 
te, kieno ten buvo kraujas? 

— Nejaugi Aleko? 

Fransis Vilmotas paleido jos rankas. 

— Nevadinkite prie manęs to žmogaus Aleku. 

— Mielas berneli, jūs pernelyg jautrus. Aš taip ir maniau, kad jie 
susikivirčys — skaičiau jų kalbas... O Maiklas su mėlyne? Ne? Hm — 
hm! Al... e... „tas žmogus“ tikriausiai įsiutęs. Ar kraujo dėmė buvo 
šviežia? 

— Taip, — niūriai atsakė Fransis Vilmotas. 

— Tada jis neateis. Sėskite ir nors kartą gyvenime rimtai padirbė- 
kime. 

Bet Fransis, parpuolęs ant kelių, apglėbė rankomis jos liemenį. 

— Mardžore, Mardžore! 

Gyvenimo džiaugsmų išpažinėja, įpratusi, kaip ir kiti jos rato 
žmonės, iš visko tyčiotis, vis dėlto pajuto gailestį ir jam, ir pačiai sau. 


Apmaudu, kad negali liepti Fransiui lėkti, kuo greičiau gauti sutuok- 

tuvių leidimą, žiedą ar dar ko ten jam norisi, ir baigti šitą reikalą! 
Negalima netgi pasakyti, kad ji pasirengusi viską baigti ir be žiedo, 
ir be leidimo! Juk svarbiausia — nepamesti galvos. Kartą pastebėjusi, 
kad baigia atsibosti meilužiui, ji nepametė galvos ir nutraukė ryšius 
anksčiau, negu jis tai suprato; kitą kartą jai pačiai atsibodo meilu- 
žis, bet ji nepametė galvos ir tempė reikalą, kol jam pačiam viskas 
pakyrėjo. Pasitaikydavo, kad numylėtiniai, už kuriuos ji stojo mūru, 
nugrimzdavo į dugną, bet ji nepamesdavo galvos ir imdavo ginti 
kitus, kuriems labiau sekdavosi; kartais nuo jos nusisukdavo laimė, 
lošiant kortomis, ir ji mesdavo kortas, nelaukdama, kol visiškai iš- 
tirps pinigai. Ne kartą ji buvo įrodžiusi, kad šiuolaikinio gyvenimo 
pamokas yra išmokusi puikiai. 

Todėl dabar pabučiavo Fransio viršugalvį, atgniaužė rankas ir 
patarė nekvailioti. Švelniai tardama šiuos žodžius, Mardžorė pajuto, 
kad pirmoji jaunystė jau prabėgusi. 

— Palinksminkit mane, kol tapau, — paprašė ji. - Man bjauri nuo- 
taika. 

Ir Fransis Vilmotas, tarytum niūri šmėkla, ėmė ją linksminti. 

Yra tikinčių, kad nosis, nukraujavusi nuo smūgio, ima smarkiai 
tinti tik po kokios valandos. Štai kodėl seras Aleksandras Makgau- 
nas prisistatė pusę penkių, norėdamas pasakyti, kad penktą ateiti ne- 
galės. Jis atvažiavo tiesiai iš parlamento ir visą kelią laikė prispaudęs 
prie nosies maišelį su ledu. Iš Mardžorės žodžių buvo supratęs, kad 
jaunasis amerikietis „dabar Paryžiuje“, todėl įėjęs sustojo kaip stabo 
ištiktas ir įbedė akis į jaunuolį, sėdintį ant sofos be kaklaraiščio ir 
su atsegta marškinių apykakle. Fransis Vilmotas pakilo, bet taip pat 
neištarė nė žodžio. Mardžorė Ferar brūkštelėjo teptuku drobę. 

— Pažvelkite, Alekai. Aš ką tik pradėjau portretą. 

— Ačiū, nenoriu, — atsakė Makgaunas. 

Susigrūdęs kaklaraištį į kišenę, Fransis Vilmotas linktelėjo ir pa- 
suko durų link. 

— Gal palauksite arbatos, pone Vilmotai? 

— Manau, kad ne, ačiū. 

Jam išėjus, Mardžorė Ferar įsmeigė žvilgsnį į sužadėtinio nosį. 
Tvirta ir kieta, ji kol kas nedaug tebuvo pasikeitusi. 

— Paaiškinkit, — pradėjo Makgaunas, — kodėl jūs man pamelavo- 
te? Juk sakėt, kad tas mulkis Paryžiuje. Vadinasi, jūs vedžiojat mane 
už nosies? 

— Žinoma! O kodėl ne? 

Makgaunas priėjo prie pat Mardžorės. 

— Padėkit teptuką! 

Mardžorė Ferar jį pakėlė — ir tą pat akimirką iš rankos išplėštas 
teptukas atsimušė į sieną. 

— Portretas liks nebaigtas, ir jūs nebematysit šito tipo. Jis jus 
įsimylėjęs. 

Makgaunas suspaudė jai riešus. 

Mardžorė atlošė galvą, ir jos veidas buvo toks pat įpykęs kaip 
if jo. 

— Paleiskit! Nejaugi laikot save džentelmenu? 

— Ne, aš tiesiog vyras. 

— Stiprus ir nekalbus — kaip iš nuobodaus romano. Sėskite ir 
elkitės padoriai. 

Jų akių — degančių rudų ir ledinių mėlynų — dvikova tęsėsi be- 
veik minutę. Paskui Makgaunas paleido Mardžorės rankas. 

— Pakelkit teptuką ir paduokit man. 

— "To, po velnių, nebus! 

— Tada mes nebe sužadėtiniai. Jeigu jūs senamadiškas, aš jums ne 
pora. Pasiieškokite tokios, kuri ištekėdama padovanos jums rimbą. 

Makgaunas stvėrėsi už galvos. 

— Aš taip jus myliu, kad prarandu sveiką protą. 

— Tada pakelkit teptuką. 

Makgaunas pakėlė jį. 

— Kas atsitiko jūsų nosiai? 


Makgaunas prisidengė nosį ranka. 

— Atsimušiau į duris. 

Mardžorė Ferar nusijuokė. 

— Vargšės durys! 

Makgaunas pažvelgė į ją apstulbęs. 

— Jūs pati žiauriausia moteris, kokią kada nors pažinojau. Nesu- 
prantu, kodėl myliu jus. 

— Susidūrimas su durimis blogai paveikė jūsų veidą ir nuotaiką. 
Kodėl šiandien atėjot anksčiau? 

Makgaunas beveik suvaitojo: 

— Mane pas jus traukte traukia, ir jūs tai žinote. 

Mardžorė Ferar nusuko portretą į sieną ir atsišliejo šalia. 

— Nežinau, Alekai, kaip jūs įsivaizduojate būsimą mudviejų lai- 
mę, bet aš nieko gero nesitikiu. Gal norit viskio su soda? Jis toje 
indaujoje. Nenorit? Tai gal arbatos? Nieko? Mums ne pro šalį išsiaiš- 
kinti. Jeigu už jūsų ištekėsiu, o tuo labai abejoju, tai neketinu gyventi 
kaip hareme. Draugausiu su tais, su kuriais panorėsiu. O iki vedybų 
netgi kviesiu juos į svečius. Jeigu jums nepatinka, galim viską baigti. 

Mardžorė matė, kaip Makgaunas sugniaužė kumščius, ir jai ėmė 
dilgčioti riešai. Norint būti nepriekaištinga žmona, teks „aplaužyti 
jam ragus“! O, jeigu ji žinotų kokį „gerą pakaitalą“, jei galėtų „viską 
pastatyti ant kortos“! O, jeigu Fransis Vilmotas būtų turtingas ir 
gyventų ne ten, kur auga medvilnė ir laukuose gieda negrai, kur 
teka rusvos upės, floridinių samanų girliandos karo virš pelkių ir 
kepina saulė; kur auga — O gal ir neauga? — greipfrutai, o strazdai 
ulba skambiau nei lakštingalos. Pietų Karolina, apie kurią su tokiu 
įkvėpimu pasakojo jai Fransis Vilmotas! Svetimas pasaulis pažvelgė 
Mardžorei Ferar tiesiai į akis. Pietų Karolina! Neįmanoma! Taip ne- 
įmanoma, lyg kas būtų pasiūlęs jai grįžti į praėjusį amžių! 

Makgaunas priėjo prie jos. 

— Atsiprašau, — tarė jis. - Mardžore, nepykit ant manęs. 

Jis uždėjo rankas ant niekinamai kilstelėtų pečių, pabučiavo ją į 


lūpas ir išėjo. 


Mardžorė klestelėjo į savo mėgstamą krėslą ir sėdėjo, vangiai 
sūpuodama koją. Pjuvenos iš lėlės išbyrėjo — gyventi taip nuobodu! 
"Tarsi važiavimas dviviečiu dviračiu, kai šis visą laiką suka ratu, arba 
keistasis kroketas'“ iš „Alisos stebuklų šalyje“ — šią knygą ji buvo 
skaičiusi Aukštapelkės vėdrynų pievose prieš dvidešimt metų, kurie 
dabar atrodė kaip dvidešimt amžių! 

Ko ji nori? Pailsėti nuo vyrų ir neapmokėtų sąskaitų? Ar kažko 
pūkuoto, vadinamo „tikrąja meile“? Šiaip ar taip, kažko jai trūksta! 
Taigi! Persirenk ir eik šokti; paskui dar kartą persirenk ir eik pietau- 
ti; O už sukneles taip ir nesumokėta! 

O apskritai, niekas taip neatgaivina širdies įveikiant „viršukal- 
nę“ kaip stiklas stipraus karšto gėrimo! 

Paskambinusi, kad atneštų visa, ko reikia, Mardžorė nešykštėda- 


ma įsipylė konjako, įbėrė muskato riešuto ir išgėrė iki dugno. 


* Lewiso Carrollio (1832-1898) knygoje “Alisa stebuklų šalyje“ (Alice“s Adventures in Won- 
derland, 1865) žaisdama kroketą Alisa vietoj plaktuko turėjo naudotis gyvo Aamingo kaklu ir 
snapu. Vos tik Alisa rengdavosi smūgiuou, flamingas pakreipdavo galvą ir pažvelgdavo Alisai 
į veidą. 

IV skyrius 


FONS ET ORIGO" 


Po dviejų dienų Maiklas gavo du laiškus. Pirmasis, su australišku paš- 
to ženklu, skambėjo taip: 


GERBIAMAS PONE, 


Tikiuosi, kad Jūs tr Jūsų žmona sveiki. Pamaniau, gal Juras 
bus įdomu sužinoti abie aus. Taigi, bone, gyvename čia jau bu- 
santrų metų, 0 basigirti nėra kuo. Man atrodo, kad kalbant abie 
Australgą, ber daug viskas povo blunksnom abkaišyta. Klimatas 
Čia geras, jagu tik nėra sausrų arba liūčių — labai tinka mano 
žmonai, bet kad čia galima užg yventi turtą, tai jau bobučių basa- 
kos. Cionykščiai žmonės keisti — Ip rmes jiems nereikalingi, bet ir 


man jie nereikalingi. Pravardžiuoja p2us „pomriais“"“ 


tr žiūri tazp, 
tarytua būtume įsibrovę į puikią jų šalį. Žmonių Ga mažoka, 
bet jiems taip neatrodo. Dažnai gailiuosi, kad išvažiavau. Žerona 
sako, kad mus Čia gertau, bet aš nežinau. O abie emigraciją Vis 
dėlto daug dūmų bribūsta. 

Aš neužmiršau, bone, koks buvot piumns geras. Žmona siunčia 


Inkėjimus Jums tr Jūsų žrionai. 


Jus gerbiantis 
ENTONIS BIKETAS 


“ Pirmapradis šaltinis (/0£.). 
"* Angelas, ypač neseniai apsigyvenęs Australijoje, Naujojoje Zelandijoje (ang! s/). 

Laikydamas laišką rankoje, Maiklas tarytum koks mediumas vėl 
pamatė Biketą — liesą veidą, išsprogusias akis, dideles ausis, vaiduo- 
klišką Londono gatvių figūrą, pasislėpusią už spalvotų balionų. Var- 
go pelė, vėjo pučiamas nepritapėlis — kur tik jis atsidurtų, visur bus 
balta varna; o kiek dar tokių varnų? Tūkstančių tūkstančiai vietos 


166 


po saule nerandančių žmonių. ,„Pomiai!“ Na ir kas? Juk ne tokiems 
jis siūlo emigruoti; jis siūlo tiems, kurie dar nesurambėję ir įstengs 
prisitaikyti. Negali būti, kad jie prisegtų tą gėdingą vardą vaikams! 


Jis atplėšė kitą laišką. 


ROLO DVARAS, 
NETOLI HANTINGDONO 


GERBLAMAS PONE, 


Nusivylimas, graužęs nuo tada, kai pasirodė mano knyga, 
gerokai susilbnėjo bo to, kai Jūs teikėtės paminėti ją savo kalboje 
parlamente tr ėmėtės ginti jos tezės. Aš jau senas, į Londoną ne- 
bevažinėju, bet man būtų malonu su Jumis susitikti. Jei kada bi- 
tumnėt netoliese, labai kviesčiau užsukti briešbiečių arba pasilikti 
nakvynei — katb Jus patogiau. 


Nuoširdžiai atsidavęs, 


DŽ. FOGARTAS 


Maiklas parodė laišką Flerei. 

— Jeigu tu, brangusis, nuvažiuosi, žiovausi iš nuobodulio. 

— Reikia nuvažiuoti, — nusprendė Maiklas. — Fons ef orzgo! 

Jis parašė, kad atvažiuos kitą dieną priešpiečių. 

Stotyje jo laukė žmogus su žalia livrėja ir arklys, pakinkytas į 
ligi šiol neregėtą transporto priemonę. Žmogus su žalia livrėja, šalia 


kurio Maiklas atsisėdo, paaiškino: 

— Seras Džeimsas manė, pone, kad norėsite važiuodamas pasi- 
dairyti, todėl ir atsiuntė atvirą vežimaitį. 

Buvo apniukusi, rami vėlyvo rudens diena, viena iš tų, kai pa- 
skutiniai ant medžių užsilikę lapai laukia, kada juos nupūs vėjas. Ant 
kelio telkšojo balos, kvepėjo lietumi, nuo ražienų pulkais kilo kovai, 
lyg nustebinti arklio kanopų bildesio, o suartos dirvos žvilgėjo rus- 
va molio spalva. Tuopos teikė lygumai savito dvasingumo, o čerpių 
stogai — savito jaukumo. 

— Štai ir dvaras, pone, — tarė vežikas, rodydamas botagu. 

Tarp sodo ir guobų giraitės, kur tikriausiai perėdavo kovai, Mai- 
klas pamatė ilgą, žemą mūrinį namą iš senų, visokių orų mMačiusių 
plytų, apraizgytą vijoklių, dabar jau belapių. Tolumoje buvo maty- 
ti klėtys, ūkiniai pastatai ir daržą juosianti mūrinė tvora. Vežimas 
įsuko į liepų alėją ir staiga sustojo prie namo, kurio nesaugojo jokie 
vartai. Maiklas timptelėjo seną geležinį varpelį. Į vangų jo skambesį 
išėjo vangus žmogus ir suraukęs veidą pasiteiravo: 

— Ponas Montas? Seras Džeimsas jūsų laukia. Prašom čia, pone. 

Perėjęs senovinį žemą holą, maloniai kvepiantį malkų dūmais, 
Maiklas atsidūrė prie durų, kurias susiraukęs žmogus užtrenkė jam 
prieš pat nosį. 

Seras Džeimsas Fogartas! Koks nors senas dvarininkas su ge- 
trais ir žilomis žandenomis, tvarkingas, ryžtingu, visokių orų ma- 
čiusiu veidu; o gal vienas iš dar neišmirusių kresnasprandžių Džonų 
Bulų" — žemaugis drimba plokščiu viršugalviu, kurį dengia plokš- 
čias baltas cilindras? 

Susiraukėlis vėl atidarė duris ir pratarė: 

— Pone, seras Džeimsas kviečia užeiti. 

Dideliame kambaryje su dideliu židiniu ir galybe knygų prieš 
ugnį šildėsi didingas vyras žila barzda ir žilomis garbanomis, ta- 
rytum persenęs Anglijos liūtas, vilkintis senu aksominiu švarku su 
išblukusiomis siūlėmis. 


* Džonas Bulas — tipiškas anglas. 

Jis krustelėjo lyg mėgindamas atsistoti. 

— Prašom nesivarginti, pone, — tarė Maiklas. 

— Tada atleiskite man, kad sveikinuosi sėdėdamas. Kelionė pa- 
tiko? 

— Labai. 

— Sėskitės. Jūsų kalba mane sujaudino. Pirmoji kalba, jei ne- 
klystu? 

Maiklas nusilenkė. 

— Tikiuosi, ne paskutinė. 

Sero Džeimso Fogarto balsas buvo žemas ir gaudus, akys skvar- 
biai žvelgė tarytum iš tankmės — tokie gauruoti buvo jo antakiai ir 
taip aukštai apžėlę barzda skruostai. Tankūs žili plaukai rangėsi ant 
kaktos ir krito ant švarko apykaklės. Tobulai išsivystęs pirmykštis 
žmogus. Maiklui jis padarė didelį įspūdį. 

— Aš laukiau šitos garbės, pone, nuo to laiko, kai mes išleidome 
jūsų knygą, — pasakė jis. 

— Esu atsiskyrėlis — dabar jau niekur nebesirodau. Pasakysiu 
jums tiesą: ir nenoriu rodytis, nes labai daug kas man nebepatinka. 
O čia rašau, rūkau pypkę. Paskambinkite, mums atneš priešpiečius. 
Kas per vienas tas seras Aleksandras Makgaunas? Jam reiktų gerai 
įkrėsti! 

— Jau nereikia, pone, — atsakė Maiklas. 

Seras Džeimsas Fogartas atsilošė ir nusikvatojo. Juokas buvo 
pratisas, žemas, duslokas, tarsi juokas trombonu. 

— Labai gerai! O kaip jie sutiko jūsų kalbą? Kadaise aš daugelį 
pažinojau — šitų tėvus, gal net senelius. 

— Iš kur jūs, pone, taip gerai numanote, ko reikia Anglijai, jeigu 
visai neišeinate iš namų? — labai mandagiai paklausė Maiklas. 

Seras Džeimsas Fogartas stambia liesa plaukais apžėlusia ranka 
parodė į stalą, užverstą knygomis ir žurnalais. 

— Skaitau, — paaiškino jis, — viską skaitau, akys dar nenusilpo. Be 


to, aš daug regėjau gyvenime. 

Jis nutilo, lyg praeities reginiai vėl būtų iškilę prieš akis. 

— Arjūs rašote toliau? 

— H-m. Liks šis tas po mano galvos. Man jau aštuoniasdešimt 
ketveri. 

— Keista, — tarė Maiklas, — kad pas jus neužsuko žurnalistai. 

— Užsuko — buvo vakar. Net trys, ir atvyko skirtingais trauki- 
niais. Labai mandagūs jaunuoliai, bet visiškai nesigaudo, ką sakau — 
per toli nuėjau, a? 

Tuo metu atsidarė durys, ir įžengė susiraukėlis, o paskui jį kam- 
barinė ir trys katės. Jie pastatė padėklą serui Džeimsui ant kelių, o 
kitą ant staliuko priešais Maiklą. Ant kiekvieno buvo padėta kurap- 
ka su keptomis bulvėmis, špinatais ir duonos padažu. Susiraukėlis 
pripylė serui Džeimsui stiklą misos, Maiklui — raudonojo vyno ir 
išėjo. Trys katės, visos rainos, ėmė glaustytis serui Džeimsui apie 
kojas ir garsiai murkti. 

— Tikiuosi, jūs nenusistatęs prieš kates? Šiandien, murklės, žu- 
vies negausit! 

Maiklas buvo išalkęs ir suvalgė visą kurapką. Seras Džeimsas 
beveik viską išdalijo katėms. Paskui buvo patiekta vaisių salotų, sū- 
rio, kavos ir cigarų, o dar vėliau viskas išnešta, išskyrus kates, kurios 
sočios sugulė trikampiu priešais židinį. 

Pro dviejų cigarų dūmus Maiklas žiūrėjo į šį „pirmapradį šalti- 
nį“ — labai norėjo pasisemti iš jo išminties, tačiau abejojo, ar jis išlai- 
kys kamantinėjimą — toks senas atrodė! Na, bet pabandyti reikia! 

— Pone, ar pažįstate Blaitą, „Avanposto“ redaktorių? Jis karštas 
jūsų šalininkas. O aš tik klusnus minčių reiškėjas. 

— Žinau jo leidinį — pats geriausias iš savaitraščių. Tiktai per 
daug gudragalviauja. 

— Jei jau man pasitaikė proga, — tarė Maiklas, — gal leisite pateikti 
jums porą klausimų? 

Seras Džeimsas Fogartas žvilgtelėjo į smilkstantį savo cigaro 


galiuką. 

— Drožkit! 

— Sakykite, pone, ar iš tiesų Anglija gali išsiversti be Europos? 

— O ar gali ji sudaryti sąjungą su Europa? Susitarimai, pagrįsti 
pagalbos pažadais, kurie niekada nevykdomi, — daugiau negu ne- 
naudingi. 

— Bet sakykim, kad priešas vėl įsiveržia į Belgiją arba Olandiją? 

— Tada kas kita. Bet tai galbūt vienintelis atvejis. Svarbiausia, 
jaunuoli, kad Europa žinotų, ką Anglija padarys ir ko nepadarys 
vienu arba kitu atveju. O ji niekada to nežinojo. Perfide Albion"? Cha! 
Mes visuomet slepiame savo planus iki pat paskutinės akimirkos. 
Didelė klaida. Atrodytų, jog mums rūpi, iš kur vėjas pučia, — O taip 
mūsų demokratinė sistema paprastai ir daro. 

— Kaip įdomu, pone, — sumelavo Maiklas. — Gal apie kviečius? 
Kaip palaikyti pastovią grūdų kainą ir paskatinti jų auginimą? 

— A! Mano pamėgtoji tema. Tam reikalinga speciali paskola, 
pone Montai, ir vyriausybės kontrolė. Kasmet vyriausybė turi iš 
anksto supirkti mums būtiną grūdų kiekį ir krauti atsargas. Paskui 
už kitą kainą supirkti derlių iš vietinių ūkininkų, kad jie turėtų gerą 
pelną, o gyventojams pardavinėti už tokią kaina, kuri būtų vidurkis 
tarp šių dviejų. Tada tuojau būtų pradėta auginti daug kviečių, ir 
visas žemės ūkis atgytų. 

— Bet ar nepakiltų duonos kainos, pone? 

— Visai ne. 

— Ir neprireiktų valdininkų armijos? 

— Ne. Tik reikia tinkamai panaudoti esamą aparatą. 

— Valstybinė prekyba, pone? — nepasitikėdamas paklausė Mai- 
klas. 

Sero Džeimso Fogarto balsas sugaudė dar garsiau: 


— Išimtiniu atveju — svarbiu atveju — kodėl gi ne? 


"“* Klasungasis Albionas! (Pranc); Albionas — Didžiosios Britanijos salos seniausias pavadini- 
mas, jį vartojo graikai nuo VI a. prieš Kristų, vėliau —- romėnai. 

— Aš visiškai sutinku, — skubiai įsiterpė Maiklas. — Niekada apie 
tai nemąsčiau, bet kodėl gi ne?.. O štai ką jūs pasakytumėt apie pasi- 
priešinimą, su kuriuo susiduriama, prašnekus apie vaikų emigraciją? 
Kaip manote, gal tai paaiškinama tėvų prisirišimu prie vaikų? 

— Greičiau jau nenoru prarasti vaikų uždirbamus pinigus. 

— Vis dėlto, — sumurmėjo Maiklas, — suprantama, kad ne kie- 
kvienam norisi prarasti vaikus, vos jiems sukaks penkiolika. 

— Nieko keisto! Žmogui būdingas savanaudiškumas, jaunuoli. Lai- 
kyti juos pririšus ir žiūrėti, kaip ritasi žemyn tavo akyse arba užaugę 
skursta labiau negu tu, — štai kas, kaip jūs sakote, iš tiesų žmogiška. 

Maiklas, kuris nebuvo taip sakęs, kiek suglumo. 

— Vaikų emigracijai prireiks galybės pinigų ir daug pastangų. 

Seras Džeimsas šlepetės galu bakstelėjo kates. 

— Pinigų! Kol kas pinigų turime su kaupu, tik nemokam naudo- 
tis. Dar viena šimtamilijoninė paskola — keturi su puse milijono iš 
metinio biudžeto — ir mes kasmet galėtume išsiųsti šimtą tūkstančių 
vaikų. O per penkerius metus sutaupytume tokią pat sumą bedarbių 
pašalpos fonde. 

Jis mostelėjo cigaru ir apkrėtė pelenais savo aksominį švarką. 

„To ir tikėjausi“, - pamanė Maiklas, nukratydamas savąjį cigarą 
į kavos puoduką. 

— Bet jeigu šitaip, urmu, siųsime vaikus, ar bus ten jais tinkamai 
pasirūpinta, ar jie gaus galimybę atsistoti ant kojų? 

— Palengva viskas susitvarko — kas ieško, tas randa. 

— O gal ir ten jie visi plūs į didmiesčius? 

— Išmokykite juos mylėti žemę ir atiduokite tą žemę jiems. 

— Abejoju, ar to pakaks, — drąsiai paprieštaravo Maiklas, — mies- 
to pagundos labai stiprios. 

Seras Džeimsas linktelėjo. 

— Galima gyventi miestuose, kol juose ne per daug gyventojų, 
kaip kad dabar Anglijoje. Tie, kurie juose apsigyvens, padidins pa- 


klausą mūsų tiekiamoms prekėms. 

„Na, — pamanė Maiklas, — judame į priekį. Ko čia dar jį pa- 
klausus?“ 

Ir jis įsistebeilijo į kates, kurios nerimaudamos sukosi prie židi- 
nio. Tylą nutraukė kažkoks keistas dardėjimas. Maiklas pakėlė akis. 
Seras Džeimsas Fogartas miegojo! Atsipalaidavęs tapo dar didin- 
gesnis — gal net per daug didingas, nes atrodė, kad nuo jo knar- 
kimo dreba kambario sienos. Katės kiečiau susirangė į kamuolius. 
Padvelkė degėsiais. Maiklas pakėlė cigarą, nukritusį ant kilimo. O 
ką toliau veikti? Laukti, kol jis atsibus, ar nešdintis? Vargšas senis! 
Dar niekada fogartizmas neatrodė Maiklui toks beviltiškas kaip šio- 
je „pirmapradžio šaltinio“ šventovėje. Užsispaudęs delnais ausis, jis 
kurį laiką sėdėjo nejudėdamas. Viena po kitos pakilo katės. Maiklas 
žvilgtelėjo į laikrodį. „Pavėluosiu į traukinį“, — pamanė ir ant pirštų 
galų nutykino prie durų, įkandin dezertyruojančių kačių. Galima 
buvo pamanyti, kad fogartizmas knarkdamas išleidžia paskutinį 
kvapą! „Likit sveikas, pone!“ — tyliai ištarė Maiklas ir išėjo. Į stotį 
žingsniavo paskendęs mintyse. Fogartizmas! Šita plati, nors ir ne- 
sudėtinga programa, ko gero, rėmėsi prielaida, kad žmonės temato 
per du colius nuo savo nosies. Bet ar ta prielaida nėra teisinga? Jeigu 
ji teisinga, tai kodėl Anglija tokia bejėgė prieš miestų trauką ir gy- 
ventojų perteklių? Vienam žmogui, gebančiam susidaryti platų ir 
toliaregišką požiūrį ir su juo užmiegančiam, tenka devyni, — jeigu 
ne devyniasdešimt devyni, —- kurių požiūriai siauri ir trumparegiški 
ir kurie išlieka budrūs ir apdairūs. Praktikų politika! Štai kur atsa- 
kymas į visas išmintingas pažiūras, kad ir kaip apie jas trimituotum. 


Į 


„A, taip, jaunasis Montas — politikas, bet ne praktikas!“ Gavęs to- 
kią etiketę, esi miręs visuomenei. Ir Maiklas, sėdėdamas traukinio 
vagone ir žvelgdamas į anglišką žolę, juste juto, kaip ant jo karsto 
kiekvienas užberia po saują žemių. Ar šaukiantis tyruose turi humo- 
ro jausmą? Jeigu ne, tai jam, vargšeliui, nelengva. Žolė, žolė, žolė! 
Žolė ir miestai! Veikiai, įbedęs smakrą į žieminio palto apykaklę, jis 


užmigo daug kiečiau negu seras Džeimsas Fogartas. 

V skyrius 


BYLA JUDA Į PRIEKĮ 


Kai Somsas pasakė: „Palik tą reikalą mano nuožiūrai“, jis tuščiai ne- 
švaistė žodžių; tačiau vis tiek nelengva, kai visi rūpesčiai užkraunami 
tau vienam! 

Norėdamas labiau į viską įsigilinti, jis apsistojo pas seserį, Vinif- 
redą Darti, Žaliojoje gatvėje. Pačią pirmą dieną prie pietų stalo rado 
sunėną Velą ir, naudodamasis proga, paklausė, ką tasai žinąs apie 
lordą Čarlzą Ferarą. 

— O kąjūs, dėde Somsai, norėtumėt sužinoti? 

— Viską iš blogosios pusės. Girdėjau, kad su juo nesikalba jo 
tevas. 

— Matote, — pradėjo Velas, - sklinda gandai, kad jo žirgas, nelai- 
mėjęs Kembridžšyro, laimės Linkolnšyrą/'. 

— Aš ne visai supratau. 

Velas Dartis pažvelgė į jį iš po tankių blakstienų. Jis nenorėjo 
būti įtrauktas į šmeižtų lenktynes. 

— Matote, jeigu greitai nelaimės krūvos pinigų, tai jam galas. 

— Daugiau nieko? 

— Apskritai jis iš tokių tipų, kurie labai mandagus, jei gali būti 
jiems naudingas, ir labai nemandaguūs, kai negali. 

— Ir jo išvaizda tai sako, — tarė Somsas. — O sandėrių su juo ne- 


turėjai? 


" Stambios kasmetinės žirgų lenktynės. 

— Turėjau. Pardaviau jam Torpedos ir Benšio vienergę kumelaitę. 

— Ir jis tau sumokėjo? 

— Taip, - atsakė Velas ir nusišypsojo, — bet kumelė pasirodė nie- 
kam tikusi. 

— Hm! Manau, kad po to jis ir liovėsi būti mandagus! Ar tai vis- 
kas? 

Velas linktelėjo. Jis žinojo ir daugiau, jeigu apkalboms tinka žo- 
dis „daugiau“; bet žodžiai, kuriuos taip lengvai kartu su cigaro dū- 
mais išleidžia iš burnos vyrai, sėdintys žirgų lenktynėse, vargu ar 
tiko juristų ausims. 

Nors senas ir daug visko matęs, Somsas buvo nepaprastai nai- 
vus ir nežinojo, kad toje viliojančioje aukštuomenėje kasdien visi 
apšmeižiami, tačiau jiems dėl to nei šilta, nei šalta; šmeižikai ir ap- 
šmeižtieji maloniai drauge pietauja ir lošia kortomis, ir tyko pirmos 
progos vėl šmeižti vieni kitus. Šitos meilios, šiurpą keliančios kalbos 
nepasiekia pašaliečių ausų, ir Somsas iš tiesų nežinojo, nuo ko pra- 
dėti tyrinėjimus. 

— Ar gali pakviesti arbatos tą poną Kerfju? — paklausė jis Flerę. 

— O kam, tėti? 

— Noriu jį iškamantinėti. 

— Bet, man regis, tokiems dalykams yra sekliai. 

Somso veidas persimainė. Nuo to laiko, kai amžiaus pradžioje jo 
pasamdytas ponas Poltidas užtiko jį Paryžiuje žmonos miegamaja- 
me, vien žodis „seklys“ sukeldavo skausmą paširdžiuose. Daugiau ta 
tema Somsas nekalbėjo. O ką jis galėtų nuveikti be seklių? 

Vieną vakarą, kai Vinifreda buvo išėjusi į teatrą, jis užsidegė ci- 
garą ir atsisėdo pamąstyti. Maiklas buvo surašęs jam „avangardines“ 
knygas ir pjeses, kurias skaitė, žiūrėjo ir aptarinėjo „šiuolaikiniai“ 
žmonės. Net davė vieną tų knygų — Persevalio Kalvino „Ispaninį 
vabalą“. Somsas atsinešė ją iš miegamojo ir, užsidegęs lempą, pradė- 
jo skaityti. Permetęs porą puslapių ir nieko neaptikęs, ėmė skaityti 


nuo galo. Sitaip buvo lengviau peršokti neįdomias vietas, ir kiekvie- 

nas erotinis epizodas, o jų neteko ilgai laukti, nepastebimai atvesda- 
vo prie kito, ankstesnio. Taip jis priėjo knygos vidurį ir tik tada nu- 
stebęs pažvelgė į titulinį puslapį. Kaip čia nutiko, kad ir leidėjas, ir 
autorius iki šiol tebėra laisvėje? A! Knyga išleista užsienyje. Somsas 
lengviau atsikvėpė. Nors ir sulaukęs šešiasdešimt devynerių metų, 
nors ir nebūdamas teisėjas, prisiekusysis arba kitoks pareigūnas, ku- 
riam piktintis pridera dėl profesijos, jis buvo sukrėstas. Jeigu tokias 
knygas skaito moterys, tada iš tiesų nusitrynė visa, kas skiria moteris 
nuo vytų. Jis vėl įniko į knygą ir atidžiai perskaitė iki pat pradžios. 
Domėjosi tik erotiniais epizodais. Visa kita jam pasirodė nerišlus, 
padrikas paistalas. Tada vėl atsilošė ir pabandė susigaudyti. Kuriam 
galui rašoma tokia knyga? Žinoma, dėl pinigų. Bet gal yra koks nors 
kitas tikslas? Gal autorius vienas iš tų „menininkų“, kurie įsitiki- 
nę, jog, norint perteikti „gyvenimą“, — ar ne taip jie sako? — būtina 
aprašyti kiekvieną paviešėjimą miegamajame, ir ne tik ten. „Menas 
menui“, „realizmas“ — ar ne taip jie visa tai vadina? Nelinksmo pa- 
tyrimo pamokytas, Somsas žinojo, kad „gyvenimas“ nėra vien pa- 
viešėjimai miegamuosiuose, todėl niekaip negalėjo sutikti, kad šioje 
knygoje aprašytas gyvenimas, visas gyvenimas, ir nieko kito, tiktai 
gyvenimas“. „Tas Kalvinas trenktas, - pasakė jam Maiklas, atnešęs 
knygą. — Jis mano, kad skaisčiu galima tapti tiktai be saiko ištvir- 
kaujant, todėl ir parodo, kaip jo herojus ir herojė pamažu atkeliau- 
ja iki skaistumo.“ „Veikiau iki bepročių namų“, — pamanė Somsas. 
Ką gi, pažiūrėsim, ką apie tai pasakys anglų teismas. Bet kaip gauti 
įrodymą, kad ta moteris ir jos draugai pasimėgaudami perskaitė šią 
knygą? Staiga jam atėjo į galvą tokia puiki mintis, kad pirma apvar- 
tė ją iš visų pusių, kol galutinai patikėjo. Šitam „avangardiniam“ 
jaunimui būdingas baisus pasipūtimas; kiekvienas, nepritariantis 


jų pažiūroms, yra „mulkis“ arba „tamsuolis“. O jeigu knygą užsi- 


“ Aliuzija į teismo priesaikos formulę: „Prisiekiu sakyti tiesą, vien tik tiesą, ir nieko kito, kaip 
uesą“. . 

pultų spauda, ar jie neimtų karštai jos ginti? Ir ar nebūtų galima 
pasisakymus spaudoje paskui panaudoti kaip jų požiūrio į dorovę 
paliudijimą? Hm! Čia reikia įgudusios rankos. Bet visų pirma, kaip 
jis įrodys, kad Mardžorė Ferar skaitė šią knygą? Čia Somso apmąs- 
tymus vainikavo nauja puiki mintis. Jaunasis Baterfildas — juk jis 
padėjo įrodyti Eldersono kaltę toje G.D.B. byloje ir tik Somsui turi 
būti dėkingas už vietą „Denbio ir Vinterio“ leidykloje! Kodėl juo 
nepasinaudojus? Maiklas ne kartą sakė, kad jaunuolis labai Somsui 
dėkingas. Ir, prispaudęs knygos antraštę prie šono, kad nepamatytų 
sutiktas liokajus, Somsas nuėjo į miegamąjį. 

Paskutinė mintis, tą vakarą jam atėjusi į galvą, buvo panaši į 
diagnozę: 

„Jeigu jaunystėje mums pakliūdavo tokia knyga, ją perskaityda- 
vome, bet niekam nesisakydavome; o dabar žmonėms atrodo būti- 
na triukšmingai apsiskelbti, kad perskaitė knygą ir apsimesti, kad ji 
buvusi naudinga.“ 

Kitą rytą Somsas iš „Žinovų“ klubo paskambino į „Denbio ir 
Vinterio“ leidyklą ir paprašė pakviesti Baterfildą. 

— Klausau? 

— Čia ponas Forsaitas. Jūs mane atsimenate? 

— Na žinoma, pone. 

— Ar negalėtumėte šiandien iki pietų užsukti į „Žinovų“ klubą? 

— Būtinai, pone. Ar pusę pirmos jums patogu? 

Slapus ir delikatus lyties dalykuose, Somsas labai nenorėjo šne- 
kėti su jaunuoliu apie „amoralią“ knygą. Tačiau kito kelio nebuvo, 
todėl, sulaukęs svečio, jis pasisveikino ir iš karto perėjo prie reikalo. 

— Pokalbis, pone Baterfildai, bus konfidencialus. 

Baterfildas pažvelgė į jį šuniško atsidavimo kupinomis akimis ir 
atsakė: 

— Taip, pone. Aš nepamiršau nieko, ką jūs man esate padaręs. 

Somsas parodė jam knygą. 


— Ar žinote šį romaną? 

Baterfildas šyptelėjo. 

— Taip, pone. Išleistas Briuselyje. Dabar už jį duoda po penkis 
svarus. 

— Jūs jį skaitėte? 

Jaunuolis papurtė galvą. 

— Nepakliuvo į rankas, pone. 

Somsas pajuto palengvėjimą. 

— Tada ir neskaitykit! O dabar atidžiai klausykite. Ar galėtumėt 
nupirkti mano sąskaita dešimt šios knygos egzempliorių ir išsiųsti 
juos dešimčiai žmonių, kurių pavardes aš jums nurodysiu? Visi jie 
daugiau ar mažiau susiję su literatūros pasauliu. Galite įdėti raštelį, 
kad knyga siunčiama kaip palankumo ženklas, ar kaip jūs ten vadi- 
nat. Tiktai neminėkite jokių pavardžių. 

— Bet jos kaina, pone, visą laiką kyla, — perspėjo jaunasis Bater- 
fildas. — Atsieis apie šešiasdešimt svarų. 

— Nesvarbu. 

— Ar norite išreklamuoti tą knygą, pone? 

— Apsaugok Viešpatie! Ne! Aš turiu savo planų, bet nebūtina į 
juos gilintis. 

— Suprantu, pone. Vadinasi norite, kad knygos... tarsi... tarsi nu- 
kristų iš dangaus? 

— Kaip tik taip, — pritarė Somsas. — Man regis, leidyklos dažnai 
siunčia abejotinos vertės knygas žmonėms, kurie, jų manymu, ga- 
lėtų jas paremti. Bet čia dar ne viskas. Ar negalėtumėt po savaitės 
užeiti pas vieną iš tų, kuriems nusiuntėt knygą, ir pasiūlyti pirkti dar 
knygą gavo ir ją perskaitė. Suprantama, jūs nesakysite savo pavardės. 
Ar sutinkate man padėti? 

Jaunuolio akyse vėl sužvilgo atsidavimas. + 

— Taip, pone. Aš jums daug skolingas. 

Somsas nusuko akis į šalį: bet koks dėkingumas buvo jam ne- 


malonus. 

— Štai čia surašytos pavardės ir adresai. Aš pabraukiau pavardę 
to asmens, pas kurį reikia užeiti. Kol kas jums išrašysiu čekį. Jeigu 
pinigų neužteks, praneškite. 

Kol Somsas rašė, jaunasis Baterfildas atidžiai peržiūrėjo sąrašą. 

— Kaip matau, pone, tas asmuo, pas kurį man reikės užeiti, yra 
moteris. 

— Taip, argi yra koks skirtumas? 

— Visiškai ne, pone. Avangardinė literatūra dabar ir skiriama 
moterims. 

— Hm! - ištarė Somsas. — Tikiuosi, jums sekasi gerai? 

— Puikiai, pone. Man buvo labai gaila, kad ponas Montas mus 
paliko. Nuo tada mums pradėjo dar labiau sektis. 

Somsas kilstelėjo antakius. Šie žodžiai patvirtino senus jo įta- 
rimus. 

Kai jaunuolis išėjo, Somsas vėl pasiėmė „Ispaninį vabalą“. Ar jis 
sugebėtų parašyti į laikraštį pasipiktinimo kupiną žinutę su parašu 
„Pater familias“'?? Ne, nesugebėtų. Čia reikia išmanančio tokius da- 
lykus žmogaus. Be to, atkirčio galima sulaukti tik pasirašius tikra 
pavarde. Su Maiklu tartis neverta, bet „Senasis Montas“ tikriausiai 
pažįsta kokią nors nukriošusią, bet turinčią svorio personą iš „Par- 
teneumo“. Paprašęs vyniojamojo popieriaus, Somsas įsuko knygą, 
įsidėjo ją į palto kišenę ir patraukė į „Šaipūnų“ klubą. 

Jam įėjus, seras Lorensas ruošėsi valgyti priešpiečius, ir jie abu 
susėdo prie stalo. Įsitikinęs, kad padavėjas nežvilgčioja per petį, 
Somsas atsargiai kyštelėjo knygą pašnekovui ir paklausė: 

— Ar šitą skaitėte? 

Seras Lorensas be garso sukikeno. 

— Mielas Forsaitai, kam tas liguistas smalsumas? Visi ją skaito. 
Sako, ji tiesiog nežmoniškai baisi. 

— Vadinasi, neskaitėte? — dar kartą paklausė Somsas, neleisda- 


mas nukrypti nuo temos. 


* Šeimos tėvas (/4). 

— Kol kas ne, bet jeigu paskolinsite, perskaitysiu. Man jau įgriso, 
kai visi kvoste kvočia, ar aš skaitęs tą „pasibaisėtiną knygą“. Tiesiog 
nei šis, nei tas. O jx75, Forsaitai, ar ji patiko? 

— Ašją perverčiau, - atsakė Somsas, įsistebeilydamas į savo nosį. — 
Tam buvo priežasčių. Kai būsite perskaitęs, aš jums paaiškinsiu. 

Po dviejų dienų seras Lorensas atnešė knygą į „Žinovų“ klubą. 

— Šekit ir turėkit, brangusis Forsaitai, — tarė jis. — Dar niekada 
taip nesidžiaugiau, atsikratęs knygos. Visą laiką kaulai šalo ir kinkos 
drebėjo, kad tik kas nepamatytų manęs ją skaitant! Persevalis Kalvi- 
nas — guel salė Monsieur!*? 

— Visiškai teisingai! — sutiko Somsas. — Tai šit — aš noriu, kad 
knyga būtų užsipulta spaudoje. 

— Jūs! Nejaugi ir Saulius pranašas?“' Iš kur toks staigus užside- 
gimas? 

— Čia ilga istorija, — tarė Somsas, atsisėdęs ant knygos. 

Jis išsamiai paaiškino planą ir baigdamas paprašė: 

— Tik nieko nesakykit Maiklui arba Flerei. 

Seras Lorensas išklausė jį su šypsena. 

— Suprantu, — tarė jis, - suprantu. Labai išmintinga, Forsaitai. Jūs 
norite, kad aš surasčiau žmogų, kurio pavardė erzintų kaip raudonas 
skuduras bulių. Rašytojas netinka, nes tada sakys, kad puolama iš 
pavydo, ir galbūt neapsiriks: knyga graibstyte graibstoma — regis, 
taip dabar sakoma. O! Man atrodo — bent jau atrodo, Forsaitai, — 
kad žinau tinkamą moterį. 

— Moterį! — nustebo Somsas. — Į moterį niekas neatkreips dė- 
mesio. 

Seras Lorensas kilstelėjo nelaikantį monoklio antakį. 

— Ko gero, sakot tiesą — vienintelės moterys, į kurias šiais laikais 
kreipiamas dėmesys, tai tos, kurios gali apvynioti apie pirštą bet kurį 


vyrą. O gal imtis man pačiam ir pasirašyti „„Pasipiktinęs tėvas“? 


* Koks nešvankus ponas! (Pranc.) 
* Eilutė iš Senojo Testamento „Pirmosios Karalių knygos“ (10, 12). 

— Man atrodo, reikia pasirašyti tikrąja pavarde. 
— Ir vėl sakot tiesą, Forsaitai. Reikia pavardės. Užbėgsiu į „Par- 
teneumą“, pažiūrėsiu, ar ten dar yra gyvų. 


Po dviejų dienų Somsas gavo raštelį. 


„PARTENEUMAS“, 
PENKTADIENIS 


BRANGUS FORSAITAI, 


Aš radau reikalingą žmogų — tai „Protagonisto“ redaktorius, 

r jis bastrašys tikrąja pavarde. Be to, man pavyko jį tinkamai 

nulekti. Prieš tai mes karštai ginčijomės. Iš pradžių jis norėjo 

pažvelgti į knygą de haut en bas““, kaip į nešvankybes mėgstančio 
vaiko darbą. Bet aš basakiau: „Ne. Sitas reiškinys simptominis. 

Pažvelkit į jį rimtai ir barodykit, kad jis atstovauja tai tikrai 

pasaulėžiūrai, Ileratūrinė krypčiai, tr galų gale iškelkite cenzūros 
būtinumą.“ Žodis „tenzūra“, Forsaitai, būtinas, kilaib 70205 jų 1e- 

tšjudinsime. Dabar redaktorius palieka savo žmoną tr savaitgaliui 

išvyksta su knyga į kaimą. Aš žaviuosi jūsų gynybos planu, 2an0 

brangus Forsattai, jis tikrai išmoningas. Bet nebykite ant manęs, 

Jegu basakysiu, kad svarbiau yra neleisti bylai bakliūti į teismą 


negu laimėti ją teisme. 


Nuoširdžiai jūsų 
LORENSAS MONTAS 


Paskutinei minčiai Somsas visiškai pritarė, todėl nuvažiavo į 
Meipldaremą ir praleido du pusdienius su nemėgstamu žmogumi, 
sukdamas ratus po pievą ir mušinėdamas lazda kamuolį, kad nusi- 


ramintų. 


32 Iš aukšto (pranc). 

VI skyrius 


MAIKLAS APLANKO BETNEL GRYNĄ 


Grįžus nuo „pirmapradžio šaltinio“, prislėgtą Maiklo nuotaiką šiek 
tiek prašviesino laiškai, kuriuos jam rašė įvairių sluoksnių žmonės, 
beveik vien jaunimas. Jie buvo nepaprastai nuoširdūs ir rimti. Jis ėmė 
svarstyti, ar tik nėra tie politikai praktikai per daug lengvabūdiški, 
tarytum miuzikholų programos pranešėjai, kurie iš visų jėgų sten- 
giasi priversti publiką pamiršti savąjį, subtūlesnį skonį. Jam net kilo 
įtarimas, kad šalyje yra jėgų, visiškai neatstovaujamų parlamente arba 
netgi spaudoje. Tarp kitų jis gavo ir tokį laišką: 


„SAULĖS PRIEGLAUDA“, 
BETNEL GRYNAS 


BRANGUS PONE MONTAI, 


Aš Iabai absidžiaugiau, perskaičiusi Jūsų kalbą „The Ti- 
mes“, žr žuoj bat įsigijau sero Džeimso Fogarto krygą. Manau, 
kad jo planas tiesiog puikus. Jūs net neįsivaizduojate, kaib sunku 
mus stengtis padėti vaikams, žinant, kad visos mūsų pastangos 
dings be pėdsako, kai vaikai, baigę mokyklą, basiners į gyvenimą. 
Mes čia geriau negu bet kas žinome, kokiomis sąlygomis gyvena 
Londono vaikai. Džiugu, kad dauguma p20tinų, — nors, žinoma, 
ne Visos, — nepaisant sunkaus gyvenimo, pasirengusios viską pa- 


daryti dėl savo maž ylių, bet 205 dažnai pastebime, — ir, Manau, 

tai ne išintis, — kad toji meilė įgauna kitas formas, kai vaikai 
sulaukia dešimties arba dvylikos 22etų. Man atrodo, kaip tik tuo 
melu tėvai ima suvokti, kad vaiką galima banaudoti kaib darbo 
Jėgą. O kur bakvinba pinigais, ten meilė bejėgė. Ko gero, ča nėra 
neko Resto, bet vis tiek baisiai liūdna, nes to belno vienos aša- 
ros, tr Tolesnis vaiko gyvenimas dažnai sugriaunamas dėl kelių jo 
uždirbamų šilingų. Aš karštai tikiu, kad Jūsų pastangos nenueis 
veltui, tačiau ar Jums neatrodo, kad viskas juda taip lėtai? Būtų 
gerai, Jeigu ablankytunėte mūsų prieglaudą. Vaikai žavingi, tr 
mes stengiamės, kad jie gautų kuo daugiau saulės. 


Nuoširdžiai Tisų 
NORA KERFJU 


Berto Kerfju sesuo! Bet juk ta byla vis tiek bus nutraukta! Dė- 
kingas už padrąsinimą ir norėdamas geriau suprasti fogartizmą, 
Maiklas nusprendė važiuoti. O gal Nora Kerfju priims Bodiko 
mažyles! Jis pasiulė Flerei važiuoti kartu, tačiau ji pabūgo infek- 
cijos, kuri galėtų pakenkti vienuoliktajam baronetui, ir Maiklas 
išvyko vienas. 

Prieglaudą, įsikūrusią nykioje vietovėje, vadinamoje Betnel Gry- 
nu, sudarė trys sujungti nedideli namukai, o trys kiemeliai, aptverti ir 
išžvyruoti, buvo paversti žaidimų aikštele. Virš durų aukso raidėmis 
švietė: „SAULĖS PRIEGLAUDA“. Sienos buvo šviesiai geltonos, 
medžio apdaila visur tamsi, o užuolaidos iš ryškiaspalvio kartūno. 
Prieangyje Maiklą pasitiko pati Nora Kerfju. Ji buvo aukšta, liekna 
ir grakšti, tamsūs, į viršų sušukuoti plaukai rėmino blyškų veidą, o 
rudos, tyros ir spindinčios akys žvelgė tiesiai į pašnekovą. 

„Čia tai bent! — tarė sau Maiklas, spausdamas jai ranką. — Nei 
dulkelės, nei dėmelės. Jos siela visa kaip ant delno!“ 

— Kaip gera:, kad atvažiavote, pone Montai! Noriu jums aprodyti 
prieglaudą. Štai čia žaidimų kambarys. 

Maiklas įėjo į švara dvelkiančią salę — tikriausiai keli kambarė- 
liai buvo sujungti į vieną. Ant grindų sėdėjo ir žaidė šeši vaikiukai, 
aprengti mėlynais drobiniais drabužėliais. Kai prie jų priėjo Nora 
Kerfju, jie įsikibo jai į suknelę. Visi, išskyrus vieną mergaitę, Maiklui 
pasirodė negražūs. 

— Šitie gyvena pas mus nuolatos. O kiti ateina, tik pasibaigus pa- 
mokoms. Galime priimti ne daugiau kaip penkiasdešimt, nes ir taip 
ankšta. Reikia pinigų, kad galėtume išsinuomoti dar du namus. 

— O kiek jūsų čia dirba? 

— Šešios. Dvi gamina valgį, viena tvarko buhalteriją, o kitos 
skalbia, ado, žaidžia, dainuoja, šoka ir atlieka visą namų ruošą. Dvi 
iš mūsų čia ir gyvena. | 

— Kurgi jūsų lyros ir laurų vainikai? 

— Užstatyti, — nusišypsojo Nora Kerfju. 

— O kaip su religiniu auklėjimu? — paklausė Maiklas, pagalvojęs 
apie vienuoliktojo baroneto ateitį. 

— Atvirai kalbant, niekaip. Matote, jie visi ne vyresni kaip dvy- 
likos metų, o religiniais klausimais vaikai pradeda domėtis — jei iš 
viso pradeda — maždaug nuo keturiolikos, kartu su lytiniu brendi- 
mu. Mes tiesiog stengiamės, kad jie išmoktų būti geri ir linksmi. 
Prieš kelias dienas čia buvo atvažiavęs mano brolis. Jis visada šaipė- 
si iš manęs, bet dabar ketina pastatyti dieninį spektaklį ir atiduoti 
mums visas jo pajamas. 

— O kokią pjesę? 

— Regis, ji vadinasi „Atviraširdis““?. Brolis sako, kad jau seniai 
ruošėsi ją pastatyti kokiu nors labdaros tikslu. 

Maiklas nustebęs išpūtė akis. 

— O ar žinote, kas tai per pjesė? 


— Ne. Regis, vieno iš Restauracijos laikų dramaturgo? 


8 Williamas Wycherley*s (1640-1716), anglų dramaturgas, Restauracijos laikų komedijos meis- 
tras. „Atviraširdis“ (The Plain Dealer, 1676) pateikia satyrinį puritoniškai nusiteikusios Lon- 
dono visuomenės vaizdą. 

— Vičerlio. 

— Taip, taip! — Jos akys liko tokios pat tyros kaip dangus. 

„Vargšelė! — pagalvojo Maiklas. — Ne mano reikalas aiškinti jai, 
iš kokio tamsaus šaltinio bus pasemtos tos lėšos. Tačiau tas Bertas 
mėgsta pajuokauti!“ 

— Būtinai atsivešiu čia žmoną, - pasakė Maiklas. — Jai patiks sie- 
nų spalva ir šitos užuolaidos. Ir turiu vieną prašymą. Ar pas jus ne- 
atsirastų vietos dar dviem mažoms mergaitėms, jeigu apmokėtume 
jų išlaikymo išlaidas? Jų tėvas skurstantis bedarbis, ir aš jam radau 
darbo kaime, o motinos nėra. 

Nora Kerfju suraukė tiesius antakius, ir jos veide pasirodė išraiš- 
ka, visada Maiklui primenanti šventųjų paveikslus — karštas troški- 
mas pasitelkti vien gerą valią, kai neužtenka jėgų arba pinigų. 

— Reikia rasti! — tarė ji. — Kaip nors susitvarkysime. Kuo jos 
vardu? 

— Pavardė Bodik, o vardų nežinau. Vadinu pagal amžių — Ke- 
tverių ir Penkerių. 

— Duokite man jų adresą. Nuvažiuosiu pati pažiūrėti. Jeigu jos 
neserga kokia užkrečiama liga, tada priimsim. 

— Jūs tikras angelas, — nuoširdžiai pasakė Maiklas. 

Nora Kerfju paraudo ir atidarė duris. 

— Kokie niekai, — dar nuoširdžiau tarė ji. — O čia mūsų valgykla. 

Kambarys buvo nedidelis. Jame viena mergina spausdino maši- 
nėle, ji sustojo ir atsigręžė, nenukeldama rankų nuo klavišų; kita pla- 
kė dubenėlyje kiaušinius ir sustojo, pakėlusi akis nuo tuo pat metu 
skaitomos poezijos knygos; trečia, atrodo, besimokanti gimnastikos 
pratimą, sustojo ištiesusi rankas. 

— Čia ponas Montas, — supažindino Nora Kerfju, — pasakęs 
parlamente tą puikiąją kalbą. Panelė Bets, panelė Lafonten, panelė 
Byston. 

Merginos linktelėjo, ir ta, kuri vėl ėmė plakti kiaušinius, pasakė: 


— Kalba buvo pirmarūšė. 

Maiklas taip pat linktelėjo. 

— Gal tik pilstymas 1š tuščio į kiaurą. 

— Bet, pone Montai, jūsų žodžiai būtinai atneš vaisių! Jūs išdės- 
tėte kaip tik tai, apie ką daugelis galvoja. 

— Et! — tarė Maiklas. — Jų mintys taip giliai paslėptos. 

— Prašom prisėsti. 

Maiklas atsisėdo ant melsvos sofos galo. 

— Aš gimusi Pietų Afrikoje, — tarė kiaušinių plakėja, — ir žinau, 
ką reiškia laukti. 

— Mano tėvas buvo parlamento rūmuose, — tarė mergina, jau 
nuleidusi ištiestas rankas. — Jam kalba padarė didelį įspūdį. Šiaip ar 
taip, mes jums labai dėkingos. 

Maiklas pažvelgė į vieną, paskui į kitą merginą. 

— Man regis, jeigu jūs niekuo netikėtumėte, tai ir nedirbtumėte 
čia? Juk jūs /žkrai nemanote, kad Anglija atsidūrė ant bedugnės kraš- 
to? 

— Dieve mano, žinoma, ne! — atsiliepė mašininkė. — Tačiau tai 
suprasti galima tiktai pagyvenus tarp skurdžių. 

“  — Ne visi skurdžiai apdovanoti vien dorybėmis, ir ne visi tur- 
tuoliai vien ydomis, — tai nesąmonė! — įsiterpė gimnastė. 

Maiklas, ramindamas jas, sumurmėjo: 

— Aš ne tai turėjau galvoje. Ar jums neatrodo, kad virš mūsų 
kabo kažkokia rimta grėsmė? 

— Jūs turit galvoje nuodingąsias dujas? 

— Ir jas, bet taip pat pražūtingą miestų įtaką ir nuojautą, kad 
Pažanga pasuko šunkeliais. 

— Nežinau, - atsiliepė kiaušinių plakėja, graži tamsiaplaukė. — 
Karo metu aš irgi taip maniau. Bet juk Europa — dar ne visas pa- 
saulis. Ji nėra tokia jau svarbi. Čia netgi saulė iš už debesų retai 
švysteli. 

Maiklas linktelėjo. 

— Galų gale, jeigu ir ateis išpranašautasis Tūkstantmetis“, ir mes 
Europoje nušluosime vieni kitus nuo žemės paviršiaus, tai viso labo 
atsiras nauja dykuma, panašaus dydžio kaip Sachara, ir žus daug 
žmonių, nesugebėjusių prisitaikyti prie gyvenimo. Bet tai bus labai 
gera pamoka išlikusiam pasauliui, ar ne? Laimė, kad žemynai toli 
vienas nuo kito! 

— Kaip smagu! — sušuko Nora Kerfju. 

Maiklas nusijuokė. 

— Neįmanoma neužsikrėsti šios vietos nuotaika. Žinote, aš ti- 
krai labai jumis žaviuosi. Jūs gi visko atsisakėte, kad galėtumėte čia 
dirbti. 

— Niekai, — pasakė mašininkė. — Ko jau čia reikėjo atsisakyti — 
gal fokstrotų? Karas įpratino mus dirbti. 

— Jei jau apie tai pradėjom, — tarė kiaušinių plakėja, — tai mes 
daug labiau žavimės jumis dėl to, kad neatsisakėte dirbti parla- 
mente. 

Maiklas vėl nusijuokė. 

— Panele Lafonten, jus kviečia į virtuvę! 

Kiaušinių plakėja pasuko prie durų. 

— Ar negalėtumėt paplakti? Aš tuoj grįšiu. 

Padavusi Maiklui dubenėlį ir šakutes, ji išėjo. 

— Kokia gėda! - šūktelėjo Nora Kerfju. - Duokite man! 

— Ne, — paprieštaravo Maiklas, — aš plaku kiaušinius nė kiek 
ne blogiau už kitus. O ką jūs manote apie tai, kad penkiolikmečiai 
vaikai bus atplėšti nuo tėvų? 

— Žinoma, daugelis smarkiai priešinsis, — tarė mašininkė. — Sa- 
kys, kad tai nežmoniška, ir panašiai. Bet iš tikro daug nežmoniškiau 


laikyti juos šičia. 


** Kristaus karaliavimo žemėje tūkstantmetis pagal kai kurias krikščionių doktrinas reiškia 
„pasaulio pabaigą" ir „dangaus karalystės" pradžią, išpranašautą Šventojo rašto Apreiškimo 
knygoje. Daug kultūrų pasaulyje panašiai tiki, kad, atėjus „pasaulio pabaigai“, prasidės naujas 


amžius be žmonių kančių ir smurto. 

— Pats kebliausias dalykas, — tarė Nora Kerfju, — atmetus vaikų 
uždarbio klausimą, tai mintis, kad vienas luomas kišasi į kito reika- 
lus. Be to, ir imperinė politika dabar nepopuliari. 

— To dar betrūko, kad būtų populiari, - sumurmėjo gimnastė. 

— Bet juk čia ne imperinė politika, tiesa, pone Montai? — tarė 
mašininkė. — Tai tiesiog dominijų ir metropolijos teisių suvienodi- 
nimas. 

Maiklas linktelėjo. 

— Britanijos tautų sandrauga. 

— Vis tiek tai nesutrukdys slėpti tikrąją priežastį — nenorą pra- 
rasti vaikų uždarbį, — tarė gimnastė. 

Ir trys merginos ėmė smulkiai nagrinėti, kiek vaikų uždarbis 
padidina darbininkų pajamas. Maiklas plakė kiaušinius ir klausėsi. 
Jis žinojo, koks svarbus šitas klausimas. Bendra išvada buvo tokia, 
kad apskritai vaikai uždirba daugiau, negu kaštuoja jų išlaikymas, 
tačiau „galiausiai tai trumparegiška“, nes skatina gyventojų perte- 
klių bei nedarbą, ir „tiesiog gėda“ gadinti vaikams gyvenimą, nes 
tai naudinga tėvams. 

Pokalbį pertraukė įėjusi kiaušinių plakėja. 

— Nora, vaikai jau renkasi. 

Gimnastė išsmuko iš kambario, o Nora Kerfju tarė: 

— Na, pone Montai, ar norėtumėt juos pamatyti? 

Maiklas nusekė paskui ją. Jis mąstė: „Gaila, kad Flerė neatvažia- 
vo! Šitos merginos iš tikro tiki tuo, ką daro.“ 

Pro duris į prieglaudą sruvo iš mokyklos parėję vaikai. Maiklas 
stovėjo prieangyje ir žiūrėjo į juos. Keista buvo matyti tokį išseki- 
mo ir gyvastingumo, siautulingumo ir klusnumo mišinį. Daugelis 
atrodė ne pagal metus subrendę, tačiau laisvi ir nesivaržantys kaip 
šuneliai, tarytum niekada nesusimąstantys apie ateitį. Kiekvieną ju- 
desį, kiekvieną veiksmą jie suvokdavo kaip galutinį. Visi buvo labai 
guvūs. Daugelis atsinešė ką nors valgomo, susidėję į popierinius 


maišelius arba susukę į sviestinį popierių. Jie tauškė, bet nesijuokė. 

Jų tartis Maiklui pasirodė pasigailėtina. Šeši, daugiausia septyni iš- 
siskyrė patrauklia išvaizda, tačiau beveik visi atrodė taikingi, ir nė 
vienas nebuvo panašus į savanaudį. Jų judesiai buvo staigūs. Jie iš 
karto apspito Norą Kerfju ir gimnastę; paklusdavo neklausinėdami, 
valgė be apetito ir bandė sučiupti katę. Maiklas buvo sužavėtas. 

Kartu su jais atėjo keturios ar penkios motinos, norinčios gauti 
patarimų arba maisto buteliukų. Jos taip pat puikiai sutarė su mergi- 
nomis. Šiuose namuose luomų ribos ištirpdavo; likdavo tiktai asmeny- 
bė. Maiklas pastebėjo, kad vaikai atsako į jo šypseną, o moterys išlieka 
rimtos, nors Norai Kerfju ir gimnastei jos šypsojosi. Įdomu, ką pasa- 
kytų, jeigu žinotų apie jo kalbą? Nora Kerfju palydėjo jį iki durų. 

— Mieli padarėliai, ar ne? 

— Bijau, kad, ilgiau į juos pažiūrėjęs, atsisakysiu fogartizmo. 

— Bet kodėl? 

— Suprantat, fogartizmas žada paversti juos savininkais. 

— Manote, tai juos sugadins? 

Maiklas šyptelėjo. 

— Sidabriniai šaukštai visada šiek tiek pavojingi. O čia mano sto- 
jamasis mokestis. 

Jis atidavė jai visus savo pinigus. 

— O! Pone Montai, kam gi!.. 

— Tada grąžinkite man šešis pensus, kitaip namo turėsiu eiti 
pėsčias. 

— Koks jūs geras! Būtinai vėl mus aplankykite ir tikrai neišsiža- 
dėkite fogartizmo. 

Eidamas iki traukinio, Maiklas galvojo apie jos akis, 0 grįžęs 
namo pasakė Flerei: 

— Būtinai turi nuvažiuoti ir viską pamatyti. Švara tiesiog pavyz- 
dinė, o nuotaika žvali. Atsigavau tenai pabuvęs. Nora Kerfju pašė- 
lusiai šauni moteris. 

Flerė prisimerkusi pažvelgė į Maiklą. 


— Tikrai? — ištarė ji. — Gerai, nuvažiuosiu. 

VII skyrius 


PRIEŠINGYBĖS 


Už giraitės Lipinghole buvo skurdžia žole, prasismelkusia pro kal- 
kėtą žemę ir žvyrą, apžėlęs dešimties akrų sklypas, aptvertas tvora, 
ženklinančia nuosavybės ribas. Čia jau buvo bandyta laikyti ožkas, 
tačiau sumanymas nenusisekė, nes šalyje, nesiteikiančioje nusiže- 
minti iki maisto auginimo, niekas nenorėjo gerti ožkų pieno, ir nuo 
tada sklypas buvo tuščias. Bet, atėjus gruodžiui, šis neturtingas 
sero Lorenso Monto žemės valdų giminaitis jau buvo intensyviai 
naudojamas. Pervežtoji trobelė buvo pastatyta netoli giraitės, ir ne 
mažiau kaip akras žemės paverstas purvo jūra. Pati giraitė išretėjo ir 
apšiuro, kai ją nuniokojo Henris Bodikas ir dar vienas vyriškis, ne- 
gailestingai iškirtę dalį medžių lentoms, iš kurių rangovas atkakliai 
atsisakinėjo statyti vištidę ir svirną. Inkubatorius kol kas sklandė 
padebesiuose. Į priekį buvo stumiamasi lėtokai, tačiau tvyrojo vil- 
tis, kad po Naujųjų metų bus galima paprašyti vištas parodyti, ką 
jos sugeba. O Maiklas tuo metu nusprendė, kad sunkiausios dienos 
praėjo ir kolonistams reikia persikraustyti. Sukrapštęs tėvo dvare 
šiek tiek baldų ir nusiuntęs sausų maisto produktų, muilo, žibali- 
nių lempų, jis apgyvendino Bodiką kairiajame kambaryje, vidurinįjį 
paskyrė Bergfeldams, o dešinįjį — Sveinui. Jis pats pasitiko dvaro 
automobilį, atvežusį juos iš stoties. Buvo apniukusi, šalta diena, nuo 
medžių lašėjo, iš po automobilio ratų tiško purslai. Atsistojęs trobe- 
lės tarpduryje, Maiklas žiūrėjo, kaip jie lipa iš mašinos, ir galvojo, 


kad dar niekada nebuvo matęs labiau prie gyvenimo neprisitaikiusių 

būtybių. Pirmas išlipo Bergfeldas, — jis turėjo vienintelį kostiumą, 
juo ir vilkėjo, ir buvo visiškai aišku, kas jis toks — bedarbis aktorius. 
Antra išniro ponia Bergfeld, — ji atvažiavo be palto, nes jo neturėjo, 
ir buvo visiškai aišku, kad ji baisiai sustirusi. Sveinas išlipo pas- 
kiausiai. Išsekęs jo veidas nesišypsojo, bet jis dirsčiojo į šalis, tarsi 
sakydamas: „Čia tai bent!" 

Bodikas, tikriausiai nuojautos pastūmėtas, tuo metu darbavosi 
giraitėje. „Jis, - pamanė Maiklas, — vienintelė mano paguoda!“ 

Palydėjęs juos į virtuvę, Maiklas padėjo ant stalo termosą su 
karšta kava, pyragą ir butelį romo. 

— Man labai nesmagu, kad čia viskas taip sujaukta, bet trobelėje 
sausa, ir turime daug antklodžių. Tų žibalinių lempų kvapas gan 
nemalonus. Jūs esat kariavęs, pone Sveinai, todėl greitai jausitės čia 
kaip namie. Ponia Bergfeld, jūs tikriausiai sušalote, šliūkštelėkit į 
kavą romo. Prieš mūšį mes visada taip darydavome. 

Visi įsipylė į kavą romo, ir jo poveikis iš tiesų buvo teigiamas. 
Ponios Bergfeld skruostai paraudo, o akys patamsėjo. Sveinas tars- 
telėjo, kad trobelė „kaip reikiant“; Bergfeldas pradėjo sakyti kalbą. 
Maiklas jį pertraukė. 

— Bodikas čia viską žino ir jums paaiškins. O aš bijau pavėluoti 
į traukinį. 

Važiuodamas namo, Maiklas jautėsi palikęs savo karius vienus 
prieš pat mūšį. Šį vakarą jis pakviestas pietų; ten bus šviesu ir jau- 
ku, daug brangenybių ir paveikslų, vyno ir postringavimų, pietūs 
kainuos tiek, kad jo „skurstantys bedarbiai“ galėtų pragyventi kelis 
mėnesius; tačiau apie juos ir jų likimo draugus niekas net nepagal- 
vos. Jei pabandytų atkreipti Flerės dėmesį į šias ryškias priešingybes, 
ji pasakytų: 

— Brangus berneli, tavo žodžiai lyg iš Gerdono Minho romano. 
Tu daraisi sentimentalus! 


galvutę, jis pamanys: „Per daug jau lengvai apie viską sprendi, mie- 

loji; taip kalbantys nepasižymi didele išmintimi“ O paskui jo akys 
nuslys žemyn jos baltu kaklu iki žavingos krūtinės, kraujas užkais, o 
protas atsiųs perspėjimą, kad piktžodžiavimui, galinčiam sutrikdyti 
palaimą, turi būti užkirstas kelias. Mat, nepaisant fogartizmo, viš- 
tidės ir kitų rūpesčių, Maiklas kartais imdavo abejoti, ar Flerė kada 
nors mąsto; ir išmintis, atsiradusi iš meilės, jam pašnabždėdavo, kad 
ne, bet jos iš naujo neperdarysi, ir telieka su tuo susitaikyti. Tokia jau 
ji yra, o atsivertimai įmanomi tik pigiuose romanuose. Gražu, kai 
savanaudiška romano herojė, liovusis rūpintis turtais, ima rūpintis 
šios žemės beturčiais, tačiau gyvenime to nepasitaiko. Dar gerai, 
kad Flerė žavingai slepia savo egoizmą, o gimus Kitui... Beje! Juk 
Kitas jos dalis! 

Todėl visą kelią iki Itono aikštės, kur jie buvo kviesti pietauti, 
Maiklas nė žodeliu neužsiminė apie „skurstančius bedarbius“. Užtat 
jis didžiai praturtino savo žinias apie vieną damą iš karališkosios 
šeimos, kurios pavardė buvo įrašyta kvietime, ir negalėjo atsistebėti, 
kiek daug Flerė apie ją žino. 

— Ji domisi socialiniais klausimais. Tiktai, Maiklai, jokiu būdu 
nepamiršk, kad negalima atsisėsti, kol ji ir tavęs nepakvies, ir neatsi- 
stok, kol ji neatsistos, o kreiptis į ją reikia „gerbiamoji ponia“. 

Maiklas nusijuokė. 

— Jei ten bus vien didžiūnai ir sno... — tai kurių galų jie mus 
kvietė? 

Tačiau Flerė neatsakė, nes tuo metu mintyse repetavo reveransą. 

Karališkosios šeimos narė buvo maloni, pietūs trumpi, tačiau 
prašmatnūs, buvo valgoma iš auksinių lėkščių, o patiekalai pada- 
vinėjami taip greitai, tarytum visi būtų baisiai kažkur skubėję. Fle- 
rė iš karto įsidėmėjo šią naują etiketo būtinybę. Ji buvo pažįstama 
su penkiais iš dvidešimt keturių pietautojų, o kitus pažinojo dau- 
giausia iš iliustruotų žurnalų. Ten ji matydavo juos visus — vienus, 
žiūrinčius, kur stato koją žirgų aptvaruose; kitus, nufotografuotus 


su vaikais arba šunimis; dar kitus, sakančius kalbas apie dominijas 

arba „užfiksuojančius“ skrendančią kurapką. Ji iškart suvokė, kodėl 
jiedu su Maiklu čia pakviesti. Jo kalba! Tarytum naujas zoologijos 
sodo gyventojas, Maiklas buvo smalsumą keliantis daiktas, efektin- 
gas reiškinys. Flerė matė, kaip svečiai dirsčioja į jį; Maiklas sėdėjo 
priešais ją, tarp dviejų itin apkūnių ir itin gausiai pasipuošusių per- 
lais damų. Pagyvėjusi ir labai dailutė, Flerė Airtavo su admirolu iš 
dešinės ir karštai gynė Maiklą nuo kairėje sėdinčio viceministro 
užsipuolimų. Admirolas buvo įveiktas, o viceministras, dėl jaunu- 
mo, atsilaikė. ' 

— Žinių stygius, ponia Mont, — pareiškė jis, kai atėjo jo eilė per- 
duoti kamuolį šiame trejeto žaidime, — yra pavojingas dalykas. 

— Kurgi aš tai skaičiau? — tarė Flerė. — Ar tik ne Biblijoje? 

Viceministro smakras truktelėjo. 

— Mes, dirbantys ministerijoje, gal ir per daug žinome, bet jūsų 
vyras tikrai žino nepakankamai. Fogartizmas — gera idėja prasiblaš- 
kymui, ir nieko daugiau. 

— Dar pažiūrėsim! — tarė Flerė. — O kaip manote jūs, admirole? 

— Fogartizmas! O kas tai, kokia nors nauja „mirties spindulių“ 
rūšis? Vakar, ponia Mont, pas mane buvo atėjęs žmogus, kuris — 
garbės žodis! — išrado tokį galingą spindulį, kad tas kiaurai prasi- 
skverbia per tris bulius, devynių colių storumo mūrinę sieną, nu- 
trenkia kitoje pusėje stovintį asilą ir išeikvoja tik ketvirtadalį savo 
galingumo. 

Flerė pašnairavo į nusigręžusį viceministrą ir, pasilenkusi prie 
admirolo, sušnabždėjo: 

— Būtų gerai, jeigu jūs nutrenktumėt asilą, sėdintį ax iš kairės. 
Jis to nusipelnė, o aš plonesnė už devynių colių sieną. 

Bet nespėjus admirolui nukreipti savo „mirties spindulio“, atsi- 
stojo karališkosios šeimos narė. 

Visiems perėjus į svetainę, Flerė kelias minutes mažai kalbėjo ir 
daug klausėsi, paskui prie jos priėjo šeimininkė ir tarė: 


— Mieloji, karališkoji didenybė... 

Flerė nė kiek nesutrikusi nusekė šeimininkę. 

Nuoširdžiai ir paprastai balta ranka parodė jai vietą ant sofos. 
Flerė atsisėdo. Nuoširdus ir paprastas balsas tarė: 

— Kokią įdomią kalbą pasakė jūsų vyras! Man ji pasirodė tokia 
nauja. 

— Taip, gerbiamoji ponia, — atsakė Flerė, — bet eina šnekos, kad 
viskas tuo ir baigsis. 

Vos vos šyptelėjo lūpos, nepažįstančios dažo. 

— Gali būti. Ar jis seniai parlamente? 

— Tik metai. 

— A! Man patiko, kad jis stojo ginti vaikų. 

— Kai kas mano, kad jis siūlo naują vaikų vergijos rūšį. 

— Negali būti! O jūs turite vaikų? 

— Vieną, — atsakė Flerė ir nuoširdžiai pridūrė: — Bet turiu pri- 
sipažinti: nenorėčiau persiskirti su juo, kai jam sukaks penkiolika 
metų. 

— Štai kaip! O jūs seniai vedę? 

— Ketveri metai. 

Tuo metu karališkosios šeimos narės dėmesį patraukė kažkas ki- 
tas, ir ji, nutraukusi pokalbį, labai mandagiai atsisveikino, o Flerei 
liko įspūdis, kad ji nepatenkinta jos vaikų skaičiumi. 

Namo jiedu su Maiklu grįžo taksi, lėtai besistumiančiu į priekį 
pro tirštą vakaro rūką. Flerė jautė, kad Maiklas — skirtingai nei ji — 
nebuvo nei įkaitęs, nei pagyvėjęs. 

— Kas atsitiko, Maiklai? 

Jo ranka iš karto nusileido jai ant kelio. 

— Atleisk, mažute! Bet iš tiesų, — kai pagalvoji... 

— Apie ką? Tu buvai įžy... visi tavimi domėjosi! 

— "Tai tik žaidimas. Jiems vis duok ką nors naujo! 

— Princesė labai gražiai apie tave atsiliepė. 

— A! Vargšelė! Bet prie visko turbūt galima priprasti! 


Flerė nusijuokė. Maiklas kalbėjo toliau: 

— Kiekvieną naują idėją pasigavę liežuviai valkioja tol, kol ji su- 
sidėvi. Reikia ne kalbėti, o veikti, nes kalbos vargina. Nespėjai apsi- 
žiūrėt, O idėja jau suseno. 

— Bet, Maiklai, tai netiesa. O kaip prekybos laisvė, moterų bal- 
savimasŠ?? 

Maiklas suspaudė jai kelį. 

— Visos moterys man sako: „Oi, kaip įdomu, pone Montai! 
Kaip jaudinama!“ O vyrai: „Gerai, Montai, pašnekėjai! Bet, aišku, 
praktiškai tai neįgyvendinama.“ O aš turiu tik vieną atsakymą: 
„Per karą buvo daromi ne mažesni dalykai.“ Po perkūnais, kokia 
migla! 

Jie iš tiesų slinko vėžlio žingsniu ir pro langą tematė vieną po 
kitos viršuje išnyrančias blausias gatvės žibintų šviesas. Maiklas nu- 
leido langą ir iškišo galvą. 

— Kur mes esame? 

— Dievažin kur, pone. 

Maiklas kostelėjo, vėl uždarė langą ir apkabino Flerę. 

— Beje, Vestvoteris teiravosi, ar aš skaitęs „Ispaninį vabalą“. Jis 
sako, kad „Protagonistas“ gerai ją sutaršė. Iš anksto aišku, kuo baig- 
sis, — knygą bematant išpirks. 

— Girdėjau, kad ji parašyta lengva plunksna. 

— Šlamštas — vaikams netinka, o suaugusiems nieko naujo nepa- 
sako. Nesuprantu, kaip galima ją pateisinti. 

— Talentingai parašyta, mielasis. Ją gins vien todėl, kad ji puo- 
lama. 

— Siblis Svonas pasipiktinęs — sako, kad tai šlykštynė. 

— Taip, bet Siblis jau atgyvena. 

— Čia tai tiesa, — susimąstęs ištarė Maiklas. — Po velnių! Kaip 
greitai lekiam į priekį visur, tik ne politikoje ir rūke. 


* Augant šalyje nepasitenkinimui, Anglijos parlamentas 1917 m. pabaigoje priėmė įstatymą, 
pagal kurį daliai moterų buvo suteikta balsavimo teisė. 

Taksi sustojo. Maiklas vėl nuleido langą. 

— Pasiklydau, pone, — pasigirdo kimus vairuotojo balsas. — Turė- 
tume būti netoli krantinės, bet aš niekaip nerandu posūkio. 

Maiklas užsisagstė paltą, vėl uždarė langą ir išlipo. 

Rūkas slopino visus nakties garsus, tebuvo girdėti tiktai nenu- 
trūkstantis lėtai šliaužiančių automobilių pypsėjimas. Tamsūs garai, 
aitrūs ir šalti, skverbėsi Maiklui į plaučius. 

— Aš eisiu greta jūsų. Dabar važiuojam palei pat šaligatvį. Šliauž- 
kit į priekį, kol atsitrenksime į krantinę arba į policininką. 

Taksi pajudėjo, o Maiklas ėjo šalia, koja čiuopdamas šaligatvio 
kraštą. 

Kultūringas nematomo žmogaus balsas ištarė: 

— Prakeiktas rūkas! 

— Taip, — atsiliepė Maiklas. — O kur mes esam? 

— Dvidešimto amžiaus civilizacijos širdyje. 

Maiklas nusijuokė ir tuoj pat pasigailėjo — rūkas turėjo purvino 
vandens skonį. 

— Pagalvokit apie policininkus, — vėl prabilo balsas, — kuriems 
prieš akis visa naktis budėjimo! 

— Tikri šaunuoliai, — atsakė Maiklas. — Kur jūs esate, pone? 

— Čia, pone. O kur jūs? 

Padėtis buvo nusakyta tiksliai. Staiga virš Maiklo galvos suspin- 
do žibintas, panašus į apsiblaususį mėnulį. Taksi sustojo. 

— Kad bent užuosčiau, kur yra parlamento rūmai, — tarė vairuo- 
tojas. — Dabar jie ten vakarieniauja. 

— Klausykit! - sušuko Maiklas. Mušė Didysis Benas. — Tai kaž- 
kur kairėje. 

— Už nugaros,- nesutiko vairuotojas. 

— Negali būti, tada mes jau sėdėtume upėje. Nebent jūs pasuko- 
te į priešingą pusę! 

— Dievai žino, kur aš pasukau, — čiaudėdamas ištarė vairuoto- 


jas. — Dar nemačiau tokios nakties! 

— Lieka viena — važiuoti tol, kol į ką nors atsitrenksime. Tiktai 
palengva. 

Taksi vėl pajudėjo, o kartu ir Maiklas, uždėjęs ranką ant stogo, 
koja vis čiuopdamas šaligatvio briauną. 

— Atsargiai! — staiga sušuko jis. — Priekyje mašina. 

Pasigirdo nestiprus trinktelėjimas. 

— Eli, jūs! — šūktelėjo balsas. — Argi nematot, kur važiuojat? 

Maiklas priėjo prie kitos mašinos; tai buvo irgi taksi. 

— Ko lekiat tokiu greičiu? — tarė jo vairuotojas. — Gal jums švie- 
čia pilnatis? 

— Labai atsiprašom, — pasakė Maiklas. — Nieko blogo neatsitiko. 
Ar jūs dar susigaudote, kokia kryptimi važiuojat? 

— Visos alinės uždarytos — nesiseka! Priešais mane šliaužia 
kažkoks automobilis, į kurį aš jau tris kartus atsitrenkiau, o jam 
vis tiek. Tikriausiai vairuotojas negyvas. Gal jūs, pone, pažiūrėtu- 
mėt? 

Maiklas žengė neaiškios priekyje dunksančios dėmės link. Bet 
tuo metu viską prarijo nepermatoma tamsa. Jis pabėgėjo keletą 
žingsnių, ketindamas šūktelėti vairuotoją, bet, nužengęs nuo šali- 
gatvio, kluptelėjo, pargriuvo, skubiai atsikėlė ir apsigręžė. Pabandė 
eiti palei šaligatvį į dešinę, tačiau tuoj pajuto, kad patraukė ne į tą 
pusę, sustojo ir sušuko: „Ei!“ Jam atsakė silpnas „Eil“, — bet iš kur? 
Jis pasuko, kaip jam rodėsi, atgal ir vėl šūktelėjo. jokio atsako! Flerė 
tikrai išsigąs. Jis garsiai suriko. Atsiliepė pustuzinis silpnų aidų, ir 
kažkas, stovįs prie pat ausies, ištarė: 

— Pasiklydai, ar ką? 

— Taip, o jūs? 

— O kaip tau atrodo? Su kuo nors pasimetei? 

— Taip, neberandu taksi. 

— Kas nors ten liko? 

— Žmona. 


— Nieko sau! Tai jau šiąnakt jos nepamatysi! 

Pasigirdo kimus, nešvankus juokas. Sušmėžavo ir ištirpo juodas 
šešėlis. Maiklas stovėjo nejudėdamas. „Svarbiausia — nesikraustyti iš 
proto! — pamanė jis. — Štai čia šaligatvis, vadinasi, jie arba priekyje, 
arba užpakalyje, jeigu tik aš nepasukau į kitą gatvę.“ Jis paėjėjo šali- 
gatviu į priekį. Tuščia! Paėjėjo atgal. Tuščia! 

— Kur, po galais, aš nuklydau? — sumurmėjo. — O gal jie nuva- 
žiavo? 

Nors buvo šalta, Maiklą išmušė prakaitas. Flerė iš tiesų persigąs! 
Ir iš jo lūpų išsprūdo žodžiai, kuriais jis buvo kreipęsis į rinkėjus: 
„Pirmiausia reikia kovoti su dūmais!“ 

— Ei! — pasigirdo balsas. — Ar neatsirastų cigaretė, pone? 

— Atiduosiu jums visas cigaretes ir dar pridėsiu pusę kronos, jei 
surasite kažkur netoliese taksi, kuriame sėdi moteris. Kokia čia gatvė? 

— Neklauskit! Gatvės tartum pakvaišo. 

— Klausykit! — griežtokai ištarė Maiklas. 

— Teisingai. „Kažkas šaukia, kažkas laukia.“ 

— Ei! - sušuko Maiklas. — Flere! 

— Čionai! Čionai! 

Balsas sklido iš dešinės, iš kairės, iš priekio, iš užpakalio. Paskui 
pasigirdo pratisas automobilio signalas. 

— Dabar jau juos rasim, — pratarė tamsusis pavidalas. — Čionai, 
pone, tik atsargiai, neužminkit man ant nuospaudos! 

Ji timptelėjo už palto rankovės, ir jis leidosi vedamas. 

— Lyg dūmų užtvara prieš ataką! — tarė jo vedlys. 

— Tikrai. Ei! Ateinu! 

Automobilio signalas suskambo visai čia pat. Pasigirdo balsas: 

— Oi, Maiklai! 

Jis veidu prisilietė prie iškišto pro taksi langą Flerės veido. 

— Luktelk, brangioji. Čia jums, bičiuli. Labai dėkingas! Tikiuosi, 
kad rasite namus? 

— Matėm ir blogesnių naktų. Ačiū, kapitone! Sėkmės jums ir 


jūsų poniai. 

Pasigirdo kojų brūkšėjimas, ir rūkas atsiduso: „Sudie!“ 

— Viskas gerai, pone, — kimiu balsu ištarė vairuotojas. — Dabar 
jau žinau, kur atsidūrėme. Pirmas posūkis kairėn, paskui antras de- 
šinėn. O kad nepravažiuotume, aš vis kliudysiu šaligatvį. Maniau, 
pone, kad pasiklydot! 

Maiklas įlipo vidun ir apkabino Flerę. Ji galiai atsiduso ir nutyko. 

— Baisus dalykas tas rūkas! — pasakė Maiklas. 

— Pamaniau, kad tave suvažinėjo! 

Flerės žodžiai jį labai sujaudino. 

— Baisiai nesmagu, mieloji. Ir tu prisirijai šito bjauraus rūko. 
Nieko, kai tik grįšim, mes tuoj jį paskandinsim. Mane palydėjęs vy- 
rukas — buvęs kareivis. Nuostabu, kaip anglai sugeba išlaikyti hu- 
moro jausmą ir nepamesti galvos. 

— O aš savąją pamečiau! 

— Nieko, dabar vėl ją atgavai, — ramino Flerę Maiklas, spaus- 
damas jos galvą prie savo skruosto, kad ji nepastebėtų jo susijau- 
dinimo. — Galų gale rūkas — mūsų paskutinė viltis. Kol yra rūkas, 
Anglija nežus. 

Jis pajuto, kaip Flerės lūpos prisispaudžia prie jo lūpų. 

Jis priklauso jai, ir ji neleis, kad jis pasiklystų Londono rūke arba 
miglotame fogartizme! Ar tai?.. Bet visos mintys dingo. 

Prie atdarų durų stovėjo vairuotojas. 

— Pone, jau suradau jūsų aikštę. Gal atpažinsit savo namą? 

Nutraukęs bučinį, Maiklas išlemeno: 

— Gerai! 
brėžas. 

— Važiuokite tiesiai, paskui dešinėn, trečias namas. 

O štai ir jis — pasiilgtasis — su laurų medžiais vazonuose ir ap- 
šviestu vėduoklės pavidalo langu virš durų. Maiklas įkišo į duris 
raktą. 

— Gal išgersit stiklelį? — paklausė jis vairuotoją. 

Tas kostelėjo. 

— Neatsisakysiu, pone. 

Maiklas atnešė stiklą viskio. 

— Toli važiuosit? 

— Prie Patnio tilto. Į jūsų sveikatą, pone! 

Jam geriant, Maiklas žiūrėjo į sužvarbusį nuo šalčio veidą. 

— Gaila, kad vėl turėsit nerti į tą rūką! 

Vairuotojas atidavė tuščią stiklą. 

— Ačiū, pone. Dabar jau nepaklysiu, važiuosiu paupiu, o paskui 
Fulhemo gatve. Niekad nemaniau, kad galėčiau pasiklysti Londone. 
Be reikalo bandžiau ieškoti trumpesnio kelio, reikėjo važiuoti aplin- 
kui. Jūsų žmonai turbūt nieko blogo neatsitiko. Ji buvo gerokai per- 
sigandusi, kai išnykote tamsoje. Negerai žmonėms gyventi tokiame 
rūke. Kad bent parlamentas čia ką nors sugalvotų. 

> — Turėtų sugalvoti! - pritarė Maiklas, duodamas jam svaro ban- 
knotą. — Labanakt, ir sėkmės! 

— Nėra to blogol!.. — pradėjo ir neužbaigė vairuotojas, užvesda- 
mas variklį. — Labanakt, pone, ir labai ačiū! 

— Tai jus ačiū! — atsakė Maiklas. 

Taksi lėtai nuriedėjo gatve ir dingo iš akių. 

Maiklas nuėjo į ispaniškąjį kambarį. Flerė, stovinti po Gojos pa- 
veikslu, jau buvo užkaitusi sidabrinį virdulį ir dabar degino kvapnias 
žvakutes. Kokia priešingybė išoriniam pasauliui — kur juodas, dvo- 
kiantis rūkas, kur šaltis, pavojus, baimė! Šiame gražiame, šiltame 
kambaryje su šia gražia, šilta moterimi argi verta galvoti apie miesto 
voratinklį, paklydusias būtybes, šauksmus rūke? 

Užsidegęs cigaretę, Maiklas paėmė iš Flerės rankų sidabrinį 
puodelį ir pakėlė prie lūpų. 

— Maiklai, aš ne juokais manau, kad mums reikia nuosavo auto- 


mobilio! 


817838 


VIII skyrius 


RENKAMI ĮRODYMAI 


„Protagonisto“ redaktoriaus straipsnis suteikė jam pačiam tiek ma- 
lonumo, kad ne vienas skaitytojas susigundė pasekti jo pėdomis. 

— Nėra Rytuose mėgstamesnio reginio, Forsaitai, — pasakė seras 
Lorensas, — kaip berniūkštis, kuriam peria kailį. O Rytai tuo ir ski- 
riasi nuo Vakarų, kad ten berniūkštis už pastovų mokestį leidžiasi 
periamas be galo. Atrodo, ponas Persevalis Kalvinas ne toks. 

— Jeigu jis ims gintis, — niūriai pratarė Somsas, — niekas jo nepa- 
laikys. 

Jie lūkuriavo ir kasdien skaitė kaltinamuosius laiškus, pasirašy- 
tus: „Trijų vaikų motina“, „Rodžeris iš Northemptono“, „„Moralis- 
tas“, „Elisa Sent-Moris“, „Golfo kelnės“, „Artūras Vifkinas“, ,Do- 
ras ir sąžiningas, nors ir ne džentelmenas“, „Pro Patria!“*“: beveik 
kiekviename buvo žodžiai: „Netvirtinu, kad perskaičiau knygą iki 
galo, tačiau pakankamai, kad...“ 

Atsakomąjį šūvį gynyba paleido tiktai po penkių dienų. Bet prieš 
tai dar buvo išspausdintas laiškas, pasirašytas: „Šmaikščioji Rykštė““. 
Užsiminęs, kad „Protagonisto“ redaktorius keturioliktos dienos nu- 
meryje labai vykusiai apkaltino visą vadinamąją literatūrinę moky- 
klą, jis su pasitenkinimu pažymėjo, kad minėtai mokyklai pakako 
nuovokos nuolankiai iškęsti rykštės kirčius: nė vienas šios mokyklos 


apaštalas nė necyptelėjo. 


86 Už tėvynę! (Lo/.) 

— Forsaitai, — tarė seras Lorensas, paduodamas straipsnį Som- 
sui, — čia kuklus mano įnašas. Ir jeigu jie dabar neužkibs, tai jau 
niekas jų neišjudins! 

Bet jie užkibo. Kitame laikraščio numeryje pasirodė žinomo ro- 
manisto L. S. D. laiškas, o po jo viskas ėjo kaip per sviestą. Roma- 
nistas pats knygos neskaitęs; gal ji ir nesanti Meno kūrinys, tačiau 
„Protagonisto“ redaktorius ėmęsis mentoriaus vaidmens, vadinasi, 
čia nėra ką ir bepridurti. Reikalavimas, kad literatūra turinti segėti 
11gą fAlanelinį sijoną, esąs toks „sapalas“, kuris tegali sukelti vien juo- 
ką. Dideliam Somso džiaugsmui, šio laiško priedangoje kiti gynėjai 
pasijuto drąsesni ir vienas po kito iškišo galvas. Net keturi priklausė 
dešimtukui, kuriuos jaunasis Baterfildas buvo aprūpinęs knyga. Ne- 
slėpdami pavardžių, jie rašė, kad „Ispaninis vabalas“ esąs vertingas 
LITER ATŪROS kūrinys ir kad jiems gaila žmonių, net mūsų die- 
nomis manančių, jog tikroji LITERATŪRA turi ką nors bendro 
su dorove. Kūrinį privalu vertinti atsižvelgiant tik į vieną kriterijų — 
estetinį. Menas esąs menas, o dora — dora, todėl negalima, nedera 
ir nereikia painioti šių dviejų dalykų. Pasibaisėtina, kad tokią knygą 
tenka leisti užsienyje. Kada gi Anglija išmoks vertinti talentą? 

Somsas vieną po kito išsikirpo šiuos straipsnius ir įklijavo į s4- 
siuvinį. Jis pasiekė savo, o tolesnė diskusija jo nebedomino. Be to, 


gavo pranešimą iš jaunojo Baterfildo. 


PONE, 


Praėjusį pirmadienį aš užėjau pas Jūsų nurodytą moterį, tr 
man bavyko užtikti ją namie. Kai pasiūliau jai knygą, ji šiek tiek 
sutrzo. „Ir vėl ta knyga, — Tarė Ji, — aš jau sentai ją perskaičiau.“ 
„Dabar visi labai ja dopisi“, — tariau aš. „Žinau“, — atsakė Ji. 
„Tai gal baipisite vieną egzempliorių? Jos kaina visą laiką kyla, tr 
ilgainiui fi labai pabrangs.“ „Aš jau turiu vieną“, — alsakė je. Jūs, 


pone, tr liebėle tai sužinoti, todėl aš daugiau jos nebetrukdžiau. 

Tikiuosi, kad Jūsų užduotį įvykdžiau. Būsiu laimingas, jei dar 
ką nors man baskirsite. Manau, kad už dabartinę savo vietą turtu 
būti dėkingas vien tik Juras. 


Somsas turėjo atsargoje dar vieną darbą tam jaunuoliui: ketino 
ji panaudoti kaip liudytoją. Dabar liko klausimas dėl pjesės. Somsas 
pasitarė su Maiklu. 

— Ar ta jauna moteris vis dar vaidina avangardiniame teatre, 
apie kurį jūs man sakėte? 

Maiklas susiraukė. 

— Nežinau, pone, bet galiu pasiteirauti. 

Paaiškėjo, kad Mardžorei Ferar skirtas Olivijos vaidmuo „Atvi- 
raširdyje“, Berto Kerfju statomame dieniniame spektaklyje. 

— „Atviraširdis?“ — paklausė Somsas. — Ar tai avangardinė pjesė? 

— Taip, pone. Jai jau du šimtai penkiasdešimt metų. 

— A! - nutęsė Somsas. — Tais laikais vulgarumas buvo įprastas. 
Bet kaip ji gali vaidinti, jei išsiskyrė su tuo pjesę statančiu vyruku? 

— Matote, tokie dalykai jiems nulis. Aš turiu vilties, kad jūs su- 
tvarkysite bylą be teismo, pone. 

— Sunku pasakyti. Kada bus tas vaidinimas? 

— Sausio septintą. 

Somsas nuėjo į savo klubo biblioteką ir pasiėmė Vičerlio tomelį. 
Pirmieji „„Atviraširdžio“ puslapiai jį nuvylė, tačiau, skaitant toliau, 
nuotaika pasitaisė, ir jis nepatingėjo išsirašyti eilučių, kurias Džor- 
džas Forsaitas būtų pavadinęs „riebiais kąsneliais“. Jis sužinojo, kad 
šiame teatre kupiūros nedaromos. Puiku! Pjesėje buvo sakinių, ku- 
riuos išgirdus pasišiauš plaukai kiekvienam britų teismo prisiekusia- 
jam. Jis neabejojo, kad „Ispaninis vabalas“ ir ši pjesė padės sumalti 
visus įrodymus, kad jaunoji moteris ir jos draugai „pripažįsta kokią 
nors dorovę“. Vėl pabudo sena profesinė nuojauta. Jis pasamdė kara- 
liškąjį advokatą Džeimsą Foskisoną ne dėl to, kad būtų jam patikęs, 


o dėl to, kad juo nepasinaudotų priešininkai. Jaunesniuoju advokatu 

pasirinko jauniausiąjį Nikolą Forsaitą. Somsas nebuvo apie jį geros 
nuomonės, bet nusprendė, kad šeimos ratas labiau pageidautinas, 
ypač jei byla nepateks į teismą. 

Pokalbis su Flere tą vakarą sustiprino Somso pasiryžimą išveng- 
ti teismo. 

— O kaip tas jaunas amerikietis? — pasiteiravo jis. 

Flerė kandžiai nusišypsojo. 

— Fransis Vilmotas? O, jis „įklimpęs iki ausų“ dėl Mardžorės 
Ferar. 

— „Įklimpęs iki ausų“, — nustebo Somsas. — Na ir posakis! 

— "Taip sako amerikiečiai. 

— „Įklimpęs“? Mano supratimu, tai gryna nesąmonė. 

— Tikėsimės — jam būtų tik geriau. Eina šnekos, kad ji ketina 
ištekėti už sero Aleksandro Makgauno. 

— Šit kaip! 

— Ar Maiklas sakė jums, kad jam davė į nosį? 

— Kuris kuriam? - irzliai paklausė Somsas. — Kieno nosį? 

— Į Makgauno, tėti, ir kraujas bėgo čiurkšle. 

— Kuriems galams jis tai padarė? 

— Argi jūs neskaitėt jo kalbos prieš Maiklą? 

— Na! - tarė Somsas. — Parlamento tauškalai — tuščias daiktas. 
Jie visi ten elgiasi kaip mokinukai. Vadinasi, ji ketina už jo tekėti. 
Matyt, jis ją pakurstė. 

— Ne, nai jį kursto. 

Somsas tik sušnarpštė; Flerės žodžiuose jis pajuto grynai vie- 
nos moters priešiškumą kitai. Bet čia kiaušinio ir vištos problema — 
politinis ar savos draugijos motyvas — kas atsiranda pirma — kur 
priežastis, o kur pasekmė? Šiaip ar taip, jis sužinojo kažką naujo. 
Ketina ištekėti — bet ar tikrai? Kurį laiką Somsas svarstė šį klausimą, 
o paskui nusprendė apsilankyti pas „Setlvaitą ir Starką“. Jeigu jų 


firma būtų turėjusi blogą reputaciją arba nuolatos dalyvavusi „rawses 

cėlėbres“*', jis nebūtų to daręs, bet Setlvaitas ir Starkas garsėjo kaip 
rimti, šeimos židinį gerbiantys žmonės ir turėjo ryšių aristokrati- 
niuose sluoksniuose. 

Somsas nesiuntė jokio laiškelio, o tiesiog užsidėjo skrybėlę ir iš 
„Žinovų“ klubo nuėjo į jų kontorą Karaliaus gatvėje. Ši kelionė jam 
priminė senus laikus: kiek kartų eidavo derėtis į tokias kontoras arba 
kviesdavosi priešininkus pas save! Jis paprastai vengė perduoti bylą 
į teismą ir pirmenybę teikė taikiam susitarimui. O derybų metu vi- 
sada būdavo šaltakraujis ir nešališkas, be to, žinojo, kad jam priešta- 
raujama bus taip pat šaltakraujiškai ir nešališkai, — dvi sumanios ma- 
šinos, pinigus pelnančios iš žmogiškų silpnybių. Šiandien jis buvo 
nusiteikęs kitaip; ir, žinodamas, kad tai negerai, sustojo prie šalimais 
esančios graviūrų ir paveikslų vitrinos. A! Štai tie pirmieji Raselo 


„Londono 1851 metų parodos atidarymo“ ** 


atspaudai, apie kuriuos 
pasakojo „Senasis Montas“, — išmano tas seniokas apie graviūras! O, 
štai ir Fredas Vokeris — visai neblogas paveikslas! Meisonas ir Voke- 
ris“? — jų dar jokiu būdu negalima nurašyti. Ir Somsas pajuto krūti- 
nėje malonų virpulį, tarytum žmogus, išgirdęs strazdą, ulbantį ant 
pražystančio medžio šakos. Seniai — labai seniai jis pirko paskutinį 
paveikslą! Kad tik greičiau atsikračius tos prakeiktos bylos, ir jis vėl 
galės džiaugtis gyvenimu! Atitraukęs žvilgsnį nuo vitrinos, Somsas 
giliai įkvėpė ir įėjo į „Setlvaito ir Starko“ kontorą. 

Vyresniojo kompaniono kabinetas buvo antrame aukšte, ir jis 
sutiko Somsą stovėdamas ten, kur paprastai stovi vyresnieji kom- 
panionai. 

— Kaip laikotės, pone Forsaitai? Nebuvom susitikę nuo „Bobi- 
no prieš L. P. V. bylos laikų. Tai buvo tikriausiai tūkstantis devyni- 


šimtaisiais? 


"Garsūs teismo procesai (branc.). 

1851 m. parodą atidarė princas Albertas, karalienės Viktorijos vyras. 

George'as Masonas (1818-1872) 1r Frederickas Walkeris (1840—1875) — anglų dailininkai. 
* Londono pietvakarių geležinkelio bendrovė. 

— Tūkstantis aštuoni šimtai devyniasdešimt devintaisiais, — pa- 
taisė Somsas. — Jūs buvote bendrovės pusėje. 

Ponas Setlvaitas mostu pasiūlė sėsti. 

Somsas atsisėdo ir pažvelgė į stovintįjį prie židinio. Hm! Ilgos 
lūpos, ilgos blakstienos, ilgas smakras; asmenybė, nenusileidžianti 
jam nei reikšmingumu, nei išsilavinimu, nei padorumu! Galima klo- 
ti viską tiesiai, be užuolankų. 

— Kvailas reikalas, — tarė jis. —- Kaip mums jį sutvarkyti? 

Ponas Setlvaitas susiraukė. 

— Viskas priklauso nuo to, pone Forsaitai, ką jūs galite pasiūlyti. 
Mano klientė buvo negražiai apšmeižta. 

Somsas gižiai šyptelėjo. 

— Pati pradėjo. Ir kuo gi ji remiasi — privačiais laiškais, kuriuos 
mano duktė, pagauta labai suprantamo pykčio, parašė draugėms! 
Stebiuosi, kad tokia rimta firma, kaip jūsiškė... 

Ponas Setlvaitas nusišypsojo. 

— Nevarkite ir negirkite mano firmos! Aš irgi stebiuosi, kad jūs 
ėmėtės savo dukters bylos. Jums sunku į viską pažvelgti nešališkai. 
O gal ketinate pranešti, kad ji pasirengusi atsiprašyti? 

— Mat kaip! — atsakė Somsas. — Man atrodo, kad kaip tik jūsų 
klientė turi atsiprašyti. 

— Jeigu laikotės tokio požiūrio, tada nebėra prasmės toliau kal- 
bėtis. 

Somsas įdėmiai pažvelgė į jį ir paklausė: 

— Kaip įrodysite, kad ji buvo įžeista? Ji sukiojasi labai lengvabū- 
diškoje kompanijoje. 

Ponas Setlvaitas tebesišypsojo. 

— Girdėjau, kad ji žada tekėti už sero Aleksandro Makgauno, — 
tarė Somsas. 

Šypsena nuo pono Setlvaito lūpų dingo. 

— Iš tiesų, pone Forsaitai, jeigu sutinkate atsiprašyti ir sumokėti 


ganėtiną sumą, galime tartis. Kitaip... 

— Jūs, kaip protingas Žmogus, — įsiterpė Somsas, — žinote, kad 
tie aukštuomenės skandalai — supuvęs vaisius: vien išlaidos, nervų 
tampymas ir penas visiems miesto liežuvautojams. Aš sutinku duoti 
tūkstantį svarų, kad tik būtų išspręstas šitas reikalas, tačiau apie at- 
siprašymą nenoriu nė girdėti. Galima kalbėti apie abipusį apgailes- 
tavimą, bet atsiprašymo geriau neminėkime. 

— Pusantro tūkstančio būtų priimtina suma — įžeidimas plačiai 
nuskambėjo. Bet būtinas raštiškas atsiprašymas. 

Somsas tylėdamas sėdėjo ir mąstė, koks neteisingas šis reikalavi- 
mas. Pusantro tūkstančio! Pasibaisėtina! Žinoma, jis ir tiek sumokės, 
kad tik Flerei nereikėtų atsidurti teisme. Tačiau koks pažeminimas! 
Flerė su tuo jokiu būdu nesutiks, bet taip gal ir geriau. 

Somsas pakilo. 

— Klausykit, pone Setlvaitai, jeigu atiduosite bylą į teismą, su- 
sidursite su nenumatytais sunkumais. Bet šitas reikalas man toks 
nemalonus, kad aš sutinku sumokėti pinigus, nors abejoju, kad jums 
priteistų nors vieną pensą. O dėl atsiprašymo, tai būtų galima ras- 
ti „formuluotę“, — kurių velnių jis šypsosi! — galbūt ką nors tokio: 
„Apgailestaujame, kad abi negražiai atsiliepėme viena apie kitą“, ir 
tegul abi šalys pasirašo. 

Ponas Setlvaitas pasiglostė smakrą. 

— Gerai, perduosiu jūsų pasiūlymą savo klientei. Aš ne mažiau 
už jus noriu sutvarkyti šitą reikalą, ir ne todėl, kad bijočiau teismo 
sprendimo („Kurgi ne!“ — pamanė Somsas), o todėl, kad tokios by- 
los, kaip jūs sakote, netvirtina dorovės. 

Jis padavė ranką. 

Somsas šaltai ją spustelėjo. 

— Jūs suprantate, kad aš buvau visiškai nešališkas, — pridūrė jis ir 
išėjo. 

„Sutiks!“ — pamanė Somsas. Bet atiduoti pusantro tūkstančio 
svarų akiplėšai už tai, kad vieną kartą gyvenime buvo pavadinta 


taip, kaip nusipelniusi! Ir visi įkalčiai rinkti veltui! Valandėlę Somsą 

apėmė apmaudas dėl tokio atsidavimo Flerei. Ar ne kvaila šitaip 
mylėti! Paskui širdyje palengvėjo. Dėkui Dievui! Pagaliau viskas su- 
tvarkyta. 

Kalėdos buvo jau čia pat, todėl Somsas per daug nesirūpino, kad 
negauna laiško iš advokatų. Flerė ir Maiklas išvažiavo į Lipingholą 
su devintuoju ir vienuoliktuoju baronetu. Jis ir Anetė irgi turėjo sve- 
čių — Vinifredą ir Kardiganus. Tiktai sausio šeštą atkeliavo laiškas iš 


„Setlvaito ir Starko“ kontoros. 


GERBIAMAS PONE, 


Po to, kai bračjusio mėnesio sebtynioliktą dieną pas 7245 ap- 
sankėte, Jūsų pasiūlymas buvo perduotas mūsų klientai. Mums 
pavesta pranešti, kad fi sutinka brūmti pusantro tūkstančio svarų 
tr Jūsų klientės pasirašytą alstbrašymą bagal pridedamą pavyzdį. 


Pastruošę pateisinti Jūsų pasitikėjimą 
SETLVAITAS + STARKAS 


Somsas paėmė pavyzdį ir perskaitė. 


Aš, bonta Mont, alsiimu žodžius, kurtais abibūdinau panelę 
Mardžorę Ferar spalio ketvirtos dienos laiškuose poniai Pynryn tr 


poniai Moltiz, ir reiškiu nuoširdų abgailestavimą juos parašiusi. 
(Parašas) 


Somsas stodamasis taip smarkiai pastūmė stalą, prie kurio pus- 
ryčiavo, kad tas girgžtelėjo. 

— Kas tau, Somsai? — paklausė Anetė. — Vėl sulaužei dantų pro- 
tezą? Reikia žiūrėti, ką kandi. 

— Skaityk! 

Anetė perskaitė. 

— Ir tu norėjai duoti tai moteriai pusantro tūkstančio svarų? 
Somsai, tau aptemo protas. Aš jai neduočiau nė pusantro tūkstančio 
pensų! Jei sumokėsi, ji kaipmat išskalambys savo draugams. Jų su- 
pratimu, tai tas pats kaip pusantro tūkstančio atsiprašymų. Iš tiesų, 
Somsai, tu mane stebini. Toks dalykiškas, protingas vyras! Nejaugi 
nepažįsti žmonių? Kiekvienas tavo sumokėtas svaras pažemina Fle- 
rę jų akivaizdoje. 

Somsas paraudo. Kalba kaip tikra prancūzė, tačiau teisingai. Jis 
priėjo prie lango. Prancūzai — jie niekina kompromisus, tačiau nie- 
kada neniekina pinigų! 

— Šiaip ar taip, — tarė jis, — dabar jau viskas baigta. Flerė nepasi- 
rašys. O aš atsiimsiu savo pasiūlymą. 

— Tikiuosi! Flerė nekvaila. Teisme ji bus labai efektinga. Ta mo- 
teris dar pasigailės, kad gimė! O kodėl nepasamdai jai seklio? Gra- 
žumu su tokiomis nieko nelaimėsi. 

Silpnumo akimirką Somsas buvo prasitaręs Anetei apie knygą 
ir pjesę; negalėdamas pasikalbėti apie tai su Flere ir Maiklu, turėjo 
ieškoti kito pašnekovo. Jis net parodė jai „Ispaninį vabalą“ saky- 
damas: 

— Skaityti nepatariu. Parašyta prancūzišku stiliumi. 

Po dviejų dienų Anetė grąžino knygą ir pareiškė: 

— Joks čia prancūziškas stilius. Ji tiesiog šlykšti. Kokie jūs, an- 
glai, netašyti! Knyga ne sąmojinga, o nešvanki. O rimtai parašyta 
nešvanki knyga — tai jau viršūnė. Tu, Somsai, pernelyg senamadiš- 
kas. Ir kodėl sakei, kad tai prancūziškas stilius? 

Somsas ir pats nežinojo, kodėl taip sakė, todėl sumurmėjo: 

— Šiaip ar taip, ji išleista ne Anglijoje. 

Ir, ūžiant ausyse žodžiams: „Briuselis, Briuselis, negi tu manai, 
kad Briuselis..““, jis išėjo iš kambario. Niekas taip greit neįsižeidžia 
kaip tie prancūzai! 

Tačiau žodžių dėl seklio jis nepamiršo. Šalin skrupulus, kai vis- 


kas priklauso nuo to, ar pavyks įbauginti tą moterį. Grįžęs į Londo- 

ną, jis užėjo ne pas poną Poltidą, o į kitą kontorą, ir pavedė išsiaiš- 
kinti Mardžorės Ferar praeitį, dabartį ir ateitį. 
Jo atsakymas „Setlvaitui ir Starkui“ buvo taip pat trumpas, ryž- 


tingas, parašytas ant firminio jo kontoros blanko. 


1925 metų sausio 6 d. 
GERBIAMI PONAI, 


Vakar gavau Jūsų šio mėnesio 5-0s dienos laišką, 1$ kurio 
paaiškėjo, kad Jūsų klientė atmetė mano basialymą, kuris, kaip 
žinote, buvo padarytas visiškai nešališkai, todėl dabar jį atstiau 
in toto“!, 


5u bagarba 
SOMSAS5 FORSATTAS 


Jie dar pasigailės! Tikrai pasigailės! Jo žvilgsnis užkliuvo už žo- 
džių „x foto“, jie pasirodė kažkokie juokingi. In žofo/ O dabar į „Atvi- 
raširdį“! 

Draugijos „Nec plus ultra“ teatras skyrėsi nuo kitų aptriušusia išore, 
gipsine Kongrivo““ kauke vestibiulyje, keistu kvapu ir tuo, kad turėjo 
avansceną. Buvo vaidinama be muzikos. Prieš pakylant uždangai, 
pasigirdo trys dūžiai. Rampos nebuvo. Dekoracijos atrodė keistai — 
Somsas negalėjo atitraukti nuo jų akių, bet per pirmą pertrauką du 
už jo sėdintys žmonės kalbėdamiesi atskleidė jam jų principą. 

— Supranti, svarbiausia sukurti tokias dekoracijas, į kurias nerei- 
kėtų žiūrėti. Čia jie pralenkė visus. 

— Maskvoje dar toliau nueita. 

— Nemanau. Kerfju buvo ten nuvažiavęs! Grįžęs kliedi apie rusų 


aktorių kalbos manierą. 


*! Visiškai (4/.). 
* Williamas Congreve'as (1670-1729) - žymus Restauracijos laikų anglų komediografas. 

— Arjis supranta rusiškai? 

— Ne. Bet to ir nereikia. Esmė — balso tembras. Manau, kad šiuo 
atžvilgiu Kerfju neblogai susidoroja. Argi būtų galima statyti tokią 
pjesę, jei suprastum visus žodžius? 

Somsas, visada stengęsis suprasti žodžius, — juk tik dėl to čia 
ir buvo atėjęs, — per petį dirstelėjo į pašnekovus. Jie buvo išblyškę, 
jauni ir šnekučiavosi, visiškai jo nesivaržydami. 

— Kerfju - bravo vyras! Visus išjudina. 

— Žiūrėk, Oliviją vaidina Mardžorė Ferar. 

— Nežinau, kam ėmė šitą diletantę. 

— Užmiršai pelną, drauguži. Madinga publika į teatrą eina tik 
dėl jos. Bet man atrodo - ji beviltiška. 

— Vienas vaidmuo jai pavyko — nebylės merginos toje rusiškoje 
pjesėje“. Juk ji nemoka kalbėti scenoje: taip ir seki visą laiką žodžių 
prasmę. Neleidžia pajusti ritmo. 

— Bet ji graži. 

— Ta-a-ip. 

Tuo metu uždanga vėl pakilo. Pradžioje Mardžorė Ferar nesiro- 
dė, ir Somsas kovojo su miegu. Iš tiesų ar dėl Mardžorės „nemokė- 
jimo kalbėti“, ar iš pareigos jausmo, jis nė karto neužsnūdo jai esant 
scenoje, ir, kai tik ji ištardavo ką nors papiktinamo, tuoj pat rūpes- 
tingai pasižymėdavo. Apskritai jis puikiai praleido popietę ir išėjo 
iš teatro gerai pailsėjęs. Važiuodamas taksi, mintyse repetavo sero 
Džeimso Foskisono vaidmenį kryžminės apklausos metu: 

„Jeigu neklystu, panele, jūs vaidinote Oliviją spektaklyje „Atvi- 
raširdis“, pastatytame teatro draugijos „Ner plus ultra“? Ar nenutol- 
sime nuo tiesos, sakydami, kad tai buvo kuklios moters vaidmuo?.. 
Labai gerai. O... ar buvo tenai tokie žodžiai? (Pateikia „riebius kąs- 


nelius“)... Ar šie žodžiai, panele, jums ką nors sako?.. Tikriausiai 


“ Galbūt autorius turi galvoje rusų dramaturgo N. N. Jevreinovo (1879-1953) pjesę „B 
KYAHCax AyIuH“, kuri (angliškai pavadinta „The Theatre of the Soul“) buvo pastatyta Lon- 
done 1920 m. 


nesutiksite, kad šios citatos nepadorios?.. Ne? Ir kad jos turėtų žeisti 
padorių žiūrovų klausą bei griauti jų dorovinius įsitikinimus?.. Ne. 
Vadinasi, jūsų požiūris į dorovę kitoks negu mano ar, drįstu manyti, 
gerbiamų prisiekusiųjų?.. Taip. Ta scena tamsoje — jūs nepasiūlėte 
režisieriui ją praleisti?.. Aišku. Jei neklystu, pjesę statė ponas Kerfju? 
Taip. Ar jūsų santykiai su tuo ponu suteikia jums teisę prašyti, kad 
scena būtų praleista?.. Aha! Aš norėčiau, panele, jums priminti, kad 
tūkstantis devyni šimtai dvidešimt trečiaisiais metais jūs matydavo- 
tės su šiuo ponu kone kasdien... Na, sakysim, tris arba keturis kartus 
per savaitę. Ir vis dėlto jūs tvirtinate, kad jūsų santykiai neleido jums 
užsiminti, kad kukliai jaunai moteriai neturėtų būti siūloma vaidinti 
tokios scenos... Štai kaip? Prisiekusiųjų nuomonę apie jūsų atsaky- 
mą mes sužinosime. Jūs nesate profesionali aktorė, turinti užsidirbti 
pragyvenimui ir daryti viską, *4 liepia režisierius? Ne, taip nėra. Ir 
vis dėlto jūs nesidrovite ateiti čia ir reikalauti nemenkos kompensa- 
cijos už tai, kad privačiame laiške buvo užsiminta, jog nepripažįstate 
jokios dorovės?.. Jūs nesidrovite?..“ Ir taip toliau, ir taip toliau. O, ne! 


Jokios kompensacijos! Ji negaus nė penso! 


1903 


IX skyrius 


VOLTE-FACB** 


Kurstydama sero Aleksandro Makgauno ir Fransio Vilmoto vilūs, 
priiminėdama savaitgalio kvietimus ir vykdydama kitus įsipareigoji- 
mus, dažnai lošdama bridžą, nes taip vylėsi padengsianti kasdienės 
išlaidas, kartais ištaikydama dieną medžioklei ir repetuodama Olivi- 
jos vaidmenį, Mardžorė Ferar buvo beužmirštanti bylą, tik štai po- 
nai Setlvaitas ir Starkas pranešė jai apie Somso siūlomus pusantro 
tūkstančio svarų. Ji vos nepašoko iš džiaugsmo. Šitokia suma leistų 
atsikratyti įkyriausių kreditorių; ji galėtų lengviau atsikvėpti ir iš nau- 
jo apsvarstyti ateities planus. 

Laišką ji gavo penktadienį, prieš Kalėdas, kaip tik tada, kai jau 
rengėsi važiuoti į Niumarketą* pas tėvą, ir skubiai parašė, kad už- 
suks į kontorą pirmadienį, grįždama namo. Vakare pasitarė su tėvu. 
Lordas Čarlzas manė, kad advokatėlis žūt būt nori susitarti, jeigu 
siūlo šitokią sumą, ir todėl nesunku bus išreikalauti atsiprašymą 
raštu. Šiaip ar taip, skubėti neverta, tegul kol kas dar pasikankina. 
Pirmadienį jis ketino parodyti jai savo vienergius žirgus. Todėl Mar- 
džorė grįžo į miestą tiktai gruodžio dvidešimt trečią ir rado kon- 
torą uždarytą. Kažkodėl jai ir į galvą neatėjo, kad advokatai galėtų 
ilsėtis per Kalėdas. Kūčių dieną ji pati išvažiavo dešimčiai dienų, 
todėl į kontorą užsuko tik sausio ketvirtą. Ponas Setlvaitas tebebuvo 


Prancūzijos pietuose, ir ją priėmė ponas Starkas. Jis nedaug težinojo 


* Staigus nuomonės, požiūrio pakeitimas (pranc.). 
* Anglijos žirgų sporto ir žirgininkystės centras. 

apie bylą, tačiau lordo Čarlzo patarimas jam pasirodė išmintingas; 
jis pasiūlė parašyti, kad pusantro tūkstančio svarų bus priimti, jeigu 
priešinga pusė atsiųs raštišką atsiprašymą; nepasisekus jie galės at- 
sisakyti atsiprašymo, bet visada reikia stengtis išpešti kuo daugiau. 
Nors ir nujausdama negera, Mardžorė Ferar sutiko. 

Sausio septintą dieną ji grįžo iš dieninio spektaklio pavargusi, 
sujaudinta plojimų ir Berto Kerfju žodžių: „Šauniai suvaidinai, mie- 
loji“, palydėtų žvilgsniu, primenančiu senas dienas, ir įlindo į karštą 
vonią. Vos spėjus iš jos išlipti, kambarinė pranešė, kad atėjo ponas 
Vilmotas. 

— Tegul palaukia. Pasakykit, Fane, kad ateisiu po dvidešimties 
minučių. 

Susijaudinusi ir apimta švelnių jausmų tarytum prieš atomazgą, 
Mardžorė skubiai apsirengė, apelsinmedžio žiedų esencija pasikvė- 
pino kaklą bei rankas ir nuėjo į studiją. Įžengė be garso. Jaunuolis, 
stovintis kambario viduryje, nusigręžęs nuo durų, matyt, neišgirdo 
jos žingsnių. Priėjusi visai arti, Mardžorė sustojo lūkuriuodama, kol 
jis pajus apelsinų žiedų kvapą. Jis kažkuo priminė rytietišką asilėlį, 
nuleistomis ausimis kantriai laukiantį, kol jo nuvargintą nugarą pris- 
lėgs naujas nešulys. Ir staiga Fransis ištarė: 

— Aš visiškai nusikamavau. 

— Fransi! 

Jaunuolis atsigręžė. 

— O! Mardžore! Negirdėjau, kaip jūs įėjote! 

Ir, suėmęs jos rankas, įsikniaubė į jas veidu. 

Mardžorė valandėlę sutriko. Atrodė taip nesunku atitraukti be- 
viltiškai bučiuojamas rankas ir atkišti džiaugsmo liepsnai lūpas, jei- 
gu jis nebūtų toks senamadiškas, jeigu pagarbi meilė nebūtų tokia 
maloni; ir jeigu ji nejaustų jam kažko daugiau — o gal mažiau? — negu 
aistra. Nejaugi jai lemta, nors ir pavėluotai, patirti paprastą, idilišką 
jaunos merginos meilę — kažką anuomet praleistą? Mardžorė pa- 


sodino Fransį ant sofos, pati atsisėdo šalia ir pažvelgė jam į akis. 

Pasakiška pavasario ryto palaima — jiedu su Fransiu kaip maži vaikai 
miške, ir pasaulis jiems visiškai nerūpi! Ji pasidavė nekaltybės ža- 
vesiui; bandė pagauti kažką nauja, stebuklinga. Vargšas berniukas! 
Kaip malonu pagaliau suteikti jam laimę — pažadėti vedybas, iš ti- 
krųjų ketinant pažadą įvykdyti! Kada? O, kada tik jis pageidauja — 
greitai, labai greitai; kuo anksčiau, tuo geriau! Beveik nesuvokdama, 
kad vaidina jaunutę merginą, ji visai užsimiršo, mėgaudamasi jo 
nuostaba ir džiaugsmu. Fransis degte degė, buvo devintame dangu- 
je — ir nieko daugiau sau neleido! Taip jie išsėdėjo beveik valandą — 
kokia gardžiakvapė bus atsiminimų valanda! — ir tik tada Mardžorei 
toptelėjo, kad pusei devynių pakviesta pietų. Ji priglaudė lūpas prie 
jo lūpų ir užsimerkė. Įkyri mintis sudrumstė ramybę. Ar nevertėtų 
išsklaidyti šią idilę ir šiuolaikiškai įtvirtinti savo teises į jį? Juk jo su- 
sidarytas jos vaizdinys — vienos miglos, gryna apgaulė! Ji pastebėjo, 
kad jo akys darosi nerimastingos, rankų judesiai karštligiški. Mar- 
džorė pasijuto kažkur krintanti. Ji atsistojo. 

— O dabar, brangusis, jums reikia bėgti. 

Kai Fransis išbėgo, Mardžorė nusivilko suknelę ir ėmė šukuotis 
plaukus. Veidrodyje jie atrodė ne tiek rudi, kiek auksiniai... Žvilgsnis 
užkliuvo už kelių laiškų, gulinčių ant tualetinio staliuko. Pirmame 


voke buvo sąskaita, antrame irgi; trečiame tokio turinio laiškas: 


GERBLAMOJI PANELE, 


Apgailestaudami branešame, kad „Ketkotas, Kingsonas tr 
Forsaitas“ atsisakė batakti raštišką atstbrašymą, kurio 7105 rei- 
kalavome, tr atsiėmė savo pasiūlymą in toto. Vadinasi, reikia Tęs- 
11 pradėtą bylą. Tačiau 72e5 turime rimtą bagrindą takėtis, kad pie 


Dakeis savo nuomonę anksčiau, negu byla bus perduota teismui. 


Pasiruošę jumis tarnauti 


SETLVAITAS sz S TARKAS 

Ji numetė laišką ir kurį laiką sėdėjo nejudėdama, tyrinėdama vei- 
drodyje ryškią raukšlelę, įsirėžusią dešinėje lūpų kertelėje, ir kitą — 
kairėje... 


Skubėdamas iš Mardžorės, Fransis Vilmotas galvojo apie gar- 
laivių reisus ir atskiras kajutes, apie jungtuvių ceremoniją ir žiedus. 
Prieš valandą jis buvo puolęs į neviltį; dabar jam atrodė, kad jau se- 
niai žinojo: „Ji per daug nuostabi ir negali neatstumti to tipo, kurio 
nemyli. “ Jis padarys ją Pietų Karolinos karaliene — būtinai padarys! 
Jeigu jai ten nepatiks, parduos „senąją viensėdiją“, ir jie apsigyvens 
ten, kur ji panorės, — Venecijoje (jis girdėjo ją žavintis Venecija); arba 
Niujorke, arba Sicilijoje; su ja jis sutiks gyventi bet kur! Net Londo- 
nas, smelkiamas šalto, sauso vėjo, jam atrodė gražus; visai ne pilkas, 
pilnas netikrumo ir šešėlių labirintas, bet miestas, kuriame galima 
nusipirkti žiedus ir bilietus į garlaivį. Žvarbus vėjas raižė jį tartum 
peilis, tačiau jis nieko nejuto. Vargšas Makgaunas! Jis nekentė jo, net 
mintis apie jį jam buvo atkari, bet dabar pajuto gailestį, pamanęs, 
kaip šiam iš po pat nosies pagrobiamas išsvajotas laimikis. O visos 
tos dienos, savaitės ir mėnesiai, kai jis tarsi drugys sukosi aplink 
liepsną, apsidegindamas silpstančius sparnus, dabar atrodė savaime 
suprantamas sielos žengimas į rojų. Dvidešimt ketveri — ir jam, ir jai; 
prieš akis dar visa palaimos amžinybė! Fransis jau regėjo Mardžorę 
savo namų verandoje. O pasijodinėjimai! Ir naujas automobilis, ge- 
resnis už senąjį „Fordą“. Juodukai ją dievins — tokią didingą ir baltą! 
Ir pasivaikščiojimai tarp azalijų pavasarį, kurio kvapas beveik jun- 
tamas ore; ne — tai kvepia jo rankos, kuriomis buvo ją lietęs! Fransis 
suvirpo ir nuskubėjo toliau tuščia gatve; rytų vėjas lenkė plikas ša- 
kas, šaltoje naktyje spindėjo žvaigždės. 

Viešbučio vestibiulyje jam padavė vizitinę kortelę. 

— Pone Vilmotai, jūsų laukia kažkoks ponas. 

Seras Aleksandras sėdėjo laukiamojo kampe su cilindru ranko- 


se. Jis atsistojo ir priėjo prie Fransio Vilmoto, niūrus, kresnas. 

— Aš jau seniai rengiausi pas jus užeiti, pone Vilmotai. 

— Iš tiesų? Ar galiu jums pasiūlyti kokteilį arba stiklą chereso? 

— Ačiū, nereikia. Ar jums žinoma, kad aš susižadėjęs su panele 
Ferar? 

— Buvo žinoma, pone. 

Matydamas šį raudoną, karingą veidą su styrančiais ūsais ir de- 
gančiomis akimis, Fransis vėl pajuto neapykantą; gailestis išgaravo. 

2 Ar žinote, kad man labai nepatinka dažni jūsų vizitai? Mūsų 
šalyje neįprasta asistuoti susižadėjusiai merginai. 

— Apie tai tegul sprendžia pati panelė Ferar, — šaltai atsakė Fran- 
sis Vilmotas. 

Makgauno veidas dar labiau išraudo. 

— Jeigu nebūtumėt amerikietis, seniai jums būčiau pataręs veng- 
ti tų namų. 

Fransis Vilmotas nusilenkė. 

— Tai kaip? Ar tai pažadate? 

— Leiskite man neatsakyti. 

Makgaunas pasilenkė į priekį. 

— Perspėjimą gavote, — tarė jis. — Jeigu nepaklausysite, saugo- 
kitės. 

— Ačiu, įsidėmėsiu, — ramiai atsakė Fransis Vilmotas. 

Makgaunas tebestovėjo, lėtai linguodamas. Gal ketina smogti? 
Fransis Vilmotas susikišo rankas į kelnių kišenes. 

— Jūs įspėtas, — išspaudė Makgaunas ir pasisuko ant kulno. 

— Labanakt! — pasakė Fransis Vilmotas ketvirtainei nutolstan- 
čiai nugarai. 

Kalbėdamas jis buvo švelnus, mandagus, tačiau kaip neapkentė 
šito žmogaus! Jeigu ne jį užplūdęs džiaugsmas, viskas galėjo baigtis 


blogiau! 


€1958 


X skyrius 


NUOTRAUKOS 


Seras Lorensas pasiūlė Maiklui Kalėdas praleisti Lipinghole ir daly- 
vauti kasmetinėje medžioklėje. Tarp pakviestųjų buvo du politikai 
praktikai ir vienas ministras. 

Rukomajame, kur susirinkdavo vyrai, o kartais ir moterys, sve- 
čiai ilsėdavosi susėdę į senus minkštus odinius fotelius, nerūpestin- 
gai permesdami vienas kitam pokalbio kamuolį ir neliesdami tokių 
painių dalykų kaip fogartizmas. Tačiau pasitaikė valandėlių, po ku- 
rių Maiklas ėmė geriau nuvokti politinės veiklos esmę ir labiau gerbti 
politikus praktikus. Netgi šiomis švenčių dienomis jie guldavo vėlai, 
o keldavosi anksti, rašė laiškus, peržiūrinėjo prašymus, gilinosi į vy- 
riausybės ataskaitas. Abu buvo tvirti, mėgo pavalgyti, gėrė kaip dera 
vyrams ir niekada neatrodydavo pavargę. Visada būdavo dailiai nu- 
siskutę, sveikos išvaizdos, mėgo šaudyti, nors ir netaikliai. Ministras 
medžioti nėjo, mieliau žaidė su Flere golfą. Maiklas perprato jų siste- 
mą: reikia iki begalybės perkimšti protą; nepalikti laiko planams, jaus- 
mams, svajonėms. Veikti ir jokiu būdu nekelti sau kokių nors tikslų. 

Jie nepuolė niekinti fogartizmo d /2*5 „Evening Sun“, tiktai uždavė 
Maiklui tuos pačius klausimus, kuriuos jis ne kartą buvo kėlęs pats 
sau. 

— Gerai, bet kaip jūs visa tai įgyvendinsite? Jūsų planas tikriau- 


siai labai geras, bet jis ištuštins žmonėms kišenes. Apie pragyvenimo 


** Panašiai kaip (pranc). 

pabranginimą neverta nė galvoti — šalyje ir taip viskas apmokestinta. 
O jūsų fogartizmui reikia pinigų, pinigų, pinigų. Galite rėkti, kol 
užkimsit, kad po dešimties arba dvidešimties metų grąžinsite jiems 
penkeriopai — niekas jūsų neklausys. Galite sakyti: „Kitaip viskas 
nueis po velnių“, bet jokia čia naujiena — daugelis mano, kad ir taip 
viskas nuėjo po velnių, tačiau nemėgsta, kai apie tai kalbama. Kiti, 
ypač pramonininkai, tiki vien tuo, kuo nori tikėti. Jie negali pakęsti, 
kai kas „vaidina vargšą“, nors tikslas būtų ir pats kilniausias. Žadė- 
kite atgaivinti prekybą, sumažinti mokesčius, padidinti atlyginimus 
arba įvesti turto mokestį, ir mes, partijoje, tikėsime, kad jums sekasi, 
kol įsitikinsime, kad ir jūs bejėgis. Bet jūs norite apriboti prekybą ir 
padidinti mokesčius ateities labui. Argi taip galima! Politikoje tik 
kortos maišomos, sudėtimi ir atimtimi neužsiimama. Žmones išju- 
dina apčiuopiama nauda arba, kaip karo metu, virš galvos pakibęs 
pavojus. Sensacijų reikia atsisakyti. 

Trumpai tariant, jie buvo protingi žmonės, tačiau nepataisomi 
fatalistai. 

Po šių ramių pokalbių Maiklas daug geriau perprato politiko 
profesiją. Jam labai patiko ministras; kuklaus būdo, malonių manie- 
rų, jis turėjo sumanymų, kaip tobulinti savo ministerijos veiklą, ir 
stengėsi tuos sumanymus įgyvendinti; gal turėjo dar ir kitų minčių, 
bet laikė jas paslaptyje. Buvo matyti, kad jis žavisi Flere, moka ge- 
riau klausytis negu anie du. Be to, ir pasakė šį tą daugiau negu jie. 

— Aišku, tai, ką įstengsim atlikti, gal pasirodys labai menka, ir 
laikraščiai ims rėkti. Bet, ko gero, šio triukšmo priedangoje pavyks 
padaryti rimtų pakeitimų, kuriuos žmonės pastebės tik tada, kai at- 
sidurs prieš įvykusį faktą. 

— Spaudos pagalba aš nelabai tikiu, — tarė Maiklas. 

— Matote, kito balso mes neturime. Palaikomas rėksmingiausių 
laikraščių, jūs galėtumėt įgyvendinti net savąjį fogartizmą. Didžiau- 
sias jūsų kliuvinys — lėtėjantis miestų augimas per pastaruosius pu- 


santro šimto metų ir įsišaknijęs požiūris, kad Anglija neatskiriamai 

susijusi su pramone bei jūrų prekyba. O miestietiškas mąstymas — 
tai niekada neišsenkanti viltis. Kalbos apie artėjančią nelaimę jiems 
nepatinka. Daugelis nuoširdžiai mano, kad galima viską palikti po 
senovei ir šitaip netgi bus geriau. Aš taip nemanau. Ko gero, laips- 
niškai įmanoma ir įgyvendinti tai, ką siūlo senasis Fogartas. Veikiau- 
siai net vaikų emigracija taps būtinybe, — bet tada niekas nevadins 
šito fogartizmu. Išradėjo likimas! Tas, kuris pirmas tai suprato, bus 
pamirštas. Be to, — niūriai pridūrė ministras, — jo teorija tikriausiai 
bus pripažinta per vėlai. 

Tą pačią dieną vienas spaudos sindikatas paprašė leidimo pri- 
imti jų atstovą ir duoti jam interviu Maiklui patogiu laiku. Nurodęs 
dieną ir valandą, Maiklas pasiruošė nuodugniai išdėstyti savo tikė- 
jimą. Atstovas pasirodė esąs fotografas, ir Maiklo tikėjimas buvo 
įamžintas vienintelėje nuotraukoje: „Bakingemšyro atstovas aiškina 
fogartizmo principus mūsų korespondentui“. Tačiau fotoaparatas 
iš tiesų nesnaudė. Buvo nupaveiksluota šeimyninė grupė priešais 
namą: „Iš dešinės į kairę — ponas Maiklas Montas, parlamento na- 
rys, ledi Mont, pono Maiklo Monto žmona, seras Lorensas Montas, 
baronetas““ Nupaveiksluota Flerė: „Pono Maiklo Monto žmona su 
Kitu ir Dendžiu.“ Nupaveiksluotas namo sparnas, pastatytas Jokū- 
bo Pirmojo? stiliumi. Nupaveiksluotas rūkantis pypkę ministras, 
„besimėgaujantis kalėdiniu poilsiu“. Nupaveiksluotas sodo kampe- 
lis: „Senovinis dvaras“. Paskui buvo priešpiečiai. Po priešpiečių nu- 
paveiksluoti visi svečiai ir šeimininkai: „Svečiuose pas serą Lorensą 
Montą, Lipinghole“; ministras sėdėjo ledi Mont dešinėje, o minis- 
tro žmona sero Lorenso Monto kairėje. Ši nuotrauka būtų labiau 
pavykusi, jeigu Dendis, kurio per neapsižiūrėjimą neįtraukė į gru- 
pę, nebūtų staiga puolęs fotoaparato stovo. Nupaveiksluota atski- 
rai Flerė: „Pono Maiklo Monto žmona — žavinga Londono salono 


šeimininkė“ Fotografas buvo girdėjęs, kad Maiklas atlieka įdomų 

eksperimentą, — ar negalėtų jis nupaveiksluoti fogartizmą tikrovė- 
je? Maiklas šyptelėjo ir tarė: „Taip, jeigu tik fotoaparatui nepakenks 
pasivaikščiojimas““. 

Tie pasuko giraitės link. Kolonija gyveno kasdienį gyvenimą — 
Bodikas su dviem darbininkais statė perinimo patalpą, Sveinas, rū- 
kydamas cigaretę, skaitė „I5e Dai MasF“, Bergfeldas sėdėjo, parė- 
męs galvą delnais, o ponia Bergfeld plovė indus. 

Fotoaparatas padarė tris nuotraukas. Maiklas pastebėjo, kad 
Bergfeldas ėmė drebėti, ir priminė fotografui, kad jis pavėluos į 
traukinį. Tas dar spėjo nupaveiksluoti Maiklą priešais trobelę, išger- 
ti dvare du puodelius arbatos ir atsisveikinti. 

Vakare, kai Maiklas lipo laiptais į miegamąjį, prie jo priėjo vy- 
resnysis liokajus. 

— Pone Maiklai, bufetinėje jūsų laukia tasai Bodikas. Regis, ten 
jiems kažkas atsitiko, pone. 

— Tikrai! — išsiblaškęs pasakė Maiklas. 

Ten, kur Maiklas vaikystėje praleido daug laimingų valandėlių, 
dabar stovėjo Bodikas; jo išbalusiu veidu sruvo prakaitas, o tamsios 
akys blizgėjo. 

— Vokiečio nebėra, pone. 

— Nebėra? 

— Pasikorė. O žmonai visai blogai. Aš jį nukabinau, o Sveiną 
pasiunčiau į kaimą. 

— Dieve mano! Pasikorė! Bet kodėl? 

— Pastarąsias tris dienas elgėsi labai keistai, o fotografas visai jį 
pribaigė. Ar eisit su manim, pone? 

Jie pasiėmė žibintą ir išėjo, o Bodikas pasakojo toliau: 

— Kai tik jūs šią popietę išėjote, jis ėmė visas drebėti ir kartoti, 
kad iš jo tyčiojamasi. Patariau nekvailioti ir vėl ėmiausi darbo. Bet 
kai grįžau gerti arbatos, jis vis dar drebėjo, kalbėjo apie savo garbę 
ir santaupas. Sveinui tos kalbos lindo per gerklę, ir jis iš jo šaipėsi, o 


ponia Bergfeld sėdėjo kampe balta kaip drobė. Liepiau Sveinui lie- 

žuvį prikąsti. Tada Fricas pamažu aprimo ir kiurksojo nejudėdamas, 
kaip kiurksodavo ištisomis dienomis. Ponia Bergfeld įpylė mums 
arbatos. Paskui aš dar nuėjau baigti darbo. Kai grįžau septintą, jie- 
du vėl akis braižėsi, o ponia Bergfeld pastriūbomis verkė. „Nejaugi 
jums visai negaila žmonos?“ — papriekaištavau. „Henri Bodikai, — 
tarė jis, — /454 aš nekaltinu, jūs visada man buvote draugiškas. Bet 
šitas Sveinas — tikra kiaulė“? Ir stvėrė nuo stalo duonriekį. Atėmiau 
iš jo peilį ir ėmiau raminti. „,O-o! — atsiduso jis, — /4s nė nežinot, kas 
yra savigarba.“ O Sveinas dėbtelėjo į jį ir išsiviepė. „Savigarba! — drė- 
bė jis. —- Ne tau, kvaiša, apie savigarbą pliaukšti“ Tada supratau, kad, 
kol mes čia, jis niekaip nenusiramins, ir išsivedžiau Sveiną į smuklę. 
Grįžome dešimtą, ir Sveinas iš karto atsigulė, o aš nuėjau į virtuvę. 
Ten sėdėjo jo žmona. „Ar jis jau miega?“ — paklausiau. „Ne, - atsakė 
ji, — išėjo prasivėdinti. Oi, Henri Bodikai! Nė nebežinau, ką su juo 
daryti!“ Paskui ji man papasakojo apie jo rūpesčius ir visa kita — 
tikrai šauni moteriškė. Staiga ji sako: „Henri Bodikai, man baisu. 
Kodėl jis iki šiol negrįžta?“ Mes išėjome jo ieškoti, ir kaip jūs manot, 
pone, kur jį radom? Žinot tą didelį medį, kurį rengėmės nukirsti? 
Prie medžio buvo paliktos kopėčios, o viršuje pririšta virvė. Mėne- 
sienoje jis pamatė kopėčias, užlipo, užsinėrė virvę ant kaklo ir nu- 
šoko. Aptikom jį tabaluojantį šešių pėdų aukštyje, kojas padžiovusį. 
Pažadinau Sveiną, atnešėm į namus ir... Tokio malonumo niekam 
nelinkėčiau! Vargšė moteris, man taip jos gaila, pone... Nors antra 
vertus — gal ir geriau, kad jo nebėra, —- nemokėjo prisitaikyti. Tas ti- 
pas su fotoaparatu būtų daug davęs, kad nupaveiksluotų tai, ką mes 
matėm mėnesienoje. 

„Fogartizmas tikrovėje! — nusiminęs pamanė Maiklas. — Toks 


pirmasis pamokymas!“?? 


* Žodžių žaismas, besiremiantis panašiu žodžių skambesiu: pavardė Swain ir sine — kiaulė 
(angl). 

* Taip sakoma pamaldų metu, baigus skaityti pirmą iš dviejų tai dienai skirtų Šventojo Rašto 
ištraukų. 

Blausioje mėnulio šviesoje ir šaltame vėjyje trobelė atrodė niū- 
riai. Ponia Bergfeld klūpojo prie pušinio stalo, ant kurio buvo pa- 
guldyti vyro palaikai; jo veidas buvo pridengtas nosine. Maiklas 
uždėjo ranką jai ant peties. Ponia Bergfeld dirstelėjo į jį paklai- 
kusiomis akimis, paskui vėl nulenkė galvą ir ėmė krutinti lūpas. 
„Meldžiasi! - pamanė Maiklas. — Tiesa, juk ji katalikė!“ Jis pasivedė 
Bodiką ; šalį. 

— Geriau, kad ji nematytų Sveino. Aš pats su juo pasikalbėsiu. 

Kai atvažiavo policija ir gydytojas, Maiklas pasišaukė kirpėją, 
kuris mėnulio šviesoje atrodė panašus į vaiduoklį. Kirpėjas buvo 
labai sukrėstas. 

— Sveinai, jūs galite pernakvoti pas mus. 

— Gerai, pone. Aš visai nenorėjau įžeisti to bėdžiaus. Bet jis taip 
rietė nosį, O juk ir man nelengva. Atrodė, kad tik jis vienas nelaimin- 
gas. Kai pasibaigs tardymas, iš karto išvažiuosiu. Jei dar pabūsiu be 
saulės, man toks pat galas. 

Maiklas pajuto palengvėjimą: dabar Bodikas liks vienas. 

Kai pagaliau grįžo namo su Sveinu, Flerė jau miegojo. Dėl tokių 
naujienų jos nežadino ir ilgai gulėjo, bandydamas sušilti, mąstyda- 
mas apie didžiąją kliūtį kelyje į bet kokį išsigelbėjimą — žmogišką- 
ji veiksnį. Ir, nepajėgdamas nuvyti vaizdo moters, palinkusios virš 
negyvo šalto kūno, Maiklas ilgėjosi jauno, gretimoje lovoje gulinčio 
kūno šilumos. 

Fotografuota buvo pačiu laiku. Tris dienas nebuvo laikraščio, 
neišspausdinusio straipsnelio, pavadinto: „Tragedija Bakingemšy- 
ro dvare“, „Vokiečio aktoriaus savižudybė“, „Drama Lipinghole“, 
„Tragiškas eksperimento galas“. Straipsnelius gyvino nuotrauka: 
„Iš dešinės į kairę: ponas Maiklas Montas, Bakingemšyro atstovas, 
Bergfeldas, vėliau pasikoręs vokietis aktorius, ponia Bergfeld“. 

„The Evening Sun“ parašė veikiau liūdną negu piktą straipsnį: 

„Vokiečio aktoriaus savižudybė sero Lorenso Monto dvare Li- 


pinghole turi netikėtą groteskinį ir pamokomą atspalvį. Tas nelai- 

mėlis buvo vienas 1š trijų bedarbių, kuriuos jaunasis Bakingemšyro 
atstovas parlamente, neseniai atkreipęs dėmesį „fogartizmo“ gyni- 
mu, įtraukė į savo eksperimentą. Kodėl, ragindamas anglus grįžti 
„prie žemės“, pasirinko vokietį, nelabai aišku; tačiau, nesigilinant 
į smulkmenas, šis netikėtas įvykis parodo, kokie bergždi mėgėjiški 
bandymai rasti sprendimą ir kokios bevaisės pastangos sumažinti 
nedarbą, kol pakenčiame svetimtaučius, plėšiančius kąsnį iš burnos 
mūsų tautiečiams.“ Tame pačiame numeryje buvo vedamasis, pava- 
dintas „Svetimtaučiai tarp mūsų“. Tyrimas sulaukė didžiulio dėme- 
sio. Buvo žinoma, kad trobelėje gyveno trys vyrai ir viena moteris, 
todėl visi tikėjosi sensacingos įvykių plėtotės ir pasijuto gerokai ap- 
vilti, kai parodymai neatskleidė jokių meilės nuotykių. 

Flerė su vienuoliktuoju baronetu iš karto po apklausos grįžo į 
miestą. Maiklas palaukė laidotuvių — katalikų kapinėse už kelių my- 
lių. Jie su Bodiku ėjo paskui ponią Bergfeld. Iš pilko kaip antkapinis 
akmuo dangaus dulkė šlapdriba, o kukmedžiai stovėjo pliki ir tam- 
sūs. Maiklas užsakė didelį vainiką ir, kai jį uždėjo ant kapo, pagal- 
vojo: „Anksčiau aukodavo žmones, paskui avinus, o dabar gėles! 
Pažanga? Kažin!“ 

Nora Kerfju sutiko priimti ponią Bergfeld į Betnel Gryną virėja, 
ir Maiklas dvaro automobiliu nuvežė našlę į Londoną. Ilgos kelionės 
metu grįžo jausmai, tūnoję užmarštyje nuo karo pabaigos. Žmogaus 
širdis, aprengta ir susagstyta visomis padėties, turtinių teisių, elge- 
sio, sąlyginumų, rasės ir klasės sagomis, lieka ta pati širdis, kai ją 
apnuogina sielvartas, meilė, neapykanta arba juokas. Bet kaip retai 
ji apsinuogina! Gyvenime visi ligi paskutinės sagos susisagstę! Gal 
taip ir geriau — nuogybė reikalauja didžiulės įtampos! Jam pačiam la- 
bai palengvėjo, kai pamatė Noros Kerfju veidą ir išgirdo ją linksmai 
kreipiantis į ponią Bergfeld: 

— Prašom į vidų, brangioji, išgersime arbatos! 

Nora Kerfju buvo iš tų žmonių, kuriems širdies apnuoginimas 


nesukelia nei įtampos, nei gėdos. 

Grįžęs namo, Maiklas rado Flerę „bimetalinėje svetainėje“. Iš 
kailinių apykaklės kyšojo tokie įraudę skruostai, lyg ji ką tik būtų 
lėjusi iš lauko. 

— Buvai pasivaikščiot, vaikuti? 

— Taip, aš... — ji užsikirto, keistai pažvelgė į Maiklą ir paklausė: — 
Ar tas reikalas jau baigtas? 

— Jau, ačiū Dievui. Užkoriau tą vargšę Norai Kerfiju. 

Flerė nusišypsojo. 

— O taip! Nora Kerfiju! Juk 7 aukojasi kitiems, o savęs nepaiso, 
ar ne? 

— Taip, — gana aštriai atsakė Maiklas. 

— Naujoji moteris. O aš darausi senamadiška. 

Maiklas suėmė delnais jos skruostus. 

— Kas tau, Flere? 

— Nieko. 

— Ne, kažkas yra. 

— Matai, šiek tiek įgrysta būti pamirštai, lyg netikčiau niekam 
"daugiau — tik žaisti su Kitu ir patraukliai atrodyti. 

Įžeistas ir suglumęs Maiklas nuleido rankas. Iš tiesų jis nesitarė 
su ja dėl savo „beskatikių“, neabejojo, kad jai tos kalbos bus nuobo- 
džios arba sukels juoką: „Nieko iš to neišeis!“ O ar kas išėjo? 

— Flere, jeigu tave kas nors domina, visada gali manęs klausti. 

— Ne! Aš nenoriu kišti nosies į tavo reikalus. Man savų pakanka. 
Jau gėrei arbatos? 

— Bet pasakyk, kas atsitiko? 

— Mielas berneli, jau klausei, ir aš atsakiau — nieko. 

— Nepabučiuosi manęs? 

— Žinoma, pabučiuosiu. Dabar maudo Kitą. Gal nori pažiūrėti? 

Kiekvienas dūris vis labiau skaudino. Flerė kentė kažkokią kri- 
Zę, O jis nežinojo, ką daryti. Negi jai nemalonu, kad jis ja žavisi, jos 
geidžia? Ko jai reikia? Kad pripažintų, jog ji ne mažiau už jį domi- 


si — šalies ateitimi? Aišku! Bet ar ji domisi? 

— Kaip sau nori, — pareiškė Flerė, — O a£ gersiu arbatą. Ar ta nau- 
joji moteris labai įspūdinga? 

Pavydas? Neapsakomai kvaila! Ir Maiklas ramiai tarė: 

— Ne visai tave supratau. 

Flerė pažvelgė į jį tyrų tyriausiomis akimis. 

— O Dieve! — pasakė Maiklas ir išėjo iš kambario. 

Savo kabinete jis atsisėdo prieš „Baltąją beždžionę“. Ši strateginė 
pozicija padėdavo geriau įsiskverbti į šeimos santykių gelmę. Flerė 
visada nori būti pirma — vaidinti pagrindinį vaidmenį. Kas pakliu- 
vo į jos kolekciją, turi atsisakyti savo gyvenimo! Šis skausmingas 
spėjimas Maiklą išgąsdino. Ne, ne! Tiesiog ji įprato prie sidabrinio 
šaukšto burnoje ir negali su juo persiskirti. Ji pyksta, kad jis domisi 
ne tik ja, teisingiau, pyksta ant savęs, kad ji tuo pačiu nesidomi. Galų 
gale tai net pagirtina. Ji pyksta ant savęs, kad yra tokia egocentriška. 
Vargšelė! „Reikia būti atidesniam, — pamanė Maiklas, — nes dar, ko 
gero, suvaidinsiu šiuolaikinį trijų dalių romaną.“ Ir jo mintys neju- 
čiomis nukrypo į mokslo šaką, anot kurios pagal simptomus galima 
nustatyti bet kokio reiškinio priežastį — cha! Jis prisiminė, kaip vai- 
kystėje guvernantė užrakindavo jį kambaryje, — nuo tada jis nekentė 
bet kokio pasikėsinimo į savo laisvę. Psichoanalitikai pasakytų, kad 
šios baimės priežastis yra guvernantė. Netiesa — kitam berniukui į 
tai būtų nusišvilpt; priežastis — jo charakteris, susiformavęs anks- 
čiau, negu atsirado guvernantė. Jis paėmė nuo rašomojo stalo Flerės 
nuotrauką. Jis myli šitą veidą, niekada nesiliaus mylėjęs. Jeigu ji turi 
trūkumų, — na ir kas? O ar jam jų stinga? Čia viso labo komedija, 
nėra ko jos versti tragedija! Ir humoro jausmo Flerei nestinga! Ar 
tikrai? O gal stinga? Ir Maiklas smelkte įsismelkė akimis į veidą 
nuotraukoje... 

Bet, kaip daugelis sutuoktinių, jis nustatinėjo diagnozę, nežino- 
damas visų faktų. 

Flerė mirtinai nuobodžiavo Lipinghole. Net kolekcionuoti mi- 


nistrą jai pabodo. Nuo Maiklo ji tai slėpė. Bet aukojimasis nepigiai 

atsieina. Į Londoną ji grįžo nusistačiusi prieš bet kokią visuome- 
ninę veiklą. Tikėdama, kad nuotaika pragiedrės, jei nusipirks porą 
skrybėlaičių, pasuko į Bondo gatvę. Ties Berlingtono gatvės kampu 
kažkoks jaunuolis stabtelėjo ir nukėlė prieš ją skrybėlę. 

— Flere! 

Vilfridas Dezertas! Koks sulysęs, įdegęs! 

— Jūs! 

— Taip. Ką tik grįžau. Kaip laikosi Maiklas? 

— Puikiai. Beje, jis išrinktas į parlamentą. 

— Po šimts! O kaip jūs? 

— Kaip matot. Ar ten buvo smagu? 

— Taip. Aš čia tik trumpam. Rytai mane pavergė! 

— Užsuksit pas mus? 

— Nemanau. Matote, karštu nudegęs... 

— Taip, /4s iš tiesų tamsiai nudegęs! 

— Likit sveika, Flere. Visai nepasikeitėt, gal tik pagražėjote. O 
Maiklą aš kur nors sutiksiu. 

— Likit sveiki! 

Flerė nuėjo neatsigręždama, o paskui pasigailėjo, kad nepažiūrė- 
jo, ar Vilfridas taip pat nuėjo neatsigręždamas. 

Ji atsisakė Vilfrido dėl... taip, dėl Maiklo, kuris... kuris tai pamir- 
šo! Iš tiesų — ji per daug aukojasi! 

O trečią valandą jai atnešė raštelį. 

— Pasiuntinys, ponia, laukia atsakymo. 


Ji atplėšė voką, antspauduotą ,„Kosmopolio“ viešbutis“. 


PONLA, 


Atliskit, kad trukdome, bet esame keblioje padėtyje. Ponas 
Fransis Vilmotas, jaunas amerikietis, gyvenantis šiame viešbutyje 
nuo spalio pradžios, dideliam mūsų abgailestavimiui susirgo plaučių 
uždegimu. Gydytojas mano, kad jo būklė labai pavojinga. Viską 

absvarstę, nutarėme apžiūrėti Jo daiktus, kad galėtume pranešti 
draugams; bet neradome nieko, išskyrus Jūsų vizitinę kortelę. Todėl 
drįstam prašyti Jūsų pagalbos. 


Pasiruošęs Juris tarnauti 


(adoiinistracijos vardu) 


Flerė žiūrėjo į neįskaitomą parašą, ir jos širdį, užplūdo kartėlis. 
Džonas atsiuntė jai Fransį tarsi tam, kad praneštų apie savo laimę, 
o jos priešė paveržė šį pasiuntinį! Tai kodėl toji ragana jo neslau- 
go? Tiek to! Vargšas berniukas! Guli susirgęs viešbutyje, ir nė gyvos 
dvasios šalia! 

— Koukeri, pakvieskit man taksi. 

Važiuodama į viešbutį, Flerė šiek tiek jaudinosi dėl „angelo sar- 
go“ vaidmens. 

Ji prisistatė, kas esanti, ir ją nuvedė į du šimtai devintą kambarį. 
Ten buvo kambarinė. Gydytojas, pranešė ji, iškvietė slaugę, bet toji 
dar neatėjo. 

Fransis Vilmotas, išraudęs nuo karščio, gulėjo aukštielninkas, 
paramstytas pagalvėmis; jo akys buvo užmerktos. 

— Ar seniai jis serga? 

— Aš pastebėjau, ponia, kad jis nesveikuoja, bet atgulė tik šian- 
dien. Liga, manau, labai užleista. Gydytojas sako, kad jį reikia su- 
vynioti į drėgną paklodę. Vargšas ponas, taip jo gaila. Jis beveik be 
sąmonės. 

Fransio Vilmoto lūpos krutėjo; matyt, buvo bepradedąs klie- 
dėti. 

— Atneškite arbatos su citrina, kuo silpnesnės ir karštesnės. 
Greičiau! 

Kambarinei išėjus, Flerė priglaudė vėsią ranką Fransiui prie 
kaktos. 

— Na kaip, Fransi? Kas jums skauda? 

Fransio Vilmoto lūpos liovėsi krutėjusios. Jis atsimerkė ir pa- 
žvelgė į ją blizgančiomis akimis. 

— Jeigu mane išgydysit, — tarė jis, — aš imsiu jūsų nekęsti. Kuo 
greičiau mirsiu, tuo geriau! 

Ji atitraukė ranką nuo Fransio kaktos ir priglaudė kitą; karštis 
tiesiog svilino delną. Jo lūpos vėl ėmė be garso krutėti. Šis bepras- 
mis daug sakantis šnabždėjimas ją baugino, bet ji nesitraukė ir pa- 
kaitomis dėjo rankas ant kaktos, kol grįžo kambarinė su arbata. 

— Atėjo slaugė, ponia. Ji tuoj bus čia. 

— Įpilkite arbatos. Na, Fransi, gerkit! 

Jis kaleno dantimis, o lūpomis kartą kitą sriūbtelėjo. Flerė grąži- 
no puoduką ir atsistojo. Fransio akys vėl užsimerkė. 

— Oi, ponia, — sušnibždėjo kambarinė, — 4475 jam bloga! Toks 
puikus jaunas ponas! 

— Ar nežinot, kiek jis turi temperatūros? | 

— Girdėjau gydytoją sakant, kad virš keturiasdešimties. Štai ir 
slaugė, ponia. 

Flerė nuėjo jos pasitikti. 

— Čia ne visai paprastas atvejis... matot, jis 2077 numirti. Manau, 
jog kalta nelaiminga meilė. Gal padėti jums jį apvynioti? 

Joms užbaigus darbą, Flerė neskubėjo išeiti ir dar kartą pažvelgė 
į Fransį. Jo blakstienos buvo ilgos ir tamsios; jis panėšėjo į mažą 
berniuką. 

Flerei išėjus pro duris, kambarinė palietė jai ranką. 

— Aš radau šitą laišką, ponia. Ar parodyti jį gydytojui? 


Flerė perskaitė: 


MANO MIELAS VARGSELI, 


Vakar es buvom bamišę. Iš to meko gero neišeas. Aš ne 
iš tų, kurie miršta dėl sudauž ytos širdies; nermirat tr Jūs, nors, 


gavęs laišką, gal man baprieštarausit. Grįžkit į Pietus bas savo 

Juodukus tr bamirškit mam. Aš ten neištverčiau. Negaliu būti 
neturtinga. Teks imti savąjį škotą ir eiti nuž ymėtu keliu. Neverta 
svajoti abie tdilę, kuriai nesukuria 


Jūsų nelaimingoje (Šią akimirką) 
MARDŽORĖ 


Aš taip nusprendžiau — tvirtai nusprendžiau. Daugiau pas 


mane neateskite tr neskaudinkite sau Grdies. M. 


— Taip ir maniau! — tarė Flerė. — Ir slaugei sakiau. Paslėpkite laiš- 
ką ir, jeigu pasveiks, atiduokite jam. O jeigu ne, tada sudeginkit. Aš 
ateisiu rytoj. — Šyptelėjusi ji pažvelgė į kambarinę ir pridūrė: — Čia ne 
mano laiškas! 

— Na žinoma, ponia... panele... aš nė nepamaniau! Vargšas jau- 
nasis ponas! Argi tikrai negalima jam pagelbėti? 

— Nežinau. Tikriausiai ne... 

Visa tai ji nuslėpė nuo Maiklo ir pajuto, kad kerštas teikia jai 
pasitenkinimą. Ne jis vienas nutyli savo asmeninius — ar visuome- 
ninius — reikalus! 

Kai Maiklas ištarė „O Dieve!“ ir išėjo iš kambario, Flerė priėjo 
prie lango. Keista, kad vėl sutiko Vilfridą! Jos širdis nesuvirpėjo, 
tačiau kankino nežinia, ar tebevaldo jį. Aikštėje buvo tamsu kaip 
tą paskutinį kartą, kai matė jį prieš pabėgant į Rytus, — veidas, pri- 
spaustas prie stiklo, kurį dabar lietė pirštais. ,„Karštu nudegęs!..“ 
Ne! Ji nenori dar kartą jo pažeminti, mėgdžioti Mardžorę Ferar, 
kuri pamėgdžiojo ją. O kas, jei Vilfridas nebūtų išplaukęs į Rytus, 
o susirgęs plaučių uždegimu kaip vargšas Fransis? Ką ji tada būtų 
dariusi? Leidusi jam mirti iš ilgesio? O ką turėtų daryti dabar, kai 
perskaitė Fransiui skirtą laišką? Papasakoti viską Maiklui? Ne, jis 
laiko ją lengvapėdiška ir neatsakinga. Palauk! Ji dar jį pamokys! O 


ką daryti su ta seserimi, ištekėjusia už Džono? Nusiųsti telegramą? 

Bet slaugė sakė, kad liga greit pasieks kritinį tašką, todėl ji nespės 
laiku atvykti iš Amerikos! Flerė vėl grįžo prie židinio. Įdomu, kokia 
ta Džono žmona? Viena iš naujųjų moterų kaip Nora Kerfju ar tie- 
siog besilinksminanti amerikietė, daranti taip, kaip jai patinka? Bet 
ir Ameriką pasieks ta naujoji mada, — nors ir ne iš Paryžiaus. Anė 
Forsait! Stovėdama prie karščiu tvoskiančio židinio, Flerė suvirpė- 
jo. Paskui užlipo į viršų, nusiėmė skrybėlaitę ir ėmė atidžiai tyrinė- 
ti savo atvaizdą veidrodyje. Veidas skaistus, rausvas, akys giedros, 
kakta lygutėlė, plaukai kiek priploti. Ji papureno plaukus ir nuėjo į 
vaiko kambarį. 

Vienuoliktasis baronetas miegojo ir sapnuodamas atrodė veiklus 
ir ryžtingas. Greta lovelės, įbedęs nosį į grindis, gulėjo Dendis, o 
prie stalo siuvo auklė. Prieš ją gulėjo laikraštis su nuotrauka: „Ponia 
Mont su Kitu ir Dendžiu“. 

— Kaip jums patinka, aukle? 

— Visai nepatinka, ponia. Kitas ten atrodo kaip visiškas neišma- 
nėlis — argi galima taip fotografuoti? 

Flerė paėmė laikraštį, ir žvitrios jos akys pastebėjo, kad po juo 
paslėptas kitas. Ant stalo gulėjo ir antrasis jos atvaizdas: „Ponia 
Mont, daili, jauna Londono salono šeimininkė, kuri, kalbama, ne- 
trukus bus atsakovė vienoje aukštuomenės byloje“ Kiek aukščiau 
buvo dar viena nuotrauka su užrašu: „Panelė Mardžorė Ferar, ža- 
vinga markizo Šropšyro vaikaitė, susižadėjusi su seru Aleksandru 
Makgaunu, parlamento nariu.“ 


Flerė numetė laikraštį ant stalo. 

ELIAI... 

Pietų, kuriuos Mardžorė Ferar taip netikėtai prisiminė, ją buvo pa- 
kvietęs Makgaunas, ir, kai ji atvažiavo į nurodytą restoraną, jis jau 
laukė vestibiulyje. 

— O kur kiti, Alekai? 

— Kitų nebus, — atsakė Makgaunas. 

Mardžorė Ferar žengė atatupsta. 

— Aš negaliu šitokioje vietoje pietauti dviese su jumis! 

— Aš kviečiau Pynrynus, bet jie negalėjo. 

— Tada aš papietausiu savo klube. 

— Dėl Dievo, Mardžore, neišeikit. Užsakysiu atskirą kambarį. 
Palaukit manęs čia, aš tuoj viską sutvarkysiu. 

Gūžtelėjusi pečiais, Mardžorė įėjo į mažutį „poilsio kambarį“. 
Įspūdino kažkokia jauna moteris, — jos veidas pasirodė jai maty- 
laikrodis, abejingai žvelgė šviesiai pilkais apmušalais apklijuotos sie- 
nos, Mardžorė taip pat abejingai žvelgė į jas — prieš akis tebestovėjo 
švytintis iš laimės Fransio Vilmoto veidas. 

— Jau! — tarė Makgaunas. — Štai čia, į viršų, trečios durys iš deši- 
nės. Aš tuoj ateisiu. 

Mardžorė Ferar vaidino spektaklyje, patyrė audringą pasimaty- 
mą ir išalko. Iš pradžių, šiaip ar taip, galima papietauti, o jau tada 


ningas savo gerbėjo akis. Raudona fizionomija, galva su šiurkščiais 

plaukais, tvirtas ketvirtainiškas stotas — kokia priešingybė blyškiam, 
švelniam Fransio veidui ir lieknai figūrai! Tiesa, jis tikras vyras ir pa- 
norėjęs gan malonus. Su juo ji gaus viską, ko trokšta, išskyrus tai, ką 
jai galėtų duoti Fransis. Ir ji turi rinktis vieną iš dviejų — bet ne abu, 
nors anksčiau tai atrodė įmanoma. Kartą ji ėjo smailia Helvelino'*? 
ketera; kairėje ir dešinėje žiojėjo bedugnė, o ji ėjo ir galvojo, į kurią 
pusę kristi. Nenukrito. Ir dabar — tikėjosi — nenukris! Nekrenti, jei 
nepameti galvos! 

Atnešė kavą, ir Mardžorė užsirūkiusi atsisėdo ant sofos. Iš paty- 
rimo žinojo, kad jų čia niekas netrikdys — pakankamai pinigų sumo- 
kėta — ir kad liko viena su jaunikiu. Kaip jis elgsis? 

Makgaunas numetė cigarą ir atsisėdo greta. Kaip tik dabar ji turi 
atsistoti ir pasakyti, kad nutraukia sužieduotuves. Jo rankos apkabi- 
no ją, lūpos ieškojo lūpų! 

— Atsargiau! Tai vienintelė padori mano suknelė! 

Ne todėl, kad būtų išgirdusi triukšmą, o todėl, kad nebuvo taip 
įsijautusi kaip Makgaunas, Mardžorė staiga pamatė tarpduryje kaž- 
kokią figūrą. Pasigirdo moters balsas: 

— Oi, atleiskit!.. Aš maniau... 

Ir vėl nieko neliko! 

Mardžorė Ferar sudrebėjo. 

— Ar matėt tą moterį? 

— Taip. Tegul ją velniai! 

— Ji mane seka. 

— Ką? 

— Aš jos nepažįstu, bet gerai įsidėmėjau. Kai jūsų laukiau apa- 

Makgaunas puolė prie durų ir staigiai jas atlapojo. Tuščia! Užda- 
ręs jis vėl priėjo prie Mardžorės. 

— Po galais! Tuos žmones aš!.. Bet dabar jau gana! Mardžore, 
rytoj aš siunčiu į laikraščius skelbimą apie mūsų sužadėtuves. 


"“ Aukščiausias kalnas Anglijoje (950 m.). 

Mardžorė Ferar, atsirėmusi alkūnėmis į židinio atbrailą, žiūrėjo 
į savo atvaizdą veidrodyje. „Nepripažįsta jokios dorovės?“ Ir kas iš 
to? O, jeigu ji galėtų spjauti į viską ir ištekėti už Fransio, pabėgti nuo 
skolų, nuo advokatų, nuo Aleko! Bet staiga užvirė kraujas — „Vel- 
niop juos visus!“ Koks įžūlumas! Ją sekti! Ne! Ji neleis tai išsišokėlei 
Flerei džiaugtis pergale, tai snobei ir tam smakringam seniui! 

Makgaunas pakėlė jos ranką prie lūpų, ir jo švelnumas kažkodėl 
ją sujaudino. 

— Ką gi! - ištarė Mardžorė. — Turbūt taip bus geriausia. 

— Ačiu Dievui! 

— Jūs iš tikro manot, kad verta dėkoti? 

— Dėl jūsų aš pereičiau patį pragarą! 

— O paskui? Na, jei jau neišvengėme viešumos, tai geriau lipam 
žemyn pašokti. 

Jie šoko beveik valandą. Mardžorė nesileido parlydima namo, 
o važiuodama taksi verkė. Grįžusi iš karto parašė Fransiui. Paskui 
išėjo išsiųsti laiško. Negailestingos žvaigždės, negailestingas vėjas, 
negailestinga naktis! Sušiureno ir dunkstelėjo įmestas laiškas, ir 
Mardžorė nusijuokė. Pažaidė kaip vaikai! Labai juokinga! Bet dabar 
baigta! „Šokam toliau!“ 

Neįtikėtina, kaip gali viską pakeisti maža žinutė laikraščiuose! 
Kreditai sakytum naujai aptikta nafta ištryško iki pat dangaus. Da- 
bar paštu atkeliaudavo nebe sąskaitos už sukneles, o pasiūlymai pri- 
statyti gėlių, gėrimų, gardumynų, gražmenų, galanterijos, gobelenų. 
Visas Londonas siūlėsi jai patarnauti. Kad pasislėptų nuo ciniškų 
paslaugų lavinos, Mardžorė pasiskolino šimtą svarų ir išdūmė į Pa- 
ryžių. Ten kiekvieną vakarą praleisdavo teatre. Pasidarė naują šu- 
kuoseną, pasisiūdino suknelių, valgė restoranuose, apie kuriuos ma- 
žai kas žinojo, — stengėsi pateisinti Maiklo sugalvotą pravardę; o 
širdyje buvo sunku. 

Po savaitės grįžo ir sudegino užgriuvusių laiškų laviną — laimė, 


visi sveikinimai baigėsi žodžiais: „suprantama, atsakymo nesitiki- 

me““. Ir ji niekam neatsakė. Oras buvo šiltas; Mardžorė Ferar jodinė- 
jo Haid Parke, rengėsi važiuoti į medžioklę. Vakare prieš išvykdama 
gavo anoniminį laiškelį. 

„Fransis Vilmotas sunkiai serga plaučių uždegimu „Kosmobolio“ viešbuty- 
Je. Tikriausiai nebebasveiks.“ 

Širdis pradėjo neramiai daužytis, užtirpo keliai, ėmė virpėti ran- 
kos, laikančios raštelį; tik mintys išliko aiškios. Rašysena buvo „tos 
snobės“. Ar ji pasiuntė laiškelį Fransio prašoma? Gal jis jos šaukiasi? 
Vargšas berniukas! Bet ką duos lankymas, jei jis jau netoli mirties? 
Ji taip nekenčia mirties! O gal ją šaukia todėl, kad tik ji gali Fransį 
išgelbėti? Kaip tą raštelį suprasti? Bet neryžtingumas nebuvo Mar- 
džorės silpnybė. Po dešimties minučių ji sėdėjo taksi, o po dvide- 
šimties jau buvo viešbutyje. Duodama savo vizitinę kortelę, pasakė: 

— Pas jus apsistojęs ponas Vilmotas, mano giminaitis. Ką tik 
sužinojau, kad jis sunkiai serga. Ar galima jį aplankyti ir pasikalbėti 
su slauge? 
paspaudė skambutį ir tarė: 

— Žinoma, panele... Klausykit, palydėkite šitą moterį... e-e... į du 
šimtai devintą kambarį. 

Lydima patarnautojo, kurį vargšas Fransis vadindavo „pasiunti- 
nuku“, Mardžorė pakilo liftu, paskui nusekė paskui jo livrėją pilka 
koridoriaus kilimų upe, pro pilkas sienas, pro ryškiai apšviestas kre- 
minės spalvos duris; visą laiką nepakeldama galvos. 

„Pasiuntinukas“ negailestingai pabeldė į vienas duris. 


Jos atsidarė, ir tarpduryje pasirodė Flerė... 

„TELKIASI 


Nors, Somso nuomone, Fransis Vilmotas ir nebuvo tipingas ame- 
rikietis, bet, kaip visi jo tautiečiai, turėjo polinkį ieškoti tiesiausių 
kelių. 

Praslinkus dviem dienoms po Flerės pirmojo apsilankymo, jo 
liga pasiekė kritinį tašką, prie kurio jis veržėsi tartum jaunikis prie 
nuotakos. Tačiau žmogaus valia bejėgė prieš nesąmoningą troškimą 
gyventi, ir jam nepavyko prisišaukti mirties. Flerė, iškviesta pas jį 
telefonu, grįžo namo padrąsinta gydytojo žodžių: „Dabar jau išsi- 
kapstys, jeigu mums pavyks įpūsti jam norą gyventi.“ Bet kaip tik 
tai pasirodė sunkiausia. Tris pusdienius Flerė stebėjo, kaip senka 
Fransio dvasios jėgos, didėja abejingumas. Ir ją ėmė persekioti kan- 
kinantis nerimas. Ketvirtąją dieną, jai išsėdėjus prie lovos daugiau 
kaip valandą, Fransis atmerkė akis. 

— Na, Fransi? 

— Vis tiek aš negyvensiu. 

— Nekalbėkite taip, juk jūs amerikietis. Žinoma, kad gyvensit. 

Fransis nusišypsojo ir vėl užsimerkė. Kaip tik tą akimirką Flerė 
pasiryžo. 

Kitą dieną Fransis atrodė po senovei, daugiau miręs nei gyvas, 
tačiau Flerė buvo rami. Pasiuntinys atnešė žinią, kad panelė Ferar 
grįš namo ketvirtą valandą. Vadinasi, ji jau gavo laiškelį. Bet ar 
atvažiuos? Kaip menkai mes pažįstame žmones, netgi savo prie- 


šus! 

Kai Flerė išgirdo „pasiuntinuko“ beldimą, Fransis snūduriavo, 
išblyškęs ir bejėgis. Išėjusi į prieškambarį, ji tyliai uždarė duris ir 
atidarė kitas, į koridorių. V7s dė/žo atėjo! 

Jei abiejų priešininkių susidūrimas ir buvo kuo nors dramatiš- 
kas, nė viena šią akimirką to nepastebėjo. Tiktai abiem buvo labai 
nemalonu. Valandėlę stovėjo, nežiūrėdamos viena kitai į akis. Pas- 
kui Flerė prabilo: 

— Jis labai silpnas. Prašom sėsti, aš pasakysiu, kad jūs čia. 

Luktelėjusi, kol Mardžorė atsisėdo ant kėdės, ant kurios Fransis 
palikdavo patarnautojui išlyginti drabužius, kai dar juos dėvėjo, Fle- 
rė grįžo į miegamąjį ir vėl uždarė duris. 

— Fransi, — tarė ji, — kai kas nori jus aplankyti. 

Fransis Vilmotas nekrustelėjo, bet jo akys atsimerkė ir keistai 
prašviesėjo. Flerei staiga pasirodė, kad ji vėl išvydo buvusį jo žvilgs- 
nį: tartum per šias dienas jis buvo užgesęs, o dabar kažkas įžiebė 
ugnelę. 

— Jūs numanote, apie ką aš kalbu? 

Jo atsakymas nuskambėjo aiškiai, bet negarsiai: 

— Taip. Bet jeigu aš nebuvau jai tinkamas anksčiau, tai juo labiau 
nesu dabar. Pasakykit, kad su ta kvailyste viskas baigta. 

Flerė pajuto gumulą gerklėje. 

— Padėkokite jai, kad atėjo! — pridūrė Fransis Vilmotas ir vėl 
užsimerkė. 

Flerė grįžo į prieškambarį. Mardžorė Ferar stovėjo prie sienos su 
neuždegta cigarete lūpose. 

— Jis dėkoja, kad atėjote, bet nenori jūsų matyti. Atleiskit, kad jus 
iškviečiau. 

Mardžorė Ferar išsiėmė cigaretę. Flerė matė, kaip virpa jos lū- 
pos. 

— Arjis pasveiks? 

— Nežinau. Dabar jau atrodo — taip. Jis sako, kad „su ta kvailyste 


viskas baigta“. 

Mardžorė Ferar suspaudė lūpas ir pravėrė duris, tada netikėtai 
atsigręžė ir paklausė: 

— Gal norite susitaikyti? 

— Ne, - atsakė Flerė. 

Stojo visiška tyla; paskui Mardžorė Ferar nusijuokė ir išėjo. 

Flerė grįžo į kambarį. Fransis buvo užmigęs. Kitą dieną pasijuto 
stiprėlesnis. Praslinkus dar trims dienoms, Flerė nusprendė nebesi- 
lankyti: jis sparčiai taisėsi. Be to, Flerė pastebėjo, kad ją visur sekioja 
kažkoks šešėlis kaip avinėlis mergytę vaikiškoje dainelėje. Ji sekama! 
Kaip įdomu! Gaila, kad negali papasakoti Maiklui; nuo ano vakaro 
ji vis dar nieko jam nepasakodavo. 

Tą dieną, kai nusprendė nebeiti pas Fransį ir buvo besirengianti 
pietums, Maiklas įėjo su kažkokiu žurnalu rankose. 


— Pasiklausyk, — tarė jis: 
Užvažiuojamieji nakvynės namai 


Ir į Viešpaties tvartą sueis asilai, — 

Iš Isbangos, Turkijos, Kipro, — 

Jei sudruois Dievui miegą, subliuvę vėlai, 

Jar užmigt vėl sunku bus, iš tikro. 

Ko! jie džiaugsis minkštais Rojaus tvarto šiaudais, 
Nešulių 1iškapzuoti, sulinkę, 

Jis ateitns, kaib patsai juos sukūrė kadais, 

Kaip jie uolai darban įsikinkė. 


O tada nuskriaustų asilų bagailės, — 
Iš Sicilijos, Kretos, Tuniso, — 
Ir žodžius užrašyti virš durų baliebs: 


„Ilsis tie, kuriuos Dievas bamiršo.“??! 


1 Vertė Antanas Danielius. 

— Kas tai parašė? Panašu į Vilfridą. 

— Vilfridas ir parašė, — atsakė Maiklas, nežiūrėdamas į ją. — Su- 
tikau jį „Įvairovių“ klube. 

— Ir kaip jis laikosi? 

— Puikiai. 

— Gal pakvietei į svečius? 

— Ne. Jis tuoj vėl išvyksta į Rytus. 

Gal Maiklas laukia, kol ji užkibs? Ar žino, kad buvo jį sutikusi? 
Ir Flerė tarė: 

— Aš važiuoju pas tėvą, Maiklai. Gavau iš jo du laiškus. 

Maiklas pakėlė prie lūpų jos ranką. 

— Gerai, mieloji. 

Flerė paraudo; dusino neišsakyti žodžiai. Kitą dieną ji išvažiavo 
su Kitu ir Dendžuiu. „Avinėlis“ vargu ar seks ją iki „Užuovėjos“. 

Anetė su motina buvo mėnesiui išvykusios į Kanus, 1r Somsas 
liko vienas su angliška žiema. Tačiau žiemos jis nė nejuto, kadangi 
byla jau buvo įtraukta į sąrašą ir turėjo būti svarstoma po kelių savai- 
čių. Išsivadavęs iš prancūziškos įtakos, jis vėl ėmė linkti į kompro- 
misą. Pranešimas apie Mardžorės Ferar ir Makgauno sužadėtuves iš 
esmės pakeitė padėtų. Anglų teismui toli gražu ne tas pats, ar prieš 
ji lengvabūdiška jauna moteris, ar ta pati jauna moteris, viešai susi- 
žadėjusi su parlamento nariu, turtingu ir tituluotu. Dabar jie turės 
reikalų su ledi Makgaun, o Somsas žinojo, kad aršumu niekas negali 
pralenkti ketinančio vesti vyro. Šmeižti jo sužadėtinę yra tas pats, 
kaip artintis prie pasiutusio šuns. 

Kai Flerė papasakojo apie „avinėlį“, Somsas labai susirūpino. 
Kaip ir nuogąstavo, jam buvo atsimokėta tuo pačiu; ir šiuokart net 
negali sakyti: „O ar aš nesakiau?“, kadangi iš tikrųjų nieko nesakė. 
Štai kodėl primygtinai kvietė ją atvažiuoti, tačiau taktiškai neatsklei- 
dė priežasties. Kiek pavyko išklausti, nieko įtartino Flerės elgesyje 
nebuvo nuo tada, kai ji grįžo iš Lipingholo, išskyrus tuos apsilanky- 


mus „„Kosmopolio“ viešbutyje. Bet ir to užteko. Kas patikės, kad ji 

lankė ligonį tik iš gailesčio? Tokio motyvo teismas nelinkęs pripa- 
žinti. Jis buvo pritrenktas, kai Flerė prisipažino, kad Maiklas apie jos 
apsilankymus nieko nežino. Kodėl nežino? 

— Nesinorėjo jam sakyti. 

— Nesinorėjo? Argi nesupranti, kaip save įklampinai? Nepasisa- 
kiusi Maiklui, bėgioji pas lovoje gulintį jaunuolį. 

— Taip, tėti. Bet jis sunkiai sirgo. 

— Galbūt, — tarė Somsas. — Bet ar maža, kas serga? 

— Be to, jis buvo iki ausų įsimylėjęs 74. 

— Kaip manai, ar jis viešai tai patvirtins teisme, jei pakviesim jį 
kaip liudytoją? 

Flerė tylėjo ir mintyse matė Fransio Vilmoto veidą. 

— Tikrai nežinau, — pagaliau atsakė ji. — Kaip visa tai bjauru! 

— Žinoma, bjauru! — pritarė Somsas. — Tu susibarei su Maiklu? 

— Ne, mes nesibarėm. Bet ir jis nesipasakoja 127 apie savo rei- 
kalus. 

— Kokius reikalus? 

— Iš kur aš galiu žinoti? 

Somsas suniurnėjo. 

— Arjis būtų prieštaravęs tiems apsilankymams? 

— Žinoma, ne. Pats būtų paraginęs. Jam patinka Fransis. 

— Ką gi, — tarė Somsas, — tada arba tau, arba jam, arba abiem 
kartu teks pameluoti ir pasakyti, kad jis žinojo. Aš nuvažiuosiu pas 
ji ir pasišnekėsiu. Visa laimė, kad įrodymų, jog jaunuolis sirgo, ne- 
trūks. Tegu tik man paklius į rankas koks nors žmogus, atsekęs tave 
ščal.. 

Į Londoną Somsas išvažiavo kitą dieną po pietų. Kadangi par- 
lamentas neposėdžiavo, jis susirado „Įvairovių“ klubą. Jam nepati- 
ko ta vieta, atmintyje visiems laikams susijusi su velioniu pusbroliu, 
jaunuoju Džolionu, todėl iš karto pasiūlė Maiklui: 

— Gal einam kur nors kitur? 


— Gerai, pone, o kur jūs norėtumėte? 

— Pas jus, jeigu galima pernakvoti. Man reikia su jumis pasikal- 
bėti. 

Maiklas pašnairavo į jį. 

— Klausykit, — pradėjo Somsas papietavęs, — kaip ten yra su Fle- 
re? Ji sako, kad jūs nesipasakojate jai apie savo reikalus. 

Maiklas įbedė akis į portveino taurę. 

— Matot, pone, - lėtai tarė jis, — aš mielai jai viską būčiau pa- 
sakojęs, bet maniau, kad jai neįdomu. Ji abejinga visuomeniniam 
gyvenimui. 

— Visuomeniniam! Aš turėjau omenyje asmeninį. 

— Aš neturiu jokių asmeninių reikalų. Negi ji mano, kad turiu? 

Somsas liovėsi kvotęs. 

— Nežinau, ji sakė „apie reikalus“. 

— Galite ramiai pakeisti jos ir savo nuomonę. 

— Hm! Betgi viskas baigėsi tuo, kad ji lankė „Kosmopolio“ vieš- 
butyje tą jauną amerikietį, susirgusį plaučių uždegimu, o jums nieko 
nesakė. Gerai dar, kad neužsikrėtė. 

— Frans; Vilmotą? 

— Taip. Dabar jis jau išsikapstė. Bet ne tai svarbu. Ją sekė. 

— Viešpatie! — aiktelėjo Maiklas. 

— Deja! Štai ką reiškia nesikalbėti su žmona! Keisti padarai — tos 
žmonos. Joms tai nepatinka. 

Maiklas nusišypsojo. 

— Įsivaizduokite, pone, save mano vietoje. Dabar aš pagal profe- 
siją turiu rūpintis šalies padėtimi ir panašiai. O žinote, kaip būna, — 
imi ir įsitrauki. Flerė visa tai laiko niekais. Ir aš ją suprantu. Bet, 
matot, kuo labiau įsitraukiu, tuo labiau bijau, kad jai bus nuobodu, ir 
tuo daugiau tyliu. Tam tikru požiūriu ji pavyduliauja. 

Somsas pasitrynė smakrą. Įdomi varžovė — šalies padėtis. Jis pats 
dažnai nerimaudavo dėl šalies padėties, bet paversti ją vyro ir žmo- 
nos barnio priežastimi — kažkaip prėska. Jis kadaise buvo susidūręs 


ne su tokiomis priežastimis! 

— Vis tiek taip toliau negali tęstis, — pasakė jis. — Tiesiog lėkšta. 

Maiklas atsistojo. 

— Lėkšta! Nežinau, pone, gal aš ir klystu, bet man atrodo, kad tas 
pats dėjosi karo pradžioje. Tada vyrai buvo priversti palikti žmonas. 

— Žmonos su tuo taikėsi, — tarė Somsas, — nes šalis buvo pavo- 
jūje. 

— O dabar ne pavojuje? 

Somsas iš prigimimo nepasitikėjo žaidimu žodžiais, ir jam pasi- 
rodė, kad jaunam vyrui netgi nepadoru taip kalbėti. Žinoma, Mai- 
klas politikas, tačiau politikų uždavinys — palaikyti šalyje tvarką, o 
ne visus bauginti kvailais tauškalais. 

— Kai dar tiek pagyvensite, — tarė jis, — tada žinosite, kad norė- 
damas visada rasi dėl ko nerimauti. O dabar viskas gerai — juk svaro 
kursas kyla. Beje, visai nesvarbu, ką jūs sakysite Flerei, svarbu, kad 
sakytumėt. 

— Ji nekvaila, pone, — tarė Maiklas. 

Somsas suglumo. Šito fakto jis negalėjo nuneigti, todėl atsakė: 

— Na, valstybės reikalai mažai kam rūpi. Aišku, kad moteris ne- 
ims jais domėtis. 

— Labai daug moterų domisi. 

— „Mėlynosios kojinės“? 

— Ne, pone. Beveik visos mūvi permatomas. 

— Hm! Tos! O dėl domėjimosi valstybės reikalais — pasiūlykite 
pakelti mokesčius moteriškoms kojinėms ir pamatysite, kas pasi- 
darys! 

Maiklas šyptelėjo. 

— Būtinai pasiūlysiu, pone. 

— Jūs labai klystate, — tarė Somsas, — jeigu manote, kad žmo- 
nės, — taip pat ir moterys, — sutiks viską pamiršti dėl šito jūsų fogar- 
tizmo. 

— Man visi taip sako. Matote, pone, aš vengiu šalto dušo tiek 


namie, tiek kitose vietose, todėl nenoriu įgristi Flerei. 

— Paklausykite mano patarimo ir imkitės ko nors aiškaus — eis- 
mo problemų arba pašto išlaidų. Meskite savo pesimistines teorijas. 
Bendromis frazėmis kalbantys žmonės mūsų šalyje niekada neįgis 
pasitikėjimo. Šiaip ar taip, jums vis tiek teks pasakyti, kad žinojote 
apie Flerės apsilankymus viešbutyje. 

— Žinoma, pone. Žmona ir vyras — vienas kūnas!??. Bet juk jūs 
neketinate leisti bylai pasiekti teismą? Jie viską pavers cirku. 

Somsas neatsakė. Žinoma, neketina, bet kas, jei anie kitaip sama- 
nys? 

— Sunku pasakyti, — pagaliau ištarė jis. — Tas tipas — škotas. Už 
ką jūs davėt jam į nosį? 

— Jis pirmas skėlė man antausį. Žinau, kad turėjau puikią progą 
atsukti jam kitą skruostą“, bet tą akimirką apie tai nepagalvojau. 

— Tikriausiai gražiai jį pavadinote? 

— Tiktai kiaule. Kaip žinote, jis norėjo įrodyti, kad savo kalboje 
aš vadovavausi žemais tikslais. 

Somsas nustebęs pažvelgė į žentą. Ko gero, šitas jaunuolis per 
daug rimtai į save žiūri. 

— Jūsų kalba! Atminkit, — tarė jis, — kad ir ką šnekėtumėt, kad ir 
ką darytumėt — nieko iš to neišeis. 

— "Tai kokia prasmė man sėdėti parlamente? 

— Ten visų ta pati duona. Valstybė panaši į medį. Jį galima pri- 
žiūrėti, bet negalima išrauti, norint pamatyti jo šaknis. 

Šie žodžiai padarė Maiklui įspūdį. 

— Politikoje, — kalbėjo toliau Somsas, — svarbiausia išlaikyti šal- 
takraujiškumą ir nepersistengti. 

— O kaip nuspręsti, kas būtiniausia? 


— Sveikas protas patars. Visko neapžiosi. 


92 Aliuzija į Senojo Testamento „Pradžios knygą“: „Todėl vyras palieka savo tėvą ir motiną, 
glaudžiasi prie savo žmonos, ir jie tampa vienu kūnu“ (2, 24). 

Aliuzija į Naujojo Testamento Evangeliją pagal Matą: „O aš jums sakau: nesipnešink 
piktam [žmogui], bet jei kas tave užgautų per dešinį skruostą, atsuk jam ir kitą“ (5, 39). 

Atsistojęs Somsas įsispitrėjo į Goją. 

— Gal ketinate dar pirkti Gojos paveikslų, pone? 

— Ne. Jeigu ir pirksiu, tai ką nors iš anglų mokyklos!““. 

— Patriotizmas? 

Somsas atidžiai pažvelgė į jį. 

— Kelti triukšmą — nereiškia būti patriotu, — tarė jis. — Ir ne- 
pamirškit, kad užsieniečiai džiūgauja, kai pas mus suirutė. Nedera 
garsiai šaukti apie mūsų šalies padėtį. 

Galvodamas apie šiuos Somso žodžius, Maiklas ir atsigulė. Pri- 
siminė, kaip grįžęs iš karo tvirtino: „Jei vėl kils karas, niekas nepri- 
vers manęs eiti kariauti.“ 

Dabar žinojo, kad fžkrai eitų vėl. Vadinasi, „Senasis Forsaitas“ 
mano, kad jis „kelia triukšmą“! Ar tikrai? Negi fogartizmas — miglos 
pūtimas? Gal verčiau nulenkti galvą ir užsiimti eismo problemo- 
mis? Negi viskas netikra? O jo meilė Flerei? Taip norisi, kad gulė- 
tų dabar šalia. Ir dar tas Vilfridas grįžo! Rizikuoti savo laime dėl... 
ko? Šią savaitę „Pund“ išspausdino jo karikatūrą — išsiviepusio ir 
kažko ieškančio rūke. Senajai Anglijai, kaip ir „Senajam Forsaitui“, 
nereikalingos teorijos. Didingi tautos gelbėjimo planai — pasipūtė- 
liškumas. Pasipūtėlis! Jis? Labai nemaloni mintis. Maiklas išlipo iš 
lovos ir priėjo prie lango. Rūkas! Rūke viskas virsta šešėliais, O jis — 
pats menkiausias šešėlis iš visų, nuo tikrovės atitrūkęs politikas, per 
daug pasiduodantis jausmams! Vienas!.. Du!.. Didysis Benas! Kiek 
širdžių jis suvirpino! Kiek sapnų sudrumstė ritmingu skambesiu! 
Slysti paviršiumi, kaip daro visa grietinėlė, ir leist šaliai ramiai čiulp- 


ti sidabrinį šaukštą! 


'* Anglų tapytojai portretininkai ir peizažininkai buvo plačiai pripažinti XVIII a. gale ir 
XIX a. pradžioje. 


Trečia dalis 

I skyrius 


„REGINIAI*!“ 


Vaikystėje Somsas mėgo cirką. Augdamas šį vaikišką įprotį pamiršo, 
ir dabar visokie „reginiai“ kėlė jam veikiau pasibjaurėjimą. Jubiliejai 
ir paradai, ritmingas būgnų tratėjimas, mero dienos eisenos!“ per visą 
miestą, parodų atidarymai, įvairiausios rungtynės, kovos dėl futbolo 
taurės ,,Vemblio“ stadione!“ — viskas jam buvo ne prie širdies. Nega- 
lėjo pakęsti minios atvėpusiomis žiaunomis. Noras stebinti madin- 
gais drabužiais jam atrodė silpnaprotystės požymis, o visuotinis Ža- 
vėjimasis — perdėtas apsimetimas, žeidžiantis uždarą jo būdą. Nors 
ir nebūdamas didelis istorijos žinovas, vis dėlto buvo įsitikinęs, kad 
tautos, per daug besižavinčios „reginiais“, yra pasmerktos išsigimi- 
mui. Tiesa, karalienės Viktorijos laidotuvės padarė jam įspūdį — tą 
dieną tvyrojo ypatingas jausmas, — bet nuo to laiko viskas tik menko 
ir niekėjo. Dabar jau ką reikia ir ko nereikia bando paversti „regi- 
niais“! Vos spėjo kas nors įvykdyti žmogžudystę, o jau visi laikraščių 
skaitytojai — taip pat ir žudikas — net per kitų pečius stiebiasi, kad 
sužinotų smulkmenas; o jau tos futbolo rungtynės arba lenktynės — 
tik eismą trikdo, ramiai pasišnekučiuoti neleidžia; žmonės tiesiog iš 


proto dėl jų kraustosi! 


'6 Aliuzija į posakį “Panem et circensis (/4) — duonos ir reginių“. Tai principas, 
kuriuo vadovavosi senovės Romos valdovai, norėdami pelnyti valdinių palanku- 
mą. 

106 Ši ceremonija vykdavo kasmet lapkričio 9 d., kai naujasis Londono meras pradėdavo eiti 
savo pareigas. 

'W“" Stadionas šiauriniame Londono priemiestyje, kur kasmet vyksta futbolo taurės čempiona- 
tas, pastatytas imperinei parodai 1924—1925 metais. 

Žinoma, yra ir geroji „reginių“ pusė. Jie atitraukia žmonių dėme- 
sį. Smurto veiksmų rodymas — be jokios abejonės, vertinga politi- 
nė priemonė. Juk neįmanoma žiopsoti į kraujo praliejimą ir tuo pat 
metu jį lieti; kuo daugiau žmonių grumdysis, trokšdami išvysti, kaip 
žalojami kiti, tuo mažiau patys stengsis kitus žaloti, ir tuo ramiau 
Somsas miegos naktimis. Vis dėlto sensacijų medžiojimas, jo nuo- 
mone, jau virto liga, ir niekas nuo šios ligos neapdraustas! 

Slinko savaitės, jų bylos eilė artėjo, ir „reginys“, kurį buvo keti- 
nama padaryti iš jo dukters, Somsui atrodė vis labiau pasibaisėtinas. 
Jis nesąmoningai nepasitikėjo škotais — to, kas pakliuvo jiems į na- 
gus, neišplėši, o tų būdo savybių, kurių ir pačiam nestigo, Somsas 
pakęsti negalėjo. Be to, škotai tokie... tokie nesantūrūs — visada arba 
perdėm surūgę, arba per daug įsilinksminę — nesaikingi tipai! Maž- 
daug kovo viduryje, likus savaitei iki bylos svarstymo, Somsas ryžosi 
kraštutiniam žingsniui ir apsilankė Bendruomenių rūmų kuluaruo- 
se. Jis niekam nebuvo sakęs apie šį paskutinį mėginimą, nes manė, 
kad visi - Anetė, Maiklas, pati Flerė — padarė viską, kad tik neliktų 
kelio susitaikymui. 

Nusiuntęs vizitinę kortelę, Somsas ilgai laukė erdviame vesti- 
biulyje. Buvo girdėjęs apie „lobizmą“, bet niekada nemanė, kad tai 
atima tiek laiko. Šiokia tokia paguoda buvo statulos. Seras Stafordas 
Nortkotas!?* —- patikimas vyras; devintajame dešimtmetyje per senųjų 
Forsaitų pietus be šnekų apie jį nebuvo apsieinama kaip ir be avie- 
nos nugarinės. Net „tasai Gladstonas“, kai nulipdytas iš gipso ar iš 
ko ten, visai pakenčiamas. Galima jo nemėgti, bet skaitytis reikia, — 
ne taip kaip su ta šiuolaikine smulkme. Somsas stovėjo įsimąstęs 
priešais lordą Grenvilį, ir pagaliau pasigirdo balsas: 

— Seras Aleksandras Makgaunas. 

Somsas pamatė tvirtą, ketvirtainiško stoto vyrą raudonu veidu, 
šiurkščiais juodais plaukais ir pakirptais ūsais, lipantį laiptais su vi- 
zitine kortele rankoje. 


1 Seras Staffordas Northcote'as ir toliau lordas Granville'is - žymūs karalienės Viktorijos 
(1837-1901) valdymo laikotarpio politiniai veikėjai. 

— Ponas Forsaitas? 

— Taip. Gal galima būtų rasti nuošalesnę vietą? 

„Škotas“ linktelėjo ir nusivedė Somsą koridoriumi į nedidelį 
kambarį. 

— Klausau jūsų? 

Somsas priglodino skrybėlę. 

— Ta byla, — pradėjo jis, — tikriausiai tokia pat nemaloni jums 
kaip ir man. 

— Ar tik ne jūs išdrįsot pavadinti „išdavike“ moterį, su kuria aš 
susižadėjęs? 

— Taip, aš. 

— Tada nesuprantu, kaip turite tiek įžūlumo ateiti ir kviesti mane 
kalbėtis. 

Somsas prikando lūpą. 

— Šitaip pasakiau po to, kai jūsų sužadėtinė pavadino mano duk- 
terį snobe, viešėdama jos namuose. Negi jūs norite, kad šis smul- 
kmeniškas kivirčas iškiltų į viešumą? 

— Jeigu manote, kad jūs ir jūsų duktė galit vadinti mano suža- 
dėtinę „gyvate“, „išdavike“, „nedorovinga asmenybe“ ir likti nenu- 
bausti, tai be galo apsirinkate. Vienintelė išeitis jums — raštiškas at- 
siprašymas, kurį jos advokatas perskaitys teisme. 

— Šito nesulauksite. Kitas dalykas būtų abipusis apgailestavimas. 
Kalbant apie kompensaciją... 

— Velniop kompensaciją! — įniršęs pertraukė jį Makgaunas. 

Somsas prieš savo valią pajuto jam prielankumą. 

— Tokiu atveju, — tarė jis, - man gaila ir jūsų, ir jos. 

— Po galais, ką jūs, pone, norite pasakyti? 

— Sužinosite kitos savaitės pabaigoje, jeigu iki to laiko nepakei- 
site sprendimo. Žinokit, kad teisme patvirtinsime viską faktais. 

„Škotas“ taip išraudo, jog Somsas akimirką išsigando, kad jo ne- 
trenktų apopleksija. 


— Teisme geriau laikykit liežuvį už dantų. 

— Teisme mes nekreipiam dėmesio į storžievius. 

Makgaunas sugniaužė kumščius. 

— Taip, — pridūrė Somsas. — Gaila, kad aš nebe jūsų amžiaus. 
Viso labo! 

Praėjęs pro Makgauną, išėjo į koridorių. Jau buvo įsidėmėjęs ke- 
lią šioje „triušidėje“ ir greitai atsidūrė tarp aistrų nekamuojamų sta- 
tulų. Ką gi! Paskutinis bandymas nepavyko! Daugiau nebėra kas da- 
ryti, bet tas riečiantis nosį tipas ir jo sužadėtinė pasigailės, kad gimė. 
Gatvėje Somsą apgobė šaltas Vestminsterio rūkas. Pyktis ir pasi- 
pūtimas! Užuot pripažinę klaidas, žmonės verčiau taps žeminančio 
„reginio“ dalyviais ir pusei miesto leis spoksoti ir vėpsoti, vaipytis ir 
šaipytis iš savęs! Gindamas sužadėtinės „garbę“, tasai „škotas“ ne- 
trukdys visiems knaisiotis po jos praeitį! Somsas sustojo: ar iš tiesų 
verta knaisiotis po Mardžorės Ferar praeitį? Jeigu šito nepadarys, 
gali pralaimėti bylą; O jeigu praeitį paviešins, bet prisiekusiųjų neįti- 
kins, privalės sumokėti labai didelę sumą. Netgi ne vieną tūkstantį. 
Somsas pajuto, kad būtina apsispręsti. Buvo užliūliavęs save viltimi, 
kad iki teismo nebus prieita! Keturios! Dar turbūt nevėlu užsukti 
pas serą Džeimsą Foskisoną. Reikia paskambinti jauniausiajam Ni- 
kolui, kad iš karto surengtų pasitarimą, ir pasiimti Maiklą, jeigu tik 
jis namie... 

Maiklas sėdėjo kabinete ir liūdnai gėrėjosi savo karikatūra, nu- 
piešta Obrio Gryno ir išspausdinta aukštuomenei skirtame leidiny- 
je. Jis buvo pavaizduotas stovintis ant vienos kojos kaip Gajus, - o 
gal Slingzbis? — iš Edvardo Lyro „Nesąmonių knygos“!“? ir šau- 
kiantis tyruose, o virš horizonto kilo sardoniška šypsena. Iš jo bur- 
nos tarsi cigaro dūmai vinguriavo žodis „fogartizmas“. Netoliese iš 
duobės kyšojo beždžionės kūnas su atsilošusia pono Blaito galva ir 


plojančiomis letenomis. Tiek idėja, tiek piešinys buvo negailestin- 


1* Edwardas Learas (1812-1888) — anglų dailininkas, poetas. Išgarsėjo limerikų — miniatiūrinių 
komiškų eilėraščių forma parašytais rinkiniais. „Nesąmonių knyga" (A Book of Nonsense, 
1846) — puikiai paties autoriaus iliustruota ir nepaprastai populiari Anglijoje knyga. 

gi — ne geliantys, o tiesiog žudantys. Maiklo veidui buvo suteikta 
sotaus savo balso skambesiu besižavinčio rinktinių valgių mėgėjo 
išraiška. Kiek pajuokos! Netgi jo paties draugas, dailininkas, nesu- 
gebėjo suprasti, jog iš tyrų derėtų šaipytis nė kiek ne mažiau negu 
iš šaukiančiojo! Karikatūra buvo tarsi žodis „bergždybė“ didžiosio- 
mis raidėmis per visą puslapį. Ji priminė jam Flerės žodžius: „Kai 
pasitrauks leiboristai, juos pakeis toriai, ir tu galėsi naudotis pro- 
ga“ Apsigimusi realistė! Kaipmnat įspėjo, kad jo laukia ekscentriško 
vienišiaus dalia! Velniškai gera karikatūra! Ir niekas geriau jos neį- 
vertins, negu pati auka. Bet kodėl niekas rimtai nežiūri į fogartiz- 
mą? Kodėl? Kad jis žiogu straksi ten, kur visi ramiai žingsniuoja. 
Žmonės, įpratę apgraibomis ieškoti kelio rūke, naujajame mokyme 
įžvelgia tik klystugnę. Kvailas buvo, kad taip stengėsi! Ir... kaip tik 
tuo metu įžengė Somsas. 

— Aš kalbėjau su tuo škotu, — tarė jis. — Jis nori, kad byla būtų 
nagrinėjama teisme. 

— Negali būti! Visą laiką maniau, kad jums, pone, pavyks iš- 
vengti teismo. 

— Vienintelė išeitis yra raštiškas atsiprašymas. Flerė nesutiks — 
juk ji nekalta. Ar galite dabar važiuoti su manim pas serą Džeimsą 
Foskisoną? 

Jie sėdo į taksi ir nuvažiavo į Templį"“. Pirmiausia susirado jau- 
niausiąjį Nikolą Forsaitą. Atsikišusiu smakru, švelnus, beveik ketu- 
riasdešimtmetis, jis sugebėjo per dešimt minučių išsakyti jiems visas 
silpnąsias jų plano grandis. 

— Atrodo, kad jis džiaugiasi būsimu mūsų sutriuškinimu, — su- 
murmėjo Maiklas, kai Nikolas juos vedė pas serą Džeimsą. 

— Nevykėlis, — atsakė Somsas, — bet kruopštus. Reikia, kad Fos- 


kisonas pats imtųsi šios bylos. 


"0 Architektūrinis kompleksas centrinėje Londono dalyje, kuriame įsikūrusios dvi iš keturių 
juridinių korporacijų. 

Jie palaukė, kol jauniausiasis Nikolas priminė garsiajam advo- 
katui pagrindines bylos aplinkybes, o tada atsidūrė prieš žmogų 
trumpomis žilomis žandenomis ir labai didele galva, kurioje slypė- 
jo Iš tiesų neeilinis protas. Somsas įdėmiai sekė didžiojo advokato 
bylas, stebėjo gebėjimą kreiptis į prisiekusiuosius su smulkmeniškai 
apskaičiuoto nešališkumo kauke ir buvo įsitikinęs, kad nedaugelis — 
tikrai ne prisiekusieji — tegali nujausti, kaip jis viską pakreips. Ypač 
įsidėmėjo, jog Foskisoną visada lydi sėkmė, kai ieškinys susijęs su 
dorove arba tautine priklausomybe — niekas nesugebėdavo suma- 
niau išgelbėti nuo kaltinimo bendraatsakovį ištuokos bylose, vokie- 
tį, rusą arba kokį visišką nedorėlį. Iš arti Foskisono žandenos teikė 
jam išskirtinio orumo — sunku buvo įsivaizduoti jį šokantį, Žai- 
džiantį kauliukais arba ką nors veikiantį lovoje. Nepaisant didžiulės 
darbų apimties, jis turėjo kruopštaus advokato vardą; galėjai nea- 
bejoti, jog eidamas į teismą jis atmintinai žinos daugiau kaip pusę 
su byla susijusių faktų, o kitus susirankios proceso metu, — arba 
sumaniai nuslėps, jog ko nors nėra girdėjęs. Jauniausiasis Nikolas, 
turėdamas savo žinioje visus faktus, nesigaudė, kaip juos panau- 
doti. O seras Džeimsas žinojo tik tiek, kiek manė esant reikalinga. 
Žvelgdamas šviesiomis akimis tai į Somsą, tai į Maiklą, jis viską 
persakė ir baigė: 

— Geriausias šios bylos sprendimas — draugiškas susitarimas. 

— Be jokios abejonės! — pritarė Somsas. 

Jo balso tonas atkreipė sero Džeimso dėmesį. 

— Ar šitai bandėte? 

— Išbandžiau viską, žengiau net paskutinį žingsnį. 

— Atleiskite, pone Forsaitai, bet ką jūs laikote „paskutiniu žings- 
niu“? 

— Pusantro tūkstančio svarų ir abipusio apgailestavimo pareiš- 
kimą. Jie priima pinigus, bet reikalauja raštiško atsiprašymo. 

Didysis advokatas parėmė ranka smakrą. 


— Ar bandėte pasiūlyti raštišką atsiprašymą be pinigų? 

— Ne. 

— O aš jums tai patarčiau. Makgaunas labai turtingas. Garbė 
jam svarbiau už naudą. O žodeliai laiškuose gan užgaulūs. Ar ne 
taip, pone Montai? 

— Ji dar blogiau pavadino mano žmoną. 

Seras Džeimsas Foskisonas pažvelgė į jauniausiąjį Nikolą. 

— Leiskit prisiminti... — tarė šis, — tai buvo... 

— „Įžymybių medžiotoja“ ir „„snobė“, — trumpai pasakė Maiklas. 

Seras Džeimsas pakraipė galvą taip, tarytum abiejose pusėse ka- 
bėtų po svarstyklių lėkštę. 

— „Nedorovinga“, „gyvatė“, „išdavikė“, „nepatraukli“, — jums 
atrodo, kad šitie žodžiai silpnesni? 

— Juos išgirdę, pone, žmonės nesijuokia. Aukštuomenėje svar- 
biausia nebūti pajuokos objektu. 

Seras Džeimsas nusišypsojo. 

— Prisiekusieji — ne aukštuomenės salonas, pone Montai. 

— Vis tiek mano žmona nesutiks atsiprašyti, nebent apgailestavi- 
mas būtų abipusis. Ir, mano manymu, pasielgs teisingai. 

Seras Džeimsas Foskisonas tarsi lengviau atsikvėpė. 

— Tokiu atveju, — tarė jis, — turime nuspręsti, ar panaudosime 
seklių surinktus įrodymus. Jeigu taip, tada reikės iškviesti liudytojais 
pono... e-e... Kerfju namų durininką ir tarnus. 

— Teisingai, — tarė Somsas. — Mes tam ir susirinkome, kad iš- 
spręstume šį klausimą. 

Nuskambėjo taip, lyg jis būtų pasakęs: „Pasitarimas prasideda“. 

Penkias minutes seras Džeimsas tylėdamas peržiūrinėjo seklio 
ataskaitą. 

— Jeigu nors dalis pasitvirtins, — pagaliau prabilo jis, — mes lai- 
mėsime. | 

Maiklas stovėjo prie lango. Ant medžių jau rodėsi mažyčiai pum- 
purėliai, žolėje išdidžiai vaikštinėjo karveliai. 


Pasigirdo Somso balsas: 

— Pamiršau pasakyti, kad jie seka mano dukterį. Žinoma, neap- 
tiko nieko įtartino, išskyrus kelis apsilankymus pas jauną amerikietį, 
sunkiai sergantį viešbutyje plaučių uždegimu. 

— Apie apsilankymus žinojau ir jiems pritariau, — neatsigręžda- 
mas įsiterpė Maiklas. 

— Ar galėsime jį iškviesti? 


— Atrodo, jis dabar Bornmute!!! 


„Bet buvo įsimylėjęs panelę 
Ferar. 

Seras Džeimsas pasigręžė į Somsą. 

— Jeigu susitaikymas atkrinta, tada geriau stoti į ringą. Manau, 
kryžminėje apklausoje neapsiribosime vien knygomis, pjesėmis ir 
klubais. 

— Ar perskaitėte sceną tamsoje iš „„Atviraširdžio“? — paklausė 
Somsas. — Ir tą romaną — „Ispaninis vabalas“? 

— "Tai puiku, pone Forsaitai, bet sunku numatyti, ar pakaks pri- 
siekusiesiems vien netiesioginių įrodymų. 

Maiklas jau vėl sėdėjo savo vietoje. 

— Aš bjauriai jausčiausi, — tarė jis, — jeigu reiktų vilkti į viešumą 
panelės Ferar asmeninį gyvenimą. 

— Neabejoju. Bet juk jūs norite, kad aš laimėčiau bylą? 

— Tik ne šitaip. O ar negalime nueiti į teismą ir, nieko nesakę, 
sumokėti pinigus? 

Seras Džeimsas Foskisonas nusišypsojo ir pažvelgė į Somsą, lyg 
sakydamas: „Ir kam jums reikėjo vestis pas mane šitą jauniklį?“ 

Tačiau Somsas mąstė apie ką kita. 

— Su tuo Kerfju butu mes per daug rizikuotume. Jeigu pralai- 
mėtume, reikėtų sumokėti apie dvidešimt tūkstančių svarų. Be to, 
jie būtinai pakviestų į apklausą mano dukterį, o aš žūt būt noriu 
šito išvengti. Ar negalėtume apsiriboti šiuolaikinės dorovės apkal- 


tinimu? 


"! Kurortinis miestas pietinėje Anglijos pakrantėje. 


Seras Džeimsas Foskisonas pasimuistė kėdėje, jo šviesiai mels- 
vų akių vyzdžiai susitraukė. Paskui jis beveik nepastebimai triskart 
linktelėjo, lyg jam būtų apsireiškusi Šventoji dvasia. 

— Kada mūsų bylos eilė? — paklausė jis jauniausiąjį Nikolą. 

— Tikriausiai ateinantį ketvirtadienį. Teisėjaus Breinas. 

— Labai gerai. Pasimatysime su jumis pirmadienį. Viso labo. 

Jis atsirėmė į kėdės atlošą ir sustingo. Nei Somsas, nei Maiklas 
nebedrįso jo trukdyti. 

Tylėdami išėjo į gatvę - jauniausiasis Nikolas pasiliko pasikalbėti 
su sero Džeimso padėjėju. 

Priėjęs Templio stotį Maiklas samurmėjo: 

— "Toks įspūdis, lyg jis būtų pasakęs: ,„Parodysim jiems gerą triu- 
ką!“, ar ne? Aš užeisiu į „Avanposto“ redakciją, pone. Jeigu grįžtat 
pas Flerę, ar negalėtumėt jai visko papasakoti? 

Somsas linktelėjo. Na žinoma! Visa, kas nemalonu, pavedama 


jam. 

II skyrius 


„NEKETINA LEISTI“ 


„Avanposto“ redakcijoje ponas Blaitas buvo ką tik baigęs pokalbį su 
vienu iš didžiųjų verslininkų, padarančių stiprų įspūdį visiems, pasi- 
klausiusiems slaptų jų minčių. Jeigu seras Tomas Lokitas ir nebuvo 
suėmęs į savo rankas visos Anglijos pramonės, tai, lygiai kaip kiti, 
kone visiems stengėsi tai įteigti, — mintis dėstė labai kategoriškai, pra- 
našumą pabrėždavo labai šaltai. Jo manymu, šalis privalo susigrąžinti 
pasaulinėje rinkoje tą padėtį, kurią turėjo prieš karą. Viskas priklauso 
nuo anglies, o kliūtis — septynių valandų darbo dienos reikalavimas; 
bet jie, pramonininkai, „neketina to leisti“. Žūt būt reikia šilingu kitu 
sumažinti anglies kainą. Jie „neketina leisti“ Europai apsieiti be angliš- 
kų prekių. Vos vienas kitas žinojo sero Tomo Lokito požiūrį, bet kone 
visi, su šiuo požiūriu supažindintieji, laikė save didžiai pagerbtais. 

Tačiau ponas Blaitas graužėsi nagus ir spjaudėsi. 

— Kas tas, su žilais ūsais? — pasiteiravo Maiklas. 

— Lokitas. Jis „neketina leisti“. 

— Oho! — nustebo Maiklas. 

— Kuo toliau, tuo aiškiau, Montai, kad pavojų kelia ne politikai, 
siekiantys visuomenės gerovės, - ramiai, neskubėdami, — o stambūs 
verslininkai, siekiantys asmeninių tikslų, — veikliai, nesidairydami į 
šalis. Jie žino, ko nori, ir, jei vėpsosim, pražudys šalį. 

— O kąjjie rezga? 

— Kol kas nieko; tačiau audra telkiasi. Lokito pavyzdys rodo, ko- 


kia žalinga valios jėga. Jis mat „neketina leisti“, kad jam kas trukdy- 

tų. Mielai palaužtų darbininkus ir priverstų juos plūktis kaip negrus 
dėl duonos kąsnio. Jei neužkirsim tam kelio, kils pilietinis karas. 
Žinoma, ir darbininkų vadovai nė kiek ne geresni, — jiems tik viską 
griauti. Perkūniškai apmaudu! Kaip įgyvendinsime fogartizmą, jei 
vėl kils karas tarp pramonininkų ir darbininkų? 

— Aš mąsčiau apie šalies padėtį, — tarė Maiklas. —- Kaip manote, 
Blaitai, ar tik mes nemalam tuščiom girnom? Kokia nauda įtikinėti 
plaučio netekusį žmogų, kad jam būtinas kitas? 

Ponas Blaitas išpūtė skruostą. 

— "Taip, — tarė jis, — šalis ramiai išgyveno šimtą metų — nuo Va- 
terlo mūšio iki šio karo — ir va kokios permainos. Gyvensena taip 
nusistovėjo, įpročiai taip suragėjo, kad dabar visiems — ir redakto- 
riams, ir politikams, ir verslininkams — sprendimas atrodo tik ne- 
sibaigiantis miestų pramonėjimas. Per tą šimtą ramių metų šalies 
svorio centras pasistūmėjo, ir prireiks dar penkiasdešimties ramių 
metų, kol šalis vėl atgaus pusiausvyrą. Didžiausia bėda, kad niekas 
mums nepadovanos tų penkiasdešimties ramių metų. Kokia nors 
perkūniška suirutė — karas su Turkija arba Rusija, bruzdėjimai In- 
dijoje, vidinės rietenos, o ką jau kalbėti apie galimą naują pasaulinį 
gaisrą, — if visi mūsų planai baigsis šnipštu. Mes pataikėme į neramų 
istorijos ruožą, puikiai tai jaučiame ir gyvename tik šia diena. 

— O kas toliau? — niūriai paklausė Maiklas, prisimindamas po- 
kalbį su ministru Lipinghole. 

Ponas Blaitas išpūtė kitą skruostą. 

— Jaunuoli, negalime trauktis! Fogartizmas siūlo mums patį ge- 
riausią sprendimą, todėl turime perkūniškai pasiplėšyti, kad jį įgy- 
vendintume. Iš senų rūbų išaugom. 

— Matėte Obrio Gryno karikatūrą? 

— Mačiau. 

— Vykusi, ar ne? Bet štai kas: aš užėjau pasakyti, kad ta nelemta 
šmeižto byla bus svarstoma kitą savaitę. 


Ponas Blaitas pakrutino ausis. 

— Labai liūdna. Laimėsite ar pralaimėsite — nesvarbu. Tokie 
skandalai kenkia politinei karjerai. Juk iki teismo nebus prieita? 

— Mes bejėgiai ką nors pakeisti. Bet mūsų advokatas apsiribos 
šiuolaikinės dorovės puolimu. 

— Kaip galima pulti tai, ko nėra? — nustebo ponas Blaitas. 

— Nejaugi norite pasakyti, — šyptelėjo Maiklas, — kad nepastebite 
naujos dorovės? 

— Žinoma, ne. Jeigu galite, suformuluokite jos principą. 

— „Nebūk kvailys, nebūk nuobodus.“ 

Ponas Blaitas krenkštelėjo: 

— Seniau sakydavo: „Elkis kaip džentelmenas“. 

— Taip, bet šiuolaikiniai mąstytojai tokio gyvūno nebeaptinka. 

— Kodėl, lūženos tebesimėto. Juk ir neandertalietį rekonstravo 
vien tik iš pusės kaukolės. 

— Blaitai, negalima vartoti žodžio, iš kurio visi šaiposi. 

— Al - tarė ponas Blaitas. — Didžiausi jūsų kartos trūkumai, jau- 
nasis Montai, — liguistas jautrumas būti išjuoktam ir mirtina baimė 
atsilikti nuo mados. Perkūniškai neprotinga. 

Maiklas šyptelėjo. 

— Žinau. Einam į parlamentą. Bus svarstomas Parshemo elek- 
trifikacijos projektas. Gal išgirsime ką nors dėl nedarbo. 

Išsiskyręs kuluaruose su ponu Blaitu, Maiklas susidūrė korido- 
riuje su tėvų; kartu su juo ėjo neaukštas žvitrus senukas stropiai 
pakirpta žila barzdele. 

— O, Maiklas! Mes kaip tik tavęs ieškom. Markize, čia mano 
teikiantis vilčių sūnus! Markizas nori, kad susidomėtum elektrifi- 
kacija. 

Maiklas nusiėmė skrybėlę. 

— Gal užeitume į skaityklą, milorde? 

Jis žinojo, kad Mardžorės Ferar senelis gali būti jam naudingas. 
Kambaryje, apšviestame taip, kad skaitytojai nematytų vienas kito, 


jie susėdo trikampiu tolimame kampe. 

— Ar žinote ką nors apie elektrą, pone Montai? — pasiteiravo 
markizas. 

— Tik tiek, pone, kad šiame kambaryje jos mažoka. 

— Ne tik čia, bet ir visur, pone Montai. Skaičiau apie jūsų fogar- 
tizmą. Jeigu leisit man taip pasakyti, gali būti, kad tai ir yra ateities 
politika; tačiau jūs nieko nepasieksite, kol neelektrifikuosite visos 
šalies. Norėčiau, kad pradžiai paremtumėte Parshemo projektą. 

Ir senasis peras patraukliu savitu stiliumi toliau temdė Maiklui 
smegenis. 

— Suprantu, pone, — pagaliau ištarė Maiklas. — Šis projektas ge- 
rokai padidins bedarbių skaičių. 

— Laikinai. 

— Kažin, ar dar reikia laikinų padėties pablogėjimų. Jau įsitiki- 
nau, kad žmones sunku sudominti ateitimi — visi rūpinasi tik da- 
bartimi. 

Seras Lorensas prunkštelėjo. 

— Duokite jam laiko ir brošiūrų, markize. Bet, klausyk, kol tavo 
fogartizmas uždarytas arklidėje, tau reikalingas kitas arkliukas. 

— Taip, man jau siūlė domėtis eismo problemomis arba pašto 
išlaidomis. Beje, pone, ta mūsų byla kitą savaitę 5vs nagrinėjama 
teisme. 

Seras Lorensas kilstelėjo antakį virš akies be monoklio. 

— O! - tarė jis. - Ar pamenate, markize, — jūsų vaikaitė ir mano 
marti? Buvau užėjęs dėl to pašnekėti. 

— Kažkas susiję su įžymybių medžiojimu? Šmeižtas, ar ne? — tarė 
senasis peras. — Mano teta...!!? 

Kol Maiklas svarstė, ar čia tik nuostabos šūksnis, ar prisiminimų 
pradžia, įsiterpė jo tėvas: 

— Taip, taip, markize, labai įdomus atvejis — skaičiau Betės Mon- 


tekur memuaruose. 


"2 My aunt! (Angl) - jaustukas, anglų kalba reiškiąs nustebimą (pažodžiui ,„mano teta“). 


— Šmeižtas, — kalbėjo toliau markizas, — anais laikais buvo pi- 
kantiškas. Įžeidimas galėjo skambėti kad ir taip: „Krinolinas pri- 
dengia gan žymų jos nukrypimą nuo statmens.“ 

— Jei dar galėtume kaip nors išvengti skandalo, — sumurmėjo 
Maiklas, — turėtume negaišti. Esame aklavietėje. 

— Arjūs negalėtumėte tarstelėti žodelio, pone? — pasiteiravo se- 
ras Lorensas. 

Markizo barzda sukretėjo. 

— Sužinojau iš laikraščių, kad mano vaikaitė išteka už žmogaus, 
pavarde Makgaunas, šių rūmų nario. Ar jis kur nors čia? 

— Tikriausiai, — tarė Maiklas. — Bet aš su juo susipykęs. Manau, 
pone, kad lengviau būtų pakalbėti su ja. 

Markizas atsistojo. 

— Pasikviesiu rytoj pusryčių. Nemėgstu viešų skandalų. Ką gi, 
tikiuosi, jūs balsuosite už tą projektą, pone Montai, ir pamąstysi- 
te apie šalies elektrifikavimą. Mums reikia sudominti jaunas galvas. 
Dabar aš einu į perų galeriją. Likit sveiki! 

Kai jis guviai nutapeno, Maiklas tarė tėvui: 

— Jeigu jis nenori skandalo ir „neketina leisti“, turėtų pasikviesti 


pusryčių ir Flerę. Juk vaidijasi dvi pusės. 

III skyrius 


SOMSAS VAŽIUOJA NAMO 


Tuo metu Somsas sėdėjo su viena iš vaido pusių „bimetalinėje sve- 
tainėje“. Flerė klausėsi tylėdama, bet jos veido išraiška buvo niūri ir 
nepatenkinta. Negi tėvas žino, kokia ji dabar jaučiasi menka ir vieni- 
ša? Ar gali numanyti, kad mestas akmuo sudaužė susikurtą atvaizdą; 
kad žodžiai „snobė“ ir „įžymybių medžiotoja“ sužeidė iki pat sie- 
los gelmių? Jis nesupranta, kokia didžiulė dvasinė žala jai padaryta, 
staiga netekus tokio būtino savo vertės pajautimo, staiga praradus 
vilų iškili. Trikdomas dukters veido išraiškos, graužiamas nerimo 
dėl artėjančio „reginio“, varginamas beviltiškų svarstymų, kaip ap- 
saugoti ją nuo visų nemalonumų, Somsas jautėsi kaip Žuvis, išmesta 
ant kranto. 

— "Tu sėdėsi priekyje, šalia manęs, — tarė jis. — Tik patarčiau nesi- 
vilkti ko nors ryškaus. Ar nori, kad atvažiuotų tavo motina? 

Flerė gūžtelėjo pečiais. 

— Taip ir maniau, — tarė Somsas. — Bet jeigu užsimanys dalyvau- 
ti, tegu. Breinas, ačiū Dievui, ne iš tų teisėjų, kurie mėgsta laidyti 
juokelius. Ar esi kada buvusi teisme? 

— Ne. 

— "Ten svarbiausia nesijaudinti ir į nieką nekreipti dėmesio. Visi 
sėdės tau už nugaros, išskyrus prisiekusiuosius, — o jų nėra ko bai- 
mintis. Tik, kai į juos žiūrėsi, nesišypsok! 

— Kodėl, tėti? Negi jie tokie pavojingi? 

Somsas neatsakė į šį lengvabūdišką klausimą. 

— Skrybėlaitę geriau užsidėti mažą. Maiklas tegul sėda tau iš kai- 
rės. Ar jūs jau baigėte tuos savo ...e-e... nutylėjimus? 

— Taip. 

— Verčiau vėl nebepradėk. Jis labai tave myli. 

Flerė linktelėjo. 

— Gal dar ką nors norėtum man pasakyti? Žinok, aš... aš neri- 
mauju dėl tavęs. 

Flerė pakilo ir atsisėdo ant jo fotelio atramos. Somsas iš karto 
pajuto palengvėjimą. 

— Dabar man jau tikrai nebesvarbu. Žalos niekas nebeatitaisys. 
Vienintelė viltis, kad tenai ir ji atsiims savo. 

Somsas tikėjosi to paties, tačiau jį nustebino dukters žodžiai. 

Veikiai jis atsisveikino su Flere, įsėdo į savo automobilį ir tamso- 
je išvažiavo į Meipldaremą. Pavasario vakaras buvo šaltas, ir Somsas 
uždarė langus. Galvoti visiškai nesinorėjo — jis taip ir padarė. Buvo 
praleidęs varginantį pusdienį, todėl dabar džiaugėsi, kad Anetė 
buvo įtaisiusi automobilyje vazelę su maloniai kvepiančiais vijoklių 
žiedais. Kelias buvo įprastas ir nekėlė jokių minčių; tik buvo šiek 
tiek keista, kad tiek daug žmonių visada kažkur keliauja tarp šeš- 
tos ir septintos valandos. Somsas prasnaudė posūkį į naująjį kelią, 
pabudo ir vėl užsnūdo. Kas čia — Slau miestukas? Prieš įstodamas 
į Malborą!“, jis lankė čia mokyklą kartu su jaunuoju Nikolu ir Sent 
Džonu Heimenu, o vėliau — ir dar su kai kuo iš jaunųjų Forsaitų. 
Beveik šešiasdešimt metų prabėgo! Jis prisiminė pirmąją dieną mo- 
kykloje — berniukas naujutėlaičiais drabužiais su naujutėlaičiu cilin- 
driuku ir dėžute nuo žaislelių, mamos prikrauta visokių skanėstų, o 
ausyse skamba jos žodžiai: „Imk, Somi, mano mažyli, pavaišinsi — ir 
visi tave mylės.“ Jis buvo manęs, kad vaišių užteks kelioms savai- 
tėms, bet vos tik išėmė pirmą skanėstą iš dėžutės, vaikai stvėrė ją ir 


pareiškė, kad geriausia iš karto viską sušveisti. Po dvidešimt dviejų 


"5 Uždaroji privilegijuota vidurinė mokykla Viltšyre, įsteigta 1843 m. 

minučių dvidešimt du berniukai gerokai padidino savo svorį, o jis 
pats, apdalydamas kitus, turėjo pasitenkinti mažesne nei dvidešimt 
trečiąja dalimi. Jie paliko jam tiktai pakelį kmyninių sausainių, kurių 
jis niekada nemėgo. Vėliau kiti trys naujokai išvadino jį kvailiu, kad 
viską iš karto išdalijo, o nepaliko jiems, ir jis turėjo iš eilės kiekvie- 
nam duoti atkirtį. Visų mėgstamas išbuvo tik dvidešimt dvi minu- 
tes, ir, kiek jam žinoma, tai buvo vienintelis kartas gyvenime. Nuo 
to laiko Somsas ir nusiteikė prieš komunizmą. 

Lengvai šokčiodamas ant minkštos sėdynės, Somsas su kartėliu 
prisiminė, kaip jo pusbrolis Sent Džonas Heimenas kartą įstūmė jį 
į dygiakrūmį ir neišleido net kelias minutes. Bjaurūs pikti padarai 
tie berniūkščiai! Valandėlę jis pajuto dėkingumą Maiklui, besisten- 
giančiam išsiųsti juos iš Anglijos. O vis dėlto!.. Išliko malonių prisi- 
minimų netgi apie berniūkščius. Iš savo drugelių kolekcijos jis kartą 
pardavė vienam berniukui du aptriušusius admirolus už šilingą ir 
tris pensus. Būtų įdomu vėl grįžti į vaikystę... hm... šaudyti žirniais į 
tikrai nesustosiančio traukinio keleivius, per atostogas grįžus namo 
gerti vyšnių likerį ir gauti dovaną už tai, kad padeklamavai du šimtus 
eilučių iš „Ežero mergelės“*"* geriau už Barouzą, pramintą „Vyšniniu 
pyragaičiu“, ar ne? Įdomu, kas nutiko Barouzui, atsinešdavusiam į 
mokyklą tiek pinigų, kad jo tėvas subankrutavo? Barouzas — „Vyš- 
ninis pyragaitis“! 

Slau miestuko žiburiai pranyko iš akių. Prasidėjo laukai, ir Som- 
sas pasuko lango rankenėlę, norėdamas kvėptelėti tyro oro. Pakvipo 
medžiais ir žole. Išsiųsti berniūkščius iš Anglijos! Keista tartis tų, 
gyvenančių užjūrio kraštuose. Beje, ir čia kartais panašiai galima iš- 
girsti. O štai Slau mokykloje buvo sekama, kad visi taisyklingai tar- 
tų — jei ne, tuoj pylos gaudavai. Jis prisiminė, kaip jo tėvai —- Džeim- 


sas ir Emilė — pirmą kartą atvažiavo jo aplankyti; abu tokie poniški 


'* „Ežero mergelė" (The Lady of the Lake, 1810) — anglų rašytojo Walterio Scotto (1771— 
1832) poema. 

(tada šis žodis dar nebuvo nuvalkiotas), tėvas su žandenomis, moti- 
na su krinolinu; bjaurūs berniūkščiai net ėmė laidyti užgaulias pas- 
tabas, ir tai jį žeidė. Vyt juos iš Anglijos! Bet tais laikais berniukams 
nebuvo kur išvažiuoti. Somsas giliai įtraukė žolės kvapo. Šnekama, 
kad Anglija nebe ta, daug blogesnė, o kiti net sako, kad „ritasi į 
bedugnę“. Paikystės! Kvepia juk taip kaip anksčiau! Štai praėjusio 
amžiaus pradžioje „Pranašiojo Doseto“ brolis, būdamas vaikas, iš- 
keliavo į Bermudus, — ir ką mes apie jį girdėjome? Nieko. Jaunasis 
Džonas Forsaitas su motina — jo paties pirmąja, neištikima, bet iki 
šiol nepamiršta žmona — persikėlė į Ameriką, o ar ateis iš jų kokia 
žinia? Reikia tikėtis, kad ne. Anglija! Kada nors, kai turės laiko ir 
automobilis bus neužimtas, jis nuvažiuos ten, kur susieina Dorseto 
ir Devono grafystės, pasidairyti po vietas, iš kur kilo Forsaitai. Ži- 
nojo, kad nieko nebeliko, ir neketino niekam sakyti apie tą kelionę; 
tačiau įdomu, kokios spalvos ten žemė, ir tikriausiai yra kapinės, ir... 
O, jau važiuojam pro Meidenhedą! Sugadino upės vaizdą šitos ne- 
skoningos vilos, viešbučiai, gramofonai. Keista, kad Flerė niekada 
nemėgo upės; gal kad per daug šlapia ir lėta, o dabar viskas sausa ir 
greita, kaip Amerikoje. Bet ar rasi kitur tokią upę kaip Temzė? Nie- 
kur! Dumbliai ir žalias skaidrus vanduo, gali sėdėti valtyje ir žiūrėti 
į karves, į tuopas, štai anas dideles guobas. Tylu ir ramu, niekas ne- 


1115 


trukdo, gali galvot apie Konsteblį"'*, Meisoną, Vokerį. 

Automobilis į kažką minkštai atsitrenkė ir sustojo. Tas Rigzas 
visada į ką nors atsitrenkia! Somsas pažvelgė pro langą. Vairuotojas 
išlipęs tyrinėjo automobilio priekinį sparną. 

— Kas ten? — paklausė Somsas. 

— Atrodo, kiaulė, pone. 

— Kur? 

— Ar liepsit, pone, važiuoti toliau, ar nueiti pažiūrėti? 


Somsas apsidairė. Netoliese jokios gyvenvietės. 


"5 Johnas Constable'is (1776-1837) - garsus anglų realistinio peizažo meistras. 

— Pažiūrėkit! 

Vairuotojas dingo už automobilio. Somsas liko laukti. Jie nieka- 
da nelaikė kiaulių. O sakoma, kad kiaulė švarus gyvulys. Žmonės 
deramai neįvertina kiaulių. Buvo labai tylu. Kelyje nė vieno automo- 
bilio; tylumoje vėjas šiureno pakelės krūmus. Somsas pamatė keletą 
žvaigždžių. 

— Ten tikrai kiaulė, pone. Kvėpuoja. 

— O! - pratarė Somsas. 

Jeigu katė turi devynias gyvybes, tai kiek jų turi kiaulė!““? Jis pri- 
siminė vienintelę savo tėvo Džeimso užmenamą mįslę: „Jeigu pu- 
santros silkės kainuoja pusketvirto penso, tai kiek kainuoja geležinė 
keptuvė?“ Dar visai mažas jis suprato, kad ji be atsakymo. 

— Kurji? 

— Griovyje, pone. 

Kiaulė kažkieno nuosavybė, bet jei guli griovyje, tai jis spės par- 
važiuoti namo anksčiau, negu jos dingimas bus pastebėtas. 

— Važiuokit, — paliepė jis. — Ne! Palaukit! 

Jis atidarė duris ir išlipo. Vis dėlto juk kiaulei atsitiko nelaimė. 

— Parodykit, kur ji. 

Jis nuėjo į užpakalinių žibintų apšviestą vietą, kur stovėjo vai- 
ruotojas. Čia, negiliame griovyje, tūnojo tamsus objektas, sklei- 
džiantis prislopintus žemus garsus, tarytum fotelyje užsnūdęs klubo 
lankytojas. 

— Mes neseniai pravažiavome pro keletą ūkių — tikriausiai ji iš 
ten, — tarė vairuotojas. 

Somsas pažvelgė į kiaulę. 

— Ar kas nors sulaužyta? 

— Ne, pone, sparnas sveikas. Nors, atrodo, neblogai ją užkabi- 
no, — tarė vairuotojas. 


— Aš klausiu apie kiaulę. 


"6 Anglų patarlė „A cat has nine lives". 

Vairuotojas pajudino kiaulę bato galu. Toji sukvykė, ir Somsas 
krūptelėjo. Gali kas nors išgirsti! Na ir žioplys, dar tyčia žvigdo, — 
visai be nuovokos! Bet kaip, neliečiant kiaulės, sužinoti, ar kas nors 
jai nesulaužyta? Priėjus arčiau ir pamačius kiaulės akis, lyg ir atjauta 
sukirbo. O kas, jeigu jai sulaužyta koja? Vairuotojas vėl bakstelėjo 
kiaulę batu. Ši gailiai sužvigo, sunkiai atsistojo ir kriuksėdama bei 
kvyksėdama nuturseno keliu. Somsas skubiai grįžo į automobilį. 

— Važiuojam! — suragino jis. 

Kiaulės! Apie nieką daugiau negalvoja, tik apie save, ir jų šeimi- 
ninkai ne geresni — nuolatos burnoja prieš automobilius. O gal ir 
teisingai — tokie gremėzdai, ir dumia galvotrūkčiais: Somsui pasi- 
vaideno, kad jam prie kojų vėl blizga kiaulės akys. O gal užsiveisus 
kiaulių, kai dabar įsigijo tas lankas kitoje upės pusėje? Valgytų savo 
bekonieną, rūkytų kumpius! Galų gale būtų visai neblogai — kiaulės 
švarios, tinkamai šeriamos! Ir toje senojo Fogarto knygoje rašoma, 
kad Anglijoje reikia auginti daugiau maisto ir nuo nieko nepriklau- 
syti, jeigu kiltų naujas karas. Somsas patraukė nosimi. Kvepia kepi- 
niais, — jau Redingas! Bent sausainiai dar Anglijoje savi! Valgyti tai, 
ką išaugina svetimos šalys, netgi nemalonu — atrodo beveik kaip 
išmalda! Bet juk yra ir angliška mėsa, ir angliški kviečiai; 0 jau tin- 
kamų maistui bulvių nerasi niekur kitur, tik Anglijoje — nei Italijoje, 
nei Prancūzijoje. Štai dabar vėl norima prekiauti su Rusija!"! Tie bol- 
ševikai nekenčia Anglijos. Valgyti jų kviečius ir kiaušinius, pirkti jų 
riebalus ir kailius? Tiesiog — žyfra dig'"“. 

Automobilis staigiai pasuko, ir Somsą mestelėjo ant šoninės pa- 
galvėlės. Kaimo bažnytėlė! — tas Rigzas visuomet ko nors pasibaido. 
Graži, sena, su neaukšta bokšto smaile, apsamanojusi, — tokių pa- 
matysi tik Anglijoje; antkapiai, seni užrašai, kukmedžiai. Bažnyčia 


Somsui priminė: kada nors ir jis bus palaidotas. Galbūt čia. Tik be 


"“ 1924 m. vyko Anglijos ir Sovietų Sąjungos derybos dėl prekybos sutarties pasirašymo. 
"18 Infra dignitater1 — neoru (/ot.). 


jokių prašmatnybių! Paprastas akmuo su iškalta pavarde „Somsas 
Forsaitas“; kaip tas kapas, ant kurio kadaise sėdėjo Haigete!""; ir nėra 
jokio reikalo rašyti: „Čia ilsisi...“ — ir taip aišku, kad ilsisi! Dėl kry- 
žiaus jis dar nebuvo apsisprendęs. Tikriausiai vis tiek pastatys, norės 
jis, ar ne. Geriausia būtų gulėti kur nors kampe, atokiau nuo žmo- 
nių — o virš jo tegul auga obelis arba koks kitas medis. Kuo mažiau 
ji prisimins, tuo geriau. Kitas dalykas Flerė, — bet jai nebus kada apie 
ji galvoti! 

Automobilis nusileido nuo paskutinės lėkštos kalvos prie upės. 
Pro tuopas sušmėžavo tamsaus vandens juosta, tarytum kažkur 
slapčia skubanti Anglijos siela. Automobilis pasuko į alėją ir sustojo 
prie durų. Geriau kol kas nesakyti Anetei, kad byla bus nagrinėjama 


teisme, — vis tiek nesupras, ką jis jaučia, — ji be nervų! 


"* Londono kapinės. 

IV skyrius 


KLAUSIMAI IR ATSAKYMAI 


Mardžorės Ferar vestuvėms buvo paskirta pirmoji Velykų atosto- 
gų parlamente diena; medaus mėnesiui — Lugano kurortas; kraičiui 
paruošti — „Klotildos“ ateljė; namai gyvenimui — Itono aikštėje; 
smulkioms išlaidoms — du tūkstančiai svarų per metus; o jos širdis 
nebuvo paskirta niekam. Kai ją telefonu pakvietė papusryčiauti pas 
lordą Šropšyrą, ji nustebo. Kas tam seneliui šovė į galvą? 

Bet kitą rytą, penkios minutės po devynių, ji įžengė į savo protė- 
vių menę, palikusi beveik visą pudrą ir dažus ant tualetinio stalelio. 
Gal jis nepritars jos vestuvėms? Arba padovanos ką nors iš senelės 
nėrinių, kuriems seniai vieta muziejuje? 

Markizas sėdėjo priešais elektrinį židinį ir skaitė laikraštį. Jai įė- 
jus, jis skvarbiai nužvelgė ją gyvomis akimis. 

— Na, Mardžore? Ar sėsim prie stalo, ar tau geriau pusryčiauti 
stovint? Štai košė, omletas, žuvis — o! ir greipfrutas — labai miela! 
Na, pilstyk kavą. 

— Ko pageidautumėt, seneli? 

— Ačiu. Paimsiu visko po truputį. Vadinasi, išteki. Ar tinkamą 
porą pasirinkai? 

— Žmonės sako, kad taip. 

— Girdėjau, jis parlamento narys. Kaip manai, ar negalėtum jo 
sudominti Parshemo elektrifikacijos projektu? 

— Žinoma! Jis labiausiai domisi elektra. 

— Protingas žmogus. Atrodo, jis turi kažkokių fabrikų? Ar jie 
elektrifikuoti? 

— Tikriausiai taip. 

Markizas dar kartą pažvelgė į ją. 

— Nieko apie tai nenutuoki, — tarė jis. — Bet atrodai puikiai. Na, 
kaip ta šmeižto byla? 

Kaip ji anksčiau nesusiprotėjo! Senelis visada viską žino! Nieko 
nuo jo nenuslėpsi! 

— Vargu, ar jums, seneli, tai būtų įdomu. 

— Klysti. Mano tėvas ir senasis seras Lorensas Montas buvo di- 
deli draugai. Negi tu nori, kad teisme tave išnarstytų po kaulelį? 

— Aš nenoriu... 

— Bet juk tu ieškovė? 

— Taip. 

— Ir kuo skundiesi? 

— Jie apie mane blogai atsiliepė. 

— Kas? 

— Flerė Mont ir jos tėvas. 

— A! Tie arbatos pirklio giminaičiai. Ką jie sakė? 

— Kad aš nepripažįstu jokios dorovės. 

— Negi pripažįsti? 

— Lygiai tiek, kiek ir kiti. 

— O ką dar? 

— Kadaš tikra gyvatė. 

— Štai tai man jau nepatinka. Kodėl jie taip pasakė? 

— Jie išgirdo, kaip aš pavadinau ją snobe. Bet ji tikrų tikriausia 
snobė. 

Markizas, ką tik baigęs valgyti greipfrutą, užsidėjo koją ant kė- 
dės, alkūnę ant kelio ir parėmė delnu smakrą. 

— Šiais laikais, Mardžore, jokia dieviška pertvara neskiria mūsų 
luomo nuo kitų, bet vis dėlto mes dar kažką simbolizuojam. Nerei- 
kia šito pamiršti. 

Ji sėdėjo nuščiuvusi. Senelį gerbė visi, netgi jos tėvas, su kuriuo 


šis nesišnekėjo. Bet būti vadinamai simboliu — ne, čia jau per daug! 

Bepigu seneliui, sulaukusiam tokio amžiaus, kai jau nebegresia jo- 
kios pagundos! Be to, per tuos išgirtuosius anglų įstatymus 77 net ne- 
turi pavardę puošiančio titulo. Tiesa, kaip lordo Čarlzo duktė ir ledi 
Ursulos vaikaitė ji nenori, kad kas nors jai nurodinėtų, bet niekada 
nerietė nosies ir visada troško būti laikoma tik viena iš bohemos. 
O galiausiai ji iš tiesų simbolis — simbolis visko, kas nenuobodu ir 
nepuritoniška. 

— Seneli, aš bandžiau susitaikyti, bet ji nepanoro. Gal dar kavos? 

— Taip, įpilk. Bet sakyk, ar tu laiminga? 

Mardžorė Ferar padavė jam puoduką. 

— Ne. O kas laimingas? 

— "Tau pasisekė, — tarė markizas.— Girdėjau, kad būsi labai tur- 
tinga. O turtas suteikia valdžią. Tik ją, Mardžore, reikia tinkamai 
panaudoti. Jis škotas, tiesa? Ar tau jis patinka? 

Vėl skvarbus gyvų akių žvilgsnis. 

— Kartais. 

— Suprantu. Turi tokius plaukus, tad būk atsargi. Rudi plaukai kai 
kuriais atvejais labai vertingi, — sakysim, stebint Itono ir Herou kole- 
džų kriketo rungtynes arba popietinių pašnekesių metu, bet neleisk, 
kad jie būtų nevaldomi po to, kai ištekėsi. O kur jūs gyvensite? 

— Itono aikštėje. Be to, dar yra dvaras Škotijoje. 

— Būtinai elektrifikuokite virtuves. Aš jau savo sutvarkiau. Pui- 
kiai pataiso virėjos nuotaiką, ir maitina mane padoriai. Bet grįžkime 
prie to šmeižto. Argi negalit jūs abi pareikšti, kad apgailestaujate, — 
kam kišti advokatams pinigus? 

— Ji nesutinka atsiprašyti pirma, o aš neatsiprašysiu, jeigu ji neat- 
siprašys. 

Markizas baigė gerti kavą. 

— Tai kas jums trukdo susitarti? Mardžore, aš nenoriu, kad vis- 
kas išeitų aikštėn. Dar kartą pagalvok dėl tos bylos. Kiekvienas 
aukštuomenės skandalas įkala naują vinį į mūsų karstą. 


— Jeigu norit, aš pakalbėsiu su Aleku. 


624935 


— Būtinai! Ar jo plaukai rudi? 

— Ne, juodi. 

— A! O ką tau padovanoti vestuvių proga? Nėrinių? 

— Ne, seneli, tik ne nėrinių! Niekas jų nebenešioja. 
mas: „Niekaip jų negaliu atsikratyti.“ 

— Tai gal norėtum anglių kasyklos? Elektrifikavus ji būtų pel- 
ninga. 

Mardžorė Ferar nusijuokė. 

— Žinau, seneli, kad turit finansinių sunkumų, bet verčiau ne- 
reikia kasyklos. Ačiū. Jos taip brangiai atsieina. Geriau palaiminkit 
mane, ir pakaks. 

— Kažin, ar negalėčiau pardavinėti palaiminimų? — tarė marki- 
zas. — Tavo dėdė Deindžerfyldas susidomėjo žemės ūkiu ir baigia 
mane nuskurdinti. Kad bent pasitelktų elektrą, augindamas kvie- 
čius. Tik tada jie atsipirktų, esant dabartinėms kainoms. Na, jeigu 
jau papusryčiavai, tai lik sveika. Aš turiu kibti į darbą. 

Mardžorė Ferar, — tiesą sakant, tik pradėjusi pusryčiauti, — at- 
sistojo ir paspaudė jam ranką. Vis tiek senelis šaunuolis, tik nuolat 
skuba!.. 

Tą patį vakarą „Sent Entonio“ teatro ložėje Makgaunas papasa- 
kojo jai apie Somso apsilankymą. Mardžorė pasinaudojo proga. 

— Ajajai! Kodėl, Alekai, neužbaigėte šito reikalo? Bjauri istorija. 
Ir mano senelis nepatenkintas. 

— Jeigu jie atsiprašys, — tarė Makgaunas, — aš kad ir rytoj sutinku 
nutraukti bylą. Bet atsiprašyti privalo. 

— O man ką daryti? Aš visai nepageidauju būti taikiniu. 

— Kartais, Mardžore, niekaip negalima nusileisti. Nuo pradžios 
iki galo jų elgesys kėlė pasipiktinimą. 

Ji nesusilaikė ir paklausė: 

— Kaip jums atrodo, Alekai, kokia aš iš tikrųjų? 

Makgaunas paglostė jos apnuogintą ranką. 

— Man neatrodo, aš žinau. 

— Na? 

— Kovinga. 

Įdomus apibūdinimas! Netgi teisingas, tik... 

— Norite pasakyti, kad mėgstu erzinti žmones, ir todėl jie laiko 
mane... ne tokia kokia esu iš tiesų. Bet tarkim, — ji tiesiai pažvelgė 
jam į akis, — kad jie neklysta. 

Makgaunas suspaudė jai ranką. 

— Jūs ne tokia, ir aš neleisiu, kad apie jus taip kalbėtų. 

— Manote, kad ši byla išteisins mano... kovingumą? 

— Žinau, kas yra paskalos, ir žinau, kokie gandai apie jus sklinda. 
Tie, kurie platina paskalas, gaus gerą pamoką ir visiems laikams. 

Mardžorė Ferar nukreipė žvilgsnį į natiurmortą ant nuleistos 
uždangos, nusijuokė ir tarė: 

— Mano drauge, jūs neapsakomai provincialus. 

— Mėgstu eiti tiesiu keliu. 

— Taip, bet Londone nėra tiesių kelių. Geriau, Alekai, eikit užuo- 
lankomis, kad užkliuvęs nenusibalnotumėte nosies. 

Makgaunas atsakė paprastai: 

— Aš tikiu jumis labiau negu jūs pati. 

Sutrikusi ir net šiek tiek sugraudinta, Mardžorė apsidžiaugė, kad 
kaip tik tą akimirką pakilo uždanga. 

Po šio pašnekesio jai jau nebelabai norėjosi baigti viską taikiai. 
Atrodė, kad nuo bylos baigties priklausys, ar ji sėkmingai ištekės, 
ar viskas sužlugs. Alekui bus aišku, kaip viskas iš tiesų yra, taip pat 
ir jai! Daugiau nebeturėdama ko slėpti, ji arba neištekės už jo, arba 
jis paims ją tokią, kokia ji yra. Kas bus, tas bus! Ir vis dėlto kokia 
nemaloni ši istorija, O ypač tie jos laukiantys advokatų klausimai. Pa- 
vyzdžiui, ją paklaus: kokį įspūdį sukėlė Flerės laiškai jos draugams 
ir pažįstamiems? Norint laimėti bylą, būtina tai išsiaiškinti. Bet ką 
ji gali pasakyti? Viena manieringa grafienė ir viena kanadietė mili- 


jonierė, ištekėjusi už nusigyvenusio baroneto, pakvietė ją paviešėti 


savaitgaliui, o paskui kvietimus atšaukė. Jai tik dabar atėjo į galvą, 
jog visai galimas daiktas, kad čia būta ryšio su laiškais. Bet jokių 
kitų duomenų Mardžorė neturėjo; paprastai žmonės nesako į akis, 
ką apie tave girdėjo arba ką mano. O jos gynėjas stengsis įrodyti, kad 
ji — įŽeistos nekaltybės įsikūnijimas! Viešpatie! Na, o jeigu teisme ji 
imtų ir išpažintų tikrąjį savo tikėjimą — tegul srebia tą košę! Jos ti- 
krasis tikėjimas — koks jis vis dėlto? Neapvilti draugų; neįklampinti 
vyrų; nieko nebijoti; viską daryti ne taip kaip kiti; niekada nenurim- 
ti; nebūti „atsilikusiai“; nebūti nuobodžiai! Visiška sumaištis! Dabar 


svarbiausia — išlikti šaltakraujiškai! 

V skyrius 


ĮSIMINTINA DIENA 


Teismo dieną Somsas, pabudęs Vinifredos namuose Žaliojoje ga- 
tvėje, iš karto pajuto kažkokį liguistą nekantravimą. Kad tik greičiau 
ateitų rytojus! 

Pakartotinai susitikus su jauniausiuoju Nikolu ir seru Džeimsu 
Foskisonu, buvo nuspręsta gintis, puolant šiuolaikinę dorovę. Buvo 
matyti, kad Foskisonas nepagailės jėgų pataršyti pažiūroms, su ku- 
riomis gal turėjo savų sąskaitų; ir jeigu nenusileis senajam Bobstė- 
jui, kuris, sulaukęs aštuoniasdešimt dvejų, ką tik išleido prisiminimų 
knygą, tai ta „ruda katė“ neištvėrus ims purkštauti ir išsiduos. Išva- 
karėse Somsas visą valandą stebėjo teisėją Breiną ir susidarė apie jį 
labai palankią nuomonę: mokslingas teisėjas, nors ir jaunesnis už jį 
patį, — kadaise Somsas dažnai patikėdavo jam bylas, — dabar atrodė 
pakankamai senamądiškas. 

Išsivalęs dantis, įsidėjęs protezą, susišukavęs, Somsas nuėjo į 
gretimą kambarį ir perspėjo Anetę, kad, jei nepaskubės, pavėluos. 
Lovoje ji visada atrodydavo nepaprastai jauna ir patraukli, todėl 
Somsas, nors ir jausdamas pasitenkinimą, niekaip negalėjo jai šito 
atleisti. Jam mirus, — gal už kokių penkiolikos metų, — ji dar neturės 
nė šešiasdešimties ir gyvens, ko gero, dar dvidešimt metelių. 

Pagaliau pažadinęs Anetę ir išgirdęs: „Somsai, spėsi prisiner- 
vinti teisme“, jis grįžo į savo kambarį ir pažvelgė pro langą. Lauke 
kvepėjo pavasariu, — tiesiog apmaudu! Jis išsimaudė ir rūpestingai 


nusiskuto — negi rodysies salėje susipjaustęs smakrą! — o paskui 

nuėjo pažiūrėti, kad Anetė nepasirinktų ryškių drabužių. Ji vilkėjo 
rausvą apatinuką. 

— Geriausia rengtis juodai. 

Anetė pakėlė į jį akis nuo rankinio veidrodėlio. 

— Ką man liepsi sužavėti, Somsai? 

— Tie žmonės, be abejo, atsives draugų, ir visa, kas per daug 
krinta į akis... 

— Nebijok, aš nesistengsiu atrodyti jaunesnė už dukterį. 

Somsas vėl išėjo iš kambario. Prancūzė! Na, bet rengtis ji 
moka. 

Po pusryčių jis išėjo pas Flerę. Su Anete liko Vinifreda ir Imo- 
džena — jos taip pat susirengė į teismą, tarytum tai būtų pramoga! 

Elegantiškas, su cilindru, Somsas ėjo per Gryn Parką, mintyse 
kartodamas savo parodymus. Ant medžių nebuvo nė vieno išspro- 
gusio pumpuro — vėlyvas pavasaris. Ir karališkoji šeima dar ne mies- 
te. Eidamas pro Bakingemo rūmus, Somsas pagalvojo: „Labai jau 

populiari ta šeima!“ Tikriausiai jiems patinka šitas prieš rūmus sto- 
vintis paminklas'“? - raumeningi kūnai, milžiniški žvėrys - Imperijos 
simbolis! Dabar visi koneveikia ir jį, ir paminklą princui Albertui!?!, 
O juk vis dėlto jie susiję su taika ir klestėjimu, — ir nieko nėra juose 
šiuolaikiško! Pasiekęs Vestminsterį, Somsas pasuko į skersgatvį, kur 
kvepėjo kepama žuvimi, išniro į tykią Šiaurinę gatvę parlamento 
kaimynystėje ir, atsidūręs tarp jaukių, mažų namų, įbedė akis į Reno 
statytą bažnyčią'““. Niekada neužeidamas nė į vienos bažnyčios — iš- 
skyrus Šventojo Povilo katedros — vidų, Somsas pasisemdavo stipry- 
bės, stebėdamas jas iš išorės, — tvirti statiniai, nerėksmingi, nepai- 
santys žmonių nuomonės. Į Sauto aikštę Somsas įsuko jausdamasis 
geriau. Hole jį pasitiko Dendis. Nors Somsas ir nesižavėjo šunimis, 
12 Turimas galvoje paminklas karalienei Viktorijai priešais Bakingemo rūmus ir paminklą su- 
pančios simbolinės figūros, vaizduojančios šalis, priklausančias Britų imperijai. 
121 1872 m. pastatytas prašmatnus paminklas princui Albertui, karalienės Viktorijos vyrui. 


'2 Architektūros paminklas, bažnyčia, pastatyta architekto Christopherio Wreno (1632-1723), 
kurio garsiausias statinys Londone — Šventojo Povilo katedra. 

bet šitas storas ir tvirtas keturkojis visada jį maloniai nuteikdavo — 
tai ne anas mažytis kiniškas nelaikšis, kur jie anksčiau turėjo! Den- 
dis, galima sakyti, šuo su charakteriu — valdingu ir atkakliu, — ir iš 70, 
kaip liudytojo, teisme beveik nieko neišpeštų! Pakėlęs galvą, Somsas 
pamatė nulipančius žemyn Maiklą ir Flerę. Probėgšmais nužvelgęs 
rudą Maiklo kostiumą ir taškuotą kaklaraištį, jis įsmeigė akis į du- 
kros veidą. Švelniai išblyškęs, jokių šiuolaikiškumo žymių, — ačiū 
Dievui! — nedažytos nei lūpos, nei skruostai, nei antakiai. Puikiai 
nugrimuota savo vaidmeniui! Mėlyna suknelė taip pat parinkta labai 
skoningai — tikriausiai ilgokai svarstė! Trokšdamas kaip nors padrą- 
sinti dukterį Somsas prisivertė užgniaužti nerimą. 

— Jau ir pavasariu kvepia! — tarė jis. — Važiuojam? 

Kol kvietė taksi, Somsas pamėgino nuraminti Flerę. 

— Vakar buvau pažiūrėti teisėjo Breino. Smarkiai pasikeitė nuo 
to laiko, kai jį pažinojau. Aš vienas pirmųjų ėmiau pavedinėti jam 
bylas. 

— Ar tai ne blogai, pone? — paklausė Maiklas. 

— Kodėl? 

— Jis bijos pasirodyti dėkingas. 

Šmaikštauja, kaip visada! 

— Kad ir iš kurios pusės žiūrėtum, — tarė Somsas, — mūsų teisė- 
jai — sąžiningi. 

— Aš tuo neabejoju. Kaip manote, pone, ar jis ką nors skaito? 

— Kaip suprasti — skaito? 

— Romanus. Štai mes, parlamente, neskaitom. 

— Romanus skaito tik moterys, — tarė Somsas ir pačiupinėjo Fle- 
rės suknelę. — Užsimesk ant pečių kailį, ji per plona. 

Kai Flerė išėjo atsinešti kailio, Somsas paklausė Maiklą: 

— Kaip ji miegojo? 

— Kiečiau negu aš, pone. 

— Tai jau gerai. Štai ir taksi. Pasisaugokit to škoto. 


— Bet aš kasdien susitinku su juo parlamente. 

— A! - tarė Somsas. — Buvau užmiršęs. Atrodo, jūs ten į tokius 
dalykus dėmesio nekreipiat. 

Ir, paėmęs dukterį už parankės, nuvedė ją prie taksi. 

— Kažin, ar ateis Blaitas, — pratarė Maiklas, važiuojant pro 
„Avanposto“ redakciją. 

Tai buvo pirmas sakinys, ištartas per visą kelionę; niekas neatsa- 
kė, tad buvo ir paskutinis. 

Teismo rūmai atrodė kaip visada, į juos plūdo žmonės juodais 
ir mėlynais drabužiais. „Tarakonų spąstai!“ — sumurmėjo Maiklas. 
Somsas, tarsi atmesdamas šį palyginimą, kilstelėjo alkūnę. Jam čia 
viskas buvo pažįstama: aidžios salės, sunkiai surandami laiptai, tvan- 
kūs koridoriai ir pertvaros, atskiriančios vieną kalbantįjį nuo kitų. 

Atvykę kiek per anksti, jie lėtai kopė laiptais. Kokia vis dėlto 
silpnaprotystė! Štai jie atvyko čionai — ir jų priešininkai atvyko, kad 
gautų — ką? Somsas nusistebėjo pats savimi. Ir kodėl nepareikalavo, 
kad Flerė atsiprašytų? Kai susidurdavo su kitų bylomis, atrodydavo, 
kad taip ir turi būti, — tačiau dabar dukters dalyvavimas teisme jam 
atrodė neįtikėtinai absurdiškas. Jis skubiai nusivedė ją pro stoviniuo- 
jančius teismo tarnautojus, liudytojus, šiaip smalsuolius. Keli žodžiai 
durininkui į ausį, — ir, įėję į salę, jie susėdo. Jauniausiasis Nikolas jau 
buvo savo vietoje, ir Somsas įsitaisė taip, kad tarp jųdviejų tebūtų tik 
apkūni sero Džeimso figūra — kai jinai apsireikš. Pasigręžęs pasitarti 
su giminaičiu, Somsas valandėlei sugrįžo į malonius praeities prisi- 
minimus, tarytum senas kriketo mėgėjas, vėl paėmęs į rankas lazdą. 
Pro jaunojo Nikolo sūnų jo žvilgsnis nuslydo į publiką. Taip, visi 
spėjo suuosti! Nieko kito nebuvo galima laukti — ta „ruda katė“ vi- 
sada dėmesio centre. Galinėse eilėse buvo matyti daug skrybėlaičių, 
ir jų vis daugėjo. Somsas staiga pasisuko; vienas paskui kitą suėjo 
prisiekusieji — išrinktieji, bet iš pažiūros visai eiliniai žmogeliai. Ir 
kodėl jie visada atrodo tokie niekuo neišsiskiriantys! Somsas nie- 
kada nebuvo buvęs prisiekusiuoju. Jis dirstelėjo į Flerę. Sėdi greta, 


bet ką galvoja, — neaišku. O Maiklo ausys pernelyg styro. Ir tada jis 

išvydo Anetę. Jau geriau nesibrautų čia, o atsisėstų kur nors kitur — 
kuo daugiau jų bus priekyje, tuo labiau atkreips visų dėmesį! Todėl 
Somsas papurtė galvą ir parodė ranka į galinius suolus. A, vis dėlto 
paklausė! Ji, Vinifreda ir Imodžena užimtų nemaža vietos — visos 
nesiauros. Vis dėlto dar lieka tuščių vietų. Staiga jis pamatė ieško- 
vę su advokatu ir Makgaunu; visi atrodė labai pasitikintys savimi, 
o ta įžūli „ruda katė“ dar ir šypsojosi! Stengdamasis nežiūrėti jų 
pusėn, Somsas matė, kaip jie atsisėdo už kelių žingsnių nuo jo. Štai 
ir advokatai! Foskisonas ir Bulfris kartu, vos ne už parankės! Po 
kelių minučių jau kreipsis „kolega“ ir stengsis perkąsti vienas kitam 
gerklę! Somsas suabejojo, ar ne geriau būtų buvę palikti Foskisoną 
priešininkams, o pačiam pasisamdyti Bulfrį — negražų, plačiapetį, 
patyrusį ir sausą. Tarp jo ir Maiklo — Flerė, o už jų — Foskisonas ir jo 
padėjėjas; tarp Setlvaito ir to škoto — „šita katė“, o už jų — Bulfris ir 
jo padėjėjas! Trūksta tik teisėjo. O, štai ir jis! Somsas kilstelėjo Flerę 
už alkūnės, kad atsistotų. Strykt! Ir vėl visi atsisėdo! Vienas Breino 
žandas lyg ir putnesnis už kitą; ar tik teisėjui neskauda danties? Įdo- 
mu, kaip tai paveiks bylos eigą? 

Prasidėjo įprasta „giesmelė“: šiandien bus nagrinėjama tokia ir 
tokia byla, kitą savaitę tokia ir tokia, ir taip toliau. 

Pagaliau! Įžanga baigėsi, ir teisėjas ėmė sukinėti galvą, tarytum 
apžiūrinėdamas mūšio lauką. Atsistojo Bulfris: 

— Jeigu leisite, jūsų kilnybe... 

Jis pradėjo įprastinę įžangą, apibūdindamas ieškovę pernelyg iš- 
dailintomis frazėmis — markizo vaikaitė, susižadėjusi su parlamen- 
to nariu... galbūt būsimuoju ministru pirmininku... garsėjanti praš- 
matniausiuose aukštuomenės sluoksniuose, trykštanti linksmumu, 
kartais gal kiek per daug trykštanti... „Akiplėša!..“ Paskui įprastinis 
saldžiarūgštis atsakovės apibūdinimas... Turtinga, siekianti pagar- 
sėti jauna ponia... Na ir apgailėtinas niektauza!.. Prisiekusieji turį 
neužmiršti, kad ir vienu, ir kitu atveju kalbama apie avangardinės 


visuomenės moteris, bet jie taip pat neturėtų pamiršti, kad net ir 

toje visuomenėje žodžiai tebeturi savo tiesioginę prasmę ir pada- 
rinius. Hm! Toliau Bulfris užsiminė apie incidentą Flerės svetainė- 
je... žinoma, sumenkino jo reikšmę... A! Užuomina ir į jį, Somsą... 
turtingas ir įtakingas žmogus... oho, kiek garbės!.. A, dabar skaito 
tuos atseit šmeižiančius laiškus... kokį įspūdį jie sukėlė... viskas labai 
pritempta... Ieškovė buvusi priversta kreiptis į teismą... Visai nusi- 
svaičiojo!.. 

— O dabar aš kviečiu liudytoją, ponią Pynryn. 

— Ar abi „y“ ilgosios, pone Bulfri? 

— Abi, jūsų kilnybe. 

— Aišku. 

Somsas pažvelgė į moterį, kuriai priklausė ši pavardė. Daili, bet 
iš išvaizdos lengvabūdė! Jis įdėmiai klausėsi jos parodymų. Ji gan 
tiksliai nupasakojo incidentą Flerės svetainėje. Po dviejų dienų ji 
gavusi šmeižikišką laišką, žeminantį ieškovę. Kaip draugė, laikiusi 
pareiga pranešti panelei Ferar. Pati, kaip aukštuomenės moteris, 
mananti, kad šis incidentas ir šie laiškai pakenkę panelei Ferar. Jai 
teko kalbėtis apie tai su daugeliu pažįstamų. Viešas skandalas. At- 
garsis milžiniškas. Ji parodžiusi savo laišką poniai Moltiz, pasiro- 
do, jog ir ji gavusi tokį laišką. Incidentas tapęs visuotinių apkalbų 
tema. Hm! 

Bulfris sėdasi, atsistoja Foskisonas! 

Somsas įsitaisė patogiau. Štai dabar pažiūrėsim, kaip tas vyras 
atliks kryžminę apklausą — tai labai svarbu! Na, ne taip jau blogai: 
pateikiant klausimą, ledinis žvilgsnis nukreipiamas į erdvę, laukiant 
atsakymo, įsmeigiamas į liudytoją; burna kiek pračiaupta, lyg ketintų 
praryti atsakymą; liežuvis kartais lyžteli apatinę lūpą; neužimta ran- 
ka paslėpta už nugaros, mantijos klostėse. 

— Taigi, ponia... e... Pynryn. Šis incidentas, kaip jį vadina mano 
kolega, įvyko ponios Mont namuose, tiesa? O kaip jūs ten patekote? 
Kaip draugė. Visiškai teisingai! Ar jūs nejaučiate jai priešiškumo? 


Ne. Ir nutarėte, kad būtina ir gražu iš jūsų pusės rodyti tą laišką 

ieškovei ir kitiems žmonėms, — kitaip sakant, pasistengėte išpūsti šį 
menką incidentą? — Žvilgsnis Įbestas į liudytoją! 

— Jei kuri nors iš mano draugių gautų įžeidžiantį mane laišką, 
neabejoju, jog ji praneštų. 

— Netgi tada, jei jūsų draugė žinotų laiško parašymo priežastį ir 
būtų taip pat laiško autorės draugė? 

— Taip. 

— O galbūt jums, ponia, buvo neapsakomai smagu išpūsti šį 
menką kivirčą, o ne jį nuslopinti? Ar ne paprasčiau buvo suplėšyti 
laišką ir niekam apie jį nesakyti? Juk netvirtinsit, kad dėl to pasikeitė 

Jūsų nuomonė apie panelę Ferar, — jūs puikiai ją pažįstate, tiesa? 

— Tie-sa. 

— Visiškai teisingai. Būdama ieškovės ir atsakovės draugė, jūs ži- 
nojote, kad tuo laišku norėta vien išlieti apmaudą ir kad į jį nereikia 
rimtai žiūrėti? 

— Na, ne. 

— O! Vadinasi, jūs laiško žodžius palaikėte rimtais? Ar tik nepa- 
manėte, kad jie taiko tiesiai į skaudamą vietą? Kitaip tariant, kad jie 
teisingi? 

— Žinoma, ne. 

— Ar galėjo jie, būdami akivaizdžiai neteisingi, kaip nors pa- 
kenkti panelei Ferar? 

— Manau, kad galėjo. 

— Bet jūsų, kaip jos draugės, jie paveikti negalėjo? 

— Manęs — negalėjo. 

— Bet galėjo pakenkti akyse kitų žmonių, kurie apie tuos žo- 
džius išgirdo vien tik jūsų dėka. Tiesą pasakius, ši istorija suteikė 
jums daug džiaugsmo. Ar ne? 

— Džiaugsmo? Ne. 

— Jūs laikėte savo pareiga išplatinti šį laišką. Argi ne džiugu at- 
likti pareigą? 


Somsas vos susilaikė nesukikenęs. 

Foskisonas sėdasi, atsistoja Bulfris! 

— Tikriausiai jūs, ponia Pynryn, kaip ir daugelis mūsų, kurių bū- 
das ne toks tvirtas kaip mano mokyto kolegos, patyrėte, jog kartais 
pareiga yra varginanti prievolė? 

— "Taip. 

— Ačiū jums. Ponia Moltiz. 

Kol buvo apklausinėjama kita liudytoja, jauna tamsiaplaukė sto- 
rulė, Somsas pabandė palyginti, kokį įspūdį daro Flerė ir „ta katė“ 
keturiems prisiekusiesiems, kurie, atrodė, neabejingi grožiui. Kai vėl 
atsistojo seras Džeimsas Foskisonas, jis dar nebuvo priėjęs prie aiš- 
kios išvados. 

— Sakykite, ponia Moltiz, kurį iš laiškuose minėtų įžeidimų jūs 
laikote pačiu rimčiausiu? 

— Žodį „Išdavikė“ manajame laiške ir žodžius „tikra gyvatė“ 
laiške poniai Pynryn. 

— Jie įžeidžia labiau už kitus? 

— "Taip. 

— Kaip tik čia man ir reikalinga jūsų pagalba. Jūsų pažįstamų 
ratas turbūt šiek tiek nepanašus į ieškovės? 

— Ko gero, taip. 

— Bet jie persipina? 

— Taip. 

— Tada kuriame rate — jūsų ar ieškovės — posakis „ji nepripa- 
žįsta jokios dorovės“ nuskambėtų, jūsų manymu, kaip labiau žemi- 
nantis? 

— Sunku pasakyti. 

— Aš tik noriu išgirsti jūsų nuomonę. Ar manote, kad jūsų pažįs- 
tami tokie pat avangardiški kaip panelės Ferar pažįstami? 

— Gal ir ne visai. 

— Visiems žinoma, kad jos rato žmonės nepaiso jokių suvaržy- 
mų ir apribojimų? 


— Manau, kad taip. 


42608 


— Vis dėlto ir /4s4 pažįstami yra pakankamai avangardiški, noriu 
pasakyti, „nesustabarėję“? 

— Kokie, sere Džeimsai? 

— „Sustabarėję“, jūsų kilnybe. Tai šiuolaikinėje aukštuomenėje 
labai paplitęs žodis. 

— O kąjis reiškia? 

— Senamadiški, jūsų kilnybe. 

— Suprantu. Jis klausia, ar jūs „sustabarėjusi“. 

— Ne, jūsų kilnybe. Tikiuosi, kad ne. 

— Tikitės, kad ne. Klausinėkit toliau, sere Džeimsai. 

— Nebūdama sustabarėjusi, jūs turbūt nesijaudintumėte, jei kas 
nors jums pasakytų: „Mieloji, jūs nepripažįstate jokios dorovės“? 

— Nesijaudinčiau, jeigu būtų pasakyta taip maloniai. 

— O sakykite, ponia Moltiz, ar toks posakis, tiek ištartas malo- 
niai, tiek atvirkščiai, gali užtraukti gėdą jums arba jūsų draugams? 

— Jeigu atvirkščiai, taip. 

— Ar tai reiškia, kad jūsų rato žmonės dorovę supranta taip pat, 
kaip... na, sakykim, gerbiamas teisėjas? 

— Sere Džeimsai, kaip gali liudytoja atsakyti į tokį klausimą? 

— "Tada sakykit, ar savųjų rate jūs labai piktinatės, kai jūsų drau- 
gai išsituokia, arba, tarkim, dviese išvažiuoja savaitėlei į Paryžių arba 
į kokią kitą vietelę? 

— Piktinamės? Na, man atrodo, nebūtina piktintis tuo, ko pats 
nepadarytum. 

— Vadinasi, jūs nesipiktinate? 

— Nežinau, ar aš galėčiau kuo nors piktintis. 

— Piktinasi tik sustabarėję, ar ne? 

— Turbūt. 

— Tada pasakykite man, jeigu toks jūsų pažįstamų požiūris, — o 
minėjote, kad jūsiškių ratas, ne taip kaip ieškovės, šiek tiek paiso 
suvaržymų ir apribojimų, — ar galėjo žodžiai „ji nepripažįsta jokios 


dorovės“ vienaip arba kitaip pakenkti ieškovei? 


— Musų rato žmonės — dar ne visas pasaulis. 

— Žinoma, kad ne. Manau, tik labai nedaug kas priklauso jūsų 
ratui. Bet nejaugi jūs norite pasakyti, kad jums arba ieškovei nors 
kiek rūpi tas... 

— Kaip, sere Džeimsai, ji gali pasakyti, kas rūpi ieškovei? 

— Tada, kad jwms pačiai nors kiek rūpi, ką mano Žmonės, nepri- 
klausantys jūsų pažįstamų ratui? 

Somsas dukart linktelėjo. Šitas žino, ką daro! Jis pastebėjo, kad 
Flerė žiūri į liudytoją pašaipiai patempusi lūpą. 

— Aš nekreipiu dėmesio net į tai, ką mano žmonės, priklausantys 
mano ratui. 

— Arjūs labiau nepriklausomo būdo negu ieškovė? 

— Manau, kad ne mažiau. 

— Jos nepriklausomas būdas žinomas visiems? 

— Taip. 

— Ačiu, ponia Moltiz. 

Foskisonas sėdasi, atsistoja Bulfris! 

— Jūsų kilnybe, aš kviečiu ieškovę. 

Somsas palinko į priekį. 

VI skyrius 


APKLAUSA 


Mardžorė Ferar, gan rami ir tik šiek tiek „pasiryškinusi“, įžengė į 
teismo salės atitvarą. Kitą rytą laikraščiai užsimins apie juodą kos- 
tiumą, puoštą šinšilų kailiu, 1 juodą skrybėlę. Ji pabučiavo orą virš 
Biblijos'?, giliai atsikvėpė ir pasigręžė į poną Bulfr. 

Pastarąsias penkias dienas ji vis labiau piktinosi, jausdama, kad 
ši byla atėmė jai valios stiprybę. Pati ją pradėjo, o dabar visiškai pra- 
rado ryžtą veikti. Mardžorė atrado seną tiesą, kad, įsisukus kivirčo 
smagračiui, jam sustabdyti prireikia daugiau jėgos nei vien paspau- 
džiant mygtuką. Jeigu viskas pakryps į blogąją pusę, — ką gi, bus 
gera pamoka Alekui ir jo advokatams! 

Deramai nutaisytas pono Bulfrio balsas padrąsino Mardžo- 
rę. Jo klausimai buvo iš anksto žinomi, ir po kiekvieno atsakymo 
Mardžorės pasitikėjimas savimi tvirtėjo, girdint aiškiai ir maloniai 
skambantį savo balsą. Ji stovėjo visiškai laisvai, stengdamasi, kad 
figūra kuo labiau panėšėtų į berniuko. Mardžorė juto, kad jos elge- 
sys, tarytum pasirodymas scenoje, domina teisėją, prisiekusiuosius 
ir visus tuos žmones, sunkiai įžiūrimus salės gale. Tiktai apmaudu, 
kad ta „snobė“ akmeniniu veidu įsitaisiusi tarp jos ir advokato! Kai 
pagaliau ponas Bulfris atsisėdo ir atsistojo seras Džeimsas Foski- 
sonas, Mardžorė vos nepasidavė pagundai pasipudruoti nosį. Ta- 


čiau susilaikė ir stipriai įsitvėrė į atitvaro turėklus, o kol advokatas 


5 Anglų teisme liudytojas, prisiekdamas sakyti vien tik tiesą, turi pabučiuoti Bibliją. 

vartė popierius ir taisėsi mantiją, jos nugara perbėgo pirmasis tą 
rytą virpulys. Bent jau pasižiūrėtų į ją, kai klausia! 

— Ar jūs kada nors dalyvavote teismo procese, panele Ferar? 

— Ne. 

— Bet aiškiai suprantate, kad esate prisiekusi sakyti tik tiesą? 

— Visiškai aiškiai. 

— Jūs sakėte mano kolegai, kad nejaučiate jokio priešiškumo po- 
niai Mont. Malonėkit pažvelgti į šią žinutę „The Evening Sun“ spalio 
trečios dienos numeryje. Ar jūs ją parašėte? 

Mardžorė Ferar pasijuto tartum iš šiltnamio patekusi į žvarbų 
vėją. Nejaugi jie viską žino? 

— "Taip, parašiau. 

— Jis baigiamas žodžiais: ,„Apsukri poniutė nesnaudžia ir bu- 
ria saloną, naudodamasi smalsumu, kurį žadina bet kokia politinė 
avantiūra.““ Ar turėjote galvoje ponią Mont? 

— "Taip. 

— Nelabai gražu, ar ne, — apie draugę? 

— Nematau nieko blogo. 

— Norit pasakyti, kad jums patiktų, jeigu panašiai parašytų apie 
jus pačią? 

— Noriu pasakyti, kad ja dėta to ir tikėčiausi. 

— Jūs vengiate atsakyti į klausimą. Suformuluosiu jį kitaip. Ar 
jūsų tėvui būtų malonu perskaityti apie jus tokią žinutę? 

— Mano tėvas šito skyrelio niekada neskaito. 

— Vadinasi, nustebsite išgirdusi, kad ponios Mont tėvas perskai- 
tė? Ar dažnai parašote tokių smagių Žinučių apie savo draugus? 

— Nedažnai. 

— Kartkartėmis, taip? Ir po to jie lieka jūsų draugais? 

— Aukštuomenėje ne taip lengva atskirti, kas draugas, kas ne. 

— Visai su jumis sutinku, panele Ferar. Atsakydama į pono 
Bulfrio klausimus, jūs prisipažinote, kad, viešėdama ponios Mont 


namuose, pasakėte vieną ar dvi kritiškas pastabas — cituoju jūsų 

žodžius — apie namų šeimininkę. Ar dažnai, būdama svečiuose, su 
panieka kalbate apie tų namų šeimininkę? 

— Ne. Šiaip ar taip, nesitikėjau, jog kažkas slaptai manęs klau- 
sys1s. 

— Suprantu. Tol, kol jūsų nenutveria, viskas gerai, ar ne? Ar tą 
pirmą spalio mėnesio trečiadienį, viešėdama pas ponią Mont, pa- 
šnekesyje su ponu.. e... ponu Filipu Kvinziu, pavadinote namų šei- 
mininkę snobe? 

— Nepamenu, vargu ar... 

— Ojjūs pagalvokite. Juk girdėjote ponios Pynryn ir ponios Mol- 
tiz parodymus. Ponia Moltiz, jei pamenate, sakė, kad ponas Forsai- 
tas — tai yra, ponios Mont tėvas, — kreipėsi į jus žodžiais: „Gerbiamo- 
ji, jūs pavadinote mano dukterį snobe jos pačios namuose, — todėl 
malonėkite išeiti, jūs išdavikė.““ Ar taip buvo? 

— Turbūt. 

— Jūs norite pasakyti, kad žodį „„snobė“ jis prasimanė? 

— Aš noriu pasakyti, kad jis apsiriko. 

— Nelabai gražus žodis — „snobė“, ar ne? O jeigu nesakėte, tai 
kodėl jis pavadino jus išdavike? 

— Kalbėdama aš nemaniau, kad jis nugirs. Tiksliai neprisimenu, 
ką tada pasakiau. 

— Ką gi, ponas Forsaitas netrukus duos parodymus, ir jie atgai- 
vins jūsų atmintį. Bet, kiek man žinoma, per trumputį pašnekesį 
pavadinote ją snobe ne vieną, o du kartus? 

— Sakiau, kad aš neprisimenu, o jam nederėjo klausytis. 

— Puiku! Vadinasi, jūs labai patenkinta, kad parašėte tą žinutę ir 
negražiai atsiliepėte apie ponią Mont jos pačios namuose? 

Mardžorė Ferar sugniaužė turėklus taip, kad delnuose jai ėmė 
tvinkčioti kraujas. Šitas balsas kėlė jai įsiūtį! 

— "Tačiau pasirodo, panele Ferar, kad jūs piktinatės, kai kiti savo 
ruožtu pasako nemalonių dalykų apie jus. Kas jums patarė kreiptis į 


teismą? 

— Iš pradžių tėvas, o paskui sužadėtinis. 

— Seras Aleksandras Makgaunas. Ar jis priklauso tiems patiems 
sluoksniams kaip jūs? 

— Ne, jis priklauso parlamento sluoksniams. 

— Puiku. Ir jam tikriausiai gerai žinomos jūsų draugų rato elge- 
sio normos? 

— Nėra ryškių ribų tarp atskirų ratų. 

— Ačiū už paaiškinimą, panele Ferar. Bet sakykit, ar jums žino- 
ma sero Aleksandro parlamento kolegų dorovės ir elgesio normų 
samprata? 

— (Galiu įsivaizduoti. Manau, kad didelio skirtumo nėra. 

— Ar tik, panele Ferar, nenorite pasakyti, kad atsakingų visuo- 
menės veikėjų požiūris į elgesį ir dorovę toks pat lengvabūdiškas 
kaip jūsų? 

— Kodėl jūs, sere Džeimsai, manote, kad jos požiūris lengvabū- 
diškas? 

— Jei kalbėsime apie elgesį, jūsų kilnybe, tai iš jos atsakymų aiš- 
ku, kaip lengvabūdiškai ji žiūri, pavyzdžiui, į svečių pareigas namų 
šeimininkų atžvilgiu. O dabar kaip tik ketinu pereiti prie dorovės. 

— Taip, pereikite, o po to jau darykite išvadas. Bet kuo čia dėti 
visuomenės veikėjai? 

— Aš noriu pasakyti, jūsų kilnybe, kad ši moteris kelia didelį 
triukšmą dėl žodžių, kuriais tikrai gali piktintis visuomenės veikėjas 
arba šiaip eilinis pilietis, o ne tie, kurių pažiūros sutampa su jos pa- 
žiūuromis. 

— Jei taip, privalote įrodyti, kokios jos pažiūros. Klausinėkite 
toliau! 

Mardžorė Ferar, valandėlę lengviau atsikvėpusi, vėl visa įsitem- 
pė. Jos pažiūros! 

— Sakykite, panele Ferar, — dabar jau mes visi žinome, ką reiškia 
žodis „sustabarėjęs“, — ar visuomenės veikėjai „„sustabarėję“ labiau 


negu jūs? 

— Gal žodžiais jie tai ir tvirtina. 

— Manot, kad jie veidmainiai? 

— Aš apskritai nieko apie juos nemanau. 

— Nors ir rengiatės ištekėti už vieno jų? Jūs piktinatės žodžiais: 
„Ji nepripažįsta jokios dorovės.“ Sakykit, ar skaitėte romaną „Ispa- 
ninis vabalas“? 

Jis pakėlė ir parodė knygą. 

— Lyg ir skaičiau. 

— Kaip! Nežinote? 

— Aš jį perverčiau. 

— Nulaižėte grietinėlę, teisingai? Ar perskaitėte pakankamai, 
kad galėtumėte susidaryti nuomonę? 

— Taip. 

— Ar jūs sutiktumėte su nuomone, išreikšta žurnale išspausdin- 
tame laiške? „Ši knyga laužo Anglijoje įsivyravusį „sustabarėjimą“, 
smerkiantį kiekvieną drąsų meno kūrinį, ir yra tikrai verta dėme- 
sio“ Ar knyga verta dėmesio? 

— Taip. Aš nepakenčiu šventeiviškumo. 

— „Tai, be jokios abejonės, Literatūra.“ Žodis „literatūra“ para- 
šytas didžiąja raide. Ar jums irgi taip pasirodė? 

— Žinoma, tai literatūra. Nors gal ne pati geriausia. 

— Bet tokias knygas reikia leisti? 

— O kodėl gi ne? 

— Ar žinote, kad Anglijoje šio romano nespausdino? 

— Taip. 

— Bet turėjo spausdinti? 

— Žinoma, tokia knyga ne kiekvienam. 

— Malonėkite nevengti atsakymo. Ar, jūsų nuomone, šis roma- 
nas, „Ispaninis vabalas“, turėtų būti išleistas Anglijoje?.. Aš jūsų ne- 
skubinu, panele Ferar. 

Niekas pro to bjaurybės akis neprasprūsta! Juk ji tik valandėlę 
stabtelėjo, bandydama susigaudyti, kurlink jis suka. 

— Taip. Aš manau, kad literatūra neturėtų būti varžoma. 

— Ir jeigu romanas būtų išleistas, jūs nepritartumėte jo uždrau- 
dimui? 

— Ne. 

— Jūs nepritartumėte jokios knygos uždraudimui, jeigu tai būtų 
daroma doroviniais sumetimais? 

— Kaip galiu pasakyti, nemačiusi knygos? Be to, niekas neverčia 
skaityti visko, kas rašoma. 

— Ar manote, kad jūsų nuomonė šiuo klausimu sutampa su vi- 
suomenės veikėjų ir eilinių piliečių nuomone? 

— Priešingai, manau, kad nesutampa. 

— Bet jūsų požiūriui pritartų dauguma jūsų draugų? 

— Tikiuosi, jog taip. 

— Manantys priešingai būtų „sustabarėję“, tiesa? 

— Jeigu jums patinka šitas žodis. Aš jo nevartoju. 

— O kokį vartojate jūs, panele Ferar? 

— Paprastai aš sakau „kvanktelėję“. 

— Atleiskite, bet manau, kad jums reikės paaiškinti šį žodį teis- 
mui. 

— "Tik ne man, sere Džeimsai; aš puikiausiai žinau, kad šitas žo- 
dis reiškia „suvaikėjęs“. 

— Jūs tiesiog visažinis, jūsų kilnybe. Vadinasi, kiekvienas, panele 
Ferar, kuris, vertindamas šią knygą, nepritaria jūsų ar jūsų draugų 
nuomonei, yra „kvanktelėjęs“ arba, kitaip tariant, suvaikėjęs? 

— Meno požiūriu — taip. 

— O! Aš taip ir maniau, kad mes prisikasime prie šio žodžio. Jūs 
tikriausiai nesiejate meno su gyvenimu? 

— Ne. 

— Ir nemanote, kad menas gali turėti įtakos gyvenimui? 

— Neprivalo turėti. 

— Net jei autorius aukština besaikį geidulingumą, tokia knyga 


neturi jokio poveikio skaitytojams, ypač jaunimui? 

— Nežinau, kaip kitiems, bet man jokio. 

— Vadinasi, jūs emancipuota. 

— Nesuprantu, ką norite pasakyti. 

— Juk tai, ką kalbate apie meno atskyrimą nuo gyvenimo, tėra 
vien skambios frazės. Argi jūs pati to nesuvokiate? 

— Žinoma, ne. 

— Tada pabandysiu paklausti kitaip: ar gali žmonės, besilaikantys 
visuotinai pripažinto požiūrio į dorovę, pritarti jūsų įsitikinimams, 
kad menas neturi įtakos gyvenimui? 

— Gali, jeigu tik jie kultūringi. 

— Kultūringi! O jūs pati laikotės visuotinai pripažinto požiūrio į 
dorovę? 

— Nežinau, ką jūs vadinate visuotinai pripažintu požiūriu. 

— Tuoj, panele Ferar, jums paaiškinsiu. Pavyzdžiui, visų pripa- 
žįstama, kad moteriai nedera turėti intymių ryšių su vyru iki santuo- 
kos, o po santuokos — meilužių. 

— O kaip vyrams? 

— Dėkoju. Kaip tik ir pereinu prie vyrų. Vyrams nedera turėti 
intymių ryšių bent jau po santuokos. 

— Niekaip nepasakyčiau, kad to viswofinai laikomasi. 

Neatsispyrusi norui paironizuoti, Mardžorė kaipmat pajuto su- 
klydusi — teisėjas pasisuko į ją ir paklausė: 

— Ar norite pasakyti, kad nėra nedorovinga moteriai turėti žx7y- 
tų ryšių su vyru iki santuokos ir tiek vyrams, tiek moterims neveng- 
ti jų ir po santuokos? 

— Manau, jūsų kilnybe, kad tai visuotinai paplitęs požiūris. 

— Aš jūsų neklausiu apie visuotinai paplitusį požiūrį. Aš klausiu, 
ar /4s manote, jog tai dorovinga? 

— Man atrodo, kad dauguma žmonių pritaria tokiam požiūriui, 
tik garsiai nepasako. 

Mardžorė pastebėjo, kaip subruzdo prisiekusieji; išgirdo bilde- 
sį advokatų pusėje; serui Aleksandrui nukrito ant grindų skrybėlė; 

kažkas garsiai nusišnypštė; karališkojo advokato Bulfrio veido nebu- 
vo matyti. Mardžorė pajuto, kaip skruostus užlieja kraujas. 

— Malonėkite atsakyti į mano klausimą. Ar, /4s4 požiūriu, taip 
dera elgtis? 

— Aš... aš manau, kad tai nuo daug ko priklauso. 

— Nuo ko? 

— Nuo... nuo aplinkybių, sąlygų, temperamento. Žodžiu, įvai- 
riausių dalykų. 

— O jūs taip elgtumėtės? 

Mardžorė Ferar apmirė. 

— Jūsų kilnybe, į šitą klausimą aš negaliu atsakyti. 

— Kitaip sakant, nenorite? 

— Ne, aš tiesiog nežinau. 

Ir jausdama, kad vos neatsistojo ant trapaus ledo, ji pamatė, kaip 
iš už nosinės vėl išnyra Bulfrio veidas. 

— Gerai. Klausinėkite toliau, sere Džeimsai. 

— Taigi, panele Ferar, tuos iš mūsų, kurie nepritaria tokiam iš- 
tvirkimui, jūs laikote veidmainiais? 

— Ar tai nešališkas klausimas? 

Dabar advokatas žvelgė tiesiai jai į akis, bet nė per nago juodymą 
neatrodė patrauklesnis. 

— Aš dar spėsiu įrodyti savo nešališkumą, panele Ferar. 

— Ar nemanote, kad tai bus nelengva? 

— Patikėkite, panele, jums geriau nelaidyti sąmojų. Vadinasi, 
manote, kad tokia knyga kaip „Ispaninis vabalas“ negali būti ža- 
linga? 

— Neturėtų būti. 

— Norite pasakyti, jeigu visi būtume tokie kultūringi, kaip jūs... — 
Tyčiojasi, bjaurybė! — Bet juk mes nesame? 

— Ne. 

— Vadinasi, ji gali padaryti žalos. Bet jums ta žala nė kiek nerūpi. 
Aš neketinu, jūsų kilnybe, skaityti ištraukų iš to labai nemalonaus 

romano. Tikriausiai dėl pasibjaurėtinos reputacijos jo kaina dabar 
pakilo iki septynių svarų. Ir drįstu manyti, kad vien šis faktas pa- 
neigia ieškovės teiginį, kad vadinamasis „menas“ neturi poveikio 
gyvenimui. Nepabūgę išlaidų, mes įsigijome keletą šios knygos eg- 
zempliorių, ir aš paprašysiu prisiekusiuosius priešpiečių pertraukos 
metu perskaityti kokį tuziną pažymėtų vietų. 

— Ar bus ir man egzempliorius, sere Džeimsai? 

— Taip, jūsų kilnybe. 

— Ir ponui Bulfriui?.. Jeigu dar kartą išgirsiu juoką, liepsiu publi- 
kai išeiti iš salės. Prašom klausinėti toliau, sere Džeimsai. 

— Panele Ferar, jūs žinote teatro draugiją „Nec pus ultra“? Jei ne- 
klystu, ji siekia statyti avangardines pjeses. 

— Pjeses — taip. Nežinau, ką jūs vadinate „avangardu“. 

— Pavyzdžiui, rusų autorius, Restauracijos dramaturgų pjeses? 

— "Taip. 

— Ir jūs jose vaidinate? 

— Kartais. 

— Aratsimenate Vičerlio pjesę „„Atviraširdis“, rodytą sausio sep- 
tintą dieną? Ar ne jūs vaidinote Oliviją? 

— Taip. 

— Patrauklus vaidmuo? 

— Labai geras vaidmuo. 

— Aš sakau „patrauklus“. 

— Man tas žodis nepatinka. 

— Ne iš jūsų žodyno, panele Ferar? Ar tai kuklios moters vai- 
dmuo? 

— Ne. 

— Ar pabaigoje jis nėra neapsakomai nekuklus? Turiu galvoje 
sceną tamsoje. 

— Nežinau, ar tikrai „neapsakomai“. 

— Vis dėlto jūs nė kiek nedvejojote, pasirinkdama ir atlikdama šį 


vaidmenį, — tokie menkniekiai jūsų nejaudina? 

— Nesuprantu, kodėl turėtų jaudinti. Jei suprasčiau, tada nevai- 
dinčiau. 

— Jūs vaidinate ne dėl pinigų? 

— Ne, savo malonumui. 

— Vadinasi, galite atsisakyti vaidmens, jeigu jis jums nepatinka? 

— Jei atsisakyčiau, man jokių vaidmenų nebeduotų. 

— Malonėkit neišsisukinėti. Jūs sutikote vaidinti Oliviją ne dėl 
pinigų, o dėl malonumo. Ar patyrėte tą malonumą? 

— Ko gero, taip. 

— Deja, jūsų kilnybe, tuomet turėsiu prašyti prisiekusiuosius 
peržvelgti „Atviraširdžio“ sceną tamsoje. 

— Arjūs, sere Džeimsai, teigiate, kad moteris, vaidinanti nedo- 
rovingą personažą, pati yra nedorovinga? Tokiu atveju turėtų susvy- 
ruoti ne viena nepriekaištinga reputacija? 

— Ne, jūsų kilnybe. Aš noriu pasakyti štai ką: ši panelė taip rū- 
pinasi savo geru vardu, kad iškelia bylą dėl šmeižto moteriai, laiške 
draugei užsiminusiai, kad ji „nepripažįsta jokios dorovės“. O tuo 
pačiu metu mielai skaito tokias knygas kaip „Ispaninis vabalas“, ne- 
atsisako tokių vaidmenų kaip Olivija „Atviraširdyje“ ir, drįstu teigti, 
priklauso tiems visuomenės sluoksniams, kurie iš tikrųjų nežino, ką 
reiškia žodis „dorovė“ ir žiūri į ją kaip į kokius tymus. Aš tvirtinu, 
kad mano klientės laiške pavartotas posakis: „Ji nepripažįsta jokios 
dorovės“ yra veikiau komplimentas ieškovei. 

— Jūs norite pasakyti, kad jis ir buvo sumanytas kaip kompli- 
mentas? 

— Ne, ne, jūsų kilnybe. 

— Vadinasi, jūs norite, kad prisiekusieji perskaitytų tą sceną. Ką 
gi, gerbiamieji, pertraukos metu neturėsite kada nė atsikvėpti. Pra- 
šom toliau, sere Džeimsai. 

— Panele Ferar, mano kolega pabrėžė, kad jūs susižadėjusi su 
turtingu ir didžiai gerbiamu parlamento nariu. Ar seniai jūs susiža- 


dėjusi? 

— Šeši mėnesiai. 

— Manau, kad nuo jo nieko neslepiate? 

— Kodėl turėčiau atsakyti į šį klausimą? 

— Kodėl ji turėtų, sere Džeimsai? 

— Jūsų kilnybe, mane visai patenkina tai, kad ji nelinkusi atsakyti. 

Tyčiojasi, nenaudėlis! Juk kiekvienas ką nors slepia nuo kitų! 

— Jūsų sužadėtuvės buvo paskelbtos tik sausio mėnesį, tiesa? 

— Taip. 

— Ar galiu daryti išvadą, kad iki sausio dar nebuvote galutinai 
apsisprendusi? 

— Nesiginčysiu. 

— Sakykite, panele Ferar, ar pradėjote šitą bylą vien gindama 
gerą savo vardą? O gal tik todėl, kad jums stigo pinigų? 

Mardžorė vėl pajuto karštį skruostuose. 

— Ne. 

— Bet kai kėlėte bylą, pinigų jums 74 žiesų s/zg02 

— Taip. 

— Labai? 

— Ne labiau negu paprastai. 

— Man žinoma, kad jūs buvote smarkiai įsiskolinusi ir jus spaudė 
terminai. 

— Nesiginčysiu. 

— Džiaugiuosi, kad prisipažinote, panele Ferar, kitaip man būtų 
reikėję pasitelkti įrodymus. Vadinasi, iškėlėte šią bylą ne todėl, kad 
galėtumėte sumokėti dalį savo skolų? 

— Ne. 

— Sausio pradžioje jums paaiškėjo, kad, atsisakiusi bylinėtis, ne- 
gausite jokios piniginės kompensacijos? 

— Man pasakė, kad ponia Mont atsiėmė ankstesnį pasiūlymą. 

— Ar žinote kodėl? 

— Taip. Todėl, kad ponia Mont nesutiko su mano reikalavimu 


raštiškai atsiprašyti. 

— Visai teisingai! Ar čia buvo tik sutapimas, kad tuoj po to pasi- 
ryžote tekėti už sero Aleksandro Makgauno? 

— Sutapimas? 

— "Turiu galvoje sužadėtuvių paskelbimą. 

Niekšas! 

— Tas paskelbimas neturėjo nieko bendro su byla. 

— Nejaugi! Vadinasi, jūs, pradėdama bylą, iš tiesų nerimavote, 
kad nebūtumėte palaikyta nedorovinga? 

— Aš kėliau bylą svarbiausia dėl to, kad mane pavadino „gyvate“. 

— Malonėkite atsakyti į mano klausimą. 

— Rūpėjo ne tiek max, kiek mano draugams. 

— Bet juk jų požiūris į dorovę labai panašus į jūsų — lankstus 
prisitaikymas? 

— Tik ne mano sužadėtinio. 

— Visiškai teisingai! Juk jūs sakėte, kad jis nesisukioja jūsų rate. 
Bet kaip kiti jūsų draugai? Juk jūs nesigėdinate savo įsitikinimų? 

— Ne. 

— Tai kodėl tada gėdintis už kitus? 

— Iš kur aš galiu žinoti, kokie /4 įsitikinimai. 

— Iš kur ji gali žinoti, sere Džeimsai? 

— Jūsų valia, jūsų kilnybe. Taigi, panele Ferar! Tikiuosi, kad da- 
bar neišsižadėsite savo įsitikinimų. Leiskite labai glaustai išdėsty- 
ti jūsų pasaulėžiūrą. Jūsų svarbiausias tikslas yra iki galo atskleisti 
savąjį „aš“, tiesa? Jūs laikote pareiga nepaisyti normų, — aš nesa- 
kau įstatymų, — o tik visų vadinamųjų dorovinių normų, kurios jus 
pančioja? 

— Aš nesakiau, kad turiu savo pasaulėžiūrą. 

— Malonėkit neišsisukinėti nuo klausimo. 

— Aš nepratusi išsisukinėti. 

— Malonu girdėti. Jūs įsitikinusi, kad tik jūs viena turite teisę 
spręsti apie savo elgesį? 

— Taip. 

— Ir ne tik jūs taip įsitikinusi? 

— Tikriausiai ne. 

— Tokio požiūrio laikosi vadinamasis šiuolaikinės visuomenės 
avangardas, tiesa? Avangardas, kuriam jūs priklausote ir tuo pri- 
klausymu didžiuojatės, tiesa? Tame visuomenės rate jūs galvojate 
ir darote viską, ką norite, — kad tik formaliai būtų paisoma įstaty- 
mų, taip? 

— Ne visada pavyksta gyventi pagal principus. 

— Teisingai. Bet jūsų draugų rate, — net jei jums ir ne visada pa- 
vyksta gyventi pagal principus, — vis dėlto eg77s/w0ja principas nesi- 
skaityti su kitų nuomone ir nepaisyti pripažintų normų? 

— Daugmaž taip. 

— Ir, sukiodamasi tarp Žmonių su tokiais įsitikinimais, jūs drįs- 
tate tvirtinti, kad žodžiai: „Ji nepripažįsta jokios dorovės“ suteikia 
jums teisę reikalauti kompensacijos? 

Šį kartą Mardžorės balsas suskambo piktai: 

— Aš pripažįstu dorovę. Gal ji ne tokia kaip jūsų, bet, manau, nė 
kiek ne blogesnė, o gal ir geresnė. Šiaip ar taip, aš bent neveidmai- 
niauju. 
džorė suprato antrąkart suklydusi. 

— Kol kas, panele Ferar, nenagrinėsime mano dorovės. Verčiau 
kiek pasigilinsime į tą, kurią jūs laikote savąja. Jūs pati sakėte, kad 
jūsų dorovė priklauso nuo aplinkybių, sąlygų, temperamento, tiesa? 

Mardžorė tylėdama kandžiojo lūpą. 

— Malonėkite atsakyti. 

Ji palenkė galvą. 

— Taip! 

— Labai gerai! 

Džeimsas Foskisonas nutilo, vartydamas popierius, o Mardžorė 
pasitraukė nuo atitvaro turėklų. Praradusi savitvardą, ji ir advokatą 


išvedė iš kantrybės — dabar bet kokia kaina būtina daugiau nepa- 

mesti galvos! Todėl tvardydamasi daugiau nieko nebepraleido, — nei 
veidų išraiškos, nei mostų, netgi pačios salės atmosferos — nesveikos 
daugiau kaip šimto sustingusių veidų įtampos; pastebėjo vienintelę 
moterį tarp prisiekusiųjų; pastebėjo, kaip teisėjas, nukreipęs akis į 
advokatus, nulaužė žąsies plunksnos galiuką. O štai ten, toliau, ne- 
patenkinta pono Setlvaito grimasa, gailiai susiraukęs Maiklo veidas, 
Flerės Mont kaukė su raudonomis dėmėmis skruostuose, sugniaužti 
Aleko kumščiai ir į ją įsmeigtos akys. Tiesiog juokinga, kaip visi 

įsitempė! O, kad taip išaugus lyg Alisai „Stebuklų šalyje“'“, paimtų 
juos į rankas ir sumaišytų kaip kortų malką, — net krustelėti bijan- 
čius ir besimėgaujančius! Tas niekšingas šaipūnas jau baigė čiupinė- 
tis su popieriais, ir Mardžorė vėl žingtelėjo prie turėklų. 

— Taigi, panele Ferar, jo kilnybė pateikė jums bendro pobūdžio 
klausimą, į kurį jūs nesugebėjote atsakyti. Aš tą patį klausimą pa- 
teiksiu jums kiek supaprastintai. Nesvarbu, teigiamai ar neigiamai 
jūs vertintumėte tokį poelgį, — ji pamatė, kaip Maiklas kelia ranką 
prie veido, — atsakykite, ar :£ žžkryjų jūs esate turėjusi su kuo nors 
ntymių TySt? 

Džeimso Foskisono balso tonas, veido išraiška neleido nė suabe- 
joti, kad tasai jos persekiotojas viską Žino. 

Priremta prie sienos, Mardžorė neturėjo net sienos, į kurią ga- 
lėtų atsiremti. Dešimt, dvidešimt, trisdešimt sekundžių — teisėjas, 
prisiekusieji, tas senas lapinas, užsikišęs ranką už mantijos ir nusu- 
kęs akis! Kodėl gi ji kandžiai nesviedžia jiems į akis pasipiktinusio 
„Ne!“, kaip jau ne kartą buvo repetavusi? O kas, jeigu jis viską įro- 
dys, — grasino, kad gali įrodyti jos skolas? 

— Neskubėkite, panele Ferar. Jūs, aišku, žinote, kas yra „intymus 
ryšys“? 

15 Lewiso Carrollio knygos „Alisa stebuklų šalyje“ (Alice*s Adventures in Wonderland,1865) 
herojė Alisa stebuklingu būdu darėsi vis didesnė už kitus knygos veikėjus. Susitikusi su pikta 
pasipūtusia karaliene ir jos dvariškiais iš kortų malkos, Alisa nė kiek jų nepabūgo, o pati sau 


ištarė: „Betgi jie tėra kortų malka, nėra ko man jų bijoti.“(VIII skyrius „Karalienės kroketo 
aikštelėje“.) 


Niekšas! Nespėjusi ištarti „ne“, ji pamatė Maiklą pasilenkusį į 
priekį ir šnabždantį: „Liaukitės, gana!“ O „snobė“ žiūrėjo į ją tiria- 
mai ir niekinamai, tarsi sakydama: „Paklausykite, kaip ji meluos!“ Ir 
Mardžorė skubiai atsakė: 

— Jūsų klausimas mane įžeidžia. 

— Kąjūs, panele Ferar! Po to, kai išdėstėte mums savo įsitikini- 
mus!.. Po to... 

— Ne! Į jį aš neatsakysiu. 

Salėje bruzdesys, kuždėjimasis. 

— Vadinasi, nenorite atsakyti? 

— Ne. 

— Ačiū, panele Ferar. 

Ar gali būti kandesnis tonas? Niekšas atsisėdo. 

Mardžorė Ferar stovėjo lyg metusi iššūkį, nejausdama žemės po 
kojomis. Kas dabar? Jai moja jos advokatas. Ji nulipo žemyn ir, pra- 
ėjusi pro savo priešininkus, vėl atsisėdo šalia sužadėtinio. Koks jis 
išraudęs, sustingęs! Ji išgirdo teisėjo žodžius: „Skelbiu priešpiečių 
pertrauką, pone Bulfri“, matė, kaip jis atsistoja ir išeina, kaip pakyla 
prisiekusieji. Kuždėjimasis ir bruzdesys salėje virto gaudimu. Ji atsi- 


stojo. Ponas Setlvaitas kažką jai sakė. 

VII skyrius 


„SOTIIKI KAKLO“ 


Advokatas palydėjo Mardžorę į kambarį, skirtą liudytojams, ir ji pa- 
klausė: 

— Tai kaip? 

— Labai gaila, kad jūs atsisakėte atsakyti, panele Ferar, labai gai- 
la. Ko gero, prisiekusiesiems tai būtų padarę lemiamą įspūdį. Jeigu 
jums pavyktų dabar nutraukti bylą, tai būtų geriausia išeitis. 

— Man tas pats. 

— "Tokiu atveju aš pažadu viską sutvarkyti. Tuoj pat einu pasikal- 
bėti su seru Aleksandru ir ponu Bulfriu. 

— Kaip man nepastebėtai iš čia išeiti? 

— Reikia nulipti šitais laiptais. Taksi rasite aikštėje prie Linkolno 
juridinės korporacijos. Atleiskite, aš einu. 

Jis rimtai linktelėjo ir didingai nužingsniavo. 

Mardžorė Ferar neieškojo taksi; sumanė pasivaikščioti. Apskritai 
ji buvo patenkinta, nors jos paskutinis atsakymas ir buvo lemtinga 
klaida. Nė karto rimčiau nesumelavo, nepabūgo to „niekšingo šaipū- 
no“, o kartais net įgeldavo jam nė kiek ne blogiau negu jis jai. Alekas! 
Bet ką ji galėjo padaryti! Pats užsispyrė dėl to teismo proceso — gali 
dabar džiaugtis! Nusipirkusi laikraštų, Mardžorė užėjo į restoraną ir 
perskaitė straipsnį apie save, iliustruotą nuotrauka. Paskui suvalgė so- 
čius priešpiečius ir patraukė toliau Pikadilio gatve. Priėjusi Haid Par- 
ką, atsisėdo po gausiai pumpurais apsipylusiu medžiu ir neskubėda- 
ma užsitraukė cigaretę. Jojikų nebuvo matyti. Ant kelių kėdžių sėdėjo 

kažkokie nepažįstami ir jos nedominantys žmonės. Trenerė rodė ma- 
žam berniukui, kaip reikia joti risčia. Atrodė, kad ją pastebėjo tik keli 
žvirbliai ir vienas karvelis. Kvepėjo pavasariu. Kurį laiką Mardžorė 
mėgavosi tuo, kad niekas pasaulyje nežino, kur ji. Kai pagalvoji, tikrai 
keista, — kiekvieną dieną milijonai žmonių, išeidami iš namų, įstaigų, 
parduotuvių, kol nepasiekia kelionės tikslo, pražūva kaip akmenys, 
nusviesti į tvenkinio dugną! Argi nebūtų puiku pranykti ilgesniam 
laikui ir pasimėgauti gyvenimu z200gmžo? Bertas Kerfju vėl ruošiasi į 
Maskvą. Gal pasiimtų ją kartu — kaip sekretorę ir bonne amie"?? Bertas 
Kerfju — juk ji tik apsimetė, kad jis jai atsibodęs! Ir Mardžorė susimąs- 
tė apie ateitį. Alekas! Pasiaiškinimai! Ir ne tik pasiaiškinimai! Jis buvo 
paėmęs jos skolų sąrašą; vietoj vestuvinės dovanos buvo pažadėjęs jas 
apmokėti. Bet — jei jokių vestuvių nebus? Ačiū Dievui, ji dar turi šiek 
tiek grynųjų. Vakar lenktynes laimėjo tėvo arklidėse „išpuoselėtas“ 
ketvergis. Ji pastatė už jį dvidešimt penkis svarus ir susižėrė gražų 
laimikį. Mardžorė atsistojo ir koja už kojos nuėjo tolyn, pilna krūtine 
kvėpdama gaivų vėją ir visai nepaisydama, kad jos figūra praranda 
berniokišką išvaizdą, — galų gale ta mada jau baigia praeiti. 

Išėjusi iš parko, ji pasuko į Saut Kenzingtono stotį ir nusipirko 
dar vieną laikraštį. Jame buvo išspausdintas viso teismo posėdžio 
aprašymas su antraštėmis: „„Užsipuolama šiuolaikinė dorovė“, „Pa- 
nelė Mardžorė Ferar duoda parodymus“. Buvo juokinga čia stovėti 
ir skaityti tarp žmonių, skaitančių tą patį straipsnį ir net neįtarian- 
čių, kas ji tokia. Priėjusi Reno gatvę, Mardžorė atsirakino duris ir 
pamatė skrybėlę. Jau laukia! Neskubėdama pasipudravo — nepagai- 
lėjusi pudros — ir įžengė į studiją kaip žmogus, visas pabalęs nuo 
didelių išgyvenimų. 

Makgaunas sėdėjo, suspaudęs delnais galvą. Mardžorei iš tikrųjų 
pagailo jo — per daug stipraus, per daug kresno, per daug gyvybingo 


tokiai nevilties pozai! Jis pakėlė galvą. 


"5 Draugė, meilužė (pranc.). 

— Na, Alekai! 

— Mardžore, pasakykit man tiesą. Tai tikra kankynė! 

Makgauno jausmo stiprumas kone sukėlė Mardžorei pavydą, 
nors atrodė toks nederamas po visų perspėjimų. Bet ji pašaipiai tarė: 

— O kas sakė, kad pažįsta mane geriau negu aš pati? 

Dusliai jis vėl pakartojo: 

— Tiesą, Mardžore, tiesą! 

Bet kodėl ji turėtų atlikti išpažintį? Kokių teisių jis turi į jos 
praeitį? Jo teisės tegali apsiriboti ateitimi. Sena istorija: vyrai tikisi 
iš moterų daugiau, negu patys gali joms duoti. Lyčių nelygybė! Gal 
tai buvo teisinga senesniais laikais, kai moterys gimdydavo vaikus, 
o vyrai — ne; bet dabar, kai moterys puikiausiai apsišvietusios lyties 
klausimais ir gimdo vaikus tik tada, kai nori, bet ir tai ne visada, 
kodėl vyrai turėtų naudotis didesne laisve? 

Ir Mardžorė lėtai ištarė: 

— Jeigu jūs papasakosit apie savo nuotykius, tai aš mainais papa- 
sakosiu apie savo. 

— Dėl Dievo meilės, nesityčiokit iš manęs. Man šios kelios va- 
landos buvo kaip pragaras. 

Tai buvo matyti iš jo veido, ir Mardžorė su užuojauta pasakė: 

— Sakiau, Alekai, kad suklupsit. Kurių galų užsispyrėt dėl to teis- 
mo? Aš nusileidau, o dabar jūs nepatenkintas. 

— Vadinasi, tai tiesa? 

— Taip. O kodėl gi ne? 

Makgaunas sudejavo ir atšlijęs atsirėmė į sieną, lyg būtų bijojęs 
likti šiame kambaryje be tvirtos atramos. 

— Kas jis? 

— O ne! Šito aš jums tikrai nesakysiu. O kiek jūs turėjote mei- 
lės ryšių? 

Jis tarsi neišgirdo jos klausimo. Kaipgi kitaip! Jis žinojo, kad ji jo 
nemyli, o tokie dalykai juk svarbūs tik tada, kai myli! Nors tegul sau! 
Galų gale jo kančios teikia jai garbės! 


42808 


— Manim jūs atsikratėte, — niūriai tarė Mardžorė, atsisėdo ir už- 
sirūkė cigaretę. 

Scena! Kaip bjauru! Ir kodėl jis neišeina? Geriau jau šėltų, o ne 
būtų toks aklas, kurčias ir nebylus kaip dabar. 

— Kas jis? Tas amerikietis? 

Mardžorė neištvėrė nenusijuokusi. 

— O ne! Vargšas berniukas! 

— Kiek laiko tai truko? 

— Maždaug metus. 

— O, Dieve! 

Makgaunas puolė prie durų. 

Bent jau atidarytų jas ir išeitų! Neįtikėtina, kad jo jausmas toks 
stiprus! Stovi prie durų, veidas kaip bepročio! Sustabarėjėlio aistros! 

Paskui Makgaunas vis dėlto atidarė duris ir išėjo. 

Mardžorė išsitiesė ant sofos; ne iš nuovargio ar nevilties, O vei- 
kiau apimta abejingumo viskam pasaulyje. Kokie kvaili prieštvani- 
niai jausmai! Kodėl jis negali būti laisvas ir sukalbamas, kodėl negali 
žiūrėti į gyvenimą paprastai? Aistros, prietarai, principai, gailestis — 
jie senamadiški kaip tie drabužiai, kuriuos ji vilkėjo vaikystėje. Ką gi! 
Laimingos kelionės! Tik pamanyk — gyventi po vienu stogu, miegoti 
vienoje lovoje su žmogumi, kuris toks primityvus, kad jam „sme- 
genys gali suminkštėti“ iš pavydo! Su žmogumi, į gyvenimą žiūrin- 
čiu taip rimtai, kad net pats to nepastebi! Gyvenimas — tai cigaretė, 
surūkoma ir išmetama, šokis, šokamas, kol groja muzika. Na, tai ir 
šokim!.. Taip, bet dabar negalima leisti jam apmokėti skolų, net jei 
panorėtų. Ištekėjusi ji būtų atsilyginusi savo kūnu, o dabar — ne! Ir 
kodėl negali kas nors numirti ir jai ką nors palikti! Viskas taip nusi- 
bodo! Mardžorė nejudėdama gulėjo, klausydamasi ramių pavakario 
gatvės garsų — taksi, įsukančių iš krantinės; kaimynų šuns, aplojan- 
čio laiškanešį; to vienakojo — buvusio kareivio, — kuris ateina vos ne 
kiekvieną popietę ir čirpina išsiderinusiu smuiku. Tikisi gauti iš jos 


šilingą — tikras vargeta! Reikia atsikelti ir jam išmesti. 

Mardžorė priėjo prie šoninio langelio, išeinančio į gatvę, ir 
staiga šastelėjo atgal. Prie durų stovėjo Fransis Vilmotas, pakė- 
lęs ranką prie skambučio! Dar viena scena! Ne, iš tiesų! Tai jau 
nebepakenčiama! Štai ir skambutis! Per vėlu sakyti, kad „jos nėra 
namie“. Ką gi, tegul visi suskrenda — apspinta jos praeitį kaip bitės 
medų! 

— Ponas Fransis Vilmotas. 

Jis stovėjo tarpduryje — kupinas gyvybės, neseniai kabojusios ant 
plauko; beveik nepasikeitęs, tik kiek sulysęs. 

— O žinote, Fransi, — prabilo Mardžorė, — aš maniau, kad jūs 
„padėjot tašką tai kvailai istorijai“. 

Fransis Vilmotas priėjo ir nelinksmai paspaudė ištiestą ranką. 

— Rytoj aš išplaukiu. 

Išplaukia! Na, dėl to ji labai nesisielos. Dabar jis jai atrodė tik 
sulysęs, išblyškęs jaunuolis tamsiais plaukais ir akimis, visiškas silp- 
najėgis. 

— Aš perskaičiau vakarinius laikraščius ir pamaniau, kad gal no- 
rėsite mane pamatyti. 

Jis juokiasi, ar ką? Bet lūpos nesišypsojo, balse nebuvo kartėlio, 
ir, nors akys žvelgė įdėmiai, iš veido Mardžorė negalėjo atspėti, ar 
Fransis dar ją tebemyli. Ji tarė: 

— Manote, kad likau jums skolinga? Aš suprantu, kad su jumis 
pasielgiau labai blogai. 

— Susimildamas, Fransi, tik nesakykit, kad atėjote iš kilnumo. 
Būtų per daug juokinga. 

— Aš ne visiškai suprantu... Tiesiog pamaniau, kad gal jūs neno- 
rėjote atsakyti į tą klausimą apie meilės ryšį... dėl manęs. 

Mardžorė Ferar nesulaikė isteriško juoko. 

— Kilnusis sinjore! Dėl jūsų? Ne, ne, brangusis! 

Fransis Vilmotas žengė durų link ir santūriai nusilenkė. 


— Nereikėjo man čia ateiti, — pratarė jis. 


Staiga Mardžorę užplūdo palankumas šiam grakščiam, neįpras- 
tam svečiui, švelniam jo būdui ir tamsioms akims. 

— Beje, Fransi, dabar aš vėl laisva. 

Stojo ilga tyla, paskui Fransis dar kartą santūriai nusilenkė. Tai 
buvo neigiamas atsakymas. 

— Tada, dėl Dievo meilės, išeikite! - sušuko Mardžorė. — Aš soti 
iki kaklo! — Ir nusigręžė nuo jo. 

Kai vėl atsisuko, Fransis Vilmotas iš tiesų 5470 zšėjęs, ir Mardžorė 
nustebo. Jis priklauso naujai rūšiai arba senai, kaip iškasenos! Vi- 
siškai nesupranta pagrindinių gyvenimo taisyklių — senamadiškas, 
d faire rire!"““. Ir, vėl išsitiesusi ant sofos, ji užsisvajojo. Ne, jos drąsa 
neišgaravo! Rytoj „svečių diena“ pas Belą Megiusi — kažkokio idioto 
pagerbtuvės. Visi ten bus, ir ji taip pat! 


126 Juokingas (pranc.). 

VIII skyrius 


FANTOCHES!*' 


Kai Maiklas, nenuleisdamas akių nuo nukreipto šalin sero Džeimso 
Foskisono veido, išgirdo žodžius: „Ne! Į jį aš neatsakysiu“, jam net 
galva apsvaigo. Tai buvo lygiai tas pats, kaip atsakyti: „Taip“. Į Mar- 
Ne! Moja lipti žemyn. Mardžorei einant pro šalį, Maiklas kilstelėjo. 
Dievaži! Jam buvo gaila Makgauno! Visi aplink jį stojasi, o jis sėdi 
vienas, nejudėdamas, raudonas kaip kalakutas! 

Flerė! Maiklas pažvelgė į ją; šiek tiek išraudusi, pirštinėtos ran- 
kos sugniaužtos ant kelių, akys nudelbtos žemyn. Nejaugi ją įžeidė 
jo sušnibždėtas „Liaukitės, gana!“ arba nevykęs kilstelėjimas nusi- 
lenkti? Kaip buvo galima tokią sunkią valandą neužjausti „hedonis- 
tų numylėtinės“! Flerė turėtų tai suprasti! Salė tuštėjo. Išsipusčiusi 
publika — štai Flerės motina, teta ir pusseserė, ir „Senasis Forsaitas“, 
besišnekantis su Foskisonu. A, jau baigė! Pasigręžė ir tarė: 

— Galim eiti. 

Jie nusekė paskui jį koridoriumi, paskui žemyn laiptais ir į gatvę. 

— Mes turime laiko užkąsti, — tarė Somsas. — Užeikime čia! 

Jie susėdo vienoje iš garsaus restorano kabinų. 

— "Iris avienos muštinius be kaulo, tiktai greitai, — užsakė Som- 
sas ir, žiūrėdamas į druskinę, pridūrė: — Ji pati nukirto šaką, ant 


kurios sėdėjo. Dabar jie kaip ant žarijų. Pasakiau Foskisonui, kad 


1“ Manionetės (pranc.). 

sutiktų taikytis, jeigu abi pusės apsimokės teismo išlaidas. Nors jie 
ir neverti šito. 

— Jam tikrai nereikėjo pateikti to klausimo, pone. 

Flerė staiga piktai dirstelėjo į vyrą. 

— Na, žinai, Maiklai... 

— Matai, brangioji, mes juk buvom sutarę, kad šito punkto jis 
nelies. Kodėl Bulfris jai nepadėjo, pone? 

— Jis tik džiaugėsi, nutraukęs apklausą. Dar akimirka — ir pats 
teisėjas būtų pakartojęs klausimą. Ačiū Dievui, visiškas žlugimas. 

— Tai mes laimėjome? — paklausė Flerė. 

— (Galvą dedu, - atsakė Somsas. 

— Aš nesu taip tvirtai įsitikinęs, — sumurmėjo Maiklas. 

— Sakau, kad viskas baigta. Bulfris tuoj pat priims mūsų sąlygas. 

— Aš ne apie tai kalbu, pone. 

Flerė kandžiai paklausė: 

— Tada apie *4, Maiklai, tu kalbi? 

— Aš tik manau, kad jie mums neatleis. 

— Neatleis? 

— Ko gero, aš klystu. Gal padažo, pone? 


"8 - taip. Cia vienintelė vieta Londone, kur visada mil- 


— Vusterio 
tingos bulvės. Padavėjau, tris stiklus portveino, ir greičiau! 

Penkiolika minučių padirbėję žandikauliais, jie grįžo į salę. 

— Palaukite čia, — tarė Somsas vestibiulyje. — Aš užlipsiu į viršų 
ir išsiaiškinsiu. 

Toje milžiniškoje, aidinčioje erdvėje, kur žmogus jautėsi toks 
menkas, Flerė ir Maiklas kurį laiką stovėjo nesišnekėdami. 

— Aišku, ji nežinojo, kad Foskisonui buvo sakyta neliesti šio 
punkto, —- pagaliau prabilo jis. — Bet ji turėjo tikėtis šitokio klausimo. 
Būtų sau gražiai pamelavusi, ir viskas. Man pasidarė jos gaila. 

— Tu, Maiklai, gailėtumeisi ir tau įkandusios blusos. Kaip su- 


prasti tavo žodžius, kad jie mums neatleis? 


"8 Aštraus padažo pavadinimas. 

— Matai, jos padėtis kone tragiška, ir visuomenė žiūrės į ją kaip į 
nuskriaustąją. Ir nepamiršk jos sužieduotuvių! 

— Kurios, be abejonės, iširs. 

— Teisingai! Ir tada visi ją užjaus. O jei neiširs, tai užjaus jį. Tik 
jau ne mus. Ir žinai, juk iš esmės ji gynė principus, kuriais mes visi 
dabar tikime. 

— Nekalbėk už kitus. 

— Bet argi netvirtinam, kad esame laisvi? 

— Taip, bet ar yra koks nors ryšys tarp to, ką kalbame ir ką 
darome? 

— Nėra, —- atsakė Maiklas. 

Kaip tik tuo metu grįžo Somsas. 

— Na kaip, pone? 

— Kaip sakiau. Bulfris mielai sutiko. Jie susitarė. Laimėjo dorovė! 

— Bet ar dorai, pone? 

— Žinoma, kainavo nemažai, — tarė Somsas, žiūrėdamas į Fle- 
rę. — Tavo motina labai nepatenkinta — jai stinga saiko jausmo. O 
Foskisonas tikrai gudriai išvedė tą moterį iš kantrybės. 

— Jis ir pats neteko kantrybės. Manau, tai šiek tiek jį pateisina. 

— Ką gi, — tarė Somsas, — dabar jau viskas baigta! Automobiliu 
nuvažiavo tavo motina. Mes paimsime taksi. 

Į Sauto aikštę jie grįžo tuo pačiu keliu ir taip pat tylėdami. 

Kai Maiklas kiek vėliau ėjo į parlamentą, jo dėmesį patraukė 
laikraščių reklamos. 

„Aukštuomenės šmeižto byla.“ 

„Markizo vaikaitė ir karališkasis advokatas.“ 

„Pritrenkiantys parodymai.“ 

„Šiuolaikinė dorovė!“ 

„Viskas baigta“, bet ar tikrai? Po viešo apsigarsinimo — Maiklui 
atrodė — viskas tik ir prasideda! Dorovė! Kas tai per daiktas — kas 
ją turi ir ką su ja veikti? Kaip jam atsakyti į tokius klausimus? Kas 
galėtų šiais laikais išberti atsakymus kaip daugybos lentelę? Tik ne 

jis, ir ne Flerė! Stoję inkvizicijos pusėn, kokie dabar jie atrodo? Dvi- 
veidžiai, o gal net pasibjaurėjimą keliantys! Jis įėjo į parlamento rū- 
mus. Bet nors ir stengėsi nukreipti mintis į maisto produktų kokybę, 
jam nepavyko, ir greitai vėl išėjo. Pajutęs keistą troškimą pasikalbė- 
ti su tėvu, Maiklas skubiai nužingsniavo į Vaitholo gatvę. Neradęs 
jo „Šaipūnų“ ir „Aeroplano“ klubuose, jis dar pamėgino užsukti į 
„Parteneumą“. Seras Lorensas sėdėjo skaityklos kampe ir skaitė lor- 
do Palmerstono!*? gyvenimą. Jis pakėlė akis į sūnų. 

— A, Maiklas! Neįvertina jie deramai senojo Pemo. Nepozavo 
žmogus, dirbo kaip negras. Bet čia nepatogu šnekėtis! — Ir jis parodė 
į vieną, atrodo, nemiegantį lankytoją. — Gal geriau pasivaikščiokim, 
kitaip jį gali ištikti priepuolis. Knygos čia tik priedanga. Iš tikrųjų — 
tai miegamasis. 

Jis pasuko Gryn Parko link, ir Maiklas papasakojo ryto įvykius. 

— Foskisonas? — tarė seras Lorensas prie parko vartų. — Man 
baigiant Vinčesterio koledžą"““, jis buvo labai mielas berniukas. Tei- 
suoliškumas, tapęs profesija, gadina žmogaus būdą: advokatai, kuni- 
gai, policininkai — visi dėl šito kenčia. Teisėjai, vyskupai, viršesnieji 
policijos inspektoriai ne tokie beviltiški, — jie taip ilgai kentė, kad jau 
prie to priprato. 

— Salė buvo sausakimša, — niūriai tarė Maiklas, — ir laikraščiai 
jau mėgaujasi šia byla. 

— Jie greiti, — tarė seras Lorensas ir parodė į dirbtinį tvenkinį. — 
Šitie paukščiai man primena Kiniją. Tiesa, vakar „„Aeroplane“ aš 
sutikau tavo draugą Dezertą. Dabar, kai poeziją iškeitė į Rytus, jis 
daug įdomesnis. Visiems reikia keisti profesiją. Aš jau per senas, bet 
jei laiku būčiau iškeitęs baroneto titulą į akrobato gyvenimą, būtų 
buvę visai neblogai. 

— O ką patartumėte parlamento nariams? — šypsodamasis pa- 
klausė Maiklas. 


'? Henry's Johnas T. Palmerstonas (1784—1865) — žymus anglų politinis veikėjas ir diplomatas. 
10 Vinčesteno mieste XIV a. įkurta seniausia privati berniukų vidurinė mokykla. 

— Laiškanešio darbą, mielasis. Matai, čia yra kažkas bendro, — 
padėtis visuomenėje, išsipūtę krepšiai, šunys loja, jokios iniciatyvos 
ir pokalbiai ties kiekvienu slenksčiu. Beje, ar tu mateisi su Dezertu? 

— Kartą buvau sutikęs. 

Seras Lorensas prisimerkė. 

— Lemtingi įvykiai nesikartoja, — tarė jis. 

Maiklas nuraudo. Jis neįtarė, kad tėvas toks įžvalgus ir pastabus. 
Seras Lorensas pamojavo lazdele. 

— Tas tavo Bodikas, — tarė jis, — įkalbėjo kelias vištas dėti kiau- 
šinius. Pristato mums puikių kiaušinių. 

Maiklą sužavėjo tėvo santūrumas. Bet šita netikėta užuomina 
apie seną šeimos krizę pažadino nuojautą, ilgą laiką - lyg užsnūdusi 
gyvatė — tūnojusią krūtinėje, kad bręsta nauja krizė, su kuria jis ne- 
trukus susidurs akis į akį. 

— Užeisit išgerti arbatos, pone? Kitas šįryt skundėsi, kad skauda 
pilvuką. O kaip perkama jūsų naujausia knyga? Ar senasis Denbis 
gerai ją reklamuoja? 

— Ne, — atsakė seras Lorensas, — jis šaunuolis! Padarė viską, kad 
ją palaidotų. 

— Džiaugiuosi bent jau tuo, kad jį; mečiau, — pabrėžė Maiklas. — 
Ar neduotumėt, pone, kokio naudingo patarimo, kaip mums elgtis 
dabar, po bylos? 

Seras Lorensas užsižiūrėjo į paukštį su ilgu raudonu snapu. 

— Nugalėjęs, — pagaliau tarė jis, — dėl viso pikto, pasisaugok. 
Dorovinės pergalės dažnai atsigręžia prieš laimėtojus. 

— Man nuojauta, pone, sako tą patį. Patikėkit, aš visiškai nesie- 
kiau tos pergalės. Mano uošvis sako, kad byla atsidūrė teisme tik 
todėl, kad užvažiavau tada Makgaunui per snapą. 

Seras Lorensas prunkštelėjo. 

— Mokestis už prabangą. Niekur nuo jo nepabėgsi. Manau, 
Maiklai, kad man geriau neiti, — ten tikriausiai sėdi „Senasis For- 


saitas“. Tavo motina žino puikų vaistą vaikams nuo pilvo skaudė- 

jimo — vienu metu tu vos ne juo gyvenai. Aš tau paskambinsiu iš 
namų. Sudie! 

Maiklas nusekė žvilgsniu tą liekną, vikrią figūrą, einančią šiau- 
rės kryptimi. Kažin, ar tėvas turi kokių rūpesčių? Jeigu turi, puikiai 
sugeba juos paslėpti. Šaunus „Senasis Bartas“! Ir jis pasuko į pie- 
tus — Sauto aikštę. 

Somsas kaip tik buvo beišeinąs. 

— Ji susijaudinusi, — tarė jis ant slenksčio. — Tokia visada būna 
reakcija. Duokit jai nakčiai Zeidlico miltelių"?!. Ir būkit atsargus. Aš, 
jumis dėtas, nekalbėčiau apie politiką. 

Maiklas įėjo į „bimetalinę svetainę“. Flerė stovėjo prie praviro 
lango. 

— O, čia tu! — tarė ji. — Kitas jau pasveiko. Maiklai, nusivesk 
mane vakare į „Karališkąją“ kavinę, o paskui, dėl Dievo meilės, į te- 
atrą, jeigu rodoma kas nors linksmo. Man taip įgriso būti rimtai. O! 
Žinai, Fransis Vilmotas ateis šiandien atsisveikinti. Gavau laiškelį. 
Rašo, kad jau visai sveikas. 

Atsistojęs šalia jos prie lango, Maiklas užuodė nežinia iš kur 
sklindantį žolės kvapą. Pūtė pietvakarių vėjas, ir, įžambiai slysdami 
virš namų stogų, saulės spinduliai auksu šlakstė žemę, pumpurus, 
medžių šakas. Ulbėjo strazdas, už kampo rylininkas grojo „Rigole- 
tą“. Savo petimi Maiklas juto Flerės peties minkštumą, o lūpomis 
jos šiltą, švelnų kaip šilkas skruostą... 

Kai Fransis Vilmotas atsisveikino su jais po pietų „„Karališkojo- 
je“ kavinėje, Flerė pasakė Maiklui: 

— Vargšas Fransis! Kaip jis pasikeitė! Atrodo kaip trisdešimtme- 
tis. Džiaugiuosi, kad grįžta ten, kur jo laukia upė ir juodukai. O kas 
yra visžaliai 4žuolai? Tai kaip, einam dar kur nors? 


Maiklas apgobė paltu jos pečius. 


B! Vidurius laisvinanti druska; ištirpinta vandenyje primena mineralinį Zeidlico (Bohemija) 
vandenį. 

— Gal pažiūrėkim „Netveria savo kailyje“. Sako, ten publika 
staugia iš juoko. 

Pastaugę iš juoko, jie išėjo į šiltą naktį. Viršuje bėgo ryškios 
raudonos ir žalios reklamos skelbimų raidės: „„Pomberio padan- 
gos — saugios ir stiprios“, „Milkoho milteliai — magiškas maistas 
mažyliams“. Perėjo Trafalgaro aikštę ir mėnesienos užlietą Vaitholo 
gatvę, visą iš Portlendo akmens. 

— Kažkokia negyva naktis, — tarė Flerė. — Fan/ocbes! 

Maiklas apkabino ją. 

— Paleisk! Dar pamatys kas nors iš parlamento. 

— Jie man pavydės. Kokia tu graži ir gyva! 

— Ne. Fantoches neturi gyvybės. 

— Man pakaks iliuzijos. 

— Gyvą tikrovę rasi Betnel Gryne. 

Maiklas nuleido ranką. 

— Kokia nevykusi mintis. 

— Maiklai, nuojautos man nestinga. 

— Argi aš negaliu žavėtis gera moterimi, o mylėti tave? 

— Aš niekad nebūsiu „gera“. Ko neturiu, to neturiu. 

— Man tu gera tokia, kokia esi. 

— Žavu. Kokia graži šiąnakt aikštė! Atidaryk marionečių namų 
duris. 

Hole buvo tamsu, tik per langelį sruvo silpna šviesa. Maiklas 
nuvilko Flerei paltą ir atsiklaupė. Jis pajuto, kaip jos pirštai palietė 
jam plaukus — gyvi pirštai ir gyvas kūnas jo glėbyje, tiktai siela ne- 
pasiekiama. Siela? 

— Fantoches! - suskambo Flerės balsas, tylus, pašaipus. — Laikas 


miegoti! 

IX skyrius 


KVIESTINIS POKYLIS 
PAS PONIĄ MEGIUSI 


Kviestinių pokylių būna visuomeninių, politinių, labdaringų ir tokių, 
kokius rengdavo ponia Megiusi. Gimusi anglų-amerikiečių šeimoje, 
pasakiškai turtinga, nepriekaištingai sauganti našlystę, plačių pažiūrų, 
ji tarsi įkūnijo salono šeimininkės idealą. Žmonės galėjo nebaudžia- 
mi mirti, tuoktis ir gimti tol, kol jie susitikinėdavo salone — geriausia 
jos namų, vienų iš didžiausių Meifere, salone. Jeigu ji pasikviesdavo 
gydytoją, tai tik norėdama, kad jis susitiktų su kitu gydytojų; jeigu ei- 
davo į bažnyčią, tai tik todėl, kad paskui kanauninkas Forantas susi- 
pažintų per priešpiečius su dekanu Kimblu. Jos kvietimuose būdavo 
išspausdinti žodžiai „susitikti su“, ir ji niekada neįrašydavo „manimi“. 
Ponia Megiusi buvo nesavanaudiška. Kartkartėmis ji surengdavo 1š- 
kilmingą kviestinį pokylį, nes kartkartėmis pasitaikydavo garsenybė, 
kurios vardą turėjo žinoti visi — nuo poetų iki prelatų. Ji šventai ti- 
kėjo, kad kiekvienam malonu pabendrauti su išgarsėjusiu žmogumi; 
čia ir buvo jos pasisekimo paslaptis, nes beveik visiems iš tiesų buvo 
malonu. Du jos vyrai „iškeliavo iš šio pasaulio“, spėję pabendrauti su 
neapsakoma daugybe garsių žmonių. Abu buvo įžymūs ir susipažino 
jos namuose; trečio ji nesiryžo turėt, nes aukštuomenė ėmė krikū, 
be to, ji pati buvo labai užsiėmusi. Belos Megiusi vardas dažnam 
sukeldavo šypseną, bet kaipgi išsiversi be moters, atliekančios ce- 


mento paskirtį? Jei ne ji, vyskupai nebūtų galėję artimai pabendrauti 

su balerinomis, o ministrų protai nebūtų buvę apvaisinami nežabo- 
tomis dramaturgų išmonėmis. Niekur kitur senosios Beludžistano"? 
civilizacijos kasinėtojai nebūtų sutikę bandančių sulyginti su žeme 
naująją Londono civilizaciją. Tiktai jos salone parlamento šviesuliai 
susidurdavo su miuzikholo žvaigždėmis — Madame Nemezija ir Top 
Nobe. Taip pat ir rusų balerina tik šiuose namuose galėjo pavaka- 
rieniauti su seru Volteriu Pedlu, medicinos daktaru ir visų pasaulio 
universitetų mokslinių laipsnių savininku, net „A.T.A.“"“?, kaip pri- 
durdavo Maiklas. Netgi kriketo čempionas, geriausių rezultatų tarp 
stipriausiųjų savininkas, čia galėjo tikėtis paspausti ranką didžiajam 
indų ekonomistui serui Banerdžiui Bat Baborei. Trumpai tariant, į 
ponios Megiusi namus veržėsi pakliūti visi. Tarnavimas didžiam rei- 
kalui, plaukiojant garsenybių vandenyno paviršiumi, išvagojo pailgą 
jos veidą raukšlėmis. Tačiau atsakymą į klausimą: „Supažindinti ar 
nesupažindinti?“ — ji buvo radusi kartą ir visiems laikams. 
„Kviestinis“ ar „kviestasis“, su kuriuo visi turėjo susipažinti 
per pirmąjį tūkstantis devyni šimtai dvidešimt penktų metų po- 
kylį, buvo didysis italų smuikininkas Luidžis Sporca, ką tik baigęs 
stulbinamą kelionę aplink pasaulį ir per dvigubai trumpesnį laiką 
sugriežęs dvigubai daugiau koncertų negu bet kuris jo pirmtakas. 
Šis ištvermės žygdarbis buvo kuo smulkiausiai aprašytas visų ša- 
lių spaudoje — neliko nepaminėti penki sudilinti smuikai ir kvieti- 
mas tapti vienos Pietų Amerikos valstybės prezidentu, ir specialiai 
nusisamdytas garlaivis, kad spėtų į jau paskelbtą koncertą Šiaurės 
Amerikoje, ir apalpimas Maskvoje, sugrojus Bethoveno ir Bramso 
koncertus, Bacho „Čakoną“ ir septyniolika kūrinių bisui. Po alinan- 
čių, neapsakomų pastangų pareikalavusių metų jis tapo garsenybe. 
Kaip menininkas jis buvo žinomas tik nedaugeliui; bet kaip atletą 
dabar jį žinojo visi. 
12 Beludžistanas iki 1947 m. buvo anglų kontroliuojamas, nuo 1947 m. - Pakistano dalis. 


33 Amžiną atilsį“ — užrašas ant antkapinių paminklų. Čia šis sutrumpinimas pavartotas su 
ironija. 

Maiklas ir Flerė, užlipę centriniais laiptais į viršų, pamatė vyrą, — 
„tikrą bulių“, kaip sumurmėjo Maiklas, — kurio ranką vienas po kito 
spaudė visi svečiai, o paskui slinko šalin iškreiptais veidais. 

— Tik Italija gali išauginti šitokius vyrus, — sušnabždėjo Maiklas 
Flerei į ausį. —- Pasistenk pro jį prasmukti. Jis tau ranką sutraiškys. 

Tačiau Flerė žengė priekin. 

— Ji ne iš tokių, — sumurmėjo Maiklas. Kas jau kas, tik ne jo 
mylima žmona praleis progą paspausti įžymybei ranką, kad ir kietą 
kaip ragą! Žavingas Flerės veidas nė nevirptelėjo, kai atleto delnas 
suspaudė jai pirštus, o akys, panašios į pavargusio minotauro, per- 
bėgo lieknu kūnu ir godžiai žybtelėjo. 


166 


„Mėsos kalnas!“ — pamanė Maiklas, išlaisvindamas ranką ir ei- 
damas su Flere per blizgantį parketą. Po vakarykštės kankynės ir va- 
karinio šėlsmo jis daugiau nebeužsiminė apie savo nuogąstavimus; 
netgi nežinojo, ar, vykdama į šį kviestinį pokylį, Flerė tyčia nori 
išbandyti, kaip pasikeitė jų padėtis, ar tik nesąmoningai pasiduoda 
įgeidžiui būti pačiame įvykių centre, tarp žmonių. Ir kokių žmonių! 
Šioje didžiulėje svetainėje su kolonomis, rodės, buvo susirinkę visi, 
kuriuos tik Maiklas pažinojo arba nepažinojo, — parlamento nariai, 
poetai, muzikantai, kurių labai šaltos šypsenos tarsi kalbėjo: „Būčiau 
galėjęs ir geriau sugroti!“ arba „Baisus čia daiktas!“ — perai, gydyto- 
jai, šokėjos, dailininkai, leiboristų lyderiai, sportininkai, advokatai, 
kritikai, madingos moterys ir moterys, kurios „negali šito pakęsti“. 
Maiklas stebėjo, kaip Flerė šaudo į visus akimis, nenustygstančio- 
mis po baltais vokais, kuriuos jis šią naktį bučiavo. Jis pavydėjo jai: 
gyventi Londone ir nesidomėti žmonėmis tai lyg būti pajūryje ir 
nesimaudyti. Ji dabar svarsto — jam tai jokia paslaptis, — su kuo iš 
pažįstamų pasišnekėti ir su kuo iš nepažįstamų susipažinti. „Die- 
ve, Dieve, kad tik jos nepažemintų“, — pamanė Maiklas ir, Flerei 
įsitraukus į pašnekesį, žengė prie kolonos. Jam už nugaros kažkas 
tyliai ištarė: 


— Sveiki, jaunasis Montai. 

Ponas Blaitas kaip vandenyno žuvis, užnešta už tolimiausio 
Londono tilto, stovėjo prisispaudęs prie tos pačios kolonos, baugiai 
išsproginęs akis virš vešlios barzdos. 

— Laikykimės kartu, — tarė jis. — Čia perkūniškas širšynas. 

— Ar buvote vakar teisme? — paklausė Maiklas. 

— Ne, užtenka ir pasiskaityti. Jums pasisekė. 

— Mažiau, negu jai. 

— Hm! - ištarė ponas Blaitas. — Beje, „IJe Evening Sur“ šiandien 
vėl mus užsipuolė. Palygino su kačiuku, gaudančiu savo uodegą. 
Metas jums, Montai, vėl lipti ant statinės. 

— Ketinau — apie žemdirbystės sąnaudas. 

— Gerai! Valstybinis kviečių supirkimas ir kainų kontrolė. Pa- 
brėžkite žemdirbystės mechanizavimą. Ir kad nebūtų išpučiamas 
valdininkų aparatas. 

— Blaitai, — staiga paklausė Maiklas, — kur jūs gimėte? 

— Linkolnšyre. 

— Vadinasi, jūs anglas? 

— Gryniausias, — atsakė ponas Blaitas. 

— Aš irgi. Taip pat ir senasis Fogartas — pažiūrėjau jo genealo- 
giją. Bent čia mums pasisekė, nes tikrai būsime apkaltinti patriotiz- 
mo stoka. 

— Jau ka/žina, — tarė Blaitas. — „Žmonės, kurie savo šalyje teį- 
žvelgia blogį... Paukščiai, teršiantys savo lizdą... Nenusiramins, kol 
neapjuodins Anglijos prieš visą pasaulį... Krankliai... Pesimistai...“ 
Tikiuosi, kad jūs nekreipiate dėmesio į šiuos tauškalus? 

— Deja, - atsakė Maiklas, — kreipiu. Mane jie žeidžia. Klaiki ne- 
teisybė. Baisu ir pagalvoti, kad Anglija galėtų pakliūti į bėdą. 

Ponas Blaitas išpūtė akis. 

— Nepaklius, jei sugebėsime jai padėti. 

— Kad taip man įgijus daugiau pasitikėjimo savimi, — sumurmė- 
jo Maiklas, — bet norisi tik susigūžti ir pasislėpti savo krūminiame 


dantyje. 

— Tegu uždeda ant jo karūnėlę. Jums, Montai, stinga akiplėšiš- 
kumo. Beje, jei apie jį kalbame — štai jūsų vakarykštė priešininkė. Ja: 
akiplėšiškumo nestinga. Galit pasimokyti! 

Maiklas pamatė, kaip Mardžorė Ferar tolsta nuo didžiojo italo; 
vos dengiančia kūną jūros žalumo suknele, aukštai iškelta rudaplau- 
ke galva. Ji sustojo per kelis žingsnius nuo Flerės ir ėmė dairytis į 
šalis. Tikriausiai tyčia pasirinko šią vietą — kaip iššūkį. 

— Eisiu pas Flerę. 

— Aš irgi, — tarė ponas Blaitas, ir Maiklas dėkingai pažvelgė į jį. 

Tai, kas vyko toliau, būtų sudominę kiekvieną, net ir ne tokį 
domų kaip Maiklas. Ilga ir smaili aukštuomenės nosis jautriai su- 
virpo, pakilo į viršų ir, tarsi žmogų suuodusio laukinio dramblio 
straublys, ėmė raitytis, siūbuoti į šalis, godžiai gaudydama sensacijos 
kvapą. Lūpos šypsojosi ir vis prisiartindavo prie ausų; akys lakstė 
nuo vienos moters prie kitos; kaktose įsibrėžė mąslios raukšlelės, 
lyg po pakirptais ir iškvėpintais plaukais slypinčios smegenys būtų 
mėginusios apsispręsti. Mardžorė Ferar ramiai stovėjo ir šypsojosi; 
Flerė šnekėjosi ir sukiojo pirštais gėlę — abi iš kailio nėrėsi, norėda- 
mos kuo geriau pasirodyti. Taip, be karo paskelbimo, netgi abiem 
apsimetus, jog viena kitos nemato, prasidėjo kautynės. Tiesa, tarp jų 
„stovėjo ponas Blaitas. Stambus ir aukštas, jis buvo puiki pertvara. 
Bet Maiklas viską matė ir laukė sukandęs dantis. Nosis neskubėda- 
ma uodė kvapą; smegenys rinkosi. Bangos nurimo — nei traukėsi, 
nei kilo. O paskui lėtai ir neišvengiamai, kaip atoslūgis, bangos siūb- 
telėjo nuo Flerės ir suteliūškavo aplink varžovę. Maiklas kažką tauš- 
kė, ponas Blaitas sprogino akis ir aistringai dėstė savo nuomonę 
trečiuoju asmeniu; Flerė šypsojosi, šnekėjo, sukiojo gėlę. O tenai 
stovėjo Mardžorė Ferar kaip karalienė, apsupta dvariškių svitos. Ar 
tai buvo susižavėjimas, pritarimas, ar gailestis, užuojauta? Ar jo ir 
Flerės pasmerkimas? O gal tiesiog „hedonistų numylėtinė“ visada 
darė didesnį įspūdį? Maiklas matė, kaip Flerė vis labiau bąla, kaip 


jos šypsena darosi dirgli ir kaip mėšlungiškai ji trukčioja gėlę. Bet 

nedrįso pasiūlyti išeiti; jai tai būtų pasidavimas priešei. Bet į juos 
atgręžti veidai buvo iškalbingesni už žodžius. Seras Džeimsas Fos- 
kisonas persistengė; savo teisuoliškumu padarė meškos paslaugą 
klientams. Geriau jau atviraširdė nusidėjėlė negu tie, kurie surengė 
jai teismą! „Ir teisingai! — pamanė Maiklas. — Kodėl tas tipas nepa- 
klausė manęs — būtume sumokėję ir dabar džiaugęsi.“ 

Ir kaip tik tada netoli didžiojo italo jis pastebėjo aukštą vyruką į 
viršų užšukuotais plaukais, žiūrinėjantį savo pirštus. Po galais! Ber- 
tas Kerfju! O už jo, laukdamas eilės „susipažinti“, stovi ne kas ki- 
tas, kaip patsai Makgaunas! Pokštaudami dievai visai prarado saiką! 
Iškėlęs galvą, trindamasis sumaigytus pirštus, Bertas Kerfju praėjo 
pro juos ir pasuko prie grupės, susibūrusios aplink jo buvusią ais- 
trą. Mardžorė pasisveikino su juo pabrėžtinai atsainiai. Bet smailioji 
Nosis nesnaudė — štai ir Makgaunas! Kaip pasikeitęs tas žmogus — 
niūrus, papilkėjęs, piktas! Štai kas galėtų pasirungti su didžiuoju ita- 
lu! Makgaunas taip pat įnėrė į spūstį. 

Nejaukią tylą nutraukė pašnekesių protrūkis, svečiai porelėmis, 
grupelėmis ėmė skirstytis, ir Makgaunas pasiliko akis į akį su savo 
sužadėtine. Maiklas atsigręžė į Flerę. 

— Eime. 

Važiuojant namo, taksi viešpatavo tyla. Mūšio lauke Maiklas išei- 
kvojo visas žodžių atsargas ir dabar turėjo laukti naujų papildymų. Bet 
jis surado Flerės ranką; ji neatsakė į paspaudimą. Koziris, anksčiau 
gelbėdavęs sunkiomis akimirkomis, — vienuoliktasis baronetas, — pas- 
taruosius tris mėnesius nepadėdavo; Flerei nepatikdavo, jei Maiklas 
griebdavosi šios priemonės. Liūdnas ir pasimetęs jis nusekė paskui ją 
į valgomąjį. Kokia ji graži su ta žalsvai pilka suknele, labai paprasta 
ir lygia, išplatėjančia apačioje ties gurneliais! Flerė atsisėdo prie siauro 
pietų stalo, o Maiklas priešais ją, skausmingai ieškodamas įtikinamų 
žodžių. Jam pačiam į tokį sprigtą dešimt kartų nusispjaut, bet jai!.. 

Staiga Flerė tarė: 


— (O tau nė kiek nesvarbu? 

— Man - nė kiek. 

— Žinoma, juk tu turi savo fogartizmą ir savo Betnel Gryną. 

— Jei /aw, Flere, skaudu, tada man ne vis tiek. 

— Jei man skaudu! 

— Ar labai? 

— Nenoriu stiprinti tavo įsitikinimo, kad aš snobė. 

— Niekada nebuvau tuo įsitikinęs. 

— Maiklai! 

— Geriau pasakyk, ką tau tas žodis reiškia? 

— Pats puikiai žinai. 

— Aš žinau, kad tau patinka būti apsuptai žmonių, tau norisi, 
kad jie gerai apie tave galvotų. Tai nereiškia būti snobe. 

— Taip, tu labai geras, bet tuo nesižavi. 

— Aš žaviuosi /aviz. 

— Nori pasakyti, kad geidi manęs. O žaviesi Nora Kerfju. 

— Nora Kerfju! Dėl manęs ji gali kad ir rytoj keliauti į aną pa- 
saulį. 

Žiūrėdamas į Flerės veidą, Maiklas pajuto, kad ji patikėjo. 

— Žaviesi jeigu ir ne ja pačia, tai jos idealais — jie man svetimi. 

— Aš daug kuo tavyje žaviuosi, — karštai tarė Maiklas. — Tavo 
protu ir gebėjizais, tavo švelnumu Kitui ir tėvui, tavo drąsa ir pakan- 
tumu man. 

— Ne, tavimi aš žaviuosi daug labiau negu tu manimi. Tiktai, 
matai, aš nesugebu aukotis. 

— O Kitas? 

— Aš myliu tik save - štai ir viskas. 

Maiklas ištiesė ranką ir palietė Flerės pirštus. 

— Liguistos fantazijos, brangioji. 

— Nieko liguisto. Aš pernelyg aiškiai viską matau. 

Flerė atlošė galvą, ir jos kaklas, labai baltas, apvalus ir švytintis 
lempos šviesoje mėšlungiškai trūkčiojo. 


— Maiklai, išsivežk mane į kelionę aplink pasaulį. 

— O kaip Kitas? 

— Jis dar per mažas, kad ką nors suprastų. Ir jį prižiūrės mano 
mama. 

Jeigu ji tam ryžosi, vadinasi, viskas apgalvota! 

— Bet tavo tėvas... 

— Ne toks jau jis senas, ir jam liks Kitas. 

— Ką gi, rugpjūty baigsis mūsų posėdžiai... 

— Ne, važiuojam dabar. 

— Palaukim, liko tik penki mėnesiai. Spėsim pakeliauti per atos- 
togas. 

Flerė pažiūrėjo Maiklui į akis. 

— Aš žinojau, kad fogartizmas tau dabar svarbesnis už mane. 

— Flere, būk protinga. 

— Penkis mėnesius — kai aš taip kenčiu! — ji pridėjo ranką prie 
krūtinės. — Aš jau pusę metų kankinuosi. Tu nesupranti, kad žemė 
išslydo man iš po kojų. 

— Bet, Flere, juk viskas taip... 

— Taip, juk tai smulkmena — patirti visišką nesėkmę, ar ne? 

— Bet, mažute... 

— Jeigu jau tu nesupranti... 

— Aš suprantu — šįvakar buvau įsiutęs. Bet protingiausia — paro- 
dyti, kad tu visai nesijaudini. Tada jie vėl čia sulėks kaip musės. O 
išvažiuoti, Flere, reiškia sprukti. 

— Nereiškia, — šaltai tarė Flerė. — Aš du kartus dėl to paties prizo 
nekovoju. Puiku, aš lieku, ir tegul visi iš manęs juokiasi. 

Maiklas atsistojo. 

— Žinau, kad tu nevertini to, ką aš darau, bet tu klysti, Flere, 
ir vis tiek aš jau pradėjau. Nežiūrėk į mane taip! Po velnių! Juk tai 
siaubinga! 

— Manau, kad galėčiau keliaut ir viena. Taip dar įdomiau. 

— Nesąmonė! Tik jau ne viena! Brangioji, šiandien tau viskas 


juoda. Bet matysi, rytoj nuotaika pasikeis. 


— Vis rytoj ir rytoj! Ne, Maiklai, gangrena jau prasidėjo, ir gali 
skirti man laidotuvių dieną. 

Maiklas net rankas kilstelėjo. Tai nebuvo tušti žodžiai! Paka- 
ko prisiminti, kaip ji brangino salono šeimininkės vaidmenį; kaip 
stengėsi gausinti savo kolekciją ir kaip švytėdavo tame pulke! Kortų 
namelis sugriuvo! Žiauru! Bet ar kelionė aplink pasaulį jai padės? 
Tikriausiai. Nuojauta jos neapgauna. Jis pats yra keliavęs aplink pa- 
saulį ir žino, kad niekas taip nepadeda iš naujo įvertinti visų verty- 
bių, niekas nesudaro palankesnių sąlygų užmiršti visus ir pačiam 
užsimiršti. Lipingholas, jos tėvo namai, pajūris, kur ji penkis mė- 
nesius lauktų jo atostogų, — niekas netiks. Jai reikia to, kas padėtų 
susigrąžinti pasitikėjimą savimi. Bet kaip jam išvažiuoti prieš atosto- 
gas? Fogartizmas — tas užskurdęs ir vienišas augalas, — nelaistomas 
ir netekęs vienintelio sodininko, žus net neįleidęs šaknų, jei tik jas 
turi. Šiuo metu apie jį prasidėjo šioks toks judėjimas, — tai vienas, tai 
kitas parlamento narys atkreipia į jį dėmesį. Atsirado pavienių ban- 
dymų eiti ta pačia kryptimi. O laikas bėga — Didysis Benas tiksi be 
atokvėpio; nedarbas auga, prekyba siaurėja, bręsta darbininkų pasi- 
priešinimas — gyvenantys viltimi praranda kantrybę! Ir ką pasakytų, 
išgirdęs apie jo dezertyravimą, Blaitas? 

— Luktelk savaitę, - sumurmėjo Maiklas. — Klausimas rimtas. 


Turiu pagalvoti. 


82998 


X skyrius 


NAUJAS LAPAS 


Priėjus Makgaunui, Mardžorei Ferar šmėstelėjo mintis: „Ar jis žino 
apie Bertą?“ Nespėjusi atsitokėti po pergalės prieš „tą snobę“, su- 
jaudinta susiuūkimo su buvusiu meilužiu ir stovėdama prieš dabartinį 
sužadėtinį, ji dar nebuvo atgavusi savitvardos. Kai jie perėjo į tuščią 
šoninį kambarį, ji pažvelgė Makgaunui į akis. 

— Na, Alekai, viskas lieka kaip buvę. Mano praeitis nuo vakar 
nepašviesėjo. Apgailestauju, kad ją nuo jūsų slėpiau. Tiesą sakant, 
kelis kartus sakiau, bet jūs nenorėjote girdėti. 

— Nes tai baisiau už pragarą. Mardžore, papasakokit man viską! 

— Norit pasimėgauti? 

— Papasakokit viską, ir aš jus vesiu. 

Ji papurtė galvą. 

— Vesit! O, ne! Daugiau savęs neprievartausiu. Tai buvo kvailos 
sužadėtuvės. Aš niekada nemylėjau jūsų, Alekai. 

— Vadinasi, jūs mylėjot tą... jūs vis dar... 

— Mieliausias Alekai, gana! 

Makgaunas susiėmė rankomis galvą ir susvyravo. Nuoširdi 
užuojauta užplūdo Mardžorės širdį. 

— Atleiskit, Alekai, man tikrai labai nemalonu. Pamirškit mane, 
štai ir viskas. 

Ji pasisuko, norėdama išeiti, bet ją sulaikė jo veide atsispindinti 
kančia. Ji tik dabar viską suprato: kaip skaudžiai jis nudegė! Jis... Ir 


ji skubiai tarė: 

— Tekėti aš netekėsiu, bet norėčiau jums atsilyginti, jeigu... 

Makgaunas pažvelgė į ją. 

Visa suvirpėjusi nuo to žvilgsnio, Mardžorė gūžtelėjo pečiais ir 
išėjo iš kambario. Senamadiški vyrai! Ji pati kalta — nereikėjo išeiti 
už to uždaro išrinktųjų rato, kur į gyvenimą nežiūrima rimtai. Per 
blizgantį parketą, lydima daugybės žvilgsnių, Mardžorė prasmuko 
pro šeimininkę ir netrukus jau sėdėjo taksi. 

Ji ilgai neužmigo ir mąstė. Net jei laikraščiai nepaskelbs apie su- 
žieduotuvių nutraukimą, vien dovanų grąžinimas sukels visą Lon- 
doną ant kojų, ir ją užgrius sąskaitų lavina. Penki tūkstančiai svarų! 
Ji atsikėlė ir susiieškojo skolų sąrašą, kurio kopiją turėjo Alekas. Gal 
jis vis tiek neatsisakys jų apmokėti? Juk pats pridirbo bėdos, priver- 
tęs ją bylinėtis! Tačiau kaipmat prisiminė jo akis. Nėra ko net tikėtis! 
Nusipurčiusi nuo šalčio, ji vėl atsigulė. Gal rytą šaus kokia geniali 
mintis? Bet visos genialios mintys atėjo naktį ir neleido užmigti. 
Maskva ir Bertas Kerfju? Scena? Amerika ir kinas? Išbandyti viską 
iš eilės? Galiausiai miegas ją įveikė; pabudo pavargusi ir išblyškusi. 


Tarp atneštų laiškų vienas buvo nuo markizo Šropšyro. 


MIELOJI MARDŽORE, 


Jeigu neturi svarbesnių darbų, užsuk pas mane šį rytą, 


Tave prylintis 
$ROPSYRAS 


*»-w--- (X 


dažyti by/ina. Vienuoliktą valandą jau buvo pas senelį. Markizą rado 
viršuje, laboratorijoje, apsuptą visokių prietaisų. Nusivilkęs švarką, 
— Sėsk, Mardžore, — tarė jis, — aš tuoj pat baigsiu. 


Sėsti nebuvo kur, nebent ant grindų, todėl Mardžorė liko stovėti. 

— Taip ir maniau, — tarė markizas, — tie italai apsiriko. 

Jis padėjo didinamąjį stiklą, persibraukė pirštais sidabrinius plau- 
kus ir suglostė į kuokštą išsidraikiusią barzdą. Paskui dviem pirštais 
užsuko į viršų antakį ir pasikrapštė užausį. 

— Jie apsiriko. Reakcija nevyksta. 

Pasigręžęs į vaikaitę, markizas taip primerkė akis, kad šios su- 
blizgo kaip segtukų galvutės. 

— "Tu čia dar nesi buvusi. Sėsk ant palangės. 

Mardžorė atsisėdo ant plačios palangės, po kuria buvo paslėptos 
kažkokios baterijos. 

— Vis dėlto, Mardžore, atidavei bylą į teismą? 

— Kitaip neišėjo. 

— O kodėl? 

Markizas stovėjo, kiek pakreipęs galvą į šoną, jo skruostai buvo 
rausvi, o žvilgsnis skvarbus. Mardžorė pamanė: „Ką gi, aš jo vaikai- 
tė. Rizikuosiu.“ 

— Dėl paprasčiausio padorumo, jei norit žinoti. 

Markizas atkišo lūpas, lyg stengdamasis suprasti tuos žodžius. 

— Aš skaičiau tavo parodymus, — tarė jis, — jei tai turi galvoje. 

— Ne. Norėjau išsiaiškinti savo padėtį. 

— Ir pavyko? 

— Kuo puikiausiai. 

— Dar tebežadi tekėti? 

Tikrai gudrus senukas! 

— Ne. 

— Kuris nutraukė? Tu ar jis? 

— Jis sako, kad ves mane, jeigu jam viską papasakosiu. Bet aš 
neketinu. 

Markizas žengė du žingsnius, užkėlė koją ant dėžės ir atsistojo 
savo mėgstama poza. Šįryt jis buvo pasirišęs besiplaikstantį raudono 
šilko kaklaraištį, gelumbinės kelnės buvo melsvai žalios, o marški- 


niai žaliai melsvi. Neapsakomai spalvinga figūra. 

— O yra daug ką pasakoti? 

— Daugokai. 

— Na, Mardžore, prisimeni, ką esu tau sakęs. 

— Taip, seneli, bet ne visai sutinku. A+ nenoriu kažką simboli- 
zuoti. 

— Laimė, tu esi išimtis! Bet kaip tik išimtys didžiausios žalos ir 
pridaro. 

— Tik jei žmonės laikytų ką nors geresniu už save. Bet dabar taip 
nebūna. 

— Tai, sakykime, netiesa, — pertraukė markizas. — Na, o kas sle- 
gia tau širdį? 

Ji nusišypsojo. 

— Kartais, seneli, pagalvoti apie savo nuodėmes ne pro šalį. 

— Nes galima pasidaryt iš to pramogą, a? Tai tavo sutuoktuvės 
iširo? 

— Beveik galutinai. 

— Ar turi skolų? 

— Taip. 

— Kiek? 

Mardžorė Ferar susvyravo. Ar geriau sumažinti skaičių, ar išklo- 
ti, kaip yra? 

— Mardžore, nesivaržyk. 

— Na, apie penkis tūkstančius. 

Senasis peras atkišo lūpas ir liūdnokai švilptelėjo. 

— Aišku, daugiausia jos susijusios su mano sužadėtuvėmis. 

— Girdėjau, tavo tėvas neseniai išlošė lenktynėse? 

Senelis viską žino! 

— Taip, bet aš manau, kad jau viską iššvaistė. 

— (Galimas daiktas, — tarė markizas. — Ką ketini daryti? 

Mardžorė užgniaužė norą paklausti: „O ką js ketinate daryti?“ 
ir tarė: 


— Svarsčiau, gal man eiti į sceną. 

— Ko gero, tau visai neblogai tiktų. O vaidinti moki? 

— Žinoma, aš ne Duzė!?*, 

— Duzė? — markizas palingavo galvą. — Jeigu kas tikrai gerai vai- 
dino, tai Ristori!?. Duzė! Žinoma, labai talentinga, bet visada tokia 
pati. Vadinasi, tekėti už jo nebenori? — jis įdėmiai pažiūrėjo į Mar- 
džorę. — Ko gero, teisingai elgiesi. Ar turi savo skolų sąrašą? 

Mardžorė Ferar pasirausė rankinuke. 

— Štai, prašom. 

Ji matė, kaip skaitydamas senelis suraukė nosį, bet nežinojo, ar 
čia kaltas kvapas, ar turinys. 

— "Tavo senelė, — tarė jis, — už penktadalį pinigų nusipirkdavo 
penkis kartus daugiau drabužių. Dabar jūs vaikštote pusnuogės, o 
taip brangiai mokate. 

— Matote, seneli, kuo mažiau medžiagos, tuo geriau ji turi būti 
sukirpta. 

— Arjau grąžinai dovanas? 

— Jau supakavau. 

— Viską atiduok, — tarė markizas. — Nepasilik nieko, ką jis arba 
kas kitas tau dovanojo. 

— Žinoma, nepasiliksiu. 

— Kad tave išvaduočiau, - staiga tarė jis, - reikės parduoti Geinz- 
borą!?*, 

— One! 

Tą gražųjį paveikslą, kuriame Geinzboro nutapyta senelė vai- 
kystėje! Mardžorė ištiesė ranką, norėdama pasiimti skolų sąrašą. 
Nepaleisdamas jo, markizas nukėlė koją ant grindų ir taip stovėjo, 
įsmeigęs į ją spindinčias, įžvalgias senas akis. 

— Norėčiau, Mardžore, žinoti, ar galima su tavim sudaryti sutar- 


tį. Ar sugebi išlaikyti žodį? 


13 Eleonora Duse (1859-1924) — žymi italų dramos aktorė. 
35 Adelaide Ristori (1821-1906) — garsi italų aktorė, tragiškų vaidmenų atlikėja. 
"6 Thomas Gainsborough'as (1727-1788) — žymus anglų tapytojas, portretininkas. 

Ji pajuto, kaip rausta skruostai. 

— Manau, kad taip. Viskas priklauso nuo to, ką turiu pažadėti. 
Bet, seneli, aš nen0rix, kad jūs parduotumėt Geinzborą. 

— Deja, - tarė markizas, - daugiau nieko neturiu, išskyrus tai, ką 
gaunu apmulkinęs tavo dėdę Deindžerfyldą. Turbūt pats esu kaltas, 
kad užauginau tokius išlaidžius vaikus. Kitus, regis, ši nelaimė ap- 
lenkė. 

Mardžorė vos susilaikė nenusišypsojusi. 

— Laikai sunkūs, — toliau kalbėjo markizas. - Dvarui reikia pini- 
gų, kasykloms reikia pinigų, šitam namui reikia pinigų. O iš kur tų 
pinigų imti? Štai čia turiu vieną išradimą, kuris man atneštų turtus, 
bet niekas juo nesidomi. 

Vargšas senukas — tokio amžiaus! Atsidususi Mardžorė tarė: 

— Seneli, tikrai nenoriu jūsų varginti su šitomis skolomis. Pati 
kaip nors susitvarkysiu. 

Senasis peras žengė kelis žingsnius, ir Mardžotė pastebėjo, kad 
jis avi raudonas šlepetes be kulnų. Paskui sustojo — nuostabiai ryški 
dėmė tarp visų tų prietaisų. 

— Grįžkim, Mardžore, prie to, apie ką kalbėjome. Jeigu tu žiūri į 
gyvenimą vien kaip smagų laiko leidimą, kaip gali ką nors prižadėti? 

— O ką, seneli, aš turiu pažadėti? 

Nedidukas, kiek gunktelėjęs, jis priėjo ir vėl sustojo priešais ją. 

— Tie tavo plaukai tokie, kad atrodai su charakteriu. Ar tikrai 
manai, kad sugebėtum užsidirbti pragyvenimui? 

— Tikiuosi, kad sugebėčiau. Turiu daug pažįstamų. 

— Jeigu atsiskaitysiu su kreditoriais, ar gali duoti žodį, kad ateity- 
je pirksi tik už grynus pinigus? Tik nesakyk „Taip“, jei išėjusi užsisa- 
kysi krūvą naujų skudurų. Aš noriu garbingos moters žodžio, jeigu 
tu supranti, ką tai reiškia. 

Mardžorė atsistojo. 

— Žinoma, jūs turite teisę taip kalbėti. Bet aš nenoriu, kad mano 


skoloms atlyginti parduotumėt Geinzborą. 

— Tai mano reikalas. Gal man pavyks sukrapštyti kaip nors tuos 
pinigus ir nepardavus paveikslo. O kaip su pažadu? 

— Taip, pasižadu. 

— Ir laikysiesi žodžio? 

— Ir laikysiuosi žodžio. 

— Ką gi, tai jau šis tas. 

— Kas dar, seneli? 

— Norėčiau paprašyti, kad daugiau nežemintum mūsų vardo, 
bet manau, laikrodžio atgal neatsuksi. Laiko dvasia prieš mane. 

Nusisukusi nuo senelio, Mardžorė pažvelgė pro langą. Laiko 
dvasia! Gražiai skamba, bet apie ką jis šneka? Pažemino vardą? 
Anaiptol! Ji žigarsmo šeimos vardą — ištraukė iš suplėkusios skrynios 
ir paleido į apyvartą. Žmonės, skaitydami apie ją, akis išpučia. O ar 
jie išpučia akis, skaitydami apie senelį? Bet šito jis niekada nesupras! 
Ir Mardžorė tarė: 

— Gerai, seneli. Pasistengsiu. Norėčiau išvažiuoti į Ameriką. 

Markizo akys blykstelėjo. 

— Ir įvesti naują madą — tuoktis su amerikiečiais? Tikiuosi, kad 
ir čia būsi pirmoji. Susirask tokį, kuris domisi elektra, ir atsivežk jį 
čia. Amerikiečiui mūsų krašte yra kas veikti. Gerai, šitą sąrašą aš 
pasilieku ir ką nors su juo padarysiu. Štai dar kas, Mardžore: man 
aštuoniasdešimt, o tau — kiek tau dabar? — dvidešimt penkeri? Nelėk 
taip per gyvenimą, — sulaukus penkiasdešimties, viskas bus baisiai 
atsibodę, o juk nėra nuobodesnio žmogaus už tą, kuriam viskas at- 
sibodo. Lik sveika! 

Jis padavė jai ranką. Mardžorė giliai įkvėpė. Laisva! 

Ir, pagriebusi senelio ranką, pakėlė prie lūpų. O! Jis žiūri į savo 
ranką. Nejaugi ištepė ją lūpų dažais? Mardžorė išskubėjo iš kam- 
bario. Senelis! Koks jis šaunuolis, kad paėmė tą sąrašą! Atsiverčia 
naujas lapas! Dabar tiesiai pas Bertą Kerfju, ir abu atvers naują lapą! 


Kaip vakar vakare jis į ją žiūrėjo! 

XI skyrius 


VĖJŲ GAUDYTI 


Kol neapsisprendė, Maiklas nebandė nei įtūkinėu, nei ginčytis: klau- 
simas buvo per daug rimtas. Gal Kitas pakeis Flerės nusiteikimą, 
o gal sulaikys kitos kliūtys — tarkim, tėvas. Tačiau buvo aišku, kad 
nuoskauda tikrai degina jai širdį; visą savaitę Flerė buvo nutraukusi 
bet kokį bendravimą — nieko nesikvietė, niekur nėjo, net nekalbėjo 
apie renginius ar priėmimus. Ji nebuvo paniurusi, tiktai tyli ir abejin- 
ga. Nenuleido akių nuo Maiklo, ir kartais jos žvilgsnyje šmėsteldavo 
pagieža, lyg iš anksto žinant, kad jis atsisakys. Maiklui nebuvo su 
kuo pasitarti, nes kiekvienam, nebuvusiam šalia Flerės per visą šį 
laikotarpį, jos nuotaika būtų atrodžiusi nesuprantama, netgi juokin- 
ga. Maiklas negalėjo jos išduoti; netgi negalėjo nueiti pas Blaitą, kol 
neapsisprendė. Minčių eigą sunkino nuolatinė abejonė, ar labai jis 
būtinas fogartizmui. O, jeigu mokėtų pasididžiuot! Jo netgi neguodė 
tai, kad griežtas atsisakymas padarytų Flerei įspūdį; ji laikė jo darbą 
būtinu, kad iškiltų visuomenėje, o ne tam, kad atneštų naudą šaliai. 
Politiniais klausimais ji buvo miesčioniškai ciniška; sukrusdavo, tik 
pajutusi pavojų nuosavybei arba Kitui. Maiklas suprato, kokia juo- 
kinga jo dilema: Anglijos ateitis ar sprigtą aukštuomenės salone ga- 
vusios jaunos moters dabartis? Bet juk galų gale tik seras Džeimsas 
Fogartas ir Blaitas rimtai sieja fogartizmą su Anglijos ateitimi; ir jei 
dabar jis išvyks į kelionę aplink pasaulį, net tiedu praras tikėjimą. 
Savaitė baigėsi. Rytą Maiklas, nieko taip ir nenusprendęs, perėjo 


upę Vestminsterio tiltu ir nužingsniavo Seri Saido gatvėmis. Vietos 

buvo nepažįstamos, todėl eiti buvo įdomu. Prisiminė, jog kadaise 
čia gyveno Biketai; tie Biketai, kuriems nesisekė čia ir, atrodo, nesi- 
seka Australijoje. Viena gatvė bjauresnė už kitą! Štai iš kur atsiran- 
da Biketai! Sugauti jų kuo daugiau ir kuo anksčiau, kol dar netapo 
Biketais, nemokančiais dirbti žemės; tada duoti jiems progą užsi- 
dirbti, duoti oro, saulės — tai juk patys padoriausi žmonės, tik reikia 
leisti jiems pasireikšti! Bjaurūs namai, bjaurios krautuvės, bjaurios 
smuklės! Ne, nereikia nuklysti! Nepainiokim čia grožio. Parlamente 
tokie dalykai, kaip grožis, įspūdžio nedaro! Lygiai kaip ir visokie 
jausmingumai! Ten reaguojama tik į tai, kas visiems suprantama — 
„anglosaksų rasė“, „patriotizmas“, „Imperija“, „moralinė ištvermė“. 
Proto jėga ir gamybiniai pajėgumai — laikykimės štampų! Jis pasto- 
vėjo priešais mokyklos pastatą, pasiklausė monotoniško pamokos 
gausmo. Įkalinti anglus su jų drąsa, kantrumu, humoro jausmu šito- 
se šlykščiose gatvėse! 

Staiga Maiklas pasiilgo laukų. Motociklas! Nuo tada, kai buvo 
išrinktas į parlamentą, nė karto nebuvo užsėdęs ant šito burzgalo, 
iškratančio visą orumą. Bet dabar išsistums jį ir pasivažinės — gal 
tada mintys susikratys ir atsiras koks nors sprendimas! 

Kai grįžo, Flerės namie nerado, ir priešpiečiai nebuvo užsakyti. 
Maiklas užkando kumpio ir antrą valandą leidosi į kelią. 

Burgzdamas ir čiaudėdamas pralėkė pro Čiziką, Slau, Meiden- 
hedą, pervažiavo per upę ir nubirbė Redingo link. Prie Keveršemo 
vėl pervažiavo tiltą ir nuriedėjo į Pengborną. Pakrantės take įstūmė 
motociklą į krūmus ir atsisėdo išrūkyti pypkės. Vėjo nesijautė. Pro 
plikas tuopas buvo matyti pilkšvas lygus upės paviršius, ant gluos- 
nių jau rodėsi žirginiai. Maiklas nusilaužė šakelę ir, prieš kimšdamas 
tabaką, išvalė ja pypkę. Pasikratymas išėjo į naudą; smegenys ėmė 
veikti. Karas! Tada dvejonių nebuvo; bet — tada nebuvo ir Flerės. 
Viskas aišku ir paprasta. O dabar, spręsdamas klausimą: „važiuoti ar 
nevažiuoti“, Maiklas tarsi stengėsi nuspėti savo vedybinio gyvenimo 


ateitį. Sprendimas, kurį priims, galbūt paveiks ateinančius penkias- 

dešimt jo gyvenimo metų. Štai jis paėmė į rankas arklą ir, pirmam 
reikalavimui pasigirdus, sviedžia jį šalin! Galima arti prieblandoje, 
kreivai; bet geriau silpna šviesa negu visiška tamsa; geriau kreiva 
vaga negu jokios! Jis nežino geresnio kelio už fogartizmą — tik ne- 
reikia iškrypti iš jo! Anglijos ateitis! Visai šalia tyliai nusijuokė straz- 
das. Štai taip! Bet, kaip sako Blaitas, nereikia bijoti būti išjuoktam. 
Žinoma, ilgainiui Flerė supras, kad jis negali būti vėjo pamušalas; 
supras — jei nori, kad jis liktų parlamente, o šito ji nori, — turi laikytis 
pasirinkto kurso, nors ir kaip juokintų strazdus. Argi jai patiktų, jei 
jis stovėtų ir žiūrėtų, iš kur vėjas pučia? Šiaip ar taip, ji jo žmona, ir 
jos savigarba priklauso nuo jo savigarbos. 

Maiklas stebėjo iš pypkės kylančius dūmus, sunkius, pilkus de- 
besis, baltasnukes herefordų veislės karves, besiganančias kitame 
krante, ir su slieku meškeriojantį vyriškį. Jis pakėlė nulaužtą šakelę ir 
ėmė ją sukioti, žavėdamasis gelsvu žirginių aksomu. Pagaliau jo šir- 
dis nurimo, bet atsėlino liūdesys. Ką padaryti dėl Flerės? Šitos upės 
pakrantėje, gal tik už kokių dviejų mylių nuo čia, jis meilinosi jai — 
koks keistas žodis! — ir užkariavo ją ! O dabar užplaukė ant va kokio 
šiekšto. Ką gi, tegul ji sprendžia, ar paskęs jų valtis, ar ne. Ir staiga 
Maiklas pajuto, kad norėtų pasikalbėti su „Senuoju Forsaitu“... 

Kai pasigirdo Maiklo motociklo parpsėjimas, Somsas kabino ant 
sienos Fredo Vokerio paveikslą, kurį buvo nusipirkęs parduotuvėje 
šalia „Setlvaito ir Starko“ kontoros, tuo pažymėdamas su nemalo- 
niąja byla susijusių rūpesčių galą ir patenkindamas anglų mokyklos 
ilgesį. Fredas Vokeris! Aišku, kad jis pasenęs; kiek mokyklų atsirado 
po jo ir Meisono! Bet jie, kaip ir senieji smuikai, turi savo spalvą - jie 
retenybės, kurios visada bus vertinamos. 

Maiklui įėjus, Somsas stovėjo vienmarškinis, su vielos ritiniu 
rankoje, nukabinęs nuo sienos jauno, dar nebrandaus Kurbė"' darbą. 


— Iš kur jūs išdygot? — paklausė jis nustebęs. 


"** Gustavas (Jean Dėsirė) Courbet (1819-1877) — žymus prancūzų dailininkas. 


83098 


— Atsitiktinai važiavau pro šalį senuoju motociklu. Matau, jūs, 
pone, išlaikėte žodį dėl anglų mokyklos. 

Somsas pritvirtino vielą prie paveikslo. 

— Aš nenurimsiu, — tarė jis, - kol negausiu Kromo Vyresniojo"?* — 
jis pats geriausias anglų peizažininkas. 

— Regis, tai didelė retenybė, ar ne? 

— Todėl man jo ir reikia. 

Baigdamas užsukti vielą, Somsas nepastebėjo Maiklo šypsenos, 
tarytum sakančios: „Todėl ir laikote jį geriausiu.“ 

— Jau seniai nemačiau jūsų paveikslų, pone. Gal leisite pasidairyti? 

Dirsčiodamas skersomis į Maiklą, Somsas prisiminė, kaip jis pa- 
sirodė čia vasarą, sekmadienį, po to, kai pirmą kartą pamatė Flerę 
Korko gatvės galerijoje. Negi tik prieš ketverius metus? O jam at- 
rodė, kad amžinybė prabėgo. Vyrukas pasirodė geresnis, negu buvo 
galima tikėtis; dabar dar labiau subrendo, nebe toks vėjavaikiškas; 
visai patrauklus vaikinas, jeigu neužmiršime, kaip buvo auklėjamas 
ir ką veikė karo metu. Ir staiga Somsas pajuto, kad Maiklas irgi jį ste- 
bi. Be abejo, jam ko nors reikia, — nebūtų važiavęs tokio kelio šiaip 
sau! Jis pabandė prisiminti, ar buvo kas atvažiavęs pas jį be jokio 
reikalo, bet neprisiminė. Ką gi, visiškai suprantama! 

— Galjums reikia paveikslo, kad galėtumėte pakabinti šalia savo 
Fragonaro? — paklausė jis. — Štai ten kampe yra Šardenas!?". 

— Ne, ne pone. Jūs ir taip mums per daug dosnus! 

Dosnus! Negi gali žmogus būti per daug dosnus savo vienintelei 
dukteriai? 

— Kaip Flerė? 

— Norėjau su jumis apie ją pasikalbėti. Ji niekaip neranda sau 
vietos. 


Somsas žvilgtelėjo pro langą. Pavasaris vėluoja! 


8 Turimas galvoje anglų peizažininkas Johnas Crome'as Vyresnysis (1768-1821). 
"9 Jeanas Batiste'as Chardinas (1699-1779) — prancūzų dailininkas, išgarsėjęs žanriniais pa- 
veikslais. Vienas iš Fragonardo mokytojų. 

— Keista, juk byla laimėta. 

— Čia ir yra bėda, pone. 

Somsas tiriamai pažvelgė jaunuoliui į veidą. 

— Aš ne visai jus suprantu. 

— Mūsų šalinamasi. 

— Kodėl? Jūs laimėjot. 

— Taigi, bet, matot, žmonės pakęst negali dorovinio pranašumo. 

— Ką tai reiškia? Kas?.. 

Dorovinis pranašumas — jis ir pats jo pakęst negali! 

— Vis per tą Foskisoną, jis mus tarsi derva ištepė. Aš sakiau 
jums, kad to bijausi. Tos pašaipos Flerę labai žeidžia... 

— Pašaipos? Kas drįsta?.. 

— Gera pulti šiuolaikinę dorovę teisėjo ir prisiekusiųjų akivaiz- 
doje, pone, bet visuomenėje, kur palaidumu visi didžiuojasi, tampi 
juokingas. 

— Pamanykit, visuomenė! 

— Taip, pone, bet mes joje gyvename. Man bata nesvarbu, pri- 
pratau nuo tada, kai pradėjau skelbti fogartizmą. Tačiau Flerė visai 
nusikamavo. Ir nieko keista: juk Visuomenė — jos pomėgis. 

— Reikėtų būti atsparesnei, — ištarė Somsas. 

Bet ne juokais sunerimo. Iš pradžių ją išvadino „snobe“, o dabar 
štai dar kas! 

— Ir tas vokiečių aktorius, pasikoręs Lipinghole, — toliau kalbėjo 
Maiklas, — ir mano fogartizmas, ir šitas susikirtimas su Ferar — išties 
ne kas. Visa ši savaitė po bylos buvo bjauri. Flerė taip išmušta iš vė- 
žių, kad nori keliauti su manim aplink pasaulį. 

Jeigu tuo metu prie karvelidės būtų sprogusi bomba, Somsas ne- 
būtų labiau apstulbęs. Aplink pasaulį! Jis vos girdėjo Maiklą varant 
toliau: 

— Ir ji neklysta. Jai tai geriausia išeitis; bet aš niekaip negaliu 
mesti darbo iki vasaros atostogų. Jeigu jau to ėmiausi, turiu laikytis 


tol, kol parlamentas sėdi ir posėdžiauja. 

Sėdi! O gal teisingiau, tupi ir švinkina tą savo auksinį kiaušinį! 
Aplink pasaulį! 

Maiklas vis bėrė: 

— Aš tik šiandien galutinai apsisprendžiau. Jaučiuosi kaip dezer- 
tyras, ir mums abiem bus sunku. Bet jai dar nieko nesakiau. 

Karvelidė atsistojo į vietą — Somsas suprato, kad Maiklas neišveš 
jos nežinia kuriam laikui! 

— Aplink pasaulį! - pakartojo jis. — Kodėl ne į... Pontreziną? "*? 

— Manau, - lėtai atsakė Maiklas, tarsi gydytojas, nustatantis dia- 
gnozę, — kad jai tikrai reikia ko nors nekasdieniško. Dvidešimt trejų 
metų apkeliauti visą pasaulį! Nes dabar ji jaučiasi kaip atstumtoji. 

— Negi ji mes savo mažylį? 

— Taip, ir tai rodo, kokia gili jos neviltis. Dieve, kad aš ga/ėčiau 
važiuoti! 

Somsas išpūtė akis. Nejaugi tas jaunuolis ko nors tikisi iš jo? 
Aplink pasaulį! Beprotiškas sumanymas! 

— Man reikia su ja pasimatyti, — tarė jis. — Palikit tą savo daiktą 
garaže, mes važiuosime automobiliu. Būsiu pasirengęs po dvidešim- 
ties minučių. Lipkit žemyn, gausit arbatos. 

Likęs vienas su taip ir nepakabintu Fredu Vokeriu, Somsas per- 
metė žvilgsniu paveikslus. Matė juos daug aiškiau, labiau perpra- 
to, ir širdį maudė, tarytum... Tiek to! Paveikslai tikrai geri, geresni, 
negu iki šiol manė! O 77 susižavėjo žmonių kolekcionavimu! Ir šit iš 
jos kolekcijos nieko neliko. Vargšelė! Aišku, kvailas potraukis — lyg 
žmonės galėtų teikti kokį nors pasitenkinimą! O ką, jeigu nuvežus 
jai Šardeną? Geras paveikslas. Dumetrijus nulupo daugiau, negu jis 
vertas, bet ne per daug. Šardenas ilgaamžis — jis dar atsiims iš to 
Dumetrijaus. Ir vis dėlto... kad tik suteiktų jai malonumą! Somsas 
nukabino paveikslą ir, pasikišęs po pažastimi, nulipo žemyn. 


Automobilyje Somsas ir Maiklas šnektelėjo tiktai apie vienuolik- 


“ Kurortas Sveicarijoje. 

tojo baroneto būdą ir apgailėtiną policijos sprendimą, ribojantį greitį 
naujame kelyje, skirtame pagreitinti susisiekimą. Į Sauto aikštę jie at- 
važiavo apie šeštą valandą. Nuo priešpiečių Flerė dar nebuvo grįžu- 
si. Abu atsisėdo ir ėmė jos laukti nejaukiai tylėdami. Dendis nulipo 
žemyn, ieškodamas nepažįstamų kojų, bet jų neradęs, tuoj pat pasi- 
šalino, ir namuose įsiviešpatavo tyla. Maiklas vis dirsčiojo į laikrodį. 

— Kaip jūs manote, kur ji išėjo? — pagaliau paklausė Somsas. 

— Nė nenujaučiu, pone. Dėl to ir nemėgstu Londono — jame 
žmonės pasimeta kaip adatos šieno kupetoje. 

Jis ėmė neramiai žingsniuoti po kambarį; Somsą irgi graužė ne- 
rimas ir jis jau ketino sakyti: „„Liaukitės!“, tačiau prie lango priėjęs 
Maiklas sušuko: 

— Pareina! — ir išmovė pro duris. 

Somsas liko sėdėti su atremtu į kėdę Šardenu. 

Kaip ilgai jie neateina! Slinko minutė po minutės, O jie vis nesi- 
rodė. 

Pagaliau grįžo Maiklas. Jis buvo labai nelinksmas. 

— Ji savo kambaryje, pone. Atrodo, prastai nusiteikusi. Gal jūs 
užliptumėte pas ją? 

Somsas stvėrė Šardeną. 

— Palaukit, jos durys pirmos kairėje? 

Dar nesugalvojęs, ką sakys, jis lėtai užlipo laiptais, pasibeldė ir, 
nelaukęs kvietimo, įėjo į kambarį. 

Flerė, įsikniaubusi į delnus, sėdėjo prie atlasmedžio rašomojo 
stalo. Jos plaukai, kuriems vėl buvo leista ataugti, žvilgėjo iš viršaus 
krintančioje šviesoje. Atrodė, ji neišgirdo, kaip įėjo tėvas. Somsas 
nebuvo pratęs matyti žmonių arba pats jiems rodytis tokiomis asme- 
niško atsivėrimo akimirkomis, todėl sustojo, nežinodamas ką daryti. 
Kokią jis turi teisę užklupti ją, kai ji nieko negirdi ir pati nesupranta 
savo jausmų? Jis mielai būtų išėjęs ir grįžęs vėliau, bet rūpestis nuga- 
lėjo. Prisiartinęs iš šono, jis palietė pirštu Flerei petį ir tarė: 


— Pavargai, vaikeli? 

Ji atsigręžė — veidas buvo keistas, susiraukęs, kažkoks svetimas, 
ir Somsas kreipėsi į ją žodžiais, kuriuos ji taip dažnai girdėdavo vai- 
kystėje: 

— Pažiūrėk, ką aš tau atnešiau! 

Jis pakėlė Šardeną. Flerė prabėgomis žvilgtelėjo, ir tas atsainu- 
mas įskaudino Somsą. Juk vis dėlto šio paveikslo vertė — keli šimtai 
svarų! Visa išbalusi, ji sukryžiavo rankas ant krūtinės, lyg užsisklęs- 
dama viduje. Jis atpažino simptomą. Dvasinė krizė! Anksčiau Som- 
sas žiūrėdavo į tokias krizes kaip į kažką pretenzinga arba kaip į 
apendicito priepuolį, ištikusį nederamu laiku. 

— Maiklas sako, — ištarė jis, — kad norėtum vykti su juo į kelionę 
aplink pasaulį. 

— Taip, bet jis negali. Vadinasi, viskas baigta. 

Jeigu būtų pasakiusi: „Taip, bet kodėl jis negali?“, Somsas nė 
kiek nedvejodamas būtų stojęs Maiklo pusėn. Bet jos žodžiai paža- 
dino priešgynumo dvasią. Ir tikrai, kodėl jo duktė negali gauti to, 
ko labiausiai nori! Somsas pastatė paveikslą ir žengė keletą žingsnių 
minkštu kilimu. 

— Klausyk, — sustojęs tarė jis, — kurioje vietoje tai jauti? 

Flerė nusijuokė: 

— Smilkiniuose, akyse, ausyse ir širdyje. 

— Kaip tie mulkiai drįsta Žiūrėti į tave iš aukšto? — sumurmėjo 
Somsas ir vėl ėmė matuoti žingsniais kambarį. 

Visi dabartiniai akiplėšos, su kuriais norom nenorom susidurda- 
vo dukters namuose, tarytum apsupo jį kikendami, kilnodami anta- 
kius, kaip šmėklų šutvė. Ir, užgoždamas sveiko proto balsą, Somsą 
užvaldė troškimas parodyti visiems — apgailėtiniems žmogeliūkš- 
čiams — jų tikrąją vietą. 

— Man... man sunku pasakyti, ar 26 galėčiau su tavimi važiuoti, — 
ištarė jis ir užsikirto. 

Apie ką jis čia kalba? Kas jį prašė važiuoti kartu? Flerė įsmeigė į 


tėvą išplėstas akis. 

— Tėu, aišku, kad ne! 

Aišku, kad ne! Na, mes dar pažiūrėsim! 

— Po truputį įprasiu prie pajuokų. 

Somsas suniurzgė: 

— Ir kam tau įprasti? Man regis, daug kas keliauja aplink pasaulį. 

Blyškumas dingo iš Flerės skruostų. 

— Tik ne jūs, tėti. Jūs numirtumėt iš nuobodulio. Labai jums 
dėkinga, kad apie tai pagalvojote, bet kaip aš galiu sutikti... jūsų am- 
žiuje! 

— Mano amžiuje? — tarė Somsas. — Ne toks aš dar senas. 

— Ne, ne, tėti. Kentėsiu dantis sukandus, ir viskas. 

Nieko neatsakęs, Somsas vėl perėjo kilimu. Kentės dantis su- 
kandus — dar ko! 

— Neleisiu, — išsprūdo jam. — Jeigu žmonės negali su tavim pa- 
doriai elgtis, aš — aš jiems parodysiu! 

Dabar Flerė stovėjo išraudusi, pravėrusi burną, giliai alsuodama. 
Šitokia atėjo pas jį kadaise prieš pirmąjį pokylį parodyti suknelės. 

— Važiuosim, — kaip kirviu nukirto Somsas. — Ir nesiginčyk! Aš 
nusprendžiau. 

Jos rankos apsivijo jo kaklą, o nosimi jis pajuto drėgną prisilieti- 
mą. Kas per kvailystė!.. 

Tą vakarą, atsisagstant petnešas, Somsui į galvą atėjo labai sa- 
votiškų minčių. Nejaugi jis leisis į kelionę aplink pasaulį? Nesąmo- 
nės! Bet tas jaunuolis buvo priblokštas — jis pažadėjo prisidėti prie 
jų rugpjūčio mėnesį, kad ir kur jie tada būtų. Viešpatie! O gal jie 
bus Kinijoje! Fantastiška! O Flerė glaustosi kaip kačiukas! Jo ausyse 
skambėjo juokinga dainelė, kurią vaikystėje girdėjo dainuojant vie- 


ną dvasininką: 


Matau Jeruzalę, Madagaskarą, 
Ir $. taurės, 1r Pietų Ameriką... 

Taip! Še tau, kad nori! Laimė, visi reikalai sutvarkyti! Šiuo metu 
negresia pavojus nei Timočio, nei Vinifredos kapitalams — dar jam 
patikėtiems, — o kaip čia jie be jo gyvens, niekas nežino. Dėl Ane- 
tės — tai vargu, ar ji nuobodžiaus. Daugiau jis neturėjo kuo rūpintis, 
nebent Vinifreda. Veikiau Somsą trikdė tai, kad ištisiems mėnesiams 
išsiskirs su priprastu Anglijos kraštovaizdžiu. Na, bet tikriausiai 
Duvro uolos!“ stovės kaip stovėjusios ir upė taip pat tekės pro jo 
pievas, kai jis grįš, — Jeigu tik grįš! Kelionėje galai žino, kas laukia — 
ir mikrobai, ir vabzdžiai, ir gyvatės! Kaip reiks apsaugoti Flerę? Ir 
kiek visokių visokybių reikės apžiūrėti! Galit neabejoti — jau 77 tikrai 
nieko nepraleis! Slampinėti su minia Žiopsančių turistų — ne, šito jis 
neištvers! Bet teks! Hm! Šiokia tokia paguoda, kad rugpjūty prie jų 
prisijungs Maiklas. O vis dėlto — malonu, kad visą laiką bus su ja 
dviese; seniai to nebuvo. Bet, žinoma, jai knietės su visais susipažin- 
ti. Jam teks būti meiliam su kiekvienu Tomu, Diku ir Hariu. Užmes- 
ti akį į Egiptą, paskui į Indiją, jūra į Kiniją ir Japoniją, o namo - per 
tą milžinišką, išdrikusią Ameriką. Dievo išrinktoji šalis — taip ją, 
regis, vadina! Ji jau viską suplanavo. Ačiū Dievui, kad dar nesusima- 
nė vykti Rusijon! Net nepasiūlė — kalbama, kad pas juos viskas ap- 
sivertė aukštyn kojom! Komunizmas! O kas gali pasakyti, ką jie ras, 
grįžę namo? Somsui atrodė, kad, jam išvažiavus, Anglijoje taip pat 
viskas apvirs aukštyn kojom. Na, bet jis pažadėjo važiuoti! O Flerė 
išgirdusi apsiverkė. Būta čia ko! Jis atlapojo langą ir, įsisupęs į šiltą 
chalatą, specialiai jam laikomą, persisvėrė per palangę į švelnų orą. 
Bet jam atrodė, kad už lango ne Vestminsterio aikštė, bet jo upė, 
apšviesta mėnulio, ir tuopos — tas ramus grožis, kurio jis nemoka 
apsakyti, ta žalia ramybė, juntama jau trisdešimt metų, įsileidžiama 
tik į pasąmonę. Štai ko jis pasiges — įprastų kvapų, vėjo pučiamos 
upės atodūsių, vandens teškenimo prie užtvankos, žvaigždžių. Tar- 


kim, ten irgi yra žvaigždės, bet ne angliškos. O žolė? Zolės tose 


*! Kreidinės uolos Lamanšo sąsiauryje. 

beribėse platybėse tikriausiai nėra. Ir vaismedžių žydėjimas šiemet 
vėlyvas — jie išvažiuos, taip ir nepamatę žiedų! Bet kam graužtis 
dėl pralieto pieno! Beje, dėl pieno — jis staiga prisiminė, jog karvės, 
prižiūrimos to vyruko, tikrai liausis davusios pieną — juk jis tiesiog 
„apsigimęs silpnaprotis“! Reikės perspėti Anetę. Nedažna moteris 
supranta, kad karvė ne amžinai duoda pieną, o tik gerai prižiūrima. 
O, kad jis čia, „Užuovėjoje“, turėtų žmogų, kuriuo galėtų pasikliauti 
taip, kaip senuoju Gredmenu Londone! Hm! Senajam Gredmenui 
akys ant kaktos iššoks, kai sužinos! Štai ji, senoji Anglija; bet dabar 
jos dienos suskaičiuotos. Keista bus grįžti ir sužinoti, kad senasis 
Gredmenas miręs. Vienas — du — trys — vienuolika! Vėl tas laikrodis! 
Kiek kartų jis trikdė jam miegą! Bet vis tiek — tai puikus senas lai- 
krodis! Jis išvažiuos, o Maiklas sėdės parlamente ir jo klausysis. Ar 
tos idėjos, dėl kurių jis ten sėdi, turi kokią nors prasmę, ar tai vien 
tušti žodžiai? Žinoma, jis daro teisingai — iš mūšio lauko nebėgama. 
Bet penkiems mėnesiams išsiskirti su jauna žmona — rizikinga! 


a“? — senasis Šekspyras pažino žmones. 


„Delst jaunystėje nevert 
Ką gi! Rizikinga ar ne, jau niekur nepabėgsi! Be to, Flerė turi gerą 
galvą; o jaunasis Maiklas — gerą širdį. Flerės širdis taip pat gera — kas 
išdrįs pasakyti, kad bloga! Jai bus sunku išsiskirti su mažyliu. Dabar 
ji dar to nesupranta. Ir Somsą tuo pat metu užvaldė du prieštaringi 
jausmai — viltis, kad galų gale Flerė atsisakys sumanymo, ir baimė, 
kad tik neatsisakytų! Keista — ir tiek! Visi jo įpročiai, patogumai, 
turtas... — O jis ima ir išeina vėjų gaudyti! Kvaila! Ir vis dėlto... 


"*2 Juokdario dainelės žodžiai iš Williamo Shakespeare“o komedijos “Dvyliktoji naktis“ (2 veiks- 
mas, 3 scena) (Twelfth Night, 1601).Vertė Antanas Miškinis. 

XII skyrius 


ENVOT'“ 


Penkis mėnesius nematyti Flerės! 

Stulbinantis Somso pasiūlymas tikrai pribloškė Maiklą. Bet, an- 
tra vertus, jis su Flere išgyveno krizę, ypač sunkią, nes ją buvo sukė- 
lusi kasdienybė. Galbūt kelionės metu Flerės akiratis prasiplės; gal- 
būt ji supras, kad pasaulis — tai ne tie penki tūkstančiai avangardinių 
žmonių, iš kurių ji pažinojo daugių daugiausia penkis šimtus. Ne 
kas kitas, o ji pastūmėjo jį į parlamentą, ir, kol jo iš ten kaip nevykė- 
lio neišspirs, jie kartu eis ketera, nuo kurios atsiveria platus vaizdas. 
Dvi savaites, likusias iki kelionės, Maiklas kentėjo, bet šypsojosi, 
pašaipiai dėkingas, kad Flerė, tėvo žodžiais tariant, „glaustėsi kaip 
kačiukas“. Nuo pat rudens jos nervai buvo įtempti dėl to nelemto 
teismo proceso, — todėl ar toks elgesys galėjo stebinti? Šiaip ar taip, 
Flerė jį užjautė ir bučinių nešykštėjo — ir Maiklui tai buvo didelė, nors 
laikina paguoda. Porą kartų jis aptiko ją su ašaromis akyse žiūrinčią 
į vienuoliktąjį baronetą; kartą nubudęs paryčiais rado apsiverkusią. 
Šie ženklai jam buvo neįkainojamas įrodymas, kad ji ketina grįžti. 
Tačiau būdavo akimirkų, kai visos mintys apie ateitį susijaukdavo it 
košmare. Kvaila! Juk ji važiuoja su tėvu, apdairumo ir rūpestingumo 
įsikūnijimu! Ir kas galėjo pamanyti, kad „Senasis Forsaitas“ pakils į 
tokį žygį! Jis taip pat palieka žmoną, nors Maiklas nepastebėjo, kad 


labai dėl to būtų jaudinęsis. Beje, apie „Senojo Forsaito“ jausmus 


"43 Paskutinė eilėraščio strofa (pranc.). 

niekas nebūtų galėjęs nieko tikro pasakyti; dabar visas jo dėmesys 
buvo sutelktas į dukterį, šnekėjo daugiausia apie korteles ant lagami- 
nų ir vabzdžius. Taip pat nusipirko gelbėjimosi liemenę sau, o kitą 
Flerei. Maiklas tik kartą su juo rimtai pasišnekėjo. 


— Prašyčiau, — tarė Somsas, — kad paglobotumėte mano žmoną 


---—- 


»-„-- 


jums su pinigais? 

— Per akis pakaks, pone. 

— Bet jeigu prireiktų kokiam svarbiam dalykui, užeikite Sityje 
pas senąjį Gredmeną. Tikriausiai jį atsimenate? 

— Taip. Deja, ir jis mane tikriausiai atsimena. 

— Nieko, nieko, jis ištikimas senukas. — Maiklas išgirdo atodūsį. — 
Būtų gerai, jei kartais užsuktumėte ir į Žaliąją gatvę. Mano seseriai 
gali būti nejauku be manęs. Aš jums siųsiu žinių apie Flerę, — dabar, 
kai išrastas šitas radijo telegrafas, ji norės sužinoti apie mažylį. Chi- 
ninu pasirūpinau. Flerė sako, kad neserga jūros liga. Girdėjau, kad 
niekas taip nepadeda kaip šampanas. Beje, jūs geriau suprantat, bet 
aš, jumis dėtas, per daug nepirščiau to fogartizmo parlamentui. Įky- 
rumo jie nemėgsta. Susitiksime rugpjūčio pabaigoje Vankuveryje. 
Keliauti jai bus jau pasibodę. Dabar ji svajoja apie Egiptą ir Japoniją, 
bet aš nežinau. Atrodo, keliausim be perstojo. 

— Ar pasiėmėt kiltinių kelnių, pone? Šiuo metų laiku Raudono- 
joje jūroje be jų neapsieisite. Aš pasiimčiau ir šalmą. 

— Šalmą nusipirkau, — tarė Somsas, — sunkenybė ir griozdas. 

Jis pažvelgė į Maiklą ir netikėtai pridūrė: 

— Aš ja pasirūpinsiu, o jūs, tikiuosi, pats pasirūpinsite savim. 

Maiklas jį suprato. 

— Taip, pone. Labai dėkoju. Manau, kad jums tokia kelionė — 
žygdarbis. 

— Reikia tikėtis, kad kelionė jai padės, o mažylis jos nepasiges. 


— Pasistengsiu, kad nepasigestų. 

Atrodė, kad Somsas, sėdintis priešais „Baltąją beždžionę“, nu- 
grimzdo į susimąstymą. Pagaliau jis pasimuistė ir tarė: 

— Karas daug ką sugriovė ir sutrikdė. Manau, ir šiais laikais 
žmonės kuo nors tiki, tik 24 nežinau, kas tai. 

Maiklas neatsispyrė smalsumui. 

— Ar galėčiau, pone, paklausti, kuo jūs pats tikite? 

— Tikiu tuo, kuo tikėjo mano tėvai. O dabar visų norai per dide- 
li, jiems neįdomu tiesiog gyventi. 

„Neįdomu tiesiog gyventi!“ Šie žodžiai Maiklui pasirodė nepapras- 
tai reikšmingi. Ar tik tai nėra atsakymas į visas šių laikų abejones? 

Paskutinė naktis, paskutinis bučinys ir slogi kelionė į prieplauką 
Somso automobiliu. Juos lydėjo tik Maiklas. Nyki prieplauka, pilka 
upė; rūpestis dėl lagaminų ir kamšatis kateryje. Varginanti procedūra! 
Netgi Flerei — taip pasirodė Maiklui. Paskutinės nesibaigiančios mi- 
nutės garlaivyje; Somsas, tyrinėjantis šito ankšto, blizgančio, keistai 
kvepiančio labirinto paslaptis. Kvaila šypsena, lėkšti juokai. Ir ta aki- 
mirka, nuošaliai, kai Flerė prisispaudė prie jo ir stipriai pabučiavo. 

— Sudie, Maiklai. Išsiskiriam neilgam. 

— Sudie, brangioji! Būk atsargi. Pranešinėsiu tau visas naujienas, 
o dėl Kito nesirūpink. 

Jo dantys sukąsti, jos akyse — jis aiškiai matė — ašaros! 

Paskui dar kartą: 

— Sudie! 

— Sudie! 

Vėl kateryje; pilko vandens juosta, skirianti jį nuo laivo, platė- 
ja; aukštai, virš turėklų veidų eilė — Flerės veidas po šviesiai ruda 
skrybėlaite, jos mojuojanti ranka; o kairėje akies kampučiu jis mato 
pasitraukusio į šalį, kad netrukdytų atsisveikinti, „Senojo Forsaito“ 
veidą — ilgą, atsikišusiu smakru, žilais ūsais, nejudrų; jis stovi vieni- 
šas, paskendęs mintyse, lyg koks iš toli atskridęs paukštis svetimame 
krante, žvelgiantis į paliktą žemę. Jie vis mažėjo ir mažėjo, susiliejo 


į dėmę, išnyko. 

Grįždamas į Vestminsterį, Maiklas rūkė cigaretę po cigaretės, 
vis iš naujo skaitydamas tą patį sakinį žurnale: 

„Apiplėšimas Haigete, plėšikas paspruko.“ 

Paskui patraukė tiesiai į Bendruomenių rūmus. Visą popietę iš- 
sėdėjo, klausydamasis debatų švietimo klausimu ir retkarčiais šį tą 
išgirsdamas. Ar yra — ar iš tiesų yra — bent mažiausios vilties parody- 
ti platesnes perspektyvas čia, šiuose rūmuose, kur visi ramiai vienas 
kitam prieštarauja, — lyg Anglija būtų tūkstantis devyni šimtai šeštų 
metų Anglija, — kur apie jį, Maiklą, susiformavusi tokia nuomonė: 

„Malonus, bet pakvaišęs vyrukas!“ Tautinė vienybė — tautinis judė- 
jimas! Niekada to nebus! Ir kam šito reikia! Laužtis pro duris, kurias, 
visų manymu, reikia atidaryti, bet pro kurias niekas nepralįs. Tarp 
jo ir oratorių vis platėjo pilko vandens juosta; veidas po šviesiai ruda 
skrybėlaite susiliejo su Vosbestono atstovo veidu; tarp dviejų leibo- 
ristų lyderių staiga pasirodė virš turėklo sustingęs „Senojo Forsaito“ 
veidas; ir visi veidai salėje pavirto ištisiniu rūku virš pilkos upės, kur 
skraidė žuvėdros. 

Išeidamas Maiklas pastebėjo labiau su tikrove susijusį veidą — 
Makgaunas! Be galo rūškanas! Bet gal ir ne. Niekam ta istorija ne- 
buvo naudinga. Muliuo ex barvo! Parvum ex miulto!"“* Tokia tat šiuolai- 
kinė komedija! 

Eidamas namo aplankyti Kito ir išsiųsti Flerei telegramos, Mai- 
klas pamatė keturis muzikantus, įnirtingai pučiančius įvairius ins- 
trumentus. Po varganais drabužiais buvo matyti stiprūs kūnai. „Po 
velnių! — pamanė Maiklas, — aš gi prisimenu tą vyruką! Jis buvo 
mūsų kuopoje Prancūzijoje!“ Jis palaukė, kol šis liovėsi pūtęs žan- 
dus. Tikrai jis! Šaunus vyras! Bet jie visi buvo šaunūs vyrai. Dievaži, 
tiesiog stebuklus darė! Ir štai kur atsidūrė! O jis tik per plauką jų 
neatsižadėjo! Nors kiekvienas turi savo vaistą nuo visų ligų, ir kuris 
geresnis, — nežinia, reikia nemesti savojo. Ir jei ateitis nenuspėjama, 
jei lemtis niūriai šiepia dantis — na ir kas, tegu šiepia! 


'* Iš mažo- daug! Iš daug - maža! (Lo/.) 

Kaip tuščia namie! Rytoj Kitas su šunimi išvažiuos į „Užuovėją“, 
ir bus visiškai tuščia. Maiklas ėjo iš kambario į kambarį, bandyda- 
mas susigrąžinti Flerės kvapą ar pėdsaką. Ne, tai per daug skaudu! 
Kabinetas ir drabužinė vienintelės pakenčiamos vietos — ir jis nu- 
sprendė ten įsikurti. 

Maiklas pasuko į vaikų kambarį ir tyliai pravėrė duris. Baltos 
sienos, kanifaso užtiesalai; Dendis parvirtęs ant riebaus sidabriško 
šono; degantis elektrinis židinys; sienos, nukabinėtos graviūromis, 
rūpestingai parinktomis tam amžiui, kai vienuoliktasis baronetas 
ims jomis domėtis, — šiek tiek pašaipiomis, be tiesmukiškų pamo- 
kymų; aukštos, blizgančios grotelės, kad dirbtinės židinio anglys 
nekeltų nereikalingos baimės; šviesa, plūstanti į vidų pro ryškių kar- 
tūninių užuolaidų tarpą. Žavingas kambarys! Mėlynai vilkinti auklė 
buvo nusisukusi nuo durų ir jo nepastebėjo. Prie stalo ant aukštos 
kėdutės sėdėjo vienuoliktasis baronetas, ant kaktos pro tamsias kaš- 
tonines garbanas buvo matyti nežymi raukšlelė, o rankutėje jis laikė 
sidabrinį šaukštą ir mojavo juo virš pilno dubenėlio. 

Maiklas išgirdo auklės žodžius: 

— Dabar mama išvažiavo, todėl tu, Kitai, turi kaip tikras vyras 
išmokti valgyti šaukštu. 

Paskui Maiklas pamatė, kaip jo atžala atsivedėjęs teškia šaukštą į 
dubenėlį ir šliukšteli gerokai sriubos į orą. 

— Niekas taip nedaro! 

Vienuoliktasis baronetas pakartojo tą patį numerį ir ryžtingai 
šypsodamasis ėmė laukti plojimų. 

— Išdykėli! 

— A...a!- riktelėjo vienuoliktasis baronetas, ištaškydamas šaukš- 
tu visa, kas buvo įpilta į dubenėlį. 

— Ak, tu netikėli! 


„Anglija, mano Anglija!"“?, kaip sakė poetas“, - pamanė Maiklas. 


“5 Anglų poeto Williamo Ernesto Henley'io (1849—1903) eilėraštis. 


Interliudas 


Praeiviai 

Vašingtone, Kolumbijos apygardoje, švietė rudens saulė, ir viskas, 
išskyrus antkapius ir visžalius medžius, Rok Kryko kapinėse žioravo. 
Somsas Forsaitas sėdėjo ant savo vasarinio palto prieš Sent Goden- 
so!“ darbo paminklą ir, atsirėmęs į marmurinį suolo atlošą, gėrėjosi 
vienuma bei saulės šviesos juostele, žaidžiančia tarp kiparisų. 

Su dukterimi ir žentu jis jau buvo lankęsis čia vakarykštę po- 
pietę, ir vieta jam patiko. Be traukos, kuriomis apskritai pasižymi 
kapinės, šis paminklas sujaudino jį kaip meno žinovą. Nusipirkti jo 
buvo neįmanoma, tačiau, be jokios abejonės, tai meno kūrinys, vie- 
nas tų, kurių nepamirši. Jis neprisiminė paminklo, šalia kurio būtų 
taip jauku kaip namie. Ši didžiulė žalsva bronzinė sėdinčios moters 
figūra, dengiama plataus rūbo klosčių, jį gramzdino tarsi į pačias 
sielos gelmes. Vakar, Flerės, Maiklo ir kitų, kartu su juo į paminklą 
spoksojusių draugijoje, Somsas pajuto ne tiek jos nuotaiką, kiek for- 
mos tobulumą, bet dabar, būdamas vienas, galėjo leisti sau prabangą 
atsiduoti asmeniškiems pojūčiams. Ar paminklas vadinasi „„Nirva- 
na“, ar „Adamso memorialas“, jis tiksliai nežinojo, bet nesvarbu, štai 
jis prieš jo akis, geriausia iš visko, kas matyta Amerikoje, — tai, kas 
suteikė didžiausią malonumą, kad ir kokią gausybę vandens buvo re- 
gėjęs Niagaroje, kokią daugybę dangoraižių Niujorke. Triskart Som- 
sas sėdosi vis į kitą pusapvalio marmurinio suolo vietą, ir kiekvieną 
kartą įspūdis keitėsi. Iš čia, kur dabar sėdėjo, atrodė, kad moteris 


jau peržengė sielvarto ribą. Ji sėdėjo sustingusia poza, kupina nuo- 


"* Augustus Saint-Gaudensas (1848-1907) - žymus amerikiečių skulptorius. 

lankumo, stipresnio už pačią mirtį. Nuostabu! Juk mirtis turi kažką 
tokio! Somsas prisiminė savo tėvą Džeimsą, po ketvirčio valandos 
nuo mirties atrodžiusį taip, lyg... lyg pagaliau jam būtų pasakę! 

Klevo lapas nukrito ant švarko atlapo, kitas — ant kelių; Somsas 
nenubraukė jų. Lengva sėdėti ir nejudėti prieš šitą paminklą! Kad 
taip privertus Ameriką prisėsti čia bent kartelį per savaitę! 

Somsas atsistojo, priėjo prie paminklo ir atsargiai palietė žalios 
bronzos klostę, tarytum svarstydamas, ar įmanoma amžinai trun- 
kanti nebūtis. 

— Dalase gyvena mano sesuo — dar visai jaunutė ištekėjo tenai 
už geležinkelininko. Taip, Teksasas — nuostabi valstija. Sesuo tik 
juokiasi, kai kiti sako, kad klimatas tenai prastas. 

Somsas atitraukė ranką nuo bronzos ir grįžo į savo vietą. Į šven- 
tovę ėjo du — aukšti, liesi, pagyvenę. Priėjo iki vidurio ir sustojo. Pas- 
kui vienas tarė: „Na, ką gi“, ir jie pasuko prie kito išėjimo. Lengvas 
vėjelis pašiureno nukritusius lapus paminklo papėdėje. Somsas per- 
sikėlė į patį suolo galą. Iš čia statula vėl buvo moteris — kokia tauri! 
Ir Somsas nejudėdamas sėdėjo mąstytojo poza, ranka prisidengta 
apatine veido dalimi. 

Nors smarkiai įdegęs ir pažiūrėti sveikas, Somsas įprato laikyti 
save nukamuotu ilgos kelionės, kuri, apsukus visą žemės rutulį, turėjo 
baigtis poryt, užlipus į „Adelfiko“ denį. Trijų dienų viešnagė Vašing- 
tone buvo paskutinis lašas, ir Somsas visa tai kentė nepriekaištingai. 
Miestas buvo patrauklus: keli gražūs pastatai ir daugybė rudens spal- 
vomis nusidažiusių medžių. Čia nebuvo Niujorko skubos, ir daugelyje 
namų, jo manymu, net buvo galima žmoniškai gyventi. Aišku, mieste 
knibždėte knibždėjo amerikiečių, bet juk tai neišvengiama. Ir Flerė 
teikė jam džiaugsmo: ji visiškai nurimo po tos nemalonios istorijos su 
Ferar, lyg ir puikiai tarė su Maiklu, laukė grįžimo namo ir susitikimo 
su mažyliu. Somsas mėgaute mėgavosi išbaigtumo ir laimės jausmu, 
suvokdamas, kad dorybė — savaime atlygis, o svarbiausia, — kad ne- 


trukus vėl užuos Anglijos žolės kvapą, vėl pamatys upę, tekančią pro 

besiganančias karves. Anetė — ir ta galbūt apsidžiaugs jį pamačiusi: 
nupirko jai Niujorke nuostabiai gražią apyrankę su smaragdais. Ir šį 
bendrą pasitenkinimą vainikavo „Nirvanos“ paminklas. 

— Štai, Ane, ir atėjom. 

Anglo balsas ir du jauni žmonės tolimajame gale — tikriausiai 
ims niekus plepėti! Somsas jau stojosi, bet išgirdo merginos balsą — 
amerikietišką, bet švelnų ir keistai nuoširdų. 

— Džonai, koks nuostabus grožis. Man tiesiog kvapą užima 
štai Čia. 

Iš rankos judesio Somsas pamatė, kad kaip tik ten kvapą užim- 
davo ir /a7, žiūrint į statulą. 

— Amžina rimtis. Liūdna, Džonai, nuo jos. 

Jaunuoliui imant merginą už parankės, pasimatė jo veidas. Žaibo 
greitumu pusė Somso veido pasislėpė po ranka. Džonas? Jaunasis 
Džonas Forsaitas — tikrų tikriausiai! O ši mergina — jo žmona, kaip 
jam teko girdėti, to jaunojo amerikiečio, Fransio Vilmoto sesuo. Tai 
nelaimė! Jis puikiai prisiminė jaunuolio veidą, nors buvo matęs tik 
Korko gatvės galerijoje, vėliau cukrainėje ir dar kartą tą nelinksmą 
dieną, kai važiavo į Robin Hilą prašyti savo pirmąją žmoną, su ku- 
ria buvo išsituokęs, kad leistų s270 sūnui vesti jo dukterį! Niekada jis 
nebuvo taip džiaugęsis neigiamu atsakymu. Niekada nebuvo mažiau 
abejojęs, kad taip ir reikia, tačiau skausmas, kurį patyrė, pranešda- 
mas Flerei atsakymą, išliko atmintyje kaip žarija, raudona ir kaitri 
po metų pelenais. Užsismaukęs skrybėlę ant kaktos ir prisidengęs 
ranka, Somsas ėmė stebėti. 

Jaunuolis stovėjo vienplaukis, tarytum iš pagarbos paminklui. At- 
rodo kaip tikras Forsaitas, nors ševeliūra per didelė. Girdėjo, kad jis — 
poetas! Neprastas veidas, nestokoja, kaip sakoma, žavesio; akys giliai 
įsodintos, kaip senelio, senojo Džoliono, ir tokios pat spalvos — tam- 
siai pilkos; plaukai šviesesni — aišku, iš motinos, bet smakras Forsaitų. 
Somsas dirstelėjo į moterį. Vidutinio ūgio, tamsaus gymio, pablyškusi, 


plaukai juodi, akys tamsios; dailiai išlenktas kaklas ir graži laikysena. 

Ką ir šnekėt — patraukli! Bet kaip šis jaunuolis galėjo susižavėti ja po 
Flerės? Vis dėlto, kaip amerikietės, jos išvaizda buvo natūrali, ji šiek 
tiek priminė undinę ir turėjo kažkokio šeimyniško jaukumo. 

Amerikoje niekas taip nenustebino Somso kaip vienumos stoka. 
Norėdamas pabūti vienas, turėdavai išjungti telefoną ir įlipti į vonią — 
kitaip tau būtinai kas nors paskambins kaip tik tuo metu, kai taisaisi 
gulti, ir paklaus, ar čia ne ponai Niubergai. Ir namai neatitverti vieni 
nuo kitų, net nuo gatvės. Viešbučiuose visi kambariai jungiasi, o ves- 
tibiulyje — neišvengiamas banko tarnautojų spiečius. Ir pietūs — nieko 
juose šeimyniško; net jei pietauji svečiuose, visada vienas ir tas pats: 
omarai, žuvis, kalakutas, šparagai, salotos ir grietininiai ledai; aišku, 
visi patiekalai geri, ir svorio priaugi, — bet nieko šeimyniško. 

Porelė šnekučiavosi; jaunuolio balsą jis prisiminė. 

— Ane, tai didžiausias žmogaus rankų kūrinys visoje Amerikoje. 
Pas mus, Anglijoje, nerasi nieko panašaus. Tiesiog apetitas sukyla — 
reikės važiuoti į Egiptą. 

— Tavo mama mielai sutiktų, aš irgi. 

— Eime, apžiūrėkime ją iš kitos pusės. 

Somsas skubiai atsistojo ir išėjo iš nišos. Nors jaunuoliai jo ne- 
pažino, jis pabūgo. Absurdiškas, net pavojingas susitikimas. Pusę 
metų keliavo tam, kad Flerė atgautų dvasios ramybę, ir dabar, kai ji 
apsiramino, jis nė už ką pasaulyje nesutiks, kad ji vėl susijaudintų, 
sutikusi savo pirmąją meilę. Pernelyg gerai prisiminė, kaip pats jau- 
dindavosi, pamatęs Ireną. Ir visiškai galimas daiktas, kad Irena irgi 
čia! Na, ką gi, Vašingtonas — didelis miestas. Baimė tikriausiai be 
pagrindo! Popiet jie aplankys Maunt Vernoną"“, o rytoj anksti rytą — 
namo! Prie kapinių vartų jo laukė taksi. Vienas iš netoli stovinčių 
automobilių tikriausiai priklauso tiems jaunuoliams; jis šnairomis 
nužvelgė mašinas. Gal kilo nuogąstavimas arba viltis išvysti vienoje 


jų tą, kurią kitados kitame gyvenime matydavo kas dieną, kas naktį, 


“" Pirmojo Amerikos prezidento George'o Washingtono (1789-1797) užmiesčio namas, sto- 
vintis ant kalvos dešiniajame Potomako krante, 15 mylių nuo Vašingtono. 

kuri amžinai, regis, tikėjosi to, ko jis negalėjo jai duoti! Ne! Tik vai- 
ruotojai šnekučiuojasi. Lipdamas į taksi, Somsas ištarė: 

— Viešbutis „„Pėtomakas““. 

— Viešbutis ,,Potomakas“? 

— Jeigu jums taip labiau patinka. 

Vairuotojas nusišiepė ir užtrenkė dureles. Kareivių namai"“?! O 
veteranai““?, kalbama, beveik visi jau išmirę. Vis dėlto ir iš paskuti- 
niojo karo jų grįžo nemažai. Tačiau ką reiškia Amerikai erdvė ir 
pinigai? Jų čia tiek, kad nežino, ką su jais veikti. Ką gi, nesvarbu, jis 
jau greit išvažiuoja. Niekas nebesvarbu. Jis netgi pakvietė gerą pulką 
amerikiečių užvažiuoti ir apžiūrėti jo paveikslų kolekciją, jeigu kada 
nors apsilankytų Anglijoje. Visi jie buvo labai malonūs, labai sve- 
tingi; O ir jis matė nemažai puikių paveikslų, tarp jų keletą kiniškų; 
ir begalę aukštų pastatų, ir dėl oro skųstis negalima — labai gaivi- 
nantis. Žinoma, gyventi čia nenorėtų, bet toji visur trykštanti gy- 
vybė, — kai esi trumpam — nebloga stiprinanti priemonė! „Visiškai 
neįsivaizduoju, kaip 77 čia gyvena! — netikėtai dingtelėjo mintis. — 
Kaip gyvas nesu matęs labiau viešumo nemėgstančio žmogaus!“ 
Automobiliai riedėjo pro šalį arba rikiavosi stovėjimo aikštelėse. 
Automobiliai ir laikraščiai — štai kas yra Amerika! Netikėta mintis 
sujaudino Somsą. Čia jie viską spausdina. O jeigu jo pavardė yra 
atvykusiųjų sąraše, kas tada? 

Grįžęs į viešbutį, Somsas tučtuojau nuėjo prie kiosko vestibiu- 
lyje, kur buvo pardavinėjami laikraščiai, dantų pasta, saldainiai, ku- 
riuos valgant galima išsilaužti dantis, — ir tikriausiai nauji dantys, vie- 
toj išlaužtųjų. Atvykusiųjų sąrašas? Štai jis: „Viešbutis ,„Potomakas“: 
ponas ir ponia Makganai; dvi ponios Erik; ponas H. Jelamas Rutas; 
ponas Semzas Forsitas; ponas ir ponia Muntai.“ Na, žinoma, kur tau 
nebus! Tik, laimė, nelabai panašu: Forsitas! Muntai! Niekada nepa- 
rašys teisingai! „Semzas!“ Reikia manyti, niekas nepažins. Ir, priėjęs 


“8 Amerikos armijos karių invalidų namai Vašingtone. 
“* JAV Pilietinio karo (1861-1865) veteranai. 

prie langelio, Somsas paėmė atvykusiųjų knygą. Taip! Jis užrašė pa- 

vardes visai įskaitomai. Ir ačiū Dievui, kitaip jie būtų atspausdinę jas 

teisingai. Paskui, atsivertęs kitą puslapį, perskaitė: „Ponas ir ponia 

Forsaitai“ Čia! Šiame viešbutyje — šiedu! Taip, vieną dieną anksčiau; 

ir pačioje puslapio pradžioje atžyma dar prieš kelias dienas: „Ponia 

Irena Forsait“. Somso mintys ėmė suktis neįtikėtinu greičiu. Reikia 

iš karto kažko griebtis. Kur Flerė ir Maiklas? Friero!““ galeriją jie kar- 

tu apžiūrėjo vakar, — beje, puiki galerija, geresnės gyvenime nebuvo 
matęs. Ir prie Linkolno memorialo"! buvo, ir prie kažkokio bokš- 
to", į kurį jis atsisakė kilti. Šįryt jie ketino eiti į Korkorano!?? galeriją, 

į jubiliejinę parodą. Jis puikiai žino, kaip ten būna. Pakankamai matė 

jubiliejinių parodų Anglijoje! Madingi visų laikotarpių dailininkai, o 

rezultatas — nusivylimas ir liūdesys. Somsas paklausė tarnautoją: 

— Ar čia yra kur nors restoranas, kuriame būtų galima gerai pa- 
valgyti? 

— Žinoma. „Filerio“ restorane — puiki virtuvė. 

— "Tai štai, jeigu pareis mano duktė su vyru, malonėkite pasakyti, 
kad aš jų lauksiu „Filerio“ restorane pirmą valandą. 

Ir, grįžęs prie kiosko, nupirko bilietus į operą, kad būtų kur išeiti 
vakare, o po dešimties minučių jau žingsniavo Korkorano galeri- 
jos link. Iš „Filerio“ restorano jie važiuos tiesiai į Maunt Vernoną; 
papietaus prieš spektaklį kokiame nors kitame viešbutyje, O rytoj 
pirmuoju traukiniu išvažiuos iš čia — rizikuoti jis nenori. Kad tik 
užtiktų juos galerijoje! 

Atėjęs į parodą, Somsas, kaip buvo pratęs, nusipirko katalogą ir 
užlipo į viršų. Salių durys buvo į platų koridorių, ir jis pradėjo nuo 
paskutinės salės. O! Štai ir Flerė su Maiklu prieš paveikslą, vaiz- 
19 Freero galerijoje eksponuojami amerikiečių menininkų kūriniai ir Rytų šalių menas. 

">! Klasikinės graikų šventyklos formos statinys Linkolno atminimui Potomako parke, Vašing- 
tone, atidarytas lankytojams 1922 m. 

'2 Paminklas — nepaprastai aukštas marmurinis tribriaunis nusmailinta viršūne — prezidentui 
Vašingtonui Vašingtono mieste. Viduje yra liftas, kuriuo pakeliami norintys apžiūrėti sostinę 
1r jos apylinkes. 

53 Įkūrėjo Williamo Corcorano vardu pavadinta galerija, kurioje rodomi amerikiečių taikomo- 
sios dailės pavyzdžiai, taip pat užsienio menininkų darbai. 

duojantį besileidžiančią saulę. Aprimęs dėl jų, bet pats ne visiškai 
nusiraminęs — Flerė tokia įžvalgi, — Somsas dirstelėjo į paveikslus. 
Vien modernybės, prancūzų prasimanymų mėgdžiojimas - Dume- 
trijus jau prieš pusmetį buvo visa tai rodęs jam Londone. Kaip jis 
ir manė — vienas ir tas pats; drąsiai būtų galima sakyti, kad tai to 
paties dailininko darbai. Jis matė, kaip Flerė palietė Maiklo ranką ir 
nusijuokė. Kokia ji gražutė! Per daug būtų skaudu, jei jos gyvenime 
vėl viskas žlugtų. Somsas priėjo prie jų. Ką? Pasirodo, tai ne besilei- 
džianti saulė, o vyro veidas? Taip, šiais laikais niekada neatspėsi. 

Ir Somsas ištarė: 

— Nusprendžiau užsukti ir jus pasiimti. Mes pietausime „Filerio“ 
restorane. Sako, ten geriau negu mūsų viešbutyje, paskui galėsim tie- 
siai važiuoti į Maunt Vernoną. O vakarui aš nupirkau bilietus į operą. 

Ir, jausdamas veriantį Flerės žvilgsnį, Somsas ėmė apžiūrinėti 
paveikslą. Jam buvo nejauku. 

— "Tai ką, seni paveikslai geresni? — paklausė jis. 

— Žinote, pone, Flerė ką tik pasakė — kaip dar galima tapyti 
mūsų laikais? 

— O kodėl? 

— Jeigu pereisite visą parodą, pasakysite tą patį. Juk čia surinkti 
šio šimtmečio paveikslai. 

— Geriausi kūriniai niekada nepatenka į tokias parodas, — tarė 
Somsas, — čia atkeliauja tai, ką pavyksta gauti. Raideris, Inisas, Vis- 
tleris, Sardžentas“"* — Amerika turi tikrų meistrų. 

— Žinoma, — pritarė Flerė. — Bet ar jūs, tėti, tikrai norite viską 
apžiūrėti? Aš baisiai išalkau. 

— Ne, - tarė Somsas. — Pamačius Sent Godenso paminklą, kaž- 
kaip nesinori. Eime valgyti priešpiečių. 

* Johnas Ryderis (1847-1917) — amerikiečių dailininkas peizažininkas. George'as Innesas 
(1825—1895) —- amerikiečių dailininkas, vadinamojo intymaus peizažo atstovas, patyręs stiprią 
prancūzų barbizoniečių įtaką, vėliau prisišliejęs prie impresionistų. Jamesas Whistleris 
(1834—1903) — dailininkas amerikietis, visą gyvenimą dirbęs Europoje; impresionizmo ša- 


lininkas Anglijoje. Johnas Sargentas (1856—1925) — dailininkas amerikietis, daugiausia dirbęs 
Anglijoje, išgarsėjęs impresionisūne maniera tapytais portretais ir žanrinėmis scenomis. 

II 


Maunt Vernonas! Puikiai išsidėstęs! Ryškiai nuspalvinta medžių la- 
pija ir žole apaugęs skardis, žemiau — platus mėlynas Potomakas, 
įspūdingesnis — net Somsas tai pripažino — už Temzę. O viršuje 
žemas baltas namas, didingas ir išties nuošalus, — jei ne tie amžinieji 
turistai — kone angliškas ir keliantis nuo pat išvykimo iš Anglijos 
nepatirtą jausmą. Aišku, kodėl tasai Džordžas Vašingtonas jį mėgo. 
Net ir Somsas būtų galėjęs prisirišti prie šitokios vietos. Senasis lor- 
do Džono Raselo namas ant kalvos Riėmonde!"* šiek tiek primena jį, 
suprantama, tik upės plotis ne tas, Amerikoje bei Kanadoje kyla toks 
jausmas, tarytum stengiamasi užpildyti šalį ir nepajėgiama — tokia 
milžiniška erdvė ir akivaizdus laiko trūkumas. Flerė buvo sužavėta, 
o Maiklas trumpai pridūrė, kad visa tai „kaip kažin ką, neprilygs- 
tama“. Saulė šildė Somsui skruostą, kai jis paskutinį kartą apsidairė 
nuo plataus priebučio, prieš įeidamas į namą. Šitai jis prisimins — ne 
visa Amerika buvo sukurta per vieną dieną! Jis įėjo į namą ir ėmė 
tyliai vaikštinėti po žemutinius kambarius. Tiesa, viskas sutvarkyta 
nuostabiai gerai. Vien tikri pusantro amžiaus senumo daiktai, pri- 
menantys Somsui valandėles, praleistas senų Anglijos miestelių — 
Tauntono ir Tanbridž Velso — antikvariatuose. Žinoma, per daug 
„Džordžo Vašingtono“: Džordžo Vašingtono taurė, Džordžo Va- 
šingtono vonelė kojoms plautis ir jo laiškas tokiam ir tokiam, ir jo 


apykaklės nėriniai, ir jo kardas, ir jo karabinas, ir viskas, kas jam pri- 


"55 Kalbama apie žymaus Anglijos valstybės veikėjo lordo Johno Russello (1792-1878) reziden- 
ciją ant kalvos Ričmondo parke su vaizdu į Temzę pietvakariniame Londono pakraštyje. 

klausė. Tačiau tai, sakykime, neišvengiama. Atsiskyręs nuo minios, 
atsiskyręs netgi nuo savo dukters, Somsas vaikščiojo, prisidengęs 
kaip apsiaustu nebyliu kolekcininko vertinimo įpročiu; jis be galo 
nemėgo painioti savo nuomonės su nieko neišmanančių žmonių 
paikybėmis. Nusigavęs iki miegamojo antrame aukšte, kur Džor- 
džas Vašingtonas numirė, jis ėmė apžiūrinėti kambarį pro pinučius, 
tik staiga išgirdo garsus, nuo kurių jam kraujas sustingo gyslose. Tie 
patys balsai, kuriuos girdėjo rytą prieš Sent Godenso paminklą, ir 
tarp jų — Maiklo balsas! Ar Flerė irgi tenai? Skubus žvilgtelėjimas 
per petį jį nuramino. Ne! jie stovėjo trise centrinių laiptų viršuje, 
dalydamiesi pastebėjimais, kaip paprastai daro atsitiktinai tuo pa- 
čiu dalyku susidomėję nepažįstami žmonės. Jis išgirdo, kaip Maiklas 
pasakė: „Pašėlusiai gero skonio būta anuomet“, o Džonas Forsaitas 
atsakė: „Ir visa tai rankų darbas.“ 

Somsas puolė prie užpakalinių laiptų, pastūmė kažkokią storą 
ponią, atšoko nuo jos, išlemeno atsiprašymą ir nubildėjo į apačią. 
Jeigu Flerė ne su Maiklu, vadinasi, ji pasigavo muziejaus prižiūrė- 
toją. Išsivesti ją iš čia, kol anie trys nenulipo žemyn! Tik ši mintis 
tvinksėjo galvoje. Du jauni anglai vargu ar prisistatys vienas antram, 
Ojeigu ir taip, reikia kuo greičiau išvilioti ir Maiklą. Bet kaip išsivesti 
Flerę? Taip, štai ji - šnekasi su muziejaus prižiūrėtoju muzikos kam- 
baryje priešais Džordžo Vašingtono fleitą, gulinčią ant Džordžo 
Vašingtono klavikordo. Somsą varstė kančia. Pasibjaurėtina sirgti, 
dar labiau pasibjaurėtina apsimesti sergančiu! O tuo tarpu - kaipgi 
kitaip? Juk neprieisi prie jos ir nepasakysi: „Man jau gana. Važiuo- 
jam namo!“ Mėšlungiškai rydamas seiles, Somsas priglaudė ranką 
prie kaktos ir prisiartino prie klavikordo. 

— Flere, — prabilo jis ir tuoj pat, neleisdamas jai įsiterpti, pridū- 
rė: — Aš lyg ir nesveikuoju. Turėsiu eiti ir atsisėsti į automobilį. 

Tiesiog pribloškiantys žodžiai tokio santūraus žmogaus lūpose. 

— "Tėti, kas jums? 


— Nežinau, - atsakė Somsas, — galva svaigsta. Duok man ranką. 

Iš tikrųjų siaubas — visa ta istorija! Kol jiedu ėjo prie palikto palei 
vartus automobilio, Flerės rūpestingumas taip trikdė Somsą, kad jis 
buvo beatsisakąs savo gudrybės. Bet susigriebęs pratarė: 

— Turbūt per daug vaikščiojau, o gal valgis kaltas. Pasėdėsiu ra- 
miai automobilyje. 

Didžiausiam jo džiaugsmui, Flerė atsisėdo šalia, išsiėmė bute- 
liuką su uostomąja druska ir pasiuntė vairuotoją pakviesti Maiklo. 
Somsas buvo sujaudintas, nors jam visai nepatiko uostyti druską, 
kuri buvo labai stipri. 

— Toks šurmulys dėl menkniekio, — ištarė jis. 

— Geriau, tėti, važiuokim dabar namo, ir jūs atsigulsite. 

Po kelių minučių atbėgo Maiklas. Jis irgi, kaip pasirodė Som- 
sui, buvo nuoširdžiai susirūpinęs, ir automobilis nuvažiavo. Flerė 
laikė Somso ranką savojoje, jis atsilošė, tvirtai sučiaupęs lūpas ir 
užmerkęs akis, jausdamasis gal net geriau negu bet kada gyveni- 
me. Neprivažiavus Aleksandrijos“ jis pravėrė burną, kad pasa- 
kytų sugadinęs jiems išvyką; reikia važiuoti pro Arlingtoną, ir, 
kol jie apžiūrės muziejų, jis palauks automobilyje. Iš pradžių Flerė 
nenorėjo, bet Somsas primygtinai reikalavo. Užtat, kai sustojo prie 
antrojo balto namo!?", irgi vykusiai pastatyto upės atšlaitėje, jo vos 
neištiko smūgis, kol laukė jų automobilyje. O jeigu ta pati mintis 
ateis į galvą Džonui Forsaitui, ir jis staiga atvažiuos čionai? Jis 
pajuto didžiulį palengvėjimą, kai Flerė su Maiklu išėjo iš namo, sa- 
kydami, kad čia viskas neblogai, bet net lyginti negalima su Maunt 
Vernonu: per daug masyvios kolonos prie išorinių durų. Kai ma- 
šina vėl nuskriejo per raudonų atspalvių mišką, Somsas pagaliau 
atmerkė akis. 


— Viskas praėjo. Tikriausiai kepenys. 


13 Vašingtono priemiestis dešiniajame Potomako krante. 

5" Turimas galvoje namas ant kalvos Arlingtono miestelyje dešiniajame Potomako upės krante 
priešais Vašingtono miestą, priklausęs Džordžo Vašingtono įpėdiniams, vėliau tapęs valsty- 
bės nuosavybe ir paverstas muziejumi. 

— Jums, tėti, reikėtų taurelės konjako. Galėtume gauti pagal gy- 
dytojo receptą". 

— Gydytojo? Nesąmonė. Papietausime savo kambariuose, ir aš 
gausiu iš padavėjo. Pas juos tikrai atsiras. 

Pietauti savo kambariuose! Tai buvo vykęs sumanymas! 

Numerio svetainėje Somsas gulėjo ant sofos sujaudintas ir pa- 
tenkintas, nes Flerė pataisė jam pagalves, pritemdė lempą ir vis dirs- 
čiojo iš už knygos, norėdama įsitikinti, kad jam geriau. Jis negalėjo 
prisiminti, kad būtų kada nors taip aiškiai jautęs, jog dukra jį myli. 


22 


Net pamanė: „Ne pro šalį būtų kartais ir pasirgti!“ O namie, vos 
pasiskųsdavo, jog nekaip jaučiasi, Anetė tučtuojau užgiedodavo, kad 
jaučiasi dar blogiau! 

Visiškai čia pat, nedidelėje salėje kitapus laiptų, kažkas skambi- 
no fortepijonu. 

— "Tėti, ar nekliudo muzika? 


166 


Somsui šmėkštelėjo mintis: „Irena!“ O jei taip, ir Flerė nueis pra- 
šyti, kad liautųsi skambinę, — yla išlįs iš maišo ir bus iš tiesų blogai! 

— Ne, man net malonu, — pasiskubino pasakyti Somsas. 

— Labai geras tušė. 

Irenos tušė! Jis prisiminė, jog kadaise Džunė žavėjosi šiuo tušė,; 
prisiminė, kaip kartą užtiko Bosinį jos klausantis mažojoje svetai- 
nėje Monpeljė aikštėje ir jo karštabūdišką veido išraišką; prisiminė, 
kaip Irena visada liaudavosi skambinusi, jam pačiam įėjus, — ar bi- 
jodama trukdyti, ar manydama, kad jis vis tiek neįvertins? Šito jis 
niekada nesuprato. Niekada nieko nesuprasdavo! Ką gi — tai buvo 
kitas gyvenimas! Somsas užsimerkė ir tuoj pat išvydo Ireną sma- 
ragdo spalvos vakarine suknia, stovinčią Park Leino gatvės namų 
prieškambaryje pirmojo priėmimo dieną, jiedviem sugrįžus iš po- 
vestuvinės kelionės, ir laukiančią, kada jai bus paduotas apsiaustas. 


Kodėl vos užmerkus akis iškyla šitokie vaizdai, — visiškai beprasmiai 


'*8 Užuomina į sausąjį įstatymą. 

vaizdai? Irena šukuojasi plaukus — dabar tikriausiai žilus! Jam sep- 
tyniasdešimt, vadinasi, jai maždaug šešiasdešimt dveji. Kaip bėga 
laikas! Plaukai fe4://ė myoržd“? spalvos, kaip sakydavo senoji teta Džulė, 
šiek tiek didžiuodamasi, kad rado tikslų apibūdinimą, — ir tokios 
tamsios aksominės akys! Bet negi svarbiausia — išvaizda? Tačiau kas 
žino? O jeigu jis būtų mokėjęs reikšti jausmus! Jeigu būtų supratęs 
muziką! jeigu ji nebūtų taip jo jaudinusi! Galbūt... kad jį griausmas, 
tą „galbūt“! Šios mįslės neįminsi! Ir kodėl čia — kaip tik šioje vietoje? 
Paini istorija! Nejaugi neįmanoma visko pamiršti? 

Flerė išėjo susidėti daiktų ir apsirengti. Buvo atnešti pietūs. 
Maiklas papasakojo sutikęs Maunt Vernone meilią jauną porelę. 

— Anglas. Sakė, kad Maunt Vernonas jam sukėlęs nepaprastą 
tėvynės ilgesį. 

— Nežinai jo pavardės, Maiklai? 

— Pavardės? Nepaklausiau. O kas? 

— Taip sau, nežinau. Maniau, gal paklausei. 

Somsas lengviau atsiduso. Jis matė, kaip Flerė įsitempė. Men- 
kiausia dingstis, ir jos jausmai Irenos sūnui vėl suliepsnos. Tai 
kraujyje! 

— Braitas Marklendas vis pliauškia apie Amerikos ateitį, — tarė 
Maiklas, — piešia viską rožinėmis spalvomis, nes vis dar yra daug 
ūkininkų ir žmonių, dirbančių žemę. Beje, jis pliauškia ir apie Angli- 
jos ateitį, ir taip pat viską piešia rožinėmis spalvomis, nors pas mus 
beveik niekas nebedirba žemės. 

— Kas per vienas tasai Braitas Marklendas? —- sumurmėjo Som- 
sas. 

— Savaitraščio „S5crufator“ redaktorius, pone. Neprilygstamas op- 
timizmo pavyzdys — kaip bus, taip gerai. 

— Aš tikėjausi, — vangiai ištarė Somsas, — kad, pamatę naujų 


kraštų, pajusite, kad ir senasis šio to vertas. 


"5 Nukritusių lapų spalvos (pranc.). 


Maiklas nusijuokė. 

— Nėra reikalo, pone, mane tuo įtikinėti. Bet aš, matot, priklau- 
sau vadinamajai privilegijuotajai klasei, ir jūs, kiek žinau, taip pat. 

Somsas pakėlė akis. Tyčiojasi tas jaunuolis! 

— Ta-aip, — ištarė jis, — o man bus malonu grįžti namo. Ar daik- 
tai sudėti? 

Taip, daiktai jau sudėti. Ir netrukus jis iškvietė jiems telefonu 
taksi važiuoti į operą. Kad neužtruktų vestibiulyje, pats kartu nu- 
lipo žemyn ir įsodino į mašiną. Viskas išėjo sklandžiai, be jokių 
trukdžių. Giliai atsidusęs, palengvėjusia širdimi Somsas įėjo į liftą 
pasikėlė į savo kambarį. 

tomobilius, pralekiančius apačioje, ir tyrą žvaigždėtą dangų. Dabar 
tikrai jautėsi pavargęs; dar viena tokia diena — ir nebereikės apsimeti- 
nėti negaluojančiu. Viskas ant plauko kybojo — ir ne kartą! Jis troško 
atsidurti namie ir pailsėti. Būti po vienu stogu su ta moterimi — kaip 
keista! Nebuvo praleidęs nakties po vienu stogu su ja nuo tos baisios 
dienos aštuoniasdešimt septintųjų lapkrių, kai, siaubingos kančios 
draskomas, vis klaidžiojo ir klaidžiojo po Monpeljė aikštę, o grįžęs 
prie savo durų, susidūrė su jaunuoju Džolionu. Vienas meilužis ne- 
begyvas, o kitas jau ant slenksčio! Tą nakų Irena dingo iš jo namų; ir 
niekada nuo to laiko iki pat šios nakties jiedu nėra nakvoję po vienu 
stogu. Vėl toji muzika — negarsi, erzinanu! Nejaugi /7 skambina? Kad 
negirdėtų, Somsas nuėjo į miegamąjį ir ėmė dėtis daiktus. Užtruko 
neilgai, nes teturėjo vieną lagaminą. Na ką — reikia gultis? Gulėti ir 
nemiegoti? Tai jį trikdė. Jeigu tikrai Irena sėdi prie fortepijono taip 
arti jo — kaip ji dabar atrodo? Septynis kartus — ne, aštuonis — buvo 
matęs ją nuo ano tolimo lapkričio vakaro. Du kartus jos nedideliame 
butelyje Čelsyje; paskui prie fontano Bulonės miške!“?; Robin Hile, 
kai atvažiavo su ultimatumu jai ir jaunajam Džolionui; per karalienės 
Viktorijos laidotuves'“'; Lordo stadione!“*; vėl Robin Hile, kai važia- 


10 Didžiulis parkas vakariniame Paryžiaus pakraštyje. 

'€! Anglijos karalienės Viktorijos laidotuvės 1901 m. 

162 Garsus Londono kriketo stadionas, kurį Thomasas Lordas 1814 m. nupirko Matrylebone 
kriketo klubui. 

vo prašyti už Flerę; ir Gupnerio!'“? galerijoje, prieš pat jai išvykstant 
į Ameriką. Kiekvieną susitikimą prisiminė su visomis smulkmeno- 
mis — net kaip atsisveikindama pakėlė pirštinėtą ranką tada, paskutinį 
kartą, kaip vos pastebimai šyptelėjo lūpos. 

Ir Somsą perliejo drebulys. Per karšta — tuose amerikietiškuose 
kambariuose! Jis vėl grįžo į svetainę; stalas buvo nukraustytas, va- 
karinis laikraštis atneštas; visai be reikalo. Čionykščiai laikraščiai jo 
nedomino. Tokio atstumo skiriamas nuo praeities, — visa taip toli ir 
taip seniai — ką jautė jai dabar? Neapykantą? Per stiprus žodis! Nega- 
lima nekęsti tų, kurie taip toli. Bet neapykantos, tiesą sakant, niekada 
nebuvo! Net kai pirmą kartą sužinojo apie jos neištikimybę. Panieką? 
Ne. Per daug ji suteikė jam skausmo. Somsas pats nežinojo, ką jaučia. 
Emė vaikštinėti po kambarį, keliskart sustojo prie durų, klausyda- 
masis kaip kalinys belangėje. Neoru! Ir, priėjęs prie sofos, išsitiesė 
ant jos. Reikia pagalvoti apie kelionę. Ar jis ja patenkintas? Begalinis 
sūkurys daiktų ir veidų, ir — vandens. O vis dėlto viskas vyko kaip 
numatyta, išskyrus Kiniją, kurią jie iš tolo aplenkė, — ten dabar tokia 
padėtis. Sfinksas ir Tadž Mahalas, Vankuverio uostas ir Uolėtieji kal- 
nai — jie netvarkingai kaitaliojosi mintyse; o dabar — tie garsai: nejaugi 
Ji? Keista! Matyt, žmogaus gyvenime būna tik viena kaitri vasara. 
Visa, kas nutinka po to, — vos šildo; bet gal taip ir geriau, nes katilas 
sprogtų. Jo jausmai pirmaisiais jų pažinties metais — ar norėtų juos 
vėl patirti? Nė už ką pasaulyje! Ir vis dėlto!.. Somsas atsikėlė. Muzika 
tebeskambėjo; bet kai nutils, skambinusiojo, — ar tai būtų Ji ar ne Ji — 
jau nebepamatysi. Kodėl jis negalėtų praeiti pro tą saliukę — tiesiog 
praeiti ir — ir pažvelgti? Jeigu tai Ji — ką gi, jos grožis tikriausiai nuvy- 
to — šitaip jį kadaise nusiaubęs grožis. Somsas buvo įsidėmėjęs, kaip 
stovėjo fortepijonas; taip, galės pamatyti skambinantįjį profiliu. Pra- 


vėrus duris, muzika suskambo garsiau, ir Somsas nutykino į priekį. 


'3 Galerijos Goupenor pavadinimas greičiausiai sudarytas iš dviejų žinomų Londono pa- 
veikslų galerijų pavadinimų: Coupil ir Grosvenor. 

Tik Flerės kambarys jį skyrė nuo atviros nedidelės salės anapus 
laiptų. Koridoriuje nieko nebuvo, net pasiuntinukų. Tai tikriausiai 
kokia nors amerikietė, galbūt toji mergina — Džono žmona. Bet ne, — 
buvo kažkas — kažkas pačiame garso skambesyje! Ir, prisidengęs va- 
kariniu laikraščiu, Somsas nuėjo toliau. Trys kolonos su tarpais sky- 
rė salę nuo koridoriaus, atstodamos tai, ko taip pasigesdavo Somsas 
Amerikoje — ketvirtą sieną. Prie pirmosios kolonos jis sustojo. Prie 
fortepijono stovėjo aukšta lempa su oranžiniu gaubtu, jos šviesa kri- 
to ant gaidų, ant klavišų, ant skruosto ir plaukų tos, kuri skambino. 
J:! Nors ir buvo manęs, kad Irena pražilusi, tačiau vaizdas plaukų, 
kuriuose nebeliko nė vienos pirmykščio aukso gijos, keistai paveikė 
Somsą. Banguoti, minkšti, žvilgantys, jie dengė galvą it sidabrinis šal- 
mas. Irena vilkėjo vakarine suknia, ir Somsas pamatė, kad jos rankos, 
pečiai ir kaklas vis dar apvalūs ir puikūs. Visas kūnas nuo juosmens 
lengvai siūbavo muzikos ritmu. Suknia buvo žalsvai pilka. Somsas 
stovėjo už kolonos ir žiūrėjo, veidą dėl visa ko prisidengęs ranka, jeigu 
kartais Irena pasuktų galvą. Teisybę pasakius, nejautė nieko — prisimi- 
nimų juosta pernelyg greitai išsivyniojo. Nuo pirmo susitikimo su ja 
Bornmuto svetainėje iki paskutinio Gupnerio galerijoje prabėgo išti- 
sas gyvenimas su savo kaitra, savo šalčiu ir savo kartėliu; ilga jausmų 
kova, ilgas dvasios nuopuolis; ilga varginanti aistra ir ilgos pastangos 
atbukti, pasidaryti abejingam. Prakalbinti ją, čia stovėdamas, Somsas 
nejautė nė mažiausio noro, tačiau akių atplėšti negalėjo. Staiga Irena 
liovėsi skambinusi; pasilenkė, užvertė gaidas ir ištiesė ranką, norė- 
dama užgesinti lempą. Jos veidas pateko į šviesos ratą, ir, žingtelėjęs 
atgal, Somsas pamatė jį, — vis dar gražų, galbūt dar gražesnį, kiek 
sulysusį, todėl akys atrodė net tamsesnės negu pirma, didesnės, švel- 
nesnės po vis dar tamsiais antakiais. Ir vėl jam dingtelėjo mintis: „Štai 
sėdi moteris, kurios aš niekada nepažinau!“ Pagautas nenusakomo 
apmaudo, Somsas loštelėjo — kad jos nebematytų. Taip, ji turėjo ne- 
mažai ydų, bet didžiausia buvo ir liko tas prakeiktas paslaptingumas. 
Ir, žengdamas tyliai kaip katė, Somsas grįžo į savo kambarį. 

Dabar jautėsi mirtinai pavargęs; nuėjęs į miegamąjį, skubiai nu- 
sirengė ir atsigulė į lovą. Visa širdimi troško būti ant denio, po Bri- 
tanijos vėliava. „Aš senas, — staiga pagalvojo jis, — senas.“ Pernelyg 
jauna toji Amerika, trykštanti žvalumu, skubanti jam nesuprantamų 
tikslų link. Va, Rytų šalys — visai kas kita. O juk jam tik septyniasde- 
šimt metų! Jo tėvas sulaukė devyniasdešimties, senasis Džolionas — 
aštuoniasdešimt penkerių, Timotis — šimto, panašiai ir visi senieji 
Forsaitai. Jie, būdami septyniasdešimties metų, golfo nežaidė; bet 
vis dėlto buvo jaunesni, tikrai jaunesni, negu kad jis jautėsi šiandien. 
Šitos moters vaizdas kaltas, kad... kad... Jis senas! 

„Juk ne senti važiuoju namo, — pamanė Somsas. — Jeigu vėl pa- 
sijusiu taip, reikės su kuo nors pasitarti“ Yra kažkoks iš beždžio- 
nės gaminamas ir įšvirkščiamas dalykas. Tiktai ne jam! Iš beždžio- 
nės — jūs tik pamanykit! Kodėl ne iš kiaulės arba tigro? Ištempti 
kaip nors dar dešimt, penkiolika metelių! Tada paaiškėtų, kurlink 
eina Anglija. Sužlugs plačiai nuskambėjusi kapitalo apmokestinimo 
sistema. Jis žinos, kiek turės palikti Flerei; matys, kaip jos mažylis 
paaugs ir įstos į mokyklą, bet į kurią? Itono? Ne, ten mokėsi jaunasis 
Džolionas. Vinčesterio, atseit Montų mokyklą? Ten irgi ne, jei tik jo 
paklausys. Galima į Herou. Arba į Malborą, kur pats mokėsi. Gal 
jis dar pamatys Kitą dalyvaujant kriketo varžybose Lordo stadione? 
Dar penkiolika metų, kol Kitas galės žaisti kriketą! Ką gi - yra ko 
laukti, yra dėl ko laikytis. Jeigu šito stinga, jautiesi senas, o basijutęs 
senas, ir 5ės senas, ir greit ateis galas. Kaip puikiai išsilaikė toji mo- 
teris! Ji!.. Yra dar jo paveikslai; reikės jais rimčiau pasirūpinti. Toji 
Friero galerija! Palieki paveikslus valstybei, ir tavo vardas įamžina- 
mas — pamanykit, paguoda! Ji! J? niekada nemirs. 

Šviesos juostelė ant sienos prie pat durų. 

— Tėti, nemiegat? 

Flerė neužmiršo užeiti pas jį! 

— Kaip jaučiatės? 


— Gerai, nuvargau. Kaip opera? 


— Šiaip sau. 

— Liepiau pažadinti mus septintą. Papusryčiausime traukinyje. 

Flerė palietė lūpomis tėvo kaktą. Jeigu — jeigu toji moteris — bet 
niekada — nė karto — niekada savo norul!.. 

— Labanakt, — tarė jis. — Miegok ramiai. 

Šviesos juostelė ant sienos susiaurėjo ir išnyko. Taip! Dabar jau 
kaip reikiant suėmė miegas. Tačiau šiame name... Pavidalai... Šešė- 
liai! Praeitis — dabartis — prie fortepijono — prie jo lovos — eina pro 
šalį, pro šalį — O tenai, už jų, didžiulė moteris apsigaubusi bronza, 
užsimerkusi, nugrimzdusi į amžiną, gilų, gi... Ir nuo Somso lovos 


pasigirdo tylus parpimas. 

Anglų rašytojas, 1932 metų No- 

belio premijos laureatas John 

Galsworthy (Džonas Golsvortis) | 
| „romano „Sidabrinis šaukštas“ pa- 
vadinimą paėmė iš anglų priežodžio „gimti su sidabriniu 
šaukštu burnoje“, kitaip sakant, būti laimės kūdikių, Ra- 
šytojas šiam posakiųi suteikia daugiaprasmio turinio: tai 
apibendrinantis XX a. trečiojo dešimtmečio Anglijos vi- 
suomenės; politinių viršūnėlių 16 aukštuomenės jaunimo 
vaizdas. Štai kaip šių žodžių prasmė atskleidžiama Flerės 
vyro Maiklo Monto aphąstymuose: 


Maiklas mąstė apie tai, kaib žiauriai sutvarkytas pasaulis. V'a- 
kare jis valgys oprarą, kuris buvo lėtai išvirtas gyvas! Jo kabinetą 
valanios moteriškės motina irsta vėžiu, j05 sūnus kare neteko 
kojos, ir ji atrodė tokta pavargusi, kad pagalvojęs able ją heten- 
ki ūpo. Vie nesuskaliomi Berefeldai, Sveinai ir Bodikai, Keraden 
Tauno tr Mail Eudo lašnynai, karo nustaubia Prancūzija, ant 
pikų uolų įsikūrę Italijos kaimeliai Tr kokia plona juos dengian- 
5 kilmingųjų plutelė! Parlamento nariai tr salanų damos, kaip Jės 
žr. Elerė, su absimėštinėmis Šybsenomis ir sidabriniais. šaukstais 
burnoje, kartais blošktantys į šalį šibsėnas 'r šaukštus tr susi ki 
bantys kaib katinai kovo ruėnesį! 


